
FORORD 


Det  har  været  min  Hensigt  med  nærværende 
kortfattede  historiske  Fremstilling  at  vise,  dels  hvor- 
ledes en  Religion  ad  naturlig  Yej  udvikler  sig  i  et 
Folk  og  efterhaanden  omgives  med  et  Net  af  Sagn 
og  æventyrlige  Underberetninger,  dels  at  den  maa 
sejre,  naar  den  bæres  frem  af  Begejstring  og  Tro, 
uanset  dens  Læresætningers  større  eller  mindre  Lødig- 
hed, og  endelig  hvorledes  først  da  et  frodigt  Kulturliv 
bryder  frem,  naar  Dogmerne  forlængst  ere  stivnede  i 
faste  Former  og  have  tabt  deres  Indflj^delse.  Af  flere 
let  forklarlige  Grunde  og  ikke  mindst  den,  at  det  er 
den  sidst  opstaaede  Religion,  har  jeg  valgt  Muham- 
medanismen. 

At  den  lille  Bog  ikke  gjør  Fordring  paa  at 
være  noget  lærd  Værk,  vil  enhver  let  se,  men  paa  den 
anden  Side  haaber  jeg,  at  man  ikke  vil  underkjende 
mine  Bestræbelser  for  at  give  en  populær  Fremstilling 
af  Æmnet  og  min  Samvittighedsfuldhed  i  Benyttelsen 
af  Kilderne.  Jeg  har  vedføjet  en  Fortegnelse  over 
de  væsentligste  Værker,  jeg  har  haft  til  min  Raa- 
dighed.  —  Hr.  Cand.  mag.  H.  Weitemeyer,  der  har 
hjulpet  mig  ved  Korrekturen  og  meddelt  mig  flere 
værdifulde  Oplysninger,  bringes  herved  min  hjærtelige 
Tak.   — 

Forf. 


INDHOLD. 


Side 
Første  Kapitel:     Arabiens  Oldtid 1. 

Andet  Kapitel:  Muhammed 25. 

Tredje  Kapitel:  Koranen 82. 

Fjerde  Kapitel:  Kalifatet 107. 

Femte  Kapitel:  Islam  i  Spanien 142. 


Første  Kapitel. 

Arabiens    Oldtid. 


Uen  47,000  D  Mile  store  Halvø  i  Asiens  sj^d- 
vestlige  Hjørne,  som  bærer  Navnet  Arabien,  er  i 
geografisk  og  historisk  Henseende  kun  lidt  kjendt; 
man  er  endnu  ikke  naaet  saa  vidt,  at  man  med  Sikker- 
hed kan  fastslaa  en  geografisk  Inddeling.  De  gamle 
Geografer  delte  det  i  det  stenede  Arabien  (Arabia 
Petraea),  der  omfattede  Sinajhalvøen  med  den  navn- 
kundige Handelsstad  Petra,  det  øde  (Arabia  deserta), 
omfattende  Ørkenlandene  mellem  det  røde  Hav  og 
Evfratfloden,  og  endelig  det  lykkelige  (Arabia  felix), 
hvortil  den  sydlige  Del  af  Landet  hørte;  men  uden- 
for Geografernes  snævre  Kreds  vandt  denne  Inddeling 
ingen  Hævd. 

Nu  til  Dags  ere  følgende  Benævnelser  almindelig 
godkjendte:  Jemen  mod  sydvest,  Hedschas,  langs  med 
det  røde  Hav,  Hadramaut,  langs  med  Sydkysten, 
Oman  i  sydøst,  El-Hasa  langs  Kysten  af  den  per- 
siske Havbugt,  Nedsched,  det  indre,  Højslettens  Top- 
punkt,  og  Sinajhalvøen. 

1 


Det  er  i  Kystlandene  Jemen  og  Hedschas,  man 
nærmest  maa  søge  A^idnesbyrd  om  Arabiens  Kultur  og 
Historie  i  Oldtiden.  Uafhængig  af  den  bibelske  Beret- 
ning gaar  den  nyere  Tids  Forskning  ud  paa  at  vise, 
at  de  semitiske  og  kamitiske  Folkestammer  oprindelig 
have  haft  Bopæle  i  Nærheden  af  Aralsøen,  samt  at 
de  før  have  været  meget  mere  lige  i  Sprog  og  Sæder, 
end  nu  er  Tilfældet.  Kamiterne  vandrede  først  ud 
og  toge  Ophold  i  det  frugtbare  Land  mellem  Evfrat 
og  Tigris,  herfra  bleve  de  fordrevne  af  efterfølgende 
Semiter,  hvorfor  de  vandrede  videre  mod  sydvest,  befol- 
kede store  Dele  af  Afrika  og  grundede  i  Nildalen  det 
store  Kulturland  Ægypten,  hvilket  dog  ikke  blev  deres 
udelte  Eje,  idet  Semiterne  efter  mange  blodige  Kampe, 
hvorom  særlig  Osirismythen  er  et  Vidnesbyrd,  satte 
sig  fast  i  den  nedre   Del. 

En  lignende  Folkevandring  af  Kamiter  fandt  Sted 
til  Arabien,  hvor  de  udbredte  sig  over  hele  Landet. 
De  vare  i  Besiddelse  af  en  forholdsvis  høj  Kultur, 
byggede  store  Byer,  kjendte  Skrifttegn  og  vare  inde 
i  flere  Videnskaber,  særlig  Astronomi ;  men  de  fik  ikke 
Lov  til  at  bo  i  Fred,  idet  semitiske  Stammer  trængte 
ind  og  dels  fordreve,  dels  blandede  sig  med  dem ;  herved 
fandt  den  Mærkelighed  Sted,  at  Kamiterne  antoge  deres 
Overvinderes  Sprog,  medens  disse  til  Gjengjæld  antoge 
de  forhaanden værende  Sæder  og  Skikke.  I  de  gamle 
sydarabiske  Sagn  saa  vel  som  i  de  fundne  Indskrifter  paa 
B3^gninger  og  Mindesmærker  har  man  laaet  Beviser 
herfor.  Der  fortælles  saaledes,  at  i  den  Del  af  Arabien, 
hvor  nu  den  store  Sandørk  el  Ahkaf  udbreder  sig, 
boede    i    gamle    Dage    det    mægtige    Ad  folk.      Dets 


Konge  S  ed  ad  havde  bygg-et  sig  et  Slot,  der  i  alle 
Henseender  lignede  et  Paradis  ;  her  levede  han  hver 
Dag  i  Herlighed  og  Glæde,  men  glemte  Gud  og  lod 
Ugudeligheden  raade.  Da  sendte  Gud  Profeten  Hud 
til  ham  og  hans  Polk  med  Bud  om,  at  hvis  de  ikke 
omvendte  sig,  vilde  Straffen  ikke  udeblive.  Kun  nogle 
faa  agtede  hans  Formaninger,  de  øvrige  spottede;  da 
kom  der  en  frygtelig  Storm,  der  ødelagde  alt  levende 
med  Undtagelse  af  dem,  der  vendte  sig  fra  Afguderne^. 

I  de  sydarabiske  Sagn  nævnes  som  den  første 
Konge  ogsaa  Hud,  og  der  fortælles,  at  det  var  hans  Søn, 
der  ødelagde  Adfolket.  Men  alle  Personerne  i  disse 
Kongerækker  ere  ikke  andet  end  Stammenavne;  man 
træffer  Saba,  som  en  Personifikation  af  Sabæerne, 
Himjar  for  Himjariterne,  Kehlan  for  Kehlaniterne 
osv.,  og  alle  disse  Navne  ere  igjen  kun  Betegnelser 
for  det  samme  Folk,  som  saa  vel  Biblen  som  arabiske 
Lærde  kalde  Joktanider  efter  Kahtan  eller  Joktan, 
der  nedstammede  fra  S  em.  Disse  Folk  ere  i  Hen- 
seende til  Sprog,  Eeligion  og  Sæder  meget  forskjellige 
fra  de  senere  indvandrede  Isma eliter.  De  vare  Arv- 
tagere af  den  kamitiske  Kultur  og  fortsatte  Udviklin- 
gen i  det  givne  Spor,  særlig  syntes  de  i  Eetning  af 
store  Byggeforetagender  at  ville  kappes  med  deres 
Naboer  paa  den  anden  Side  af  det  røde  Hav. 

I  Nærheden  af  den  gamle  berømte  Hovedstad 
Sana  findes  storartede  Ruiner  af  Kongeborge  og  kun- 


^  Muhammed  bruger  ofte  denne  Begivenhed  for  at  vise, 
hvorledes  Herren  kommer  hastig  over  de  ugudelige.  Smig. 
Koranen,  Sure  46. 


stige  Vandledninger,  hvorved  Vandet  dreves  op  til 
Bjærgenes  Toppe.  Et  af  Slottene,  der  kaldes  Dron- 
ning Bilkis'  Palads,  har  Form  som  en  Elipse  og  er 
300  Skridt  i  Omfang ;  hele  Ydermuren  er  som  over- 
saaet  med  sabæiske  Indskrifter,  og  af  den  Slags  Ruiner 
findes  der  i  tusindvis.  Det  er  ejendommeligt,  at  disse 
Slotte  altid  ere  byggede  paa  de  højeste  Bjærgtoppe. 
En  Trappegang  i  Zigzag  fører  derop,  den  nederste 
Etage  er  indhugget  i  Klippen.  De  gamle  Forfattere, 
saa  vel  arabiske  som  fremmede,  skildre  i  høje  Toner 
disse  Slottes  Pragt  og  Herlighed.  Søjlerne  vare  enten 
af  massivt  Sølv  eller  forgyldte.  Døre  og  Lofter  vare 
prydede  med  kostbare  Stene  og  Væggene  med  Elfen- 
ben,  Sølv,   Gruld  eller  prægtige  Tapeter. 

Der  er  desuden  Bester  af  kunstige  Dæmninger, 
brolagte  Veje,  af  Kongeborge  og  Kunstværker,  altsam- 
men Vidnesbyrd  om  en  tidlig  Kulturblomstring;  120 
Aar  f.  Kr.  kalder  en  Forfatter  Sabæerne  Arabiens 
største  og  lykkeligste  Folk.  Deres  Land  er  et  Eldo- 
rado, der  frembringer  alle  Fornødenheder.  Der  er 
Rigdom  paa  Hjorder,  duftende  Urter,  Balsam  og 
Kassia,  helt  ned  til  Stranden ;  i  Landets  Indre  ere 
store  Skove.  Der  er  Myrrha,  Røgelse  og  Kryderier, 
Palmer,  Rør  og  de  skjønneste  Mennesker,  der  ernære 
sig  som  dygtige  Skippere,  tapre  Krigere,  praktiske 
Agerbrugere  og  Handelsmænd,  der  udsende  Kolonister. 
« Intet  Folk»,  siger  han,  «er  rigere  end  Sabæerne, 
de  have  alt,  hvad  Evropa  og  Asien  længes  efter  at 
besidde,  de  berige  Ptolemæerne  og  Syrerne  med  Guld, 
forsyne  Fønicierne  med  kostbare  Varer  og  hundrede 
andre  Ting.     De  anvende   store    Summer    paa    sirlige 


Kunstværker  og  Skulpturer,  smykkede  Drikkekar  og 
store  Trefødder,  lig  dem,  der  findes  i  de  græske  Temp- 
ler, kort,  alle  Udlandets  Rigdomme  ere  her  at  finde» 
forenede  i  den  største   Mangfoldighed. » 

Den  væsentligste  Kilde  til  al  denne  Kigdom  var 
Handelen.  Et  flygtigt  Blik  paa  Kortet  vil  være  nok 
til  at  vise,  hvorfor  Araberne  naturlig  maatte  blive 
et  Handelsfolk.  Omgivet  paa  tre  Sider  af  Havet, 
paa  den  fjerde  af  en  for  fremmede  uigjennemtrænge- 
lig  Ørk,  kunde  Landet  meget  godt  kaldes  en  0,  hvilket 
ogsaa  det  arabiske  Navn  Dschesireh  el  Arab  betyder. 
Dette  uhyre  Land,  af  Størrelse  som  V3  af  Evropa, 
er  paa  kryds  og  tværs  gjennemskaaret  af  Karavanveje, 
endnu  de  samme,  som  for  1000  Aar  siden.  Rundt 
omkring  laa  de  store  Kulturlande,  hvor  Araberne  dels 
hentede,  dels  afsatte  deres  Varer,  Ægypten,  Fønicien, 
Syrien,  Assyrien,  Babylon,  Persien  og  Indien.  Ægyp- 
terne vare  bange  for  Havet,  derfor  lagde  de  kun 
ganske  undtagelsesvis  Vind  paa  Søfart.  Fønicierne 
vare  de  værste  som  Konkurrenter,  men  til  dem  stode 
Araberne  altid  i  et  handelsvenligt  Forhold.  I  deres 
smaa  plumpe  Baade,  der  vare  overtrukne  med  Læder, 
foretoge  de  sig  vovelige  Farter  til  Indien  og  til 
Afrikas  Øst  og  Sydkyst,  hvilke  bleve  dem  besværlige  og 
langvarige,  fordi  de  ikke  kj endte  de  regelmæssige 
Vinde.  For  de  Varer,  der  bragtes  fra  Indien,  var 
Ørkenstaden  G  er  r  ha  Stabelplads,  hvis  disse  ikke 
allerede  ved  Øen  Sokotra  vare  bleve  omtuskede  med 
føniciske  eller  ægyptiske.  Fra  Jemen  til  Syrien  gik 
regelmæssig  Karavaner  for  at  spare  Skibene  for  den 
vanskelige    Fart    gjennem    det    røde    Hav    og    Bab-el- 

Mandebstrædet  (Dødens  Stræde).  Som  Haudelsartikler 
nævnes  Ædelstene,  Onyx,  Agatli,  Carneol  og  Topas. 
Eom  og  Alexandria  fik  fra  dem  Røgelse,  Elfenben  og 
Mj^Tlia.  Den  hele  Mellemhandel  laa  saa  udelukkende 
i  Arabernes  Hænder,  at  Folk  ikke  vidste  andet,  end 
at  alt,  hvad  de  handlede  med,  var  deres  eget  Lands 
Produkter.  Ved  Hjælp  af  et  strængt  og  aarvaagent 
Søpoliti  vaagede  de  over,  at  ikke  deres  østlige  og 
vestlige  Handelsvenner  skulde  komme  i  direkte  Forbin- 
delse med  hverandre,  navnlig  passede  de  paa  at  forhindre 
de  græske  og  føniciske  Handelsskibe  fra  at  naa  til  Indien. 
Langt  ned  i  den  historiske  Tid  fortælles  om,  hvorle- 
des Søfarende  af  fremmede  Nationer  ere  sporløst  for- 
svundne, naar  de  have  anløbet  arabiske  Havne,  lige- 
som det  ogsaa  er  bekjendt,  hvorledes  Araberne  senere 
med  deres  elendige  Baade  som  kjække  Pirater  søgte  at 
afskære  Portugiserne  Vejen  til  Østindien  og  ofte  vandt 
Sejr  over  dem. 

Kjøbmændene  trængte  til  Beskyttelse  saa  vel  mod 
deres  egne  Brødre  (Ørkenens  Børn)  som  mod  andre 
Røverskarer  og  fandt  en  saadan  hos  Beduinen.  End- 
skjønt  denne  saa  med  Foragt  paa  Kjøbmanden  og 
Bonden,  lod  han  sig  dog  gjærne  leje  til  Fører  for 
Karavanen,  en  Bestilling,  der  har  skaffet  ham  Til- 
navnet «Ørkenens  Lods,»  ligesom  man  kalder  Kamelen 
«Ørkenens  Skib»  og  Karavanen  dens  Flaade.  Som 
Fører  leder  han  Rejsen,  bestemmer  Hvilestederne  og 
sørger  for,  at  Karavanen  kan  naa  et  af  disse  inden 
Solens  Nedgang,  saa  der  kan  blive  tændt  Baal,  hvorved 
Maden  tilberedes.  Kamelernes  Ladninger  blive  derefter 
aflæssede,   og  til  alle  Sider  udstiller    han  Vagter  mod 


siue  rovbegjærlig-e  Brødre,  der  paa  alle  Maader  søge 
at  forulempe  Karavanen;  snart  komme  de  listende, 
naar  Folkene  ligge  i  deres  dybeste  Søvn,  snart  bringe 
de  ved  høje  Skrig  de  frygtsomme  Kameler  til  at  løbe 
bort  til  alle  Sider,  hvorved  hele  Lejren  kommer  i 
Forvirring,  under  hvilken  Beduinen  ser  sit  Snit  til 
at  gjøre   Bytte. 

Men  bragte  saaledes  Kjøbmanden  de  materielle 
Goder  fra  Land  til  Land,  og  søgte  han  end  som 
højeste  Formaal  at  erhverve  sig  Rigdomme,  saa  kunde 
et  saadant  Liv  dog  ikke  andet  end  virke  i  høj  Grad 
forædlende  paa  ham.  Paa  de  mange  Hejser  skærpe- 
des hans  Blik  for  de  forskjellige  Folks  Ejendommelig- 
heder og  hans  Synskreds  udvidedes  ved,  at  han  stiftede 
Bekjendtskab  med  de  forskjellige  Sæder,  Skikke  og 
Trosbekjendelser.  Han  var  den  Tids  levende  Avis, 
eftersom  han  altid  vidste  Besked  om,  hvad  der  fore- 
gik anden  Steds,  derfor  hilsedes  en  Karavanes  An- 
komst altid  med  Glæde ;  thi  den  bragte  nyt  fra  frem- 
mede Lande  og  blev  derfor  et  Middel  til  Oplysningens 
og  Civilisationens  Udbredelse.  Som  sande  Kjøbmænd 
vidste  Araberne  ogsaa  at  tage  alting,  selv  Religionen 
i  deres  Tjeneste.  De  Pladser,  hvor  de  holdt  Hvil, 
bleve  naturlig  til  Markeder;  der  byggede  de  gjærne 
Templer,  hvori  de  med  en  vis  Frisindethed  ind- 
rømmede alle  Guder  Plads;  tillige  gjorde  de  derved 
disse  Pladser  til  Valfartssteder  og  sikrede  sig  saaledes 
en  dobbelt  Gevinst.  Omsætningen  skjærmes  af  Reli- 
gion og  fremmes  ved  de  mange  Menneskers  Tilstrøm- 
ning. 

Kaabatemplet    i   Mekka    med   360    Gudebilleder, 

hvoriblandt  en  Jomfru  Marie  med  Jesusbarnet,  var 
paa  Muhammeds  Tid  en  saadan  større  fælles  Samlings- 
plads, hvorved  der  gjordes  gode  Forretninger;  men 
det  er  selvfølgeligt,  at  naar  Keligionen  saaledes  gjeres 
til  en  Forretningssag,  vil  en  vis  Ligegyldighed  snart 
vinde  Indgang,  saa  det  er  ikke  fra  Kjøbmændene,  den 
religiøse  Bevægelse  kunde  udgaa,  der  senere  i  flere 
Aarhundreder  bleve  den  toneangivende,  politisk  som 
aandelig,   over  to  Verdensdele. 

Strabo  beretter,  at  Sabæernes  Hovedstad  Mari  ab  a 
ligger  paa  skovrige  Bjærge.  De  have  en  Konge,  der 
afgjør  Retsstridigheder ;  men  i  Følge  et  Orakelsprog  tør 
han  ikke  gaa  udenfor  sit  Palads,  Folket  vilde  ellers 
stene  ham.  Her  henlever  han  sin  Tid  i  kvindelig 
Yppighed.  Den  store  Mængde  driver  dels  Agerbrug, 
dels  Handel  med  Kryderier,  saa  vel  hjemlige  som  æthio- 
piske,  hvilke  sidste  de  hente  i  Læderbaade.  Mængden 
af  Kryderier  er  saa  stor,  at  man  i  Stedet  for  Kvas 
og  Træ  bruger  Kanel  og  Kassia  som  Brænde.  Hos 
Sabæerne  voxer  Larimnon,   den  vellugtende  Røgelse. 

Den  arabiske  Forfatter  Mes  udi  skriver:  « Egnen 
om  Saba  er  den  yppigste,  frugtbareste  og  mest  vel- 
signede Del  af  Jemen,  fuld  af  Haver,  Anlæg  og 
uoverskuelige  Enge,  Bygningsværker,  Broer  og  herlige 
Træer;  for  at  naa  gjennem  dette  Landskab  bruger 
Rytteren  en  hel  Maaned,  og  fra  Rejsens  Begyndelse 
til  dens  Ende  er  han  omgivet  af  Haver,  hvori  Træerne 
staa  saa  tæt,  at  han  intet  Øjeblik  ser  Solen  eller  kom- 
mer ud  af  Skyggen.  Befolkningen  førte  det  behage- 
ligste Liv  i  Overflod  i  et  herligt  Klima,  omgiven  af 
bestandig    flydende   Bække;    dertil   manglede   det  ikke 

Magt  og-  Anseelse.  Samfundet  var  enigt,  og  Staten 
havde  naaet  sin  højeste  Fuldendelse,  derved  var  Lan- 
det blevet  til  et  Ordsprog;  Folket  udmærkede  sig  ved 
ædle  Egenskaber  og  søgte  at  gjøre  sig  fortjent  af  alle. 
I  denne  Tilstand  forblev  det,  saa  længe  det  behagede 
Gud.  Ingen  Konge  stred  mod  det,  som  det  ikke 
havde  overvundet.  For  det  ydmygede  Landene  sig, 
og  Folkeslagene  adløde  det.  Sandelig,  dette  Folk  var 
Jordens  Diadem !» 

Af  ovenstaaende  vil  fremgaa,  at  ogsaa  Agerbru- 
get stod  paa  et  højt  Trin.  Sagnet  fortæller  om  en 
af  de  største  Konger  Rais,  at  han  en  Gang  gjorde 
et  Krigstog  til  Indien ;  her  lagde  han  Mærke  til,  hvor- 
ledes Jorden  blev  dreven,  og  da  han  kom  hjem,  holdt 
han  sig  ikke  for  god  til  selv  at  undervise  sit  Folk  heri. 
Ogsaa  som  krigsførende  Magt  udmærkede  Sabæerne 
sig.  Om  S  em  mer  fortælles,  at  han  har  givet  Staden 
Samarkand  sit  Navn  ;  han  trængte  frem  lige  til 
Babylon  og  lod  der  i  Stadsmuren  indhugge  følgende 
Indskrift:  «Jeg  er  Arabernes  Konge  Semmer,  hvo 
der  trænger  frem  hertil,  er  min  lige;  den,  der  naar 
videre,  er  bedre  end  jeg!»  Derpaa  tog  han  Byen 
med  Storm  og  førte  Kongen  til  Arabien.  Hans  Søn 
Tobba  el  akran  gik  saa  langt  mod  vest,  til  han 
kom  til  Mørkets  Land,  hvor  Solen  aldrig  lader  sig 
se.     Denne  Konge  nævnes  i  Koranen. 

Andre  trænge  over  Havet  tilÆthiopien,  og  atter 
andre  gaar  mod  øst  til  Kina;  men  det  er  naturligvis 
blot  Sagn,  hvoraf  vi  ikke  kunne  forvisse  os  om 
andet,  end  at  Krigen  ogsaa  der  har  spillet  en  bety- 
delig Rolle. 

Sabæerne  vare  ikke  alene  bosatte  i  Landets  syd- 
lige Del,  men  havde  o^saa  udbredt  sig  langs  med  det 
røde  Hav.  Som  Grund  for  deres  tilbagegaaende  Be- 
vægelse fortælles,  at  en  stor  Vandflod  en  Gang  brød 
ind  over  Jemen  og  tvang  Folkene  til  at  forlade  deres 
Boliger.  Endvidere  vare  adskillige  Stammer  bosatte 
i  Arabiens  nordlige  Del,  og  her  fandtes  et  helt  uafhæn- 
gigt Hige,  det  gassanidiske ;  alle  disse  Stammer  fik 
ved  en  almindelig  Folkeforsamling  i  det  4de  Aarh. 
e.  Ivr.  deres  bestemte  Landomraade  anvist,  ligesom 
der  ogsaa  bestemtes,  hvem  der  skulde  have  Overbe- 
falingen. 

Indeklemt  mellem  dem  boede  de  trie  Ørkenens 
Sønner,  Ismaeliterne,  der  efter  Sagnet  stammer  fra 
Abrahams  Medhustru  Hagar.  Da  hun  for  sin  hov- 
modige Opførsel  var  bleven  fordrevet  fra  Abrahams 
Telt,  tog  hun  Flugten  til  Arabien,  hvor  hun  blev 
venlig  modtaget  af  en  Fyrste  ved  Navn  Jurham.  Da 
Ismael  voxede  til,  blev  han  gift  med  Fyrstens  Datter, 
og  hun  fødte  ham  12  Sønner,  der  bleve  Fædre  for 
ligesaa  mange  Stammer.  Disse  lønnede  den  Gjæstfri- 
hed,  der  var  udvist  mod  deres  Stammemoder,  med  at 
fordrive  eller  ilijelslaa  Landets  Børn  og  selv  tage  det 
1  Besiddelse,  hvorpaa  de  vældigt  opfyldte  den  af  Eng- 
len givne  Profeti  om  Ismael,  at  «hans  Haand  skulde 
være  mod  alle  og  alles  Haand  mod  ham»,  ved  at 
tage  fat  paa  JRøverhaandværket. 

Før  vi  forsøge  at  give  en  Karakteristik  af 
Beduinen,   maa  vi  først  betragte  hans  Hjem:  Ørkenen. 

«Den,  som  første  Gang  betræder  Ørkenen » ,  siger 
A.  V.  Kremer,  «det  være  fra  Ægypten  til  det  arabiske 

eller  fra  Syrien  over  Palmyra  til  det  syrisk-mesopo- 
tainiske  Sletteland,  vil  faa  et  overvældende  Indtryk 
af  Ensformighed.  Jorden,  Planteverdenen,  Dyrene, 
ja  selv  Menneskene,  alt  har  som  Sandets  flygtige  Støv 
en  okkergnl  Farve,  der  i  Glansen  af  de  brændende 
Solstraaler  blænder  Øjet,  Gazellens  lysegule  Skind  er 
saa  ens  med  Grunden,  at  man  næppe  kan  se,  naar 
den  løber,  ligesaa  er  det  med  Kamelen  og  dens  be- 
vingede Halvbroder  Strudsen.  Det  forkrøblede  Krat 
og  de  faa  dværgagtige  Træer  staa  fortørrede  og 
støvede,  og  Beduinen  stemmer  i  Hudfarve  og  Klæde- 
dragt saa  ganske  overens  med  sine  Omgivelser,  at  han 
selv  i  meget  ringe  Afstand  er  vanskelig  at  opdage 
for  det  uøvede  Øje;  men  trods  det  øde  og  fortørrede 
Udseende  har  Ørkenen  en  ganske  ejendommelig  Indfly- 
delse paa  det  menneskelige  Legeme.  Kejsende  paa- 
staa,  at  man  for  at  vinde  i  St^^ke  ligesaa  godt  kan 
gjøre  en  Rejse  dertil  som  til  Højalperne  og  Hima- 
laja. » 

Aloys  Sprenger  siger:  « Ørkenen  har  paatrykt 
Araberen  hans  mærkværdige  Karakter.  Fantasien, 
som  gjennem  Barndommen  og  Ungdommen  er  Menne- 
skets Leder,  bliver  paa  det  ubegrænsede  Lavland 
fyldt  med  ganske  andre  Billeder  end  i  Skovene;  de 
ere  mindre  talrige,  men  til  Gjengjæld  mere  storartede. » 
Viljen  staalsættes  og  hver  Evne  drives  frem  til  den 
yderste  Grad  af  Virksomhed  ved  Ørkenens  farefulde 
Liv;  hvor  tidt  hænder  det  ikke,  at  en  Hyrde  strejfer 
omkring  en  hel  Uge  plaget  paa  det  forfærdeligste  af 
Hunger  og  Tørst.  I  denne  Tilstand  lider  selv  det 
sundeste    Menneske    af    Sansebedrag.      Den    ensomme 

Vandrer  lierer  tit  en  kaldende  Røst  og  Stemmer  tale. 
Saadanne  Stemmer  kaldes  paa  arabisk  Hatif.  (I 
Afrika  har  man  den  samme  Fremtoning,  her  kaldes 
Stemmen  Eagl,  afledet  af  Radschol  o:  Mand,  det 
menneskelige  Gøglebillede,   der  skuffer  Øjet). 

Jordbunden,  Klimaet  og  den  ofte  besværlige  Kamp 
for  Tilværelsen  bidrager  betydelig  til,  at  Folket  kom- 
mer til  at  stole  paa  sig  selv  og  leve  for  sig  selv.  Her 
er  ikke  store  almindelige  Interesser,  disse  samles  inden- 
for en  meget  indskrænket  Kreds,  Stammen.  Dette  ude- 
lukker dog  ikke,  at  Beduinen  nok  kan  føle  for  sine 
Medmennesker,  hans  Gjæstfrihed  har  skaffet  ham  et 
Xavn  overalt;  hertil  kommer  som  hans  gode  Egen- 
skaber den  urokkelige  Troskab,  hvormed  han  holder 
sit  givne  Ord\  og  den  urokkelige  Retfærdighedsfølelse 
og  Æresfølelse,  der  besjæler  ham.  Retfærdighedsfø- 
lelsen bringer  Tanken  frem  om  alle  Araberes  indivi- 
duelle Lighed,  det  er  derfor  umuligt  for  ham  at  under- 


^  Araberne  ere  fremfor  alle  andre  Nationer  m^eget  sam- 
\åttighedsfulde  i  at  holde,  hvad  de  have  indgaaet.  Maaden, 
hvorpaa  de  slutte  Foreninger  er  denne:  «Naar  to  Personer 
ville  indgaa  en  Forening  med  hinanden,  skærer  endnu  en 
tredje,  midt  mellem  begge  staaende  Mand  de  pagtsluttende 
inden  i  Haanden  ved  de  store  Fingre  med  en  skarp  Sten, 
hvorpaa  han  tager  en  Lap  af  enhvers  Klædebon  og  bestryger 
syv  i  Midten  Hggende  Stene  med  Blodet;  medens  han  gjør 
dette,  anraaber  han  Dionysos  og  Urania.  Naar  disse  Cere- 
monier ere  tilendebragte,  stiller  den  pagtsluttende  sine  Ven- 
ner til  Borgen  for  sig  hos  den  fremmede  eller  Borgeren,  i 
Fald  Pagten  bhver  sluttet  med  en  af  hans  egne  Landsmænd; 
men  ogsaa  Vennerne  selv  erkjende  sig  pligtige  til  at  holde 
over  Foreningen. »     Herodot,   Bog  3,  Kap.  8. 

kaste  sig  et  Overhoved.  Han  nærer  en  ubegrænset 
Foragt  for  enhver  Træl,  Fyrsternes  som  Pengenes. 
Kjøbmændene  vanære  sig  selv  ved  smudsige  Vaner  og 
Idrætter,  Landmanden  ved  at  føre  et  dorskt  Liv. 
Kun  paa  Ørkenens  uoverskuelige  Flader  er  der  Frihed. 
Man  mener  sædvanlig,  at  Beduinerne  vandre  fra 
et  Sted  til  et  andet  ligesom  de  andre  Nomadefolk  i 
Østen;  dette  er  dog  ikke  Tilfældet.  Hver  Stamme 
har  fra  Oldtiden  sit  bestemte  Landomraade,  og  der 
opstaar  blodige  Stammekrige,  hvis  nogen  vover  sig 
over  Skjellet.  Der  er  i  Virkeligheden  intet  Folk,  som 
vandrer  mindre  eller  hænger  stærkere  ved  Hjemmet  end 
Beduinen,  derfor  er  hans  Sprog  et  af  de  faa,  der  har 
et  Udtryk  for  det  engelske  «home»,  nemlig  «vatan». 
De  have  en  Vinter-  og  en  Sommerteltlejr,  hvori  de 
skifte  Ophold  efter  Aarstiden.  Ofte  er  der  6 — 800 
Telte  i  en  Lejr,  og  de  ligge  i  parallelt  løbende  Hækker, 
helst  langs  med  et  Vandløb.  Om  Vinteren  er  der 
Overflødighed  paa  Vand  og  Græs,  derfor  spredes  Tel- 
tene over  en  uoverskuelig  Flade  i  Smaagrupper.  Høv- 
dingens Telt  ligger  altid  ved  den  Side,  hvorfra  der 
kan  ventes  Gjæster  eller  Fjender,  hans  Hovedbestilling 
er  at  hædre  de  første,  men  kalde  til  Kamp  mod  de 
sidste.  Foran  hvert  Telt  er  Familiefaderens  Lanse 
stukket  i  Jorden  og  hans  Hest  bunden  derved,  medens 
Kamelerne  samle  sig  rundt  om  dem  om  Natten.  Skulle 
de  flytte  fra  den  ene  Lejrplads  til  den  anden,  rejses 
Teltene  aldrig  ved  Hvilestederne.  Mændene  lij^lle  sig 
i  deres  hvide  Kapper  af  det  fineste  Uld  og  lægge  sig 
enten  til  at  sove  paa  Jorden  eller  gruppere  sig  i 
maleriske    Stillinger    om    en    eller    anden    omrejsende 

Æventyrfortæller ,  medens  Kvinderne  i  deres  mørke 
Kaaber  male  Korn  paa  de  ufuldkomne  Haandmøller 
eller  væve  Teltlærred.  Børn,  Hunde  og  Geder  lege 
og  slaas  i  den  største  Uorden. 

Tilsikrer  Beduinen  sin  Beskj^ttelse,  da  er  denne 
fast  som  Klippen,  og  hele  Stammen  vil  godkjende 
den;  men  ve  den,  der  har  faaet  ham  til  Fjende, 
ingen  Lov  kan  besk^'tte  ham  og  hans  Ejendom,  Blod- 
hævn er  en  ubrydelig  Lov;  den  er  dog  ikke  saa 
frygtelig,  som  man  skulde  tro;  det  er  denne  Skik, 
man  kan  takke  for,  at  Mord  i  Ørkenen  er  sjældnere 
end  i  de  evropæiske  Lande ;  men  selv  for  Dødsfjenden 
fordrer  Gjæstfriheden  Beskyttelse  i  37*  Dag.  I  øvrigt 
udmærker  Beduinen  sig  ved  den  Sejghed,  hvormed  han 
fastholder  en  en  Gang  fattet  Overbevisning;  han  er 
aldeles  fanatisk  i  denne  Henseende,  baade  naar  det 
gjælder  Angreb  og  Forsvar,  og  han  gaar  med  Glæde  i 
Døden  for  den,   om  det  bliver  nødvendigt. 

Man  har  villet  gjøre  gj ældende,  at  Flerkoneriet 
var  en  nødvendig  Følge  af  Landets  naturlige  Forhold, 
ja  man  har  endog  villet  paastaa,  at  Kristendommens  ringe 
Fremgang  i  Arabien  væsentlig  skyldes  dette,  hvorfor  man 
har  forlangt,  at  Kristendommen  skulde  modificere  sin 
Lære  om  Ægteskabet  for  at  vinde  Indgang.  Om  end 
det  er  en  Kjendsgjerning,  at  Sydens  Folkeslag  ud- 
mærke sig  ved  et  stærkt  sanseligt  Præg,  saa  er  det 
tillige  en  Kjendsgjerning,  som  først  de  nyere  Viden- 
skabsmænd have  ført  Bevis  for,  at  Monogamiet  er 
det  oprindelige  i  Arabien,  og  i  Modsætning  til 
de  senere  uværdige  Forhold,  hvorunder  Kvinden  kom 
til    at    leve,    var  hun  i  Oldtiden  aldeles  ligeberettiget 

med  Mauden.  Af  Sagnene  som  af  Brudstykker  af 
gamle  Digte  fremgaar,  at  Forholdene  i  denne  Hen- 
seende ikke  vare  ulige  Tronbadourtidens  i  Evropa. 
Man  ndførte  Heltebedrifter  for  at  vinde  sin  Dames 
Haand  og  digtede  Sange  til  hendes  Ære,  ofte  deltog 
hun  i  Stararaernes  Kampe  eller  opflaramede  som  Dig- 
terinde de  kæmpendes  Mod;  men  allerede  inden  den 
historiske  Tids  Begyndelse  var  dette  smukke  Forhold 
aldeles  forstyrret,  og  det  blev,  som  senere  skal  vises, 
Muharamed,  der  ved  at  fastslaa  Polygamiet  som  Lov 
og  ved  at  indføre  Haremsvæsenet  gjorde  Østens  Kvinde 
til  et  stakkels  Yæsen  uden  Interesse  for  andet  end 
Pynt  og  Fjas,  nedsunket  i  Egoisme  og  uden  Spor  af 
nogen  som  helst  Selvstændighed.  Hver  Familie  dannede 
en  sluttet  uafhængig  lille  Stat,  som  efterhaanden  ud- 
videdes. Den  ældste  og  mest  krigskyndige  kaldtes 
Scheik;  han  repræsenterede  Stammen  ved  de  store 
Fester  og  var  Anfører  i  Krigen,  men  havde  ellers 
ingen  Magt.  Flere  Stammer  sluttede  sig  sammen  til 
en  Konføderation,  der  kaldtes  Kinda  eller  Minæer- 
riget,  i  hvis  Spidse  der  stod  en  Konge  med  meget 
begrænset  Magt.  Han  valgtes  af  Scheikerne  og  af- 
sattes igjen  efter  deres  Forgodtbefindende.  Nogen 
Adel  eller  særlig  privilegeret  Stand  fandtes  ikke. 
Digterne  vare  tillige  Dommere ;  det  var  dog  kun  i  den 
yderste  Nød,  Beduinen  henvendte  sig  til  dem  for  at 
faa  Eet.  «lkke  at  erkjende  nogen  paa  Jorden  for 
Herre  eller  Mester, »  det  er  hans  inderste  Tankegang. 
Beduinernes  Poesi  er  overvejende  af  lyrisk  Art. 
Den  bruger  ikke  mange  Ord,  men  er  sand,  naturlig 
og  simpel  og  ligner  ikke  den  Retning,   der  senere  fik 

Overhaand  under  Kaliferiie,  hvor  hele  Poesien  kun 
bestaar  af  Fraser  i  et  tvungent  og  opstyltet  Sprog. 
Det  er  særlig  de  orientalske  Nætters  Skjenhed,  der 
besynges.  Som  Grækenlands  Digtere  mødtes  ved 
Olympia,  saaledes  samledes  de  arabiske  ved  de  store 
Markeder  i  Mina  eller  Okhaz,  hvor  de  forelæste  eller 
sang  for  den  forsamlede  Mængde;  den  Digter,  der 
vandt  Prisen,  fik  sine  Sange  skrevne  paa  det  fineste 
persiske  Silke  med  Guldbogstaver,  hvorpaa  de  op- 
hængtes i  Kaaba.  Der  er  endnu  under  Navnet 
Moallakat  opbevaret  syv  saadanne  Digterværker. 

Ogsaa  i  Krigen  spillede  Digterne  en  ikke  ube- 
tydelig Kolle;  før  Kampen  skulde  begynde,  maat1;e 
en  poetisk  Udfordring  og  Svar  paa  samme  udvexles. 
Ofte  forhindrede  de  en  Krigs  Udbrud  eller  bragte 
den  til  hurtig  Afslutning.  Stammerne  Bekr  og  Tag- 
leb  havde  ført  blodig  Krig  med  hinanden  om  en  Kilde 
i  40  Aar,  da  valgte  de  en  Digter  fra  hver  Side  til 
at  forhandle  om  Fred,  og  deres  Afgjørelse  bøjede  de 
sig  for.  En  ejendommelig  Form  af  Digtning  ere  Ord- 
sprogene, hvormed  Beduinen  gjennemfletter  sin  Tale; 
mange  af  disse  ere  ret  karakteristiske,  som  naar  det 
hedder:  «Menneskene  sove;  men  naar  de  dø,  vaagne 
de  op.»  « Ingen  Standshøjhed  med  Aandsraahed!» 
«Din  Broder  er  den,  som  hjælper  dig  i  Ulykken.« 
«Tro  paa  din  Lykke,  saa  vil  du  naa  den. »  «Hvor 
Pjalte  herske,  forsvinde  Mændene. »  «Vej  Mennesket 
med  dets  eget  Vægt!»  (Meyer  Morgl.  Anthol.)  Hvad 
det  kunde  have  at  betyde  at  blive  besunget  af  en 
berømt  Digter,  beviser  følgende.  Digteren  Aascha 
maatte  en  Gang    paa   en  Rejse   til   Okhaz   ved  Natte- 

tid  tage  ind  til  en  tattig  Beduin,  der  boede  i  sit  Telt 
sammen  med  otte  Døtre.  Der  var  alle  Tegn  paa  den 
yderste  Fattigdom ;  desuagtet  delte  de  med  Glæde  deres 
Spise  med  den  ukjendte  rejsende.  Rørt  over  deres 
Venlighed  sang  denne  den  næste  Dag  i  Byen  et  Digt 
om  Beduinen  og  lians  Døtres  Gjæstfrihed,  og  medens 
hidtil  ingen  havde  lagt  Mærke  til  de  fattige  Piger, 
ilede  nu  Stadeias  rigeste  og  mest  ansete  Ynglinger  ud 
for  at  bejle  til  dem. 

En  forfærdelig  Skik,  der  fra  gammel  Tid  havde 
vundet  Hævd,  var  Drabet  af  de  spæde  Pigebørn, 
Medens  en  Søns  Fødsel  altid  hilsedes  med  Glæde, 
modtoges  en  Datter  med  Sorg;  hun  var  ofte  den  fat- 
tige til  Byrde,  var  paa  de  hyppige  Eevertog  udsat 
for  Skjændsel  og  kunde  ikke  bringe  Stammen  Indtægt ; 
derfor  blev  Barnet  tit  efter  Fødselen  baaret  ud  og 
begravet  levende  eller  ofret  til  Guderne. 

Ved  Tydningen  af  de  sabæiske  Indskrifter  er  det 
godtgjort,  at  deres  øverste  Guds  Navn  var  Almakah 
o :  den  bønhørende  eller  den  straalende ;  han  dyrkedes 
navnlig  i  Jemen,  medens  Attar  dyrkedes  hos  Kindaerne. 
Begge  Navne  betegne  Venus.  Ved  Siden  heraf  nævnes  en 
Mængde  Guder,  særlig  Schamsch,  Solguden.  Stjærne- 
dyrkelsen  var  almindelig  overalt ;  som  Følge  af  Handels- 
samkvem særlig  med  Assyrien  dyrkedes  ogsaa  en  Mængde 
fremmede  Guder;  men  i  Tidens  Løb  samledes  de  fleste 
om  Allah,  den  usynlige,  overalt  ophøjede  Gud.  For 
ham  byggedes  ingen  Templer,  og  han  havde  heller 
ingen  Præster. 

En  Konge  Hiam  havde  paa  Toppen  af  Bjærget 
Alva    (Valfartsbjærget)    bygget    et   Tempel    og    givet 

det    sit    Navn,    her    var    sæi'ligt  Samlingspunktet    for 
Sabæerne. 

I  Sagnene  som  ogsaa  i  Koranen  findes  der  en 
Mængde  underfulde  Fortællinger  om  den  før  omtalte 
Dronning  Bilkis  (Dronningen  af  Saba).  Yed  sit  Be- 
søg lios  Salomon  blev  hun  bekjendt  med  Jødernes 
Tro,  Gudstjeneste  og  Skikke,  hvoraf  hun  følte  sig 
saa  tiltalt,  at  hun  ved  sin  Hjemrejse  fik  baade  jødiske 
Præster  og  Lægfolk  med  sig,  og  de  underviste  Araberne 
i  deres  Lære.  At  Sagnet  ikke  er  helt  uden  Betydning, 
fremgaar  af,  at  man  endnu  i  Æthiopien,  i  hvilket  Land 
hun  ogsaa  regerede,  hos  det  saakaldte  Felasafolk 
finder  en  Mængde  jødiske  Skikke  og  Lovbud. 

Ogsaa  Kristendommen  kom  tidlig  til  Jemen,  idet 
en  Præst  fra  Konstantinopel  forkjmdte  Ordet  der; 
men  den  fandt  sin  hæftigste  Modstand  i  Jødedommen. 
Der  nævnes  vel  en  kristen  Konge  Abd  Kulal;  men 
Kristendommen  var  næppe  forkj^ndt,  før  den  kvaltes 
under  en  voldsom  Forfølgelse  under  Du  Novas.  Han 
lod  de  kristne  fange  og  nedkaste  i  Hdgruber.  En 
Mand  ved  Navn  Du  Tuliban  fl^'gtede  over  til  den 
kristne  Æthioperkonge  og  bad  om  Hjælp.  Denne  lod 
en  Hær  paa  30,000  Mand  sætte  OA'er  det  røde  Hav. 
Du  Novas  kom  dem  ydmyg  i  Møde  og  udleverede 
Nøglerne  til  alle  Skatkamrene ;  men  medens  den  frem- 
mede Hær  rolig  indkvarterede  sig  og  tænkte  paa 
Fred  og  ingen  Fare,  skrev  han  til  alle  Landets  Høv- 
dinger, at  de  til  en  bestemt  Tid  skulde  slagte  alle 
sorte  Tyre.  Dette  Yink  forstode  de  og  anrettede  et 
frygteligt  Blodbad  paa  Æthioperne. 

Men    da    Kongen    erfor    dette  Forræderi,    sendte 

han  en  endnu  større  Hær  til  Jemen.  Dii  Novas 
mødte  den  i  Marken;  men  da  han  af  Slagets  Gang 
kunde  slutte,  at  Sejren  ikke  blev  hans,  styrtede  han 
sig  med  Hest  og  Rustning  i  Havet.  Nu  blev  Kristen- 
dommen indført  med  Vaabenmagt,  og  som  Modvægt 
mod  det  gamle  Afgudstempel  byggedes  en  kristen 
Kirke  i  Sana.  En  Biskop  Gregentius  blev  sendt 
derover;  men  Folket  var  forbitret  over  det  fremmede 
Aag.  Adelsmanden  Seif  drog  til  den  persiske  Konge 
Nushirvan  og  kom  med  en  talrig  Hær  tilbage  til 
Jemen.  Nu  foranstaltedes  et  nyt  Blodbad  paa  Æthio- 
perne,  der  bleve  forjagede,  og  Landet  kom  til  at  staa 
i  Afhængighedsforhold  til  Persien.  Ovenstaaende  giver 
Vink  til  Forstaaelse  af,  hvorledes  Islam  kunde  vinde 
fast  Fodfæste  i  Jemen.  Den  gamle  Stjærnedyrkelse 
var  forældet,  Jødedommen  altfor  udpræget  national 
til  at  vinde  Indgang,  og  Kristendommen  blev  forhadt 
dels  paa  Grund  af  dens  paa  den  Tid  indviklede  dog- 
matiske Form,  og  dels  fordi  den  var  kommen  fra 
Æthiopien.  Racehadet  blev  her  en  Hjælper  til  Islams 
Fremgang. 

Medens  den  religiøse  Kultus  i  Syden  repræsen- 
teres af  Riamtemplet,  finde  vi  i  Norden  det  noksom  be- 
kjendte  Kaaba.  De  nordlige  Folk  vare  Stjærnedyrkere 
og  byggede  gjærne  Templer  paa  de  højeste  Bjærgspidser 
for  at  være  Guderne  nærmere;  desuden  mente  man, 
at  usædvanlig  formede  eller  sjældne  Stene  særlig 
Meteorstene  besad  en  magisk  Kraft;  om  de  sidste 
troede  man,  at  de  udslyngedes  af  Paradisets  Bevogtere 
mod  de  onde  Engle,  naar  de  forsøgte  at  komme  det 
nær.     Endvidere    fandtes   en   betydelig  Herosdyrkelse, 

2* 

og-  som  Gjenstaud  for  denne  nævnes  Adam  og  Eva,  men 
særlig  Abraham.  Dyrkelsen  af  sidstnævnte  træffer 
man  sporadisk  over  hele  Forasien,  saaledes  hos  Idu- 
mæerne  under  de  hellige  Terebinter  ved  Hebron.  I 
Damaskus,  hvor  Abraliam  gjaldt  for  den  første  Konge 
og  Stadens  Grundlægger,  var  der  endnu  under  de  sidste 
romerske  Kejsere  et  Alter  for  «den  høje  Fader, »  og 
norden  for  Staden  er  der  endnu  et  højtæret  Valfarts- 
sted, Masched  Ibrahim.  Sablerne  i  det  nordlige 
Mesopotamien  ærede  en  Gud  Abu- Rom  og  en  Gud- 
inde Sarah,  af  hvis  Liv  alle  Guder  vare  fremgaaede; 
de  havde  som  Jøderne  foreskrevne  Bønner,  bestemte 
Regler  for  Fasten  og  Uddelelse  af  Almisser.  Tnder 
Xedkastelse  og  Bøjninger  skal  Bønnen  fremsiges  tre 
Gauge  om  Dagen ;  men  ingen  uren  faar  Lov  til  at 
deltage  deri.  Deres  hele  Renselseslov,  Forbud  mod 
flere  Slags  Spiser  samt  Bestemmelser  om  Fasten  ere 
ganske  efter  Ordl3'den  gaaede  over  i  Islam. 

Ved  Siden  af  Herosdj'rkelsen  fandtes  en  betydelig 
Trækultus.  Egen,  Terebinten,  Tamarinden  og  særlig 
Palmen  betragtedes  som  hellige ;  man  troede  nemlig, 
at  der  fra  den  Stjærne,  til  hvilken  de  vare  indviede, 
udgødes  guddommelig  Kraft  over  dem.  Dette  gjaldt 
ganske  særlig  om  Palmen.  Dens  oprindelige  Navn 
var  El,  altsaa  det  samme  som  Semiternes  Gud  bar, 
0^  den  var  Livstegnet  i  Ørkenen ;  thi  hvor  den  voxede, 
var  ogsaa  Vand  og  Føde. 

Det  er  rimeligt,  at  saa  vel  Adam  og  Eva  som 
Abraham  ere  blevne  dyrkede  i  Kaabatemplet.  Om 
dettes  Oprindelse  fortæller  Sagnet,  at  Adam  200  Aar 
efter  sit  Fald  bad  Herren  om  at  faa  et  Alter  at  bede 

ved  ligesom  det,  han  havde  i  Paradiset.  Da  dalede 
det,  baaret  af  Engle,  ned  paa  Jorden;  efter  Adams 
Død  forsvandt  det,  men  Sem  byggede  et  Alter  paa 
det  samme  Sted,  hvilket  ødelagdes  ved  Syndfloden. 
Abraham  og  Ismael  byggede  senere  Kaaba;  medens 
de  arbejdede  derpaa,  kom  Engelen  Gabriel  til  dem  med 
en  skinnende  hvid  Hyazinth\  som  de  murede  ind  i 
Ydermuren.  Da  dette  Tempel  laa  ved  den  store 
Karavanvej  for  Virakhandelen,  gjaldt  det  for  Kjøb- 
mændene  som  for  Byens  Befolkning  at  trække  saa  mange 
Folk  til  som  muligt.  Der  var  i  Staden  oprettet  to 
Embeder,  hvis  Indehavere  havde  at  paase,  at  de 
fremmede  særlig  ved  den  store  Foraarsfest  bleve 
gratis  og  godt  beværtede;  for  at  gjere  Festen  mere 
pikant  vare  alle  de  kvindelige  Opvartere  aldeles  nøgne. 
De  sædvanlige  Ceremonier,  som  Pilegrimmen  havde 
at  udføre,  var  først  at  gaa  syv  Gange  rundt  om  Templet 
aldeles  nøgen/^,    derefter    trykker    han    sit  Bryst  mod 


^  Den  Engel,  der  skulde  have  vogtet  Adam  i  Paradiset, 
blev  til  Straf  for,  at  den  ikke  havde  været  aarvaagen,  for- 
vandlet til  en  Sten  og  udstødt  tilligemed  ham.  Englen  Ga- 
briel fandt  Stenen  i  Syndflodens  Dynd,  og  den  var  det,  han 
nu  bragte  Abraham;  den  blev  efterhaanden  sort  af  de  syn- 
dige, dødehge  Kys,  men  skal  paa  Dommedag  atter  faa  sin 
Engleskikkelse  og  vil  da  strax  træde  frem  for  Guds  Trone 
og  bære  Vidnesbyrd  om  alle  dem,  der  samvittighedsfuldt 
have  iagttaget  Pilegrimsvandringens  Skikke. 

^  Korejschiterne  gjorde  sig  en  ret  indbringende  Forret- 
ning af  at  leje  Klæder  ud;  men  hvem  de  ingen  vilde  over- 
lade, maatte  gaa  nøgen.  Muhammed  ændrede  senere  dette 
ved  at  paabyde,  at  alle  Pilegrimme  skulde  gaa  anstændig 
klædte. 

Muren  niellein  den  sorte  Sten  og  Døren,  beder  med 
oprakte  Arme  om  Tilgivelse  for  sine  Synder  og  kysser 
endelig  Stenen.  Derefter  besøgtes  de  to  Gudebilleder 
af  Jærn,  der  vare  opstillede  paa  Klipperne  Safa  og 
Marvali,  endelig  gaar  Turen  til  Kilden  Zem  Zem, 
hvor  han  drikker  saa  meget  Vand,  som  han  kan. 
Det  væsentlige  Resultat  af  Festen  var  Fastsættelsen 
af  de  4  hellige  Maaneder,  i  hvilke  alle  Yaaben  skulde 
nedlægges  og  en  almindelig  Landefred  herske. 

Om  Kaabas  Besiddelse  havde  der  al  Tid  fundet 
voldsomme  Kampe  Sted.  I  flere  Aarhundreder  til- 
hørte den  Sabæerne,  og  det  var  først  ved  Aar  464, 
at  Korejschiterne  tiltvang  sig  Eet  til  at  bevogte  det; 
men  allerede  ved  denne  Tid  havde  saa  vel  Jødedommen 
som  Kristendommen  gjort  Fremgang  i  Landet.  Efter 
Du  Novas  Overgang  til  Jødedommen,  tik  Mekka- 
festerne et  stærkt  jødiskPræg,  senere  gjorde  kristelig 
Indflydelse  sig  gjældende.  Kaaba  blev  særlig  Tempel 
for  Allali. 

Den  Lighed,  der  var  mellem  den  arabiske  og 
jødiske  Gudsdj^'kelse,  har  foranlediget  Dozy  til  at 
fremsætte  den  Mening,  at  Kaabatemplet  er  bygget  af 
Jøder.  Under  Kong  David  blev  Simons  Stamme  for- 
dreven, fordi  den  havde  været  efterladende  i  Krigen 
mod  Amalekiterne.  Den  drog  til  Arabien  og  stiftede 
i  Mekka  en  Aflægger  af  den  hjemlige  Kultus^  efter 
det  babylonske  Fangenskab  ligesom  ogsaa  senere  efter 
Jerusalems  Ødelæggelse  droge  store  Skarer.  Jøder  til 
Arabien.  I  det  6te  Aarhundrede  dannede  de  en  stor 
Koloni  i  den  sydlige  Del  ved  Sana;  de  havde  end- 
videre to  selvstændige  Riger  i    det    nordlige,    et    vest 

for  Kindaerne  med  Byerne  Jathrib  og  Keiban  og 
et  nord  for  samme  med  Bj^en  Teima.  I  de  for- 
skjellige  Stammers  Stridigheder  toge  de  meget  livlig 
Del,  ligesom  ogsaa  flere  Stammer  lielt  eller  delvis 
antoge  deres  Religion. 

Kristendommen  er  sandsynligvis  forkyndt  her  af 
Pavlus,  uden  at  der  dog  dannede  sig  nogen  Menighed. 
Senere  hen  i  det  3dje  Aarhundrede,  da  de  mange 
Kjætterier  dukkede  op  udenfor  Kirken  og  Sekterne 
forfulgte  hverandre  med  stor  Grusomhed,  blev  det 
stadig  de  tabendes  Lod  at  flygte  til  Arabien.  Her 
fandtes  Sabellianer,  Arianer,  Nestorianer,  Monofysiter, 
Evtykianer,  Jakobiter,  Ebioniter  og  mange  flere,  og  alle 
meldte  de  sig  med  Paastand  om  at  eje  den  absolute 
Sandhed;  men  alle  havde  strøget  det  Bud  af  deres 
Lov,  der  handler  om  Kjærlighed  til  Næsten.  Deres 
Stridigheder  toge  Araberne  megen  Del  i,  flere  Stammer 
gik  over  til  Kristendommen,  andre  holdt  ved  Jøde- 
dommen, atter  andre  holdt  ved  Allah,  Abraham,  Ju- 
piter eller  Saturndyrkelsen;  men  under  dette  religiøse 
Virvar  vænnedes  Folket  til  at  se  med  Ligegyldighed 
paa  Gudsdyrkelsen,  og  hvorledes  kunde  det  blive  ander- 
ledes, naar  der  var  saa  mange  Guder  at  vælge  imel- 
lem. De  dybere  Karakterer  oprørtes  over  den  al- 
mindelige Slaphed  og  forsøgte  at  finde  Midler  derimod  ^ 


^  Der  fortælles,  at  Korejschiterne  en  Dag,  nogle  Aar 
før  Muhammeds  Fremtræden,  fejrede  en  Fest  for  en  af  deres 
Afguder.  Da  gik  4  Mænd,  der  vare  mere  oplyste  end  de 
andre,  til  Side  og  talte  med  hverandre  om,  at  deres  Lands- 
mænd vare  hildede  i  Vildfarelser,  derfor  maatte  de  nok  helst 
søge  Sandheden  i  fremmede  Lande.     Den  ene  rejste  til  Kon- 

Der  dannedes  en  Sekt,  der  i  mange  Maader  kan  anses 
for  Muhammeds  Forløber,  de  saakaldte  Hanyfer;  de 
fremsatte  en  meget  praktisk  monotheistisk  Lære  uden 
nogen  dogmatisk  eller  filosofisk  Spekulation,  hvis  Hoved- 
punkt var  Betoningen  af,  at  der  kun  gaves  én  Gud 
Allah.  De  vare  i  lige  Grad  Gjenstand  for  Jødernes 
og  de  kristnes  Had,  derfor  fik  de  Øgenavnet  Hanj'ferj 
som  betyder  Kjættere ;  men  det  er  vist  nok,  at  mange 
af  de  bedste  i  Folket  sluttede  sig  til  dem,  som  f. 
Ex.  de  store  Digtere  Om  eja  Salt  og  Ami-,  hvis 
Vers  fuldkomment  kunne  sættes  ved  Siden  af  Koranens. 
De  arbejdede  med  stor  Kraft  paa  at  formilde  Folkets 
Sæder,  særlig  ivrede  de  mod  den  Skik  at  dræbe  de  spæde 
Pigebørn,  uden  at  det  lykkedes  dem  at  tilintetgjøre 
den.  Man  fejler  vist  ikke  ved  at  sige,  at  det  er  denne 
Understrøm  i  Folket,  der  gjør,  at  Muhammeds  Lære 
siden  kunde  faa  Indgang;  der  var  virkelig  en  Trang 
til  at  finde  Gud  udenfor  de  spidsfindige,  dogmatiske 
Fremstillinger ;  men  Hanyfismen  savnede  det  væsentlige 
for  at  blive  Folkereligion,  nemlig  en  Bekræftelse  fra 
Guddommen  og  en  ordnet  Kultus.  —  Begge  Dele  bragte 
Muhammed. 


stantinopel,  hvor  han  blev  dobt,  den  anden  blev  forfulgt  og 
flygtede  til  Syrien,  den  tredje  lod  sig  kristne  hgesorn  den 
første,  men  den  fjerde  blev  en  af  Muhammeds  troeste  Til- 
hængere og  døde  med  de  Ord  paa  Læberne,  at  ved  ham 
havde  han  set  Lyset,  og  han  var  i  Sandhed  en  Profet  fra 
Herren. 


Andet  Kapitel. 

Muhammed. 


Der  var  en  ikke  uvæsentlig  Lighed  mellem  de 
religiøse  og  politiske  Forhold  i  Arabien  paa  denne  Tid 
og  i  Jødeland  paa  Jesus  af  Nazaretlis.  .  Her  repræsen- 
terede i  de  dannede  Klasser  Farisæerne  den  døde  Ortho- 
doxi,  der  holdt  sig  til  Lovens  Bogstav,  men  fornægtede 
Aanden,  medens  Saducæerne  repræsenterede  de  indiffe- 
rente eller  vantro.  De  første  havde  lejede  Tjenere, 
Kenains  eller  Dolkbærere,  der  havde  det  Hverv  at 
nedstøde  enhver,  der  vitterlig  overtraadte  Loven, 
medens  de  saakaldte  Thaumaturger,  der  foregave  at 
være  i  Besiddelse  af  midergjørende  Kraft,  forsøgte  at 
vildlede  Folkets  Masser  og  vandt  en  ikke  ringe  Til- 
tro. Spidsfindige  dogmatiske  Stridigheder  om  det  aller- 
højeste ligesom  om  det  allerlaveste  hørte  til  Dagens 
Orden,  og  som  i  alle  vantro  Tider  var  det  særlig  Troen 
paa  TJdødeligheden  og  Kjødets  Opstandelse,  der  var  om- 
disputeret. Saducæerne  nægtede  samme  og  paastode,  at 
den  ikke  hørte  til  den  mosaiske  Tro,  men  at  Fari- 
sæerne   havde    tilegnet    sig    den  under  det  babylonske 

Fangenskab.  Sammen  med  den  theologiske  Strid  gik 
voldsomme  politiske  Kampe  Haand  i  Haand,  hvorunder 
Folket  sønderreves.  Landet  var  —  som  en  fransk 
Forf.  si^er  —  som  en  voldsom  Smæltedigel,  hvori  de 
mest  uensartede  Bestanddele  gærede  og  kogte  mellem 
hverandre.  Ganske  det  samme  var  Tilfældet  med 
Arabien,  livor,  som  ovenfor  vist,  den  sydlige  Del 
stod  under  et  trykkende  Fremmedherredømme,  medens 
den  nordlige  fortærede  sig  selv  i  religiøse  og  politiske 
Stridigheder  og  hvori,  betegnende  nok,  fandtes  Læren 
om  Opstandelsen  i  første  Række,  idet  de  dannede 
nægtede  den.  Det  forbavser  ikke,  at  Folket  under 
saadanne  Tilstande  kunde  komme  til  at  længes  efter 
en  Befrier. 

Muhammed,  den  forventede  eller  den  hædrede, 
hørte  til  Korejschiternes  ansete  Stamme.  Han  blev 
født  i  Mekka  i  Aaret  571.  Om  hans  Fader  for- 
tælles, at  han  var  vel  den  fattigste,  men  tillige  den 
skjønneste  af  Ismaels  Børn,  Da  han  giftede  sig  med 
Amina  af  Zariternes  Stamme,  døde  200  Ungmøer  af 
Skinsyge  og  Fortvivlelse.  Arabernes  livlige  Fantasi 
har  omgivet  hele  Muhammeds  Liv  med  et  Net  af 
Æventyr ;  der  fortælles  saaledes,  at  i  det  Øjeblik,  han 
kom  til  Verden,  opklaredes  hele  Arabien  af  et  him- 
melsk Lys,  medens  det  nyfødte  Barn  udbrød:  «Gud 
er  stor.  Der  er  ingen  anden  Gud  end  Gud,  og  jeg 
er  hans  Profet !» 

Indsøen  Sava  gik  tilbage  til  sine  hemmelige 
Kilder,  men  Tigris  gik  over  sine  Bredder  og  over- 
svømmede store  Landstrækninger.  Den  persiske  Kadi 
saa  i  Drømme  en  vild  Kamel  blive  overvundet  af   en 

herlig  arabisk  Ganger.  Fyrsten  udt3^clede  denne  Drøm 
saaledes,   at  der  vilde  komme  store  Farer  fra  Arabien. 

I  den  samme  Nat  gik  Zoroasters  hellige  Ild  ud, 
efter  at  den  havde  været  bevogtet  af  Magerne  i  1 000 
Aar,  og  alle  Afgudsbilleder  i  hele  Verden  faldt  ned 
og  sloges  i  Stykker.  De  onde  Engle,  som  hidtil  fra 
Stjærnerue  havde  udøvet  en  fordærvelig  Indflydelse 
paa  Menneskene,  bleve  nu  overvundne  af  de  gode  og 
slyngedes  ned  til  Havets  Bund. 

Paa  den  syvende  Dag  efter  Muhammeds  Fødsel 
gjorde  hans  Bedstefader  Abd  al  Mottalab  et  stort 
Gjæstebud,  ved  hvilket  han  fremviste  Drengen  og 
spaaede  om,  at  han  en  Gang  vilde  bringe  Stammen 
Hæder  og  Anseelse.  Det  tegnede  imidlertid  ikke  til, 
at  denne  Spaadom  skulde  gaa  i  Opfyldelse.  Hans 
Fader  døde,  da  han  var  to  Maaneder  gammel  og  efter- 
lod ham  som  Arv  fem  Kameler,  nogle  Faar  og  en 
gammel  sort  Slavinde.  Amina  søgte  ham  da  en 
Amme;  men  det  var  vanskeligt  at  finde  en,  der  vilde 
tage  sig  af  et  fattigt  Barn.  Endelig  kom  der  en 
Hyrdekvinde  Halema,  som  tog  ham  med  sig  til 
sit  Hjem  mellem  Bjærgene;  medens  han  her  hen- 
levede sine  første  Barndomsaar  som  Hyrde,  lønnede 
Himlen  i  rigt  Maal  Halemas  Barmhjærtighed.  Brøndene 
udtørredes  aldrig.  Græsgangene  vare  stedse  grønne, 
hendes  Kvæg  og  Faar  formeredes  til  det  tidobbelte, 
paa  hendes  Marker  herskede  Overflødighed  og  i  hendes 
Bolig  var  der  Fred. 

Da  Muhammed  var  tre  Aar,  kom  to  skinnende 
Engle  til  ham  paa  Marken;  de  lagde  ham  ganske 
sagte    ned,    aabnede    hans  Bryst   uden   at   tilføje  ham 

Smerte  og  toge  hans  Hjærte  ud.  Derpaa  vred  de 
Syndens  sorte  og  bitre  Draaber  ud  deraf  og  fyldte 
det  med  Tro,  Kundskab  og  profetisk  Lys,  og  saaledes 
renset  satte  de  det  igjen  paa  dets  Plads.  Derefter 
paatrykte  Englene  ham  det  profetiske  Segl  mellem 
Skuldrene,  som  senere  gjaldt  som  Tegnet  paa  hans 
guddommelige  Sendelse." 

Da  Ammen  hørte  herom,  blev  hun  bange  for  at 
have  liam;  thi  hun  tænkte,  at  det  var  onde  Aander, 
som  dreve  deres  Spil;  derfor  sendte  hun  ham  tilbage 
til  Mekka  til  hans  Farbroder  Abu  Taleb.  Denne 
var  en  mægtig  Mand  som  Forstander  for  Kaabatemplet, 
og  han  havde  ved  sine  Handelsforetagender  samlet  sig 
store  Eigdomme.  Her  lærte  Muham.med  Handelen  og 
færdedes  med  Lyst  mellem  den  Mængde  fremmede, 
der  stadig  samledes  i  Abu  Talebs  Gaard.  Deres 
Fortællinger  vakte  Lysten  hos  ham  til  selv  at  se  de 
fremmede  Lande.  En  Gang  stod  Abu  Taleb  just  i 
Begreb  med  at  bestige  sin  Kamel  for  i  Spidsen  for 
en  Karavane  at  drage  til  Syrien ;  da  kom  Muhammed 
til  og  bad  saa  bønlig  om  Tilladelse  til  at  drage  med, 
at  Farbroderen  tillod  det.  Da  var  han  12  Aar 
gammel  og  kunde  nok  være  til  Nytte  paa  Rejsen. 

Til  de  Landskaber,  denne  hans  første  Rejse  gik 
igjennem,  knytte  sig  talrige  Sagn  om  Oldtidens  Kæmper 
og  onde  Aander,  der  lumsk  lure  paa  Menneskenes 
Børn.  Naar  Lejrbaalet  var  tændt  om  Aftenen  og 
Vagterne  udstillede,  havde  Æventyrfortælleren  ingen 
mere  opmærksom  Tilhører  i  hele  Karavanen  end  ham. 
I  Bostra  paa  Syriens  Grænse  tog  Abu  Taleb  ind  i 
et   Kloster;    her    blev    en    af  Munkene,    Sergius,    saa 

tiltrukket  af  Drengens  udtryksfulde  Ansigt,  at  han 
gav  sig  i  Samtale  med  ham  om  religiøse  Ting.  Han 
forbavsedes  over  Drengens  Skarpsindighed  og  den 
Længsel  efter  Sandhed,  der  prægede  hele  hans  Færd. 
Han  belærte  ham  da  om,  at  Afgudsbillederne,  som 
Abu  Taleb  var  Vogter  for  i  det  hellige  Hus,  var 
intet  og  søgte  at  vinde  ham  for  den  nestorianske 
Kristendom.  Han  forudsagde,  at  denne  Dreng  vilde 
blive  en  stor  Mand,  og  bad  Farbroderen  omhyggelig 
at  vaage  over,   at  han  ikke  faldt  i  Jødernes  Hænder. 

Religiøse  Spørgsmaal  havde  allerede  tidlig  sat 
hans  Sind  i  Bevægelse.  Denne  Trang  forstærkedes  ved 
de  Omgivelser,  hvori  han  nu  fik  Lov  til  at  komme ;  han 
fik  Adgang  til  de  Selskaber,  som  Farbroderen  gav 
for  Stadens  fornemme  Mænd;  mellem  disse  fik  han 
for  sin  Ketsindighed  og  Sandhedskjærlighed  Tilnavnet 
Al -Amin.  Videre  traf  han  paa  sine  Kejser  Be- 
kjendere  af  Østens  højst  forskjellige  Eeligioussystemer. 
Dette  gav  ham  rig  Lejlighed  til  at  udvide  sin  Syns- 
kreds og  sit  Kjendskab  til  Mennesker.  Meget  af 
hvad  der  senere  som  guddommelig  Aabenbaring  ind- 
førtes i  Koranen,   stammer  fra  disse  Kejser. 

At  blive  en  rig  Mand  som  Farbroderen  eller 
vinde  en  anset  Plads  i  sit  Folk  laa  langt  fra  hans 
Tanker.  I  hele  hans  Ungdoms-  og  første  Manddoms - 
tid  er  der  ikke  Spor  af  nogen  ærgjerrig  Stræben. 
Al  hans  Fritid  var  optaget  af  Drøftelsen  af  religiøse 
Spørgsmaal.  Det  er  godtgjort,  at  han  allerede  som 
Barn  led  af  hysteriske  Anfald,  krampagtige  Træk- 
ninger, der  angrebe  ham  med  saadan  Voldsomhed,  at 
Fraaden    stod    ham    ud    af  Munden.      Denne    sygelige 

Tilstand  er  af  Betydning-  for  hans  hele  Udvikling. 
Man  plejer  at  fortælle,  at  Muhammed  ved  at  stifte 
Bekjendtskab  med  de  mange  forskjellige  Trosbe- 
kjendelser  foresatte  sig  at  forene  dem  til  en,  som 
ved  sin  simple  og  klare  Form  skulde  tiltrække  alle. 
Der  er  intet  i  lians  Liv,  der  vidner  om,  at  han  skulde 
have  haft  et  saadant  Forsæt;  meget  snarere  vilde 
han,  da  han  senere  blev  en  rig  Mand,  saa  have  gaaet 
en  hel  anden  Vej  end  den,   han  gik. 

Efter  at  han  i  flere  Aar  havde  rejst  for  sin 
Farbroder,  kom  han  i  Tjeneste  hos  en  rig  Enke,  der 
hed  Kadischah.  Han  opførte  sig  saa  vel,  at  hun 
tilbød  at  gifte  sig  med  ham,  endskjønt  hun  var  14 
Aar  ældre  end  han.  I  Følge  de  arabiske  Sagn  skulde 
et  mærkeligt  Syn  have  bevæget  hende  til  dette  Skridt. 
Som  hun  en  Dag  stod  paa  Terrassen  af  sit  Hus  og 
saa  efter  en  hjemvendende  Karavane,  der  førtes  af 
Muhammed,  saa  hun  til  sin  store  Forbavselse,  at  to 
Engle  overskyggede  ham  med  deres  Vinger  imod  den 
brændende  Sol.  Greben  af  Bevægelse,  sagde  hun  til 
sine  Piger:  «Se,  der  er  sendt  to  Engle  for  at  vaage 
over  Allahs  Elskede!«  Derpaa  sendte  hun  sin  Slave 
Majsora  til  Muhammed  for  at  fri.  Denne  gik  lige 
til  Sagen  uden  Omsvøb.  « Hvorfor  gifter  du  dig  ikke, 
Muhammed?«  spurgte  han.  «Jeg  er  en  fattig  Mand 
og  har  ikke  Raad  dertil »  var  Svaret.  «Men  hvis 
nu  en  rig  og  fornem  Dame  tilbød  dig  sin  Haand?» 
«Hvem  skulde  det  være?»  ~  « Kadischah !»  —  «Det 
er  umuligt !»  «Lad  mig  om  det»  sagde  Majsora. 
Derpaa  gik  han  lige  til  sin  Herskerinde  og  berettede 
den    unge  Mands  Ord.     Hun    sendte  Bud    efter    ham, 


31 


og  Sagen  var  hurtig  afgjort,  saa  han  var  nu  med  ét 
Slag  en  af  Byens  rigeste  Mænd  og  tillige  en  af  de  mest 
ansete,  da  hans  Sanddruhed,  Eenhed,  Oprigtighed  og 
Godgjørenhed  havde  fremkaldt  en  almindelig  Tiltro  til 
ham,  hvilken  særlig  viste  sig  ved,  at  han  jævnlig 
blev  udnævnt  til  Voldgiftsmand  ved  de  forefaldende 
Eetstrætter.  flan  foretog  vel  efter  sit  Giftermaal 
adskillige  Handelsrejser,  men  de  havde  ingen  Tillok- 
kelse for  ham  mere.  flan  søgte  helst  Ørkenens  En- 
somhed for  at  kunne  hengive  sig  til  religiøse  Grublerier. 
Tre  Mile  nord  for  Mekka  ligger  Bjærget  flår a; 
her  sad  han  i  en  Hule  ofte  flere  Døgn  i  Træk  for- 
dj^bet  i  Bønner  og  Betragtninger.  Hele  den  hellige 
Maaned  Eamadhan  forlod  han  ikke  Hulen,  men  var 
i  en  vedvarende  Ekstase,  hvorunder  de  mest  for- 
underlige Drømme,  Syner  og  Henrykkelser  skiftede 
med  hverandre;  under  disse  fik  han  ofte  sine  Anfald 
og  laa  bevidstløs  paa  Jorden.  Hans  Hustru  lagde 
med  Sorg  Mærke  til  hans  oprørte  Tilstand,  ligesom 
den  ogsaa  gav  Anledning  til  forskjellige  Gisninger 
mellem  Byens  Borgere.  Nogle  mente,  at  han  havde 
profetisk  Gave,  andre,  at  han  var  under  onde  Aanders 
Paavirkning,  og  atter  mente  andre,  der  vare  mere 
nøgterne  i  deres  Synsmaade,  at  han  havde  Faldsot. 
Muhammed  selv  var  i  Tvivl  om,  hvorvidt  han  var 
dæmonbesat  eller  udsendt  af  Gud.  For  sin  flustru 
udtalte  han  ofte,  at  han  var  bange  for  at  blive  af- 
sindig. Sagnet  fortæller  om,  hvorledes  han  fik  Vished 
for,  at  det  dog  var  gode  Aander,  der  besøgte  ham. 
Som  han  en  Dag  sad  i  Værelset  sammen  med  Kadi- 
schah,    traadte    en    Skygge    ind    til    dem.       «Ser    du 

noget ?»  spurgte  hun,  der  i  Følge  den  arabiske  Skik 
bar  Slør.  Da  han  svarede  bekræftende,  tog  hun  Sløret 
fra  sit  Ansigt  og  gjentog  Spørgsmaalet;  nu  saa  han 
intet.  «Glæd  dig,  Muhammed,«  udbrød  hun,  «det  er 
en  god  Engel ;  thi  han  har  vist  mit  utilslørede  Ansigt 
Agtelse;  det  vilde  en  ond  Aand  ikke  have  gjort !» 
Da  han  var  40  Aar  gammel,  modtog  han  den  gud- 
dommelige Aabenbaring,  som  han  i  hele  sit  Liv  om- 
fattede med  en  saa  glødende  Overbevisning  og  Tro,  at 
han  blev  stærk  nok  til  at  taale  al  den  Modstand  og  alle 
de  Forhaanelser,  som  den,  der  vil  reformere  det  be- 
staaende,   altid  er  udsat  for. 

Det  var  i  den  hellige  Maaned  Eamadhan.  Han 
opholdt  sig  som  sædvanlig  i  sin  Hule  paa  Harabjærget. 
Han  havde  søgt  ved  Faste,  Bøn  og  ensomme  Betragt- 
ninger at  svinge  sin  Tanke  op  til  Beskuelsen  af  den 
guddommelige  Sandhed.  Medens  han  under  sin  tavse 
Nattevagt  laa  indhjilet  i  sin  Kappe,  hørte  han  en 
Stemme  kalde.  Han  rejste  sig  op  og  saa  foran  sig 
en  saa  stærk  Lysglans,  at  han  faldt  i  Afmagt.  Da 
han  atter  vaagnede,  stod  Engelen  Gabriel  ved  hans 
Side  og  sagde:  «Læs!»  «Jeg  kan  ikke»  var  hans 
Svar.  «Læs,»  gjentog  Engelen,  «i  Skaberens,  Guds 
Navn,  han,  som  dannede  Mennesket  ved  at  forbinde 
de  tvende  Kjøn.  Læs  i  den  tilbedelsesværdige  Guds 
Navn,  som  lærte  Mennesket  Pennens  Brug  og  ind- 
blæste hans  Sjæl  en  Straale  af  hans  Visdom.  Dette 
er  Sandhed;  men  Mennesket  rejser  sig  mod  sin  Vel- 
gjører.  Rigdommen  forøger  hans  Utaknemmelighed; 
men  Menneskeslægten  vil  sikkert  vende  tilbage  til 
Gud!» 

Derpaa  udfoldede  Englen  et  stort  Klæde,  der  var 
bedækket  med  Skrift,  og  Muhammed  mærkede  til  sin 
usigelige  Glæde,  at  han  opklaredes  af  et  himmelsk 
Lys,  der  satte  ham  i  Stand  til  at  læse  den.  Det 
var  Guds  Befalinger,  som  senere  nedskreves  i  Koranen. 
Om  Morgenen  fortalte  han  Kadischah  om  dette  mærke- 
lige Syn;  hun  grebes  deraf  og  sagde:  «Jeg  vil  være 
din  første  troende !»  Derefter  knælede  de  sammen 
og  bad. 

Kadischah  havde  i  Huset  hos  sig  en  Slægtning, 
der  hed  Varaka;  han  var  en  forunderlig  sammensat 
Karakter,  et  godt  Hoved,  men  med  en  temmelig 
elastisk  Tro.  Han  havde  først  sluttet  sig  til  Jøderne 
og  antaget  deres  Tro ;  men  den  tilfredsstillede  ham 
ikke,  saa  lod  han  sig  døbe.  Han  besad  et  udstrakt 
Kjendskab  til  saa  vel  det  gamle  som  det  nye  Testa- 
mentes Bøger,  ja  havde  endog  oversat  adskillige  deraf 
paa  arabisk.  Ved  Siden  heraf  syslede  han  meget  med 
Astrologi.  Det  er  sandsynligt,  at  Muhammed  gjennem 
ham  har  faaet  det  Kjendskab  til  Biblen,  der  spores 
i  Koranen.  Denne  Mand  fortalte  Kadischah  om  Mu- 
hammeds forunderlige  Syner;  han  gik  strax  ind  der- 
paa og  erklærede,  at  den  Engel,  der  havde  talt  til 
Muhammed  i  Hulen,  var  den  samme,  som  i  gamle 
Dage  havde  aabenbaret  sig  for  Moses  i  den  brændende 
Tornebusk  i  Ørkenen. 

Denne  lærde  Mands  Tilslutning  var  Muhammed 
en  betydelig  Støtte ;  dog  vovede  han  i  de  følgende  tre 
Aar  ikke  at  tale  oifentlig  om  sit  Syn.  I  al  Stilhed 
vandt  han  nogle  faa  trofaste  som  sin  Slave  Zeid 
og    sin    Fætter    Ali,    der   kun   var   12    Aar   gammel, 

foruden  38  andre  unge  Mennesker,  mest  fremmede  og 
Slaver.  De  holdt  hemmelige  Forsamlinger  i  en  Hule 
nær  ved  Mekka,  og  her  prædikede  han  for  dem.  Han 
vilde,  sagde  han,  slet  ikke  stifte  nogen  ny  Religion, 
men  han  vilde  fere  Folket  tilbage  til  dets  gamle  Tro 
paa  Gud.  Han  kaldte  sig  selv  en  Hanj^f  og  lærte, 
at  det  var  Abraham,  der  var  Stifteren  af  Hanyfismen ; 
alle  Troende  vare  Moslemin,  og  naar  deres  Lære  kaldtes 
Islam,  saa  betyder  det  at  underkaste  sig  og  hengive  sig 
til  Gud.  Han  ivrede  stærkt  mod  saa  vel  det  officielle 
Fritænkeri  som  Afguderi.  Der  var  tre  gamle  Skæbne- 
gudinder i  Mekka,  nemlig:  Ozza,  Manah  og  Lat; 
dem  stødte  han  fra  deres  Plads  og  gjorde  dem  til 
Engle.  I  det  hele  syntes  han  i  Begyndelsen  at  være 
stærkt  paavirket  af  den  ebionitiske  Jødekristendom,  der 
kun  antager  det  første  Evangelium  som  ægte  og  for- 
kaster saa  vel  Læren  om  Kristi  Komme  1  Kjødet  som  om 
Forløsningen.  Han  ærer  Kristus  som  en  stor  Profet, 
og  Dogmet  om  Jomfru  Maries  ubesmittede  Undfangelse 
blev  senere  optaget  i  Koranen^.  Disse  hemmelige 
Møder  røbedes.  En  Bande  bevæbnede  brøde  ind  i 
Hulen  og  angrebe  de  bedende.  Disse  satte  sig  til 
Modværge,  og  en  af  dem,  en  Smed,  som  hed  Sad, 
saaredes  alvorlig  i  Hovedet.  Det  var  det  første  Blod, 
der  flød  for  Islam. 

Da  besluttede  Muhammed  at  træde  offentlig  frem 
og  forkynde    den    Lære,    Gud    havde    givet    ham,    for 


'  Hav  hende  i  din  Erindring,  som  bevarede  sin  Jomfrue- 
lighed, hende,  som  vi  overskyggede  med  vor  Aand,  og  hvis 
Søn  vi  gjorde  til  et  Undertegn  for  al  Verden.     Sure  21. 

hele  Menneskelieden.  Han  bad  Korejschiterne  at  mødes 
med  ham  en  bestemt  Dag  paa  Safabjærget  tæt  ved 
Mekka;  der  vilde  han  aabenbare  dem  Ting,  som  an- 
gik deres  timelige  og  evige  Vel.  De  kom  ogsaa,  og 
han  fortalte  dem  om  sine  forunderlige  Syner.  Hans 
Farbroder  Abu  Laheb  for  op  som  en  rasende,  greb 
en  Sten  og  vilde  kaste  den  efter  ham ;  men  Muhammed 
vendte  sig  smilende  mod  ham  og  udstødte  den  For- 
bandelse, der  findes  i  Sure  111  i  Koranen:  «Forgaa 
skal  Abu  Lahebs  Haand,  forgaa  skal  han  selv.  Hans 
Formue  og  alt,  hvad  han  har  erhvervet  sig,  skal  ikke 
hjælpe  ham.  Opbrændes  skal  han  i  den  flammende 
Hd,  hvortil  hans  Hustru  skal  bære  Brænde.  Om 
hendes  Hals  skal  hænges  et  Tov,  flettet  af  Palme- 
træets Trævler !» 

Forsamlingen  opløstes  uden  noget  Resultat.  Men 
kort  Tid  efter  kaldte  han  dem  til  nyt  Møde ;  han  lod  Ali 
slagte  og  tilberede  et  Lam  og  fremsætte  en  Krukke  med 
Mælk  og  holdt  for  de  40  Gjæster  en  begejstret  Tale 
om  sine  Syner,  lovede  dem  Lykke  paa  Jorden  og 
Salighed  i  Himlen,  hvis  de  vilde  bortkaste  de  døde 
Afguder  og  tro  paa  én  Gud  uden  lige.  Han  udbrød  til 
Slutning:  «Hvo  af  eder  vil  være  min  Hjælper? »  Ali 
traadte  frem  og  tilbød  med  hele  Ungdommens  Fyrig- 
hed at  stille  sig  ved  hans  Side.  «Jeg  vil,»  sagde 
han,  «slaa  Øjnene  ud  paa  enhver,  der  modstaar  dig. 
Jeg  vil  slaa  hans  Tænder  ind,  aabne  hans  Bug  og 
knuse  hans  Ben  ! »  Forsamlingen  lo  og  spottede  ham ; 
men  Muhammed  trykkede  ham  til  sit  Bryst,  kaldte 
ham  sin  Kalif  og  bød  dem  at  lyde  og  ære  ham.     Man 

spottede  det  hele  og  sagde  til  Abu  Taleb:  «Nu  gaar 
det  endog  saa  vidt,   at  du  skal  adlyde  din  egen  Søn ! » 

Hans  Udsagn  om,  at  han  vilde  tilintetgjøre  Af- 
gudsdj^rkelsen,  vakte  en  voldsom  Storm  mod  ham  i 
hans  egen  Stamme,  Korejschiterne.  Disse  havde  som 
Tempelvogtere  store  materielle  Fordele  af  den  gamle 
Gudsdyrkelse,  som  det  gjaldt  at  værge  om,  derfor 
haanede  og  spottede  de  ham  paa  alle  optænkelige 
Maader.  Den  gamle  Abu  Taleb,  der  forudsaa,  hvor 
haard  Kampen  vilde  blive,  bad  ham  bønlig  om  at 
afstaa  fra  sit  Forehavende ,  men  hertil  svarede  han : 
«0m  man  end  kom  til  mig  med  Solen  i  den  ene  Haand 
og  Maanen  i  den  anden  og  bød  mig  dem,  skulde  man 
ikke  faa  mig  til  at  svigte  Guds  Sag!» 

Føreren  for  Korejschiterne  hed  Abu  Sofian. 
Medens  han  paa  alle  Maader  søgte  at  latterliggjøre 
Sværmeren,  vandt  Muhammeds  Lære  i  Stilhed  mange 
Tilhængere  blandt  Folkets  lavere  Klasser ,  særlig 
Kvinder  og  Jøder;  men  da  de  sidste  fik  at  vide,  at 
han  gav  sine  Disciple  Lov  til  at  spise  Kamelens  Kjød, 
toge  de  Forargelse  deraf  og  forlode  ham,  idet  de  kaldte 
hans  Lære  uren. 

De  følgende  12  Aar  blev  en  Trængselstid  for 
ham.  Viste  han  sig  paa  Gaden,  lød  fra  alle  Sider 
haanlige  Tilraab.  «Se,  der  gaar  han,  som  paastaar  at 
vide,  hvad  der  sker  i  Himlen  I »  Nogle  mente,  han  var 
vanvittig,  andre,  at  han  var  besat  af  en  Djævel,  han 
beskyldtes  for  at  drive  Trolddom  og  Hexekunster,  selv 
i  Kaaba  fik  han  ikke  Lov  til  at  forrette  sin  Andagt 
i  Fred;  Klæderne  bleve  revne  af  ham  eller  ogsaa 
overdængedes  han  med  Skarn.     Holdt  han  Prædikener, 

lede  de  mest  spottende  Tilraab;  særlig  forlangte  man 
Beviser  for,  at  han  var  sendt  af  Gud.  Hertil  plejede 
han  gjærne  at  svare,  at  han  var  kun  et  Menneske, 
han  kunde  ikke  gjere  Mirakler ;  men  selv  om  han  og- 
saa  kunde,  vilde  deres  Tro  ikke  styrkes  derved.  End- 
skjønt  senere  Forfattere  fortælle  om  de  mest  under- 
fulde Tegn,  der  skulde  have  ledsaget  hans  første  Sen- 
delse,  hvilke  de  kristne  anvendte  megen  Flid  paa  at 
vise  vare  sindrig  optænkte  Bedragerier,  savner  man 
al  Bevis  for,  at  han  paa  denne  Tid  har  nedladt  sig 
til  at  bruge  noget  Kunstgreb  for  at  vinde  Tilhængere. 

Abu  Sofian  lejede  en  Skare  til  at  overfalde  ham 
i  Templet  under  Bønnen  og  ved  denne  Lejlighed  vilde 
han  være  bleven  kvalt,  hvis  ikke  hans  Farbroder 
Abu  Bekr  med  Fare  for  sit  eget  Liv  havde  reddet 
ham.  Da  hans  Tilhængere  fik  en  lignende  Behand- 
ling, raadede  han  dem  til  at  flygte  til  de  nestorianske 
kristne  i  Abyssinien.  Den  bortdragende  Skare  bestod 
af  83  Mænd  og  19  Kvinder,  blandt  hvilke  Profetens 
Datter  var;  selv  blev  han,  prædikede  daglig  og  vandt 
nye  Tilhængere.  For  at  standse  dette  Uvæsen  blev 
han  sat  i  Band,  og  der  udstedtes  en  Lov,  i  Følge  hvil- 
ken alle  de,  der  antoge  den  nye  Lære,  skulde  lands- 
forvises. 

Muhammed  flygtede  til  et  ensomt  beliggende  Hus 
paa  Toppen  af  Safabjærget;  men  ogsaa  her  led  han 
ofte  Overlast  af  sine  Fjender.  Disse  enedes  endelig 
om,  at  han  skulde  dræbes,  for  at  Stammen  ikke  ved 
hans  Opførsel  skulde  komme  i  Vanære  og  Skjændsel. 
En  vild,  stærk  og  grusom  Kriger,  der  hed  Omar, 
lovede  at  støde  ham  Dolken  i  Hjærtet  mod  som  Beta- 

\mg  derfor  at  erholde  100  Kameler  og  1000  Unzer 
Guld.  Paa  Vejen  til  Bjærget  mødte  han  en  god  Ven, 
hvem  han  betroede  sit  Forehavende.  Denne  bad  ham 
først  at  feje  for  sin  egen  Dør,  da  hans  Søster  Amina 
og  hendes  Mand  Zeid  vare  hemmelige  Tilhængere  af 
Muhammeds  Lære.  Som  en  rasende  for  Omar  hjem 
og  traf  dem  begge  læsende  i  Koranen.  Manden  slog 
han  ned  og  vilde  strax  have  dræbt  ham,  hvis  ikke 
Amina  havde  lagt  sig  imellem;  hende  slog  han  i  An- 
sigtet, saa  Blodet  flød  ned  over  det.  Hun  bekjendte 
grædende  sin  Tro  uden  at  gjøre  Modstand.  Dette  slog 
Omar,  han  forlangte  at  se  Bogen  og  kom  tilfældigvis 
til  at  slaa  op  paa  den  20de  Sure,  der  handler  om 
Barmhjærtighed  og  Bøn.  Han  vedblev  at  læse,  og 
da  han  havde  endt  med  den  r^-stende  Skildring  af 
Dommedag,   var  han  selv  omvendt. 

Han  gik  til  Safabjærget,  men  med  andre  Tanker 
end  før.  Stormende  bankede  han  paa  Døren,  og  da 
Muhammed,  der  kjendte  en  af  sine  værste  Fjenders 
Eøst,  forbavset  spurgte,  hvad  han  vilde,  raabte  han: 
«Jeg  vil  have  mit  Navn  skrevet  blandt  deres,  som 
tro  paa  Gud  og  hans  Profet !» 

Saaledes  vandtes  den  modige  og  handlekraftige 
Omar,  der  i  Forbindelse  med  den  forstandige  og  be- 
sindige Abu  Bekr  ble  ve  de  stærkeste  Støtter  for  Islam, 
og  uden  hvis  Bistand  den  aldrig  havde  sejret.  Des- 
uagtet forværredes  Forholdene  mere  og  mere  for  Mu- 
hammed. Abu  Taleb  havde,  skjønt  han  ikke  selv 
var  troende,  anvist  ham  et  befæstet  Slot  udenfor 
Byen  til  Opholdssted.  Abu  Sofian  forlangte  ham  udle- 
veret og  fik  en  ny  Lov  udstedt,  hvori  paabødes,   at  alle, 

der  sluttede  sig  til  Profeten,  skulde  bandlyses,  ingen 
maatte  indgaa  Ægteskab  med  dem  eller  handle  med 
dem,  før  de  udleverede  Muhammed.  Hans  Borg  om- 
ringedes af  Fjender,  der  vilde  have  Bandlysningen 
gjennemført  i  sin  fulde  Udstrækning,  hvorfor  de  joge 
dem  bort,  der  kom  med  Mad  og  Drikke;  dette  havde 
til  Følge,  at  han  ofte  var  nær  ved  at  sulte  ihjel. 
Saa  kom  til  hans  Hjælp  den  hellige  Maaned  Eamad- 
han,  i  hvilken  al  Fejde  skulde  hvile.  Da  turde  han 
vove  sig  uden  for  Borgen,  ja,  kom  ofte  i  Følge  med 
Pilegrimme  til  Templet ;  mellem  disse  vandt  han  mange 
Tilhængere  ved  sin  glødende  Veltalenhed,  saa  de  ved 
deres  Hjemkomst  bragte  hans  Lære  til  fjærne  Egne. 
Muhammed  naaede  saaledes  under  Sult,  Haan,  Forføl- 
gelse og  Fattigdom  det  Maal,  han  ansaa  for  det  højeste: 
at  forkynde  den  ene  Guds  Magt.  Under  alt  dette 
maa  vi  tænke  os  ham  i  en  uafbrudt  Ekstase,  hvorle- 
des skulde  han  ellers  have  valgt  saadanne  Kaar,  da 
Eigdom,  Ære  og  Magt  laa  for  hans  Fødder.  Nu  til 
Dags  ser  man  med  Mistro  til  den  Slags  profetiske 
Fremtoninger;  men  hvo  af  os  vilde  være  i  Stand  til 
at  udrette  det,  som  Frants  af  Assisi  eller  den  hellige 
Helena  udførte?  «Lad  Lægevidenskaben  have  sine  Navne 
til  at  betegne  disse  yderliggaaende  Fænomener  i  den 
menneskelige  Natur,  lad  den  kalde  Geniet  en  Sygdom 
i  Hjærnen,  lad  den  betragte  en  vis  Finhed  i  Følelsen 
som  en  begyndende  Tæring,  lad  den  sætte  Begejstring 
og  Kjærlighed  i  Klasse  med  de  nervøse  Onder.  Det 
betyder  kun  lidt.  Ordene  «sund»  og  «syg»  ere  rela- 
tive. Hvo  vilde  ikke  hellere  være  syg  som  Pascal 
end  rask  som   et   Hverdagsmenneske?     Den  prosaiske 

Maade,  hvorpaa  man  i  vore  Dage  opfatter  x\fsindighe- 
den,  vildleder  paa  en  meget  uheldig  Maade  vore  histo- 
riske Domme  i  saadanne  Spørgsmaal.  Naar  en  Per- 
son nu  befinder  sig  i  en  saadan  Tilstand,  at  han  siger 
Ting,  hvorom  han  ikke  har  nogen  Bevidsthed,  og 
Tanken  arbejder  uafliængig  af  Viljen,  saa  staar  han  i 
Fare  for  at  blive  indespærret  som  afsindig.  Fordum  blev 
sligt  kaldet  profetisk  Gave  og  Inspiration.  Det  skjen- 
neste,  som  er  sket  i  Verden,  er  sket  i  Ekstase.  En- 
hver overordentlig  Aandsytrirg  er  forbunden  med  en 
Forrykkelse  af  Ligevægten,  en  lidenskabelig  Tilstand 
hos  den  Person,   fra  hvem  den  udgaar. » 

Efter  at  have  levet  tre  Aar  paa  Bjærget  fik  han 
igjen  Lov  til  at  vende  tilbage  til  Byen;  men  nu  led 
han  to  betydelige  Tab,  idet  Abu  Taleb  og  Kadischah 
døde.  Han  begræd  dem  begge  bitterlig,  men  trøste- 
des ved  Kadischahs  Grav  med,  at  Englen  Gabriel  aaben- 
barede  sig  for  ham  og  sagde,  at  hun  paa  Grund  af 
sine  store  Fortjenester  nu  boede  i  et  Sølvpalads  i 
Paradiset.  Hende  havde  Muhammed  trods  sin  stærkt 
sanselige  Natur  bestandig  været  tro,  han  havde  end 
ikke  benyttet  sig  af  den  sædvanlige  Skik  at  tage 
Medhustruer.  Nu  blev  han  trolovet  med  Abu  Bekrs 
Datter,  den  skjønne  Ayescha,  der  kun  var  syv  Aar 
gammel.  Brylluppet  maatte  derfor  udsættes  nogle  Aar, 
hvorfor  han  tog  sig  en  Medhustru. 

Da  Tilstanden  imidlertid  igjen  blev  usikker  for 
ham  i  Mekka,  besluttede  han  at  flygte  til  Tayef,  en 
lille  By  70  Mile  derfra;  men  han  kunde  ikke  let  have 
valgt  noget  daarligere  Tilflugtssted,  Beboerne  vare 
ivrige  Latdyrkere,  og  denne  Gud  havde  Muhammed  paa 

mange  Maader  forhaanet.  Vilde  han  prædike  der, 
overdøvedes  han  med  Raab  og  Skrig,  gik  han  paa 
Gaden,  overdængedes  han  med  Stene  og  Snavs,  saa 
han  flere  Gange  var  nær  ved  at  blive  dræbt.  Ende- 
lig blev  han  fordreven  fra  Byen  og  fulgtes  paa  Vej 
af  en  stor  Hob  skrigende,  skjændende  og  bandende 
Kvinder  og  Børn.  Da  han  kom  til  Mekka,  skyede 
alle  ham  som  en  pestsmittet.  Ved  et  Tilfælde  traf 
han  sammen  med  nogle  Pilegrimme  fra  Jathrib,  der 
fortalte,  at  hans  Lære  allerede  havde  vundet  betyde- 
lig Udbredelse  i  denne  By.  Da  han  klagede  dem  sin 
Nød,  lovede  de  at  skaffe  ham  et  sikkert  Ophold  der. 
Han  lod  nogle  af  sine  mest  trofaste  Mænd  følge  med, 
og  der  kom  snart  efter  Bud  om,  at  han  var  velkom- 
men. Det  var  ogsaa  paa  høje  Tid,  thi  Abu  Sofian 
optog  paa  ny  Omars  mislykkede  Plan ;  men  for  at 
Hadet  og  Hævnen  ikke  skulde  ramme  en  enkelt  Mand, 
bestemtes,  at  en  Mand  af  hver  Stamme  skulde  ud- 
føre Drabet.  Muhammed  havde  heldigvis  faaet  Un- 
derretning om  Planen.  Ali  iførte  sig  hans  Klæder  og 
lagde  sig  i  hans  Seng.  De  sammensvorne  kom  en 
mørk  Nat,  omringede  Huset  og  sprængte  Døren.  De 
bleve  baade  forvirrede  og  forbavsede,  da  de  saa  Ali ; 
paa  deres  Spørgsmaal  om,  hvor  Muhammed  var,  svarede 
han,  at  det  vidste  han  ikke,  hvorpaa  han  ganske  rolig 
gik  sin  Vej. 

Muhammed  havde  samme  Nat  ad  Omveje  skyndt 
sig  til  Abu  Bekrs  Hus.  Han  bad  denne  at  ledsage 
sig  paa  Flugten.  De  bleve  enige  om  at  ty  til  en 
Hule  en  Mils  Vej  fra  Mekka  i  Bjærget  Thour;  der 
vilde    de   opholde    sig,    til    de    med    nogen    Sikkerhed 

kuude  naa  til  Jathrib,  og  Abu  Bekrs  Børn  skulde 
bringe  dem  Føde.  De  naaede  dertil  samme  Nat,  ofte 
i  den  største  Fare  for  at  blive  kjendte  og  grebne  af 
de  talrige  Forfølgere,  der  paa  Abu  Sofians  Bud  gjen- 
nemstrejfede  Egnen.  De  beskjærmedes  senere  paa  en 
vidunderlig  Maade  ved,  at  en  Edderkop  spandt  sin 
Væv  over  Hulens  Indgang.  En  Due  lagde  Æg  i  deres 
Nærhed  og  Bierne  lavede  Honning  til  dem.  Allige- 
vel ængstedes  Abu  Bekr  for  deres  Forfølgere.  «Vore 
Forfølgere  ere  mange,  og  vi  ere  kun  to,»  sagde  han. 
«_Prygt  ikke,»  sagde  Muhammed,  «der  er  endnu  en 
tredje.  Gud  er  med  os!»  Tre  Dage  sade  de  her  i 
Hulen,  og  naar  det  blev  mørkt,  kom  Abu  Bekrs  Døtre 
med  Føde  til  dem;  den  fjerde  Dag  vovede  de  sig  ud 
og  naaede  efter  mange  Farer  et  Bjærg,  der  hed  Koba, 
i  Nærheden  af  Jathrib.  Her  var  Føde  nok  og  her 
samledes  flere  venlige  Stammefyrster  om  ham.  Da 
Eygtet  om  hans  Ankomst  naaede  Byen,  gik  500  Bor- 
gere ham  i  Møde.  Muhammed  drog  ind  i  Staden, 
siddende  paa  en  Kamelhoppe,  medens  hans  oprullede 
Turban  bares  foran  ham  som  Banner.  Hans  Indtog 
lignede  saaledes  mere  en  Feltherres,  der  drager  ind  i 
en  erobret  By  end  en  stakkels  forfulgt  Flygtnings. 
Hele  den  store  Folkeskare  kappedes  om  at  ære  ham 
og  vise  ham  Hyldest.  Kort  Tid  efter  kom  Ali  med 
forrevne  Klæder  og  blodige  Fødder  og  senere  kom 
hele  Muhammeds  Familie. 

Det  var  den  23de  September  622,  at  Muhammeds 
Flugt  fandt  Sted;  fra  denne,  Hedschra,  som  den  kald- 
tes, begynde  Muhammedanerne  deres  Tidsregning.  Den 
blev  i  flere  Henseender  epokegjørende  for  ham.     Hans 

Udvikling  indtræder  i  en  ny  Fase,  idet  han  lier  kom 
i  Besiddelse  af  Magt  og  lydige  Tjenere.  Hidtil  havde 
hans  Optræden  været  præget  af  en  Mildhedens  og 
Forsonlighedens  Aand,  der  nærmer  sig  stærkt  til  Bib- 
lens: «Hvis  nogen  slaar  dig  paa  den  højre  Kind, 
vend  ham  ogsaa  den  venstre  til!»,  men  nu  frafalder 
han  flere  af  sine  hidtil  forfægtede  Theorier  og  frem- 
sætter andre,  han  før  selv  vilde  have  kaldt  forkaste- 
lige: Den  østerlandske  Despot  kommer  mere  i  For- 
grunden og  udvisker  mange  af  de  skjønne  Træk,  der 
vare  betegnende  for  ham  i  hans  Forfølgelsestid ;  men 
hvor  kunde  det  være  anderledes?  I  tretten  Aar  havde 
han  lidt  og  stridt,  mistet  sin  Ejendom,  Ære  og  An- 
seelse og  kun  mødt  Forhaanelser  og  ondskabsfulde 
Efterstræbelser,  det  var  menneskeligt,  om  han  nu  be- 
talte med  lige  Mønt.  Nu  forkynder  han,  at  hver 
religiøs  .Lære  eller  Institution  kun  kan  opretholdes 
ved  ydre  Vælde  og  Yaabenmagt.  (Vor  Gud  er  Herren  1 
Naar  Gud  ikke  formaaede  at  afvende  Menneskenes 
Voldsomhed  ved  andre  Menuesker,  vilde  Klostre,  Kir- 
ker, Synagoger  og  Moskeer,  i  hvilke  Guds  Navn  saa 
ofte  nævnes,  forlængst  være  blevne  forstyrrede.  Sure 
22.)  Man  vil  dog  forgjæves  søge  i  Koranen  efter 
et  Paabud  om  at  forfølge  kristne  og  Jøder.  Disse 
Folk  kalder  han  Skriftbesidderne,  og  han  regner  deres 
Profeter  med  i  den  Eække  af  Vidner  om  Sandheden, 
hvori  han  selv  er  den  sidste ;  men  han  lægger  dem 
til  Last,  at  de  have  udkradset  alle  de  Steder  af  deres 
hellige  Skrifter,  der  havde  Hensyn  til  ham.  Han 
indrømmer,   at  Gud  enten  har  sendt  eller  vil  sende  hvert 

Folk  ^  en  Afsending-  til  at  vidne  om  Sandheden.  Det  er 
særlig  mod  Afgudsdyrkerne,  han  vender  sin  Vrede. 
«Naar  I  møde  de  vantro,  saa  afhugger  deres  Hoveder, 
indtil  der  er  anrettet  et  stort  Nederlag  mellem  dem, 
lægger  de  fangne  i  tunge  Lænker  og  giver  dem  fri  mod 
Løsepenge,  naar  Krigen  er  endt.  >^  (Sure  47). 

Et  andet  Sted  lyder  Befalingen:  «Jeg  er  med 
eder,  jeg  vil  styrke  de  troende,  men  i  de  vantro 
Hjærter  vil  jeg  bringe  Frygt;  naar  I  møder  dem,  saa 
afhugger  deres  Hoveder  og  alle  deres  Fingerender ! » 
(Sure  8).  Dette  stemmer  ikke  ganske  overens  med, 
hvad  der  siges  andet  Steds,  at  « Herren  har  foreskre- 
vet sig  selv  Barmhjærtighed  til  Lov»  (Sure  7),  men 
er  mere  et  Udslag  af  hans  naturlige  Hævnfølelse. 

Indbyggerne  i  Jathrib  eller,  som  Byen  senere 
kaldtes,  Medina  el  Nabi  (Profetens  Bj^  havde  skjæn- 
ket  ham  et  Hus;  da  han  snart  samlede  sig  en  større 
Menighed,  laa  det  ham  meget  paa  Sinde  at  faa  op- 
ført en  Moske.  Paa  en  Plads  udenfor  Byen,  hvor 
hans  Kamel  havde  knælet,  da  han  holdt  sit  Indtog, 
lod  han  den  opføre,  simpel  og  tarvelig.  Teglsten  og 
Jord  dannede  Muren,  og  Stammer  af  Palmetræer  bare 
Taget,  der  var  dannet  af  Grene  og  tækket  med  Blade. 
Muhammed  selv  var  den  mest  ivrige  Arbejder.  Her 
prædikede  han  for  en  meget  blandet  Tilhørerkreds  af 
Hedninger,  kristne  og  Jøder;  særlig  gjorde  han  de 
sidste  mange  Indrømmelser  for  at  vinde  dem,  flere 
Lærdomme  lempede  han  efter  deres  Tro,  ligesom  han 
ogsaa  antog  mange  af  deres  Fester  og  Skikke;  bl.  a. 


^  Ethvert    Folk  gav    vi  en  Rehgion    og    en    aaben  Vej. 
•ure  5. 


45 

forordnede  han,  at  de  troende  under  Bønnen  skulde 
vende  Ansigtet  mod  Jerusalem.  Kort  efter  holdt  han 
Bryllup  med  Ayescha,  og  ved  samme  Lejlighed  blev  hans 
Datter  Fatima  trolovet  med  hans  trofaste  Tilhænger 
Ali.  Da  al  hans  Ejendom  var  falden  i  Fjendens 
Hænder  og  han  som  Følge  deraf  var  en  fattig  Mand, 
maatte  denne  Højtid  fejres  med  den  største  Tarve- 
lighed ^ . 

I  Spidsen  for  en  talrig  Skare,  der  havde  samlet 
sig  alle  Vegne  fra,  foranstaltede  han  nu  formelige 
Plyndringstog  mod  Karavaner,  der  skulde  gaa  til 
Mekka,  særlig  de,  der  tilhørte  hans  værste  Fjender, 
Korejschiterne,  hvilke  Tog  bragte  ham  rigt  Bytte.  En 
Gang  udsendte  han  en  Kriger  ved  Navn  Abdallah 
med  det  Hverv  at  udspejde  en  kommende  Karavane 
og  med  en  forseglet  Ordre,  som  han  først  maatte 
bryde  i  Naklahdalen  i  Nærheden  af  Tayef,  og  det  var 
i  den  hellige  Maaned;  men  Ordren  var  affattet  i  saa 
vage  og  ubestemte  Udtryk,  at  Abdallah  opfattede  den 
som  Paabud  om  Plyndring.  Han  overfaldt  Karavanen 
og  kom  belæsset  med  Bytte  tilbage  til  Medina;  men 
hans  Færd  vakte  en  saa  udelt  Misbilligelse  hos  Be- 
folkningen, at  Muhammed  fandt  det  raadeligst  at  give 
Afkald  paa  sin  Del  af  Byttet  samt  at  forkynde  offent- 
lig, at  xlbdallah  havde  handlet  paa  egen  Haand  uden 
hans  Befalingc     Dog  tilføjede  han,   at   vel    var    denne 


^  Det  hedder  i  den  gamle  Beretning:  ^Bryllupsmaden 
var  kun  Dadler  og  Oliven,  Brudens  Leje  var  et  Faareskind 
og  hendes  Udstyr:  to  Særke,  et  Hovedtøj,  to  Sølvarmbaand, 
en  Pude,  stoppet  med  Palmeblade,  et  Bæger,  en  Haandmolle, 
to  Vandkrukker  og  en  Spand. » 

Handling-  dadelværdig,  fordi  den  hellige  Maaneds  Fred 
var  krænket,  men  de,  der  tilbade  Afguderne  og  for- 
dreve  de  rettroende  fra  Guds  hellige  Tempel,  Aar  det 
i  langt  højere  Grad. 

To  Aar  derefter  fik  Muhammed  at  vide,  at  hans 
Fjende  Abu  Sofian  vilde  komme  fra  Syrien  i  Spidsen  for  en 
Karavane  paa  1000  Kameler,  belæssede  med  Kjebmands- 
varer.  Han  drog  da  ud  med  314  Mand,  hvoraf  de  fleste 
vare  Flj^gtninge  fra  Mekka,  og  alle  havde  noget  at  hævne. 
Vejen  gik  mellem  Bjærgene  og  Havet ;  de  lagde  sig  i 
Baghold  i  en  Dal,  hvorigjennem  Bækken  Bedr  løb, 
ved  et  Vadested,  som  Karavanen  skulde  passere.  Abu 
Sofian  havde  imidlertid  faaet  at  vide,  at  Vejen  ikke 
var  sikker,  derfor  sendte  han  Hbud  til  Mekka  om 
Undsætning.  Abu  Jahl,  en  Mand  paa  70  Aar,  men 
rask  og  rørig  som  en  ung  Kriger  og  Muhammeds 
uforsonlige  Fjende,  drog  ud  med  en  Styrke  paa  100 
Heste  og  700  Kameler  og  tog  Retning  til  Bedr.  Abu 
Sofian  havde  paa  et  Spejdertog  lagt  Mærke  til  de 
Daddelkjærner,  Muhammeds  Folk  havde  kastet  fra  sig, 
og  derved  opdaget,  hvor  de  vare.  Han  gav  Karavanen 
Ordre  til  at  tage  en  anden  Betning  og  sendte  derpaa 
Bud  til  Abu  Jahl,  at  han  godt  kunde  drage  tilbage, 
da  Faren  var  afværget. 

Dertil  havde  dennes  Folk  ikke  synderlig  Lyst; 
flere  af  dem  havde  Frænder  mellem  de  faldne  ved 
Naklah  og  de  brændte  af  Begj ærlighed  efter  at  hævne 
dem  og  give  Muhammed  en  alvorlig  Tugtelse;  derfor 
udsendtes  en  Spejder  for  at  skaffe  paalidelig  Besked 
om  Fjendens  Styrke  og  Stilling.  Da  han  kom  til- 
bage og  meddelte,   at  der  kun  var  c.  300  Mand,  raabte 

de  lystig  til  hverandre:  « Fremad,  lader  os  hente 
Vand  fra  Bækken  Bedr  til  det  Gilde,  hvorved  vi 
ville  holde  os  lystige  i  Anledning  af  Karavanens 
Frelse ! » 

Da  Muhammeds  Spejdere  bragte  Underretning 
om  den  uventede  Fjende,  der  nærmede  sig,  tabte  mange 
af  hans  Folk  Modet;  men  med  den  Snarraadighed  i 
Farens  Stund,  der  var  ham  ejendommelig,  bød  han 
dem  kun  at  være  glade,  thi  Allah  havde  lovet  ham 
en  let  Sejr.  Paa  Toppen  af  en  Skrænt  lod  han  i  Hast 
bygge  sig  en  Hytte,  hvorfra  han  bekvemt  kunde  holde 
Øje  med  Slagets  Gang;  udenfor  Døren  stod  en  Kamel, 
parat  til  Flugt,  hvis  Slaget  gik  ham  imod.  Langs 
Bækken  lod  han  sine  Folk  opstille,  og  da  den  hid- 
sige Fjende  trængte  paa  for  at  drikke  af  Vandet, 
faldt  strax  flere  for  deres  velrettede  Pileskud.  Der 
udspandt  sig  en  heftig  Kamp  over  hele  Linjen,  medens 
Muhammed  i  Hytten  fik  et  af  sine  Anfald.  Da  han 
kom  til  sig  selv  igjen,  meddelte  han  Abu  Bekr,  at 
der  var  aldeles  ingen  Grund  til  Frygt,  Gud  havde  i 
Synet  gjentaget  sit  Løfte  om  Sejr.  Det  var  tiistort 
Uheld  for  Korejschiterne,  at  deres  gamle  hidsige  Fører 
trængte  for  langt  frem;  han  kom  helt  ind  i  Fjendens 
Eækker  og  blev  saaret,  men  det  forøgede  kun  hans 
Raseri.  Endelig  faldt  han  af  Hesten,  og  en  Fjende 
satte  Foden  paa  hans  Bryst;  men  han  vedblev  med 
at  udstøde  Forbandelser  og  Trusler,  indtil  et  Hug 
skilte  hans  Hoved  fra  Kroppen.  Da  flygtede  hans 
Følge;  70  laa  døde  paa  Valpladsen  og  et  lignende 
Antal  var  taget  til  Fange,  medens  der  paa  Muham- 
meds Side  kun  var  falden   14  Mand. 

Abu  Sotian  og  haus  Veuner  bleve  som  rasende, 
da  Budskabet  om  dette  Nederlag  naaede  dem,  navnlig 
fyldte  hans  Hustru,  Abu  Jahls  Datter,  Luften  med 
vanvittige  Klager  og  foreholdt  ham  idelig  Ordsproget : 
«0m  saa  Helvedes  Hd  skal  blive  min  Lod,  opgiver 
jeg  dog  ikke  Blodhævnen !»  Han  og  200  andre  lovede 
hverandre  højtidelig,  at  de  ikke  vilde  salve  deres 
Hoveder,  rede  deres  Skjæg  eller  nærme  sig  en  Kvinde, 
før  de  havde  set  Muhammed  under  Øjnene.  De  toge 
hver  en  Sæk  Mel  foran  paa  Hesten,  gjennemstrejfede 
hele  Omegnen,  hærgede  Markerne,  brændte  Daddel- 
træerne, tilstoppede  Brøndene  og  dræbte  adskillige  af 
Muhammeds  Venner;  men  da  denne  drog  ud  mod 
dem,  glemte  de  deres  Løfte  og  toge  skyndsomt  Mug- 
ten hjemad,  hvorfor  man  spottende  kaldte  dette  Tog 
«  Melsækkekrigen  » . 

Slaget  ved  Bedr  fik  en  afgjørende  Betydning  for 
Islams  Fremtid.  « Ørkenens  Børn»  saa  strax,  at  her 
vare  deres  Tanker  virkeliggjorte.  Da  Medinas  heden- 
ske Lidbyggere  saa  de  hjemvendende  Krigere  med  det 
røvede  Gods,  var  dette  et  saa  slaaende  Argument  for 
dem  om  Islams  Rigtighed,  at  mange  flere  omvendtes 
herved  end  ved  alle  de  Prædikener,  Profeten  hidtil 
havde  holdt.  Haabet  om  Bytte  lokkede  Folk  fra 
Ørkenen  til  i  tusindvis  at  stille  dem  under  hans  Fane. 
I  Spidsen  for  disse  talte  han  et  andet  Sprog  end  før, 
dette  viste  sig  særlig  overfor  Jøderne. 

Trods  alle  hans  Indrømmelser  vedbleve  disse  at 
vise  ham  afgjort  Foragt  og  digtede  Nidviser  om  ham. 
En  af  deres  Digtere  drog  endelig  til  Mekka  og  for- 
søgte ved    at    lovprise    de    Helte,    der    vare    faldne  i 

Slaget  ved  Bedr,  at  æg-ge  deres  Frænder  til  Hævn. 
Da  han  kom  tilbage,  var  han  saa  letsindig  at  oplæse 
sine  Vers  offentlig.  Muhammed  lod  da  en  Dag  de 
Ord  falde:  «Er  der  ingen,  der  vil  befri  mig  for  denne 
Søn  af  Aschraf?»  Nogle  Dage  efter  laa  Jøden 
dræbt  paa  Gaden  af  en  af  de  saakaldte  Hjælpere 
(Asarier). 

En  Pige  af  en  arabisk  Hyrdestamme,  som  bragte 
Mælk  til  Byen,  kom  en  Dag  ind  i  et  af  de  Kvar- 
terer, der  for  største  Delen  var  beboet  af  Jøder.  En 
Del  unge  Karle  stimlede  sammen  om  hende  og  bad 
hende  tage  Sløret  af,  for  at  de  kunde  se  hendes  Skjønhed. 
Da  hun  ikke  vilde,  blev  det  revet  af  hende,  og  hun  stod 
nu  grædende  og  skamfuld ;  men  en  forbigaaende  Musel- 
mand,  som  saa  dette,  for  til  og  dræbte  Grjerningsm an- 
den. De  andre  dræbte  ham  til  Gjengjæld.  Snart 
stode  Jøder  og  Muselmænd  under  Yaaben  mod  hver- 
andre; de  første  havde  søgt  at  forskanse  sig  saa 
godt  som  muligt.  Et  almindeligt  Blodbad  var  uund- 
gaaeligt,  da  lagde  Muhammed  sig  imellem  og  stillede 
Jøderne  den  Betingelse,  at  de  ufortøvet  skulde  antage 
Islam.  De  satte  sig  til  Modværge,  men  nødtes  af 
Sulten  til  at  overgive  sig.  Da  de  ikke  vilde  skifte 
Tro,  nøjedes  Profeten  med  at  konfiskere  deres  Gods 
og  forvise  dem,   700  i  Tallet,   til  Sj^ien. 

Med  Hensyn  til  Byttets  Deling  bestemte  Muham- 
med, at  de  V*  tilfaldt  Krigerne;  men  Kesten  skulde 
lægges  til  Side  til  helligt  Brug,  til  de  fattige,  foræl- 
dreløse og  de  vejfarende.  Af  de  uhyre  Rigdomme, 
der  efterhaanden  tilførtes  Byen,  idet  de  før  fredlyste 
Karavanveje  bleve  lige  saa  mange  Kanaler  til  Formue, 

da  Plyndringen  vedblev,  tog-  Muhammed  intet  for  sig 
selv,  hans  Maal  var  af  en  anden  Art  end  at  blive  en 
rig  Mand ;  derfor  vedblev  han  lige  til  sin  Død  at  være 
den  tarveligste  og  fattigste   Mand  i  Byen. 

Abu  Sofians  sidste  Felttog  indbragte  ham  kun 
Skjændsel,  og  der  var  ikke  faa,  som  talte  højt  om,  at 
han  var  fejg,  en  Beskyldning,  der  saarer  en  Araber 
dybest.  Da  Folket  raabte  paa  Blodhævn,  rustede  han 
sig  ig.jen.  Hæren,  han  tik  samlet,  bestod  næsten  ude- 
lukkende af  Folk  af  hans  egen  Stamme.  Hans  Hustru 
Henda,  der  var  den  mest  hævngjerrige  af  dem  alle, 
fulgte  med  i  Spidsen  for  15  af  Stadens  mest  ansete 
Kvinder  for  at  glæde  sig  over  den  forhadte  Fjendes 
Fald. 

Muhammed  havde  imidlertid  faaet  Underretning 
om,  at  en  fjendtlig  Styrke  paa  3000  Mand  drog  imod 
ham  ;  han  sammenkaldte  et  Krigsraad,  hvori  han  fore- 
slog at  undgaa  at  møde  Fjenden  i  aaben  Mark,  man 
skulde  holde  sig  indenfor  Murene  og  lade  Kvinder 
og  Børn  være  behjælpelige  med  at  kaste  Stene  ned 
fra  Tagene  paa  Fjenden.  Krigerne,  der  vare  opblæ- 
ste af  den  let  vundne  Sejr  ved  Bedr,  misbilligede  denne 
Plan  og  raabte  paa,  at  de  vilde  drage  Fjenden  i 
Møde,  Derpaa  lod  han  Hæren  mønstre ;  i  den  var  der 
300  Jøder,  hvilke  han  gav  Valget  mellem  at  gaa  til- 
bage eller  antage  Islam,  de  valgte  det  første,  og  nu 
havde  han  kun  700  Mand.  Ved  Synet  af  den  lille 
StjTke  bleve  hans  Mænd  betænkelige  og  mente,  at 
det  dog  maaske  var  bedst  at  holde  sig  indenfor 
Murene.  Dette  vilde  Muhammed  ikke  gaa  ind  paa; 
han  erklærede,   at  det  sømmede  sig  ikke  for  en  Profet 

at  stikke  det  en  Gang  dragne  Sværd  i  Skeden  eller 
vende  om,  før  Gud  havde  dømt  mellem  ham  og  Fjen- 
den. Altsaa  droge  de  ud  og  lejrede  sig  ved  Bjærget 
Ohod  c.  6  Mile  fra  Medina.  Paa  sit  Sværd  havde 
Muhammed  ladet  indgravere  :  « Frygt  bringer  Skjændsel, 
foran  ligger  Æren,  Fejghed  frier  ingen  fra  hans 
Skæbne. »  Han  vilde  ikke  personlig  deltage  i  Slaget 
og  gav  derfor  Sværdet  til  en  af  sine  bedste  Krigere, 
der  lovede  at  bruge  det,  saa  længe  det  havde  Od  og 
Ægge;  selv  valgte  han  et  højtliggende  Sted,  hvorfra  han 
havde  god  Oversigt  over  Valpladsen.  Da  Korejschi- 
terne  vidste,  at  de  havde  afgjort  Overvægt,  kom  de 
med  flyvende  Faner  og  klingende  Spil.  Abu  Sofians 
Hustru  med  sit  Følge  sang  Krigssange  og  sloge  paa 
Bækkener,  medens  de  af  og  til  mindede  Mændene  om 
deres  faldne  Brødre  ved  Bedr.  Muhammed  befalede 
sine  Tropper  at  indtage  en  afventende  Holdning,  sær- 
lig maatte  Bueskytterne  blive  paa  deres  Post,  for  at 
det  fjendtlige  Rytteri  ikke  skulde  falde  dem  i  Ryggen. 
Et  rasende  Sammenstød  fandt  Sted.  En  Kriger  trængte 
frem  til  det  Sted,  hvor  Muhammed  opholdt  sig  og 
raabte,  idet  han  svang  Sværdet  over  hans  Hoved : 
«Hvor  er  Muhammed?  Ingen  er  sikker,  saa  længe 
han  lever !»  Profeten  snappede  imidlertid  en  Lanse 
fra  en  af  de  hosstaaende  Tjenere  og  satte  den  gjennem 
ham;  men  strax  derefter  saaredes  han  af  en  Sten, 
der  flængede  hans  Læbe  og  slog  en  af  hans  Fortæn- 
der ind,  dernæst  af  en  Jærnpil,  der  blev  siddende 
fast  i  Saaret  og  voldte  ham  store  Smerter;  samtidig 
saaredes  baade  Abu  Bekr  og  Omar.  Snart  løb  Ryg- 
tet   gjennem    Hæren,    at    Profeten    var    falden,    og  i 

Fortvivlelse  derover  opløstes  Tropperne  i  vild  Flug-t. 
En  Kæmpe  tog  Muhammed  og  bar  ham  op  paa  Top- 
pen af  en  Klippe,  og  her  samledes  de  faa  tilbage- 
blevne trofaste  om  ham,  bestemte  paa  at  sælge  deres 
Liv  saa  dyrt  som  muligt.  Korejschiterne,  der  fuldt 
og  fast  troede  paa  Profetens  Fald,  gjorde  sig  ingen 
Vlejlighed  med  at  anfalde  dem,  men  spredte  sig  plyn- 
drende over  Valpladsen   og  droge  derefter  hjemad. 

Muselmændene  jordede  deres  Brødes  Lig,  hvoraf 
flere  vare  grusomt  mishandlede  af  Abu  Sofians  Folk,  og 
vendte  derpaa  for  første  Gang  som  slagne  tilbage  til  Me- 
dina,  hele  Tiden  i  stadig  Frygt  for  at  falde  i  Fjendens 
Hænder.  Abu  Sofian,  der  paa  sin  Side  ogsaa  havde 
lidt  store  Tab,  hvilke  forhindrede  ham  i  at  drage 
noget  rdbytte  af  Sejren,  gav  sig  til  at  underhandle 
med  Muhammed,  og  Resultatet  blev,  at  der  sluttedes 
Vaabenstilstand  paa  et  Aar. 

Dette  Tab  vakte  Tvivl  om  Muhammeds  guddomme- 
lige Sendelse;  men  han  forsøgte  at  give  Strømmen 
en  anden  Retning.  Dels  foreholdt  han  dem  (Koranen, 
Sure  3),  at  Gud  havde  altid  holdt  sine  Løfter  og 
ogsaa  i  Begyndelsen  af  Slaget  givet  dem  Overtaget 
over  Fjenderne,  men  «I  bleve  oprørske,  forsagte  og 
gik  imod  de  udstedte  Befalinger.  Nogle  af  eder  sørgede 
kun  for  dette  timelige  Liv;  han  lod  eder  derfor  jage 
paa  Flugt  for  at  prøve  eder,  dog  har  han  allerede 
tilgivet  eder,  da  han  er  huldrig  mod  de  troende. » 
Dels  førte  han  Tropperne  mod  flere  ^mægtige  Stam- 
mer ved  Syriens  Grænse,  som  det  lykkedes  ham 
at  overvinde.     Derved  gjenvandt  han  den  gamle  Tiltro. 

Abu  Sofian  havde  ikke  i  Sinde  at  lade  Vaabnene 

hvile  længere  end  den  fastsatte  Tid.  Han  anvendte 
denne  til  at  slutte  Forbund  saa  vel  med  flere  Araber- 
stammer  som  med  Jøderne.  Da  Vaabenstilstanden  var 
udløben,  kunde  han  drage  mod  Medina  med  en  Hær 
paa  over  10,000  Mand.  Muhammed,  der  var  bleven 
klog  af  Skade,  vogtede  sig  vel  denne  Gang  for  at 
drage  for  langt  frem.  Han  satte  Byen  i  den  bedst 
mulige  Forsvarsstand  og  lod  i  nogen  Afstand  fra  Muren 
til  den  Side,  hvorfra  Fjenden  kunde  ventes,  grave  en 
dyb  Grav,  hvor  han  selv  personlig  arbejdede  med. 
Bagved  denne  opstillede  han  sin  Hær  i  Slagorden,  og 
da  Abu  Sofian  kom,  modtoges  han  med  en  Regn  af 
Pile.  Da  han  ikke  kunde  komme  over  Graven,  nødtes 
han  til  at  betale  med  lige  Mønt.  Kampen  vedblev 
længe,  men  kunde  naturligvis  ikke  bringe  Sejren  til 
nogen  af  Siderne,  hvorfor  Abu  Sofian  slog  Lejr.  En 
Jødestamme,  Koraidaerne,  der  ejede  en  fast  Borg  i 
Nærheden  af  Medina,  men  ellers  stod  paa  en  god 
Fod  med  Muhammed,  viste  sig  nu  troløs  og  sluttede 
sig  til  Fjenden.  Da  der  altsaa  var  Fjender  i  Ryggen, 
besluttede  Muhammed  sig  til  at  handle  hurtig.  Han 
sendte  en  af  sine  mest  paalidelige  Mænd  over  i  Fjendens 
Lejr,  dels  for  at  faa  fuld  Vished  om  Jødernes  Tro- 
løshed, dels  for  om  muligt  at  udsaa  Splid  mellem  Abu 
Sofian  og  de  forbundne  Araberstammer.  Dette  lykkedes 
særdeles  godt;  da  Abu  Sofian  næste  Dag  opfordrede 
dem  til  at  gjenoptage  Kampen,  nægtede  de  dette  og 
forlangte  Gidsler  af  ham  som  Pant  paa  hans  Ærlig- 
hed. Den  gjensidige  Mistillid  bevirkede,  at  de  i  flere 
Dage  bleve  liggende  uvirksomme  i  Lejren;  men  saa 
opstod    der    et    forfærdeligt  Vejr   med    heftige  Storme 

ug  Kegnskyl,  deres  Telte  blæstes  over  Ende,  og-  Jjejr- 
baaleue  slukkedes.  En  almindelig  Modløshed  gik  igjen- 
nem  alle  Rækker,  da  det  hed,  at  Muhammed  havde 
beg3'ndt  med  sine  gamle  Kunster  og  nu  ved  Trold- 
dom og  Hexeri  havde  ødelagt  sine  Fjender. 

I  den  paafølgende  almindelige  Forvirring  saa  Abu 
Sofian  sig  nødt  til  at  give  Ordre  til  Opbrud;  han 
drog  til  Mekka  og  de  forbundne  til  Ørkenen,  uden  at 
altsaa  dette  store  Tog  havde  bragt  noget  Tdhytte.  Abu 
Sofian  skrev  til  Muhammed  og  kaldte  ham  en  fejg 
Usling,  der  havde  været  nødt  til  at  krybe  i  Skjul 
bag  en  Grav  for  at  værge  sig,  samt  tilføjede,  at  hvis 
de  en  Gang  mødtes  paa  aaben  Mark  som  i  Slaget 
ved  Ohod,  saa  skulde  han  tage  en  frj'gtelig  Hævn; 
Muhammed  svarede,  at  den  Tid  ikke  var  fjærn,  da 
han    skulde    knuse   alle   Korejshiternes   Afgudsbilleder. 

Over  Jøderne,  som  havde  vist  sig  troløse  mod 
ham,  tog  han  en  ski-ækkelig  Hævn;  Mændene  dømtes 
til  Døden,  400  skal  han  have  ladet  levende  begrave, 
Resten  nedhuggedes  paa  Torvet  i  Medina.  Kvinderne 
og  Børnene  bleve  Slaver,  og  Godset  deltes  paa  sæd- 
vanlig Maade  mellem  Sejrherrerne. 

I  Modsætning  til  en  Mængde  Steder  i  Koranen, 
der  paabyde  at  behandle  Jøderne  med  Mildhed,  men 
som  maa  antages  at  være  fremkomne  paa  den  Tid, 
da  han  søgte  at  vinde  dem  for  sig,  optændtes  han 
paa  dette  Tidspunkt  af  et  dødeligt  Had  til  dem.  Han 
led  af  en  smertelig  Sygdom,  som  intet  Middel  kunde 
lijælpe  mod,  og  om  denne  mente  han,  at  den  var  ham 
paahexet  af  Jøderne,  ved  at  de  havde  dannet  et  lille 
Voxbillede  af  ham  og  omviklet  det  med  nogle  af  hans 

Haar ;  derpaa  havde  de  gjennemstukket  det  med  elleve 
Naale  og-  omvundet  det  med  en  Buestræng,  hvorpaa 
der  var  knyttet  11  Knuder,  og  kastet  det  hele  i  en 
Brønd  \ 

Under  Paa virkning  af  dette  Tryllemiddel  blev 
Muhammed  Dag  for  Dag  svagere,  indtil  Englen  Gabriel 
i  et  Syn  viste  ham,  hvor  Ulykken  stammede  fra. 
Han  sendte  da  Ali  hen  til  Brønden,  og  der  fandt  han 
ganske  rigtig  Voxbilledet.  Muhammed  oplæste  nu 
elleve  Koranvers,  og  for  hvert  faldt  der  en  Naal  ud  af 
Billedet  og  løsnedes  en  Knude  paa  Buestrængen,  og 
da  den  sidste  faldt,  havde  han  hele  sin  oprindelige 
Sundhed  igjen. 

Disse  elleve  Vers  anses  endnu  af  Muselmændene 
for  at  have  helbredende  Kraft,  og  særlig  beskytte  de 
mod  al  Slags  Trolddom.  De  kaldes  Amuletterne 
og  mange  bære  dem  stadig  hos  sig. 

De  findes  i  Sure  113  og  114  og  lyde  saaledes: 
«I  den  albarmhjærtige  Guds  Navn.  Jeg  tager  min 
Tilflugt  til  Morgenrødens  Herre,  at  han  vil  befri  mig 
for  at  lide  ondt  af  det  skabte,  af  Maanen,  naar  den 
formørkes,  af  dem,  der  binde  Trolddomsknuder  og 
blæse  paa  dem  med  deres  Aande,  af  dem,  der  ere 
misundelige    og    have    onde   Øjne.   —  Jeg    tager    min 


'  En  hgnende  Tankegang  vil  man  finde  udbredt  i  Ev- 
ropa  hele  Middelalderen  igjennem.  Paverne  bekjendtgjorde 
idehg,  hvorledes  de  onde  truede  dem  med  deres  Kunster 
ved  at  mane  Dæmoner  ind  i  Spejle  og  Ringe.  Innocens 
den  ottende  bekjendtgjør,  at  Troldmændene  døbe  Dukker 
med  hans  Navn  for  senere  under  Paakaldelsen  af  Djævelen 
at  gjennemslikke  dem  med  Kaale. 

Tilflugt  til  Menneskenes  Herre,  til  Menneskenes  Konge 
og  til  Menneskenes  Gud,  at  lian  befrir  mig  for  ondt  fra 
Mørkets  Frister,  saa  han  flyr,  fra  ham,  der  hvisker 
onde  Tanker  i  Menneskets  Hjærte,  og  fra  alle  onde 
A  ander  og  Mennesker !» 

Sikkert  og  stolt  havde  Muhammed  skrevet,  at 
den  Tid  ikke  var  fjærn,  da  Afgudsbillederne  skulde 
kastes  i  Støvet;  dette  stod  i  Forbindelse  med  den 
Tanke  at  vende  Forholdet  om,  saa  han  blev  den  an- 
gribende i  Stedet  for  den  angrebne,  og  erobre  Fædrenes 
hellige  By  Mekka.  Her  i  Medina  var  Islam  trods 
den  betydelige  Tilslutning  en  rodløs  Plante  uden  det 
mindste  Præg  af  Ærværdighed ;  ved  at  blive  for- 
kyndt i  det  gamle  Kaabatempel  vilde  den  derimod 
ganske  anderledes  blive  et  Led  i  en  historisk  Kjæde 
og  fuldkommen  naa  sit  Maal.  Muselmændene  vare 
stillede  som  Jøderne  under  det  babylonske  Fangenskab, 
de  manglede  deres  Tempel  og  alt,  hvad  der  knyttede 
sig  dertil,  og  endnu  mere:  de  vare  bandlyste  og  kunde 
ikke  faa  Adgang  til  Templet;  desuagtet  besluttede 
I\luhammed  at  foretage  et  Pilegrimstog  dertil.  Helt 
Ijassende  fik  han  en  Aabenbaring  om,  at  de  trj'gt 
kunde  rejse  i  den  hellige  Maaned.  Hans  Mænd,  der 
i  sex  Aar  havde  været  udelukkede  fra  Templet,  mod- 
toge Meddelelsen  om  Toget  med  Jubel.  En  stor  Skare 
diog  af  Sted;  men  Rygtet  om,  at  denne  nænnede  sig 
Mekka,  satte  Korejschiterne  i  en  usædvanlig  Bevægelse  ; 
de  ansaa  det  først  nødvendigt  at  forbyde  ham  Ad- 
gangen til  Byen,  hvorfor  de  udsendte  en  talrig  Rytter- 
skare for  at  spærre  ham  Vejen. 

Muhammed    nødtes    derved    til    ad    Bjærgstierne 

g-jennem  Snævringerne  at  finde  Vej  ned  paa  Sletten 
foran  Mekka.  Ankommen  her  sendte  han  Bud  ind  i 
Byen,  at  han  kiirx  kom  i  en  fredelig-  Hensigt,  at  han 
støttede  sig  til  Lovens  Bestemmelser  om  Sikkerhed 
for  Pilegrimmene,  og  at  han  var  bestemt  paa  at  hævde 
disse  Rettigheder. 

Der  kom  Udsendinge  fra  Korejschiterne ;  de  over- 
raskedes af  den  Ærefrygt,  som  alle  udviste  mod  Pro- 
feten, og  de  foreslog  ham  derfor  at  slutte  Fred  for  10 
Aar ;  i  denne  Tid  skulde  hans  Tilhængere  have  uhindret 
Adgang  til  Staden,  men  maatte  kun  blive  der  tre  Dage 
ad  Gangen  for  at  forrette  de  sædvanlige  Andagts- 
øvelser. Dog  kom  de  denne  Dag  ikke  ind.  Muhammed 
befalede,  uvist  af  hvilken  Grund,  at  de  paa  Stedet 
skulde  slagte  deres  Kameler  og  rage  deres  Hoveder; 
mismodige  vendte  de  hjemad,  men  Muhammed  trøstede 
dem  med,  at  det  i  Følge  en  meddelt  Aabenbaring  ikke 
vilde  vare  længe,   inden  Byen  skulde  blive  deres. 

Skjønt  han  altsaa  maatte  opgive  sin  Plan  mod 
Mekka  til  bedre  Tider,  var  Tanken  om  Islam  som 
Verdensreligion  allerede  fremspiret.  Dette  fremgik  af 
de  Breve,  han  skrev  til  mange  FjTster  saa  vel  i  som 
udenfor  Arabien  om  at  antage  Islam  og  derved  er- 
kjende  ham  som  deres  Overhoved.  Det  er  selvfølgeligt, 
at  disse  Opfordringer  kun  vakte  Spot  og  Latter.  Til 
den  stolte  K o sru  i  Persien  skrev  han:  «I  den  barm- 
hjærtige  Guds  Navn!  Muhammed,  Abdallahs  Søn  til 
Kosru,  Konge  i  Persien  ...»  —  man  fik  aldrig  mere 
af  Brevets  Indhold  at  vide;  thi  Kosru  raabte  for- 
bitret, idet  han  sønderrev  det:  «Hvad,  vover  et 
Menneske,   der  er  min  Slave,   at  sætte  sit  Navn  foran 


58 


mit?»  Deretter  skrev  han  til  Stat)iolderen  i  Jemen: 
«Jeg  hører,  at  der  i  Medina  er  en  vanvittig  af  Ko- 
rejschiternes  Stamme,  som  kalder  sig  Profet.  Skaf 
ham  hans  Forstand  igjen,  og  kan  du  ikke  det,  saa 
send  mig  hans  Hoved. »  Da  Muhammed  erfor,  hvor- 
ledes hans  Brev  var  blevet  behandlet,  sagde  han: 
«Gud   vil   paa    samme  Maade    sønderrive    hans  Kige.» 

Kejser  Heraklius  tog  mere  Hensyn  til  Sværmeren. 
Muhammeds  Brev,  der  var  underskrevet  med  Sølv- 
bogstaver, lagde  han  ærbødig  paa  en  Pude  og  gav 
Gesandten  gode  Gaver  med  tilbage,  skjønt  han  ikke 
ansaa  Muhammeds  Færd  for  andet  end  en  af  de  sæd- 
vanlige Køverkrige,  Stammerne  i  Arabien  stedse  førte 
med  hverandre.  Statholderen  i  Ægypten  opførte  sig 
paa  lignende  Maade,  men  bemærkede  dog  i  Anledning 
af  Profetens  Opfordring  til  at  antage  Islam,  at  sligt 
var  en  alvorlig  Sag,  der  ikke  kunde  ordnes  i  en 
Haandevending.  Derimod  sendte  han  Gaver  til  Pro- 
feten, bl.  a.  en  særdeles  skjøn  Slavinde,  der  hed 
Marie.  Hun  havde  nær  styrtet  hele  hans  religiøse 
og  politiske  System  over  Ende.  Han  fattede  nemlig 
en  aldeles  rasende  Kjærlighed  til  hende,  men  stod 
over  for  den  Bestemmelse  i  Koranen,  der  stemplede 
Omgang  med  en  Slavinde  som  Skjørlevned,  der  straf- 
fedes med  Piskeslag;  derfor  turde  han  dog  ikke  ud- 
sætte sig.  Heldigvis  fik  han  i  dette  kritiske  Øje- 
blik en  ny  Aabenbaring,  der  tillod  Profeten  at  sætte 
sig  ud  over  de  sædvanlige  Lovbestemmelser  og  have 
Omgang  med  sine  Slavinder,  medens  Loven  fremdeles 
bestod  for  alle  andre. 

Til  Statholderen    i    Bostra    ved    Syriens    Grænse 

var  ligeledes  afsendt  en  Gesandt;  denne  blev  imidler- 
tid dræbt  ved  Byen  Muta.  Dette  var  Muhammed  en 
velkommen  Lejlighed  til  et  nyt  Tog.  Det  var  første 
Gang,  Islam  skulde  uden  for  Hjemmets  Grænser  og 
mødes  med  romerske  Vaaben.  Til  Anfører  valgte  han 
sin  frigivne  Slave  Zeid,  men  medgav  ham  flere  dyg- 
tige Høvedsmænd  samt  en  Styrke  paa  3000  Mand. 
Planen  var  at  gaa  saa  hurtig  til  Værks,  at  Byen 
kunde  overrumples;  men  den  blev  røbet,  og  en  langt 
overlegen  Styrke  af  Romere,  Grækere  og  Arabere 
drog  dem  i  Møde.  Zeid  sammenkaldte  til  et  Krigs- 
raad  og  foreslog  at  sende  Bud  til  Muhammed  om 
nærmere  Besked,  men  Digteren  Abdallah  raabte:  «Yi 
maa  drage  videre  trods  Overmagten,  vi  kæmpe  for 
Troen;  falde  vi,  er  Paradiset  vor  Løn.  Premad  til 
Sejr  eller  Martyrdom !»  Digterens  Ord  tændte  Ild  i 
alles  Hj ærter.  De  mødte  Pj enden  ved  Muta  og  an- 
grebe  ham  med  rasende  Tapperhed.  Zeid  blev  døde- 
lig saaret,  og  Banneret  faldt  ud  af  hans  Haand. 
Jaafar  greb  det  og  holdt  det  i  Vejret;  Haanden, 
hvormed  han  holdt  det,  blev  afhugget;  han  greb  det 
med  den  anden,  og  da  ogsaa  denne  var  afhugget, 
holdt  han  det  fast  mellem  Armstumperne.  Endelig 
fik  han  et  Hug  i  Hovedet,  men  vedblev  selv  døende 
at  holde  ved  Panen.  Da  greb  Kai  ed.  Guds  Sværd, 
som  han  kaldtes,  det,  og  hos  ham  blev  det  under 
hele  Slaget.  Han  for  frem  som  en  rasende,  og  sex 
Krumsabler  knækkedes  i  hans  Haand  under  Kampen, 
der  varede  hele  Dagen.  Natten  adskilte  de  kæmpende, 
men  næste  Morgen  vidste  Kaled  ved  at  lade  sine  Polk 
komme    til   Syne    paa    mange    forskjellige  Punkter    at 

skuffe  Fjenden,  saa  lian  troede,  der  var  kommen  For- 
stærkning. De  forenede  Hære  vege  ved  Kaieds  første 
Angreb,  og  snart  blev  Tilbagetoget  forvandlet  til  den 
vildeste  Flugt.  Araberne  plyndrede  deres  Lejr  og 
gjorde  et  overordentlig  rigt  Bytte.  Der  var  dog 
kun  liden  Glæde  ved  Hærens  Tilbagekomst  til  Medina, 
thi  man  vidste,  at  nogle  af  deres  bedste  Mænd  vare 
blevne  paa  Valpladsen. 

Imidlertid  vandt  Muhammed  ved  Prædiken  som 
ved  Vaabenmagt  Herredømmet  over  Tusinder  af  « Ør- 
kenens Børn».  Folk,  der  vare  vante  til  Kulde,  Sult 
og  Solens  brændende  Straaler,  stillede  sig  med  den 
mest  ubetingede  Lydighed  under  hans  Banner ;  i  Spidsen 
for  dem  mente  Muhammed  at  vinde  den  hellige  Stad 
og  knuse  Atguderne.  Vel  var  der  sluttet  Fred;  men 
da  der  stadig  var  Tvistigheder  mellem  Stammerne, 
vilde  der  altid  kunne  findes  en  Grund  til  at  bryde 
den;  Korejschiterne,  der  stedse  havde  holdt  Øje  med 
Bevægelsen  og  med  Ængstelse  set,  hvorledes  Muham- 
meds Magt  voxede  Dag  for  Dag,  opgave  Tanken  om 
at  føre  Krig  med  ham  og  sendte,  for  end  yderligere 
at  faa  Freden  bestyrket,  Abu  Sofian  til  Medina ;  men 
den  haanlige  Modtagelse,  han  fik  der,  gjorde  det  klart 
for  ham,  at  der  var  noget  i  Gjære,  og  det  varede 
ikke  længe,  inden  han  fik  Syn  for  Sagn. 

I  al  Hemmelighed  stævnede  Muhammed  alle  sine 
Forbundsfæller  til  at  møde  i  Medina  under  Vaaben,  dog 
uden  at  nogen  fik  at  vide,  hvorhen  Toget  skulde  gaa. 
Alle  Veje  til  Mekka  spærredes,  for  at  ikke  en  For- 
ræder skulde  røbe  Planen.  Dette  var  dog  nær  sket, 
idet    der    allerede    var    sendt    et    Bud    af    Sted;    men 

Muhammed  fik  det  at  vide  og  sendte  Ali  med  fem 
hurtige  Ryttere  ud,  hvem  det  ogsaa  15'kkedes  at  op- 
snappe Budet  og  det  skæbnesvangre  Brev. 

I  Spidsen  for  10,000  Krigere  drog  Muhammed  i 
Aaret  630  i  al  Stilhed  ud  fra  Medina  ad  ubefærdede 
Bjærgstier.  Ingen  Musik  eller  Larm  forkyndte  Hærens 
Komme.  Et  stort  Held  syntes  at  varsle  om  en  her- 
lig Sejr,  idet  Abu  Sofian  blev  fanget  af  nogle  af  de 
udsendte  Spejdere.  Da  Omar  saa  ham,  takkede  han 
Allah,  at  han  havde  givet  en  saadan  Fjende  i  hans 
Hænder  uden  Betingelser,  og  han  svang  allerede 
Sværdet  over  hans  Hoved  for  at  lade  Handling  følge 
paa  Ordet,  men  da  tog  Al  Abbas  ham  under  sin  Be- 
skyttelse,   indtil  Profetens  Vilje  var   bleven  bekjendt. 

Den  næste  Dag  blev  han  stillet  for  Muhammed 
og  fik  Valget  mellem  at  antage  Islam  eller  dø.  Omar 
stod  nær  hos  og  svang  Sværdet  over  sit  Hoved.  Om- 
stændighederne vare  ikke  gunstige  for  Abu  Sofian; 
han  valgte  det  første  og  udvirkede  derved  betydelige 
Fordele  for  Mekkas  Indbyggere.  Han  fik  Lov  til  at 
gaa  gjennem  Lejren  og  se  Hærens  Udrustning.  Kri- 
gernes Talrighed,  Mandstugt  og  Udrustning  satte  ham 
i  den  højeste  Forbavselse;  men  endmere  forundredes 
han,  da  han  saa  Profeten  i  Spidsen  for  Livvagten  i 
Jærn  fra  Top  til  Taa.  Han  vendte  sig  til  sin  Led- 
sager, Al  Abbas,  og  sagde  med  en  vældig  Ed:  «Nu 
ser  jeg  klart,  at  her  nytter  ingen  Modstand ! »  Denne 
svarede:  «Det  er  ganske  rigtigt,  gaa  du  derfor  til- 
bage til  Byen  og  formaa  Folkene  til  at  nedlægge 
Vaabnene ;  derved  vil  sikkert  spares  mange  Menneske- 
liv.»     Dette  gjorde  han,    og   gav  Mekkas  Indbyggere 

en  saa  levende  Skildring  af  Muhammeds  Styrke,  at 
Flertallet  gik  ind  paa  at  nedlægge  Vaabnene  og  frede- 
lig vente  paa  Profetens  Indtog.  Muhammed  vidste 
intet  af  alt  dette;  han  delte  sin  Hær  og  lod  Hoved- 
styrken drage  lige  frem,  medens  store  Afdelinger 
droge  frem  over  Bjærgene  til  begge  Sider.  Alle 
havde  Paalæg  om  ikke  at  angribe  først;  kunde  hans 
gamle  Fjender  vindes  med  Mildhed,  skulde  dette  prøves, 
den,  som  frivillig  overgav  sig,  maatte  ikke  fortrædiges. 
Det  løb  dog  ikke  ganske  fredelig  af;  Kaled,  der  an- 
førte venstre  Fløj,  blev  modtaget  med  Pileskud  af 
nogle  af  de  mest  hidsige  Korejschiter,  hvorfor  han 
gav  Ordre  til  Angreb,  og  Muhammed  saa  med  Harme 
og  Sorg,  hvorledes  han  og  hans  Krigere  trængte  dem 
ind  i  Byen  og  lod  Krumsablerne  gjøre  lyst  imellem 
dem;  der  var  allerede  Tegn  til  et  frygteligt  Blodbad, 
da  en  hurtig  Ordre  fra  Muhammed  standsede  det  hele. 
Nu  afførte  han  sig  alle  sine  Prydelser  og  iførte 
sig  den  simple  Pilegrim sdragt.  Solen  stod  just  op, 
da  han  som  Herre  drog  ind  i  sin  Fødeby.  Hans 
Følelser  vare  udelukkende  af  religiøs  Art.  Han  sang 
den  ene  Sure  af  Koranen  efter  den  anden  og  jublede 
over,  at  Gud  nu  havde  opfyldt  sit  Tilsagn,  at  han  i 
Tryghed  efter  saa  mange  Aars  Landflygtighed  kunde 
drage  ind  i  Mekkas  hellige  Tempel.  Dertil  søgte  han 
først  og  gik  de  syv  Omgange,  som  Traditionen  fore- 
skrev; men  da  han  vilde  gaa  ind,  vilde  den  gamle 
Betjent  ikke  udlevere  Nøglerne,  hvorfor  Ali  tog  dem 
fra  ham  med  Magt;  Muhammed  befalede  imidlertid,  at 
de  skulde  gives  ham  tilbage.    Rørt  over  denne  Venlighed 

udleverede  han  dem  godvillig,  gik  over  til  Islam  og 
beholdt  derved  sit  Embede  under  den  nye  Regering. 

Dernæst  paabed  Muhammed,  at  Templet  skulde 
renses,  hvilket  ikke  var  noget  let  Arbejde,  idet  Kaaba 
var  bleven  en  Efterlignelse  af  det  romerske  Pantheon ; 
de  mest  forskjellige  Guddomme  fandtes  her.  Den  mest 
berømte  var  Hobal,  der  var  kommet  fra  Syrien;  den 
sagde  man  om,  at  den  kunde  frembringe  Regn,  hvilket 
satte  den  højt  for  de  tørstige  Ørkenens  Sønner.  Der 
var  endvidere  en  Jomfru  Marie  med  Barnet,  en  Billed- 
støtte af  Abraham  og  en  af  Ismael  med  Spaad om  spile  i 
Hænderne.  «Det  var, »  sagde  Muhammed,  «en  For- 
nærmelse mod  deres  Minde;  thi  de  havde  aldrig  ud- 
øvet en  saadan  djævelsk  Kunst;  derfor  skulde  de  øde- 
lægges. »  Der  var  endvidere  Engle  afmalede  som  skjønne 
Kvinder,  en  kunstig  af  Træ  formet  Due;  men  intet 
deraf  fandt  Naade  for  hans  Øjne  —  det  hele  blev 
ødelagt.  Fra  Templet  gik  Muhammed  til  den  hellige 
Kilde  Zem  Zem.  Sagnet  fortalte,  at  det  var  den, 
Englen  havde  vist  Hagar  og  Ismael,  da  de  vare  nær 
ved  at  vansmægte  af  Tørst  i  Ørkenen ;  det  var  Skik, 
at  Pilegrimmen  skulde  drikke  al  det,  han  kunde,  deraf, 
og  da  Al  Abbas  nu  kom  til  Muhammed  med  et  Bæger, 
udnævnte  han  ham  til  Kildens  Bevogter,  en  Bestilling, 
som  hans  Slægt  har  den  Dag  i  Dag. 

Derfra  vendte  Muhammed  tilbage  til  Byen  og  lod  en 
af  sine  troende  kalde  Folket  sammen  til  Bøn  ved  det 
bekjendte  Tilraab:  «Gud  er  stor,  kommer  til  Bøn, 
kommer  til  gode  Gjerninger!  >/  Her  fastsatte  han  nu 
Kiblaen  o:  Retningen  under  Bønnen;  først  havde  han 
af   Hensyn    til    Jøderne    paabudt    at    vende    Ansigtet 

mod  Jerusalem,  senere  havde  han  forkyndt,  at  Ret- 
ningen var  ligegyldig;  nu  paabød  han,  at  alle  ret- 
troende over  hele  Verden  skulde  under  Bønnen  vende 
Ansigtet  mod  Mekka. 

Derpaa  holdt  han  en  Prædiken  for  den  uhyre  Folke- 
masse, hvori  han  viste,  hvorledes  Troen  paa  denne 
Dag  triumferede  over  Vantroen,  idet  de  saa  længe 
forkyndte  Forjættelser  nu  endelig  vare  blevne  opf3^1dte. 
Mængden  svarede  ham  med  Tilraabet:  «Gud  er  stor, 
der  er  ingen  anden  Gud  end  Gud  og  Muhammed  er 
hans  Profet!))  Derefter  drog  han  til  det  gamle  Slot 
paa  Safabjærget,  hvor  han  før  havde  boet  i  Trængsel 
og  Nød  og  haft  saa  mange  bitre  Timer.  Her  tog- 
han  Sæde  paa  et  ophøjet  Stade,  lod  hele  Folket  drage 
forbi  og  aflægge  Hyldingsed  og  afsværge  Billeddyr- 
kelsen.  Midt  i  al  denne  Herlighed  tabte  han  dog  ikke 
Bevidstheden  om,  hvem  han  var.  «Hvi  skjælver  du?)) 
sagde  han  til  en  gammel  Mand,  der  aflagde  Eden, 
«jeg  er  ingen  Konge,  men  en  Søn  af  en  korejschitisk 
Kvinde,   som  spiste  Kjød,   der  var  tørret  i  Solen. » 

De  stolte  Høvdinger  viste  sig  med  haabløse  An- 
sigter for  den  Mand,  de  havde  haanet,  spottet  og 
forfulgt.  «Hvad  kunne  I  vente  af  mig?»  spurgte  han 
vredt.  «Barmhjærtighed,  o  ædelmodige  Broder!))  var 
Svaret.  «Saa  være  det!))  sagde  han  i  en  paa  en 
Gang  haanlig  og  medynksfuld  Tone. 

Flere  af  hans  værste  Fjender  droge  forbi,  han 
tilgav  dem  alle;  dog  var  der  en,  som  satte  hans 
Taalmodighed  haardt  paa  Prøve.  Det  var  en  ung 
Korejschit,  som  hed  Abdallah  Ibn  Saad;  han  var  en 
vel  begavet  Mand  og  særlig  dygtig  i  at  føre  Pennen, 

hvorfor  Muhammed  havde  ladet  ham  optegne  de  for- 
sk] ellige  Surer  af  Koranen ;  mellem  sine  Venner  havde 
han  pralet  af,  at  var  Muhammed  en  hel  Profet  paa 
Grund  af  Koranens  Fuldkommenhed,  var  han  i  det 
mindste  en  halv;  thi  han  havde  omskrevet,  omdigtet 
og  tilsat  saa  meget,  at  Muhammed  skulde  have  ondt 
ved  at  kjende  sit  eget.  Disse  Bedragerier  havde  Muham- 
med opdaget,  hvorfor  den  unge  Mand  var  flygtet  fra 
Medina  til  Mekka.  Nu  frygtede  han  for  Dommen. 
Muhammed  afventede  i  mørk  Tavshed,  om  ikke  en  af 
de  ivrige  vilde  skille  ham  Hovedet  fra  Kroppen ;  men 
da  ingen  gjorde  Mine  dertil,  tilsagde  han  ham  Fred 
og  lod  ham  gaa,  hvorpaa  han  senere  blev  en  meget 
i^Tig  Forkæmper  for  Islam. 

I  det  hele  viste  han  en  saa  stor  Mildhed,  at 
hans  Venner  forargedes  derover,  ligesom  de  ogsaa  gik 
glip  af  det  forventede  rige  Bytte.  Man  begyndte  ogsaa 
at  blive  bange  for,  at  han,  nu  da  hans  Fødeby  var  i 
hans  Magt,  vilde  forlade  sine  Tilhængere  i  Medina  og  tage 
Ophold  i  Mekka.  En  Dag  sad  han  paa  Safabjærget 
og  saa  længselsfuldt  ned  over  Byen,  idet  han  sagde: 
« Sandelig,  du  er  den  bedste  af  alle  Byer  og  den  af 
Allah  mest  elskede.  Var  jeg  ikke  bleven  fordreven  af 
min  egen  Stamme,  havde  jeg  aldrig  forladt  dig!» 
Hans  Venner,  som  hørte  det,  sagde:  «Se,  Muhammed 
er  nu  sin  Fødebys  Overvinder  og  Herre,  nu  vil  han 
bosætte  sig  her  og  glemme  Medina. » 

Han  svarede  i  en  bebrejdende  Tone:  «Nej,  da  I 
lovede  at  lyde  mig,  svor  jeg  at  leve  og  dø  hos  eder. 
Jeg  vilde  ikke  handle  som  Guds  Sendebud,  hvis  jeg 
brød  min  Ed.»     Og  han  holdt  sit  Ord. 

Ligesom  Kaaba  var  bleven  renset,  saaledes  skulde 
nu  alle  Landets  Afguder  omstyrtes.  Den  trosivrige 
Kaled  tik  dette  Hverv;  men  han  gik  ikke  frem  som 
sin  Herre,  idet  han  flere  Steder  gjorde  kort  Proces 
med  Afgudsdyrkerne  og  ligeledes  øvede  Blodhævnen 
mod  alle  dem,  han  fra  gammel  Tid  havde  noget  ude- 
staaende  med.  Dette  vandt  ikke  Muhammeds  Bifald. 
Til  en  af  Byerne,  hvor  Kaled  havde  ladet  en  Mængde 
af  Indbyggerne  nedsable  og  taget  deres  Gods,  sendte 
han  Ali  for  at  bringe  det  røvede  tilbage  og  nøje  op- 
spore de  faldnes  Slægt  for  at  give  Mandebod,  et 
Hverv,  som  denne  udførte  med  stor  Samvittigheds- 
fuldhed. 

Muhammed  havde  dog  endnu  langt  fra  vundet 
Herredømmet  i  Arabien.  Da  de  mægtige  Ørkenstammer 
tik  Budet  om,  at  Mekka  var  falden,  søgte  de  deres 
Frelse  i  en  nøjere  Sammenslutning;  der  nævnes  Stam- 
men Sad,  hos  hvilken  Muhammed  havde  været  i  sin 
Barndom,  og  Stammen  Thakef,  der  var  meget  talrig 
og  mægtig  og  havde  sit  Ophold  i  Bjærglandskabet 
ved  Tayef,  hvorfra  Muhammed  var  bleven  saa  haan- 
lig  forfulgt.  De  frygtede  nu  for  hans  Hævn  og  vare 
derfor  meget  virksomme  for  at  faa  Modstanden  saa 
stærk  som  mulig;  til  dem  sluttede  sig  Stammerne 
Havaz,   Joseh  og  flere  mindre. 

Thakefiternes  Høvding,  Malek  Ibn  Auf,  fik  Over- 
befalingen over  hele  Hæren  og  bestemte  Autadalen  i 
Nærheden  af  Tayef  til  Mødested.  Han  havde  givet 
Ordre  til,  at  alle  Krigerne  skulde  tage  deres  Kvinder, 
Børn  og  Ejendom  med  for  derved  at  forhindre  Flugt. 
Lejren    fik,    eftersom  Beduinerne   efterhaanden    strøm- 

mede  sammen  fra  alle  Sider  med  deres  Ejendele,  et 
alt  andet  end  krigersk  Præg-,  og  flere  ansete  Høv- 
dinger talte  højt  mod  dette  uheldige  Paabud.  Kri- 
gernes Antal  var  4000,  men  Muhammed  rykkede  mod 
dem  med  en  tredobbelt  saa  stor  Styrke.  Han  var 
sig  sin  Overlegenhed  bevidst  og  undlod  derfor  at 
tage  sine  sædvanlige  Forholdsregler.  Medens  hans 
Folk  uden  Orden  droge  igjennem  en  vild  Bjærgsnæv- 
ring,  begyndte  det  pludselig  at  regne  dem  om  Ørene 
med  Kastespyd,  Stene  og  Pile.  Hans  Folk  faldt  som 
Fluer,  thi  Malek  havde  besat  alle  Højder  og  hver 
fremspringende  Klippetop  med  Slyngekastere  og  Bue- 
skytter. Muselmændene  grebes  af  en  panisk  Skræk 
og  flygtede  til  alle  Sider.  Muhammed  tilraabte  dem 
i  Guds  og  sit  eget  Navn  at  blive,  men  ingen  hørte 
det.  Mange  Aars  udholdende  Arbejde  syntes  nu  at 
skulle  tilintetgjøres  i  et  Øjeblik.  En  Del  nyomvendte, 
der  med  Sværdet  over  Hovedet  havde  antaget  Islam, 
begyndte  allerede  at  røbe  deres  Glæde  over  Neder- 
laget og  raabte,  at  nu  var  det  forbi  med  Muhammeds 
Trolddomsmagt.  En  af  dem.  forsøgte  at  snigmyrde 
ham,  hvilket  dog  mislykkedes. 

I  sin  Fortvivlelse  gav  han  sit  Muldyr  Sporerne 
for  at  styrte  sig  ind  mellem  Fjendernes  Rækker  og 
der  finde  Døden;  men  Al  Abbas  greb  Tøjlen  og  ud- 
stødte et  saa  forfærdeligt  Brøl,  at  det  gav  Gjenlyd  i 
alle  Klippekløfterne.  Dette  blev  Hærens  Frelse;  mange 
vendte  tilbage  og  samledes  om  Profeten,  og  da  Hoved- 
styrken af  Fjendehæren  drog  frem,  blev  den  modtagen 
med  stor  Hidsighed.  «Nu  gløder  Ovnen !»  raabte 
Muhammed,   da  han  saa  Vaaben  og  Rustninger  glimte 

og  lyne.  Han  kastede  en  Haandfuld  Støv  op  i  Luften 
og  bad  Gud  gjøre  Fjenderne  blinde  ved  dette.  Den 
Sejrsikkerhed,  hvormed  han  udstedte  sine  Befalinger, 
indvirkede  paa  hele  Hæren,  saa  Malek  og  hans  Stamme 
flygtede  til  Tayef,  de  andre  til  Lejren.  Mod  den 
sidste  vendte  Muhammed  først  sine  Vaaben,  og  da  den 
var  indtaget  og  Mændene  dels  gjorte  til  Slaver,  dels 
nedhuggede,  medens  Kvinderne,  Børnene  og  Godset 
bragtes  til  et  sikkert  Sted  i  Forvaring,  gik  Toget 
mod  Byen.  Denne  var  imidlertid  vel  befæstet,  saa 
det  hjalp  ikke,  at  Muhammed  anvendte  Blider,  Storm - 
bukke  o.  Ig.  ubekj endte  Ting,  som  en  Perser  ha\'de 
lært  ham;  desuden  forsvarede  Indbyggerne  sig  af 
yderste  Evne,  de  vidste  jo,  hvad  der  ventede  dem, 
hvis  de  faldt  i  deres  forhaanede  Modstanders  Hænder. 
Pileskud  og  Kastespyd  modtoge  de  belejrende,  og  des- 
uden dræbtes  mange  ved,  at  der  fra  Murene  blev  hældt 
smeltet  Jærn  ned  over  dem,  hvilket  foraarsagede  dem 
frygtelige  Lidelser.  Muhammed  lod  sig  derfor  nøje 
med  for  denne  Gang  at  ødelægge  Markerne,  Frugt- 
haverne og  Vingaardene  og  drog  tilbage  til  det  Sted, 
hvor  han  havde  efterladt  Fangerne  og  Byttet,  idet 
han  lovede,  at  Belejringen  af  Tayef  ved  Lejlighed 
skulde  blive  fornyet. 

Paa  Hjemrejsen  til  Mekka  kom  han  forbi  det 
Sted,  hvor  hans  Moder  laa  begravet.  Loven  forbød 
at  vise  Ærbødighed  for  en  vantros  Grav;  men  ved 
denne  Lejlighed  bad  han  Himlen  om  en  Formildelse 
i  dette  Lovbud,  hvilket  ogsaa  blev  ham  tilstaaet, 
hvorpaa  han  satte  sig  paa  Graven  og  græd.  Senere 
sagde  han:    <iiJeg  bad  Gud  om  Tilladelse  til  at  besøge 

min  Moders  Grav,  dette  tilstodes  mig;  men  da  jeg 
ogsaa  vilde  bede  for  liendes  Sjæl,  blev  det  mig 
nægtet. » 

Imidlertid  arbejdede  Muhammed  med  Iver  paa 
at  vinde  alle  de  Stammer  for  sig,  der  boede  omkring 
Tayef,  hvilket  ogsaa  lykkedes  ham,  saa  det  til  sidst 
blev  umuligt  for  Indbyggerne  at  komme  udenfor  Murene 
uden  at  blive  overfaldne.  Denne  Tilstand  blev  utaa- 
lelig  i  Længden,  hvorfor  de  sendte  Gesandter  til 
Muhammed  for  at  bede  om  Fred.  Han  fordrede  af 
dem,  at  de  skulde  antage  Islam  og  underkaste  sig 
uden  Betingelser.  Gesandterne  erklærede  sig  for  deres 
eget  Vedkommende  rede  til  at  gaa  ind  herpaa,  men 
bade  om  en  Maaneds  Betænkningstid  for  Byen.  Da 
det  nægtedes,  bade  de  om  Fritagelse  for  nogle  af  de 
daglige  Bønner.  Hertil  svarede  Muhammed,  at  der 
gaves  ingen  sand  Beligion  uden  Bøn.  Da  de  derpaa 
gik  ind  paa  alle  de  stillede  Betingelser,  lod  Muham- 
med et  Par  Høvdinger  drage  til  Tayef  for  at  ødelægge 
Afgudsbillederne.  Disse  bleve  da  først  berøvede  deres 
Prydelser  og  derefter  slaaede  i  Stykker,  medens  Tayefs 
Kvinder  stode  og  græd  over  deres  sørgelige  Skæbne. 

Denne  Stammes  Fald  trak  de  andres  efter  sig, 
den  ene  mægtige  Høvding  meldte  sig  efter  den  anden 
med  Tilbud  om  at  antage  Islam.  Det  er  en  Selv- 
følge, at  dette  Forhold  kun  blev  meget  løst,  det  var 
jo  ikke  saaledes  med  Islams  som  med  Kristendommens 
Forkyndere,  der  vandrede  fra  Land  til  Land  med 
deres  Mesters  Lærdomme;  midt  i  den  religiøse  Lige- 
gyldighed, der  som  anført  var  udbredt  over  næsten 
hele  Arabien,  hørte  Araberne  Tale    om    den    mægtige 

Høvding,  der  var  freratraadt  i  Hedsclias  og  lovede  hele 
Arabien  en  glimrende  Fremtid,  derfor  skyndte  de  sig 
med  at  slutte  sig  til  ham.  Disse  Omvendelser  gik 
næsten  ligesaa  hovedkulds  for  sig  som  Frankernes 
under  Chlodevig  og  Saxernes  under  Karl  den  store. 
Det  er  vist,  at  der  i  de  første  Hære,  som  gik  ud  fra 
Arabien,  fandtes  mange  Soldater,  der  knap  nok  vidste, 
at  Koranen  var  til,  men  hvis  hele  Dogmatik  var 
Slagordet:  «Der  er  kun  én  Grud,  og  Muhammed  er 
hans  Profet. »  Det  vigtigste  var  dog,  at  Nationali- 
tetsfølelsen var  bleven  vakt,  saa  man  kom  til  at  se 
sig  selv  som  et  stort  Folk  og  fik  Sj'net  udvidet  ud- 
over Stammeskjellet.  Muhammed  havde  fremmanet  en 
frygtelig  Magt  i  Ørkenen,  der  kun  behøvede  at  blive 
sig  selv  bevidst  for  at  vende  Sværdet  mod  den  øvrige 
Yerden. 

Vi  have  før  omtalt  Muhammeds  Breve  til  for- 
skjellige  Fyrster;  disse  Skrivelser  kunde  først  ret  faa 
Betydning,  naar  der  stod  Tusinder  af  Ørkenens  Sønner 
rede  til  med  Sværdet  i  Haanden  at  garantere  for  Ind- 
holdets punktlige  Efterlevelse.  Kejser  Heraklius  havde 
nu  faaet  øjet  op  for,  at  den  ny  Magt  i  Arabien  var 
noget  andet  og  mere  end  Stammekrige.  Han  samlede 
derfor  en  Hær  ved  Arabiens  Grænse  for  at  knuse 
Fjenden.  Muhammed  lod  offentlig  bekjendtgjøre,  mod 
hvem  den  hellige  Krig  nu  skulde  føres;  men  hans 
Krigere  syntes  ikke  om  Romerne,  de  havde  Slaget 
ved  Muta  i  frisk  Erindring,  desuden  undskyldte  de 
sig  med  den  hede  Aarstid  og  Daddelhøsten,  der  stod 
for  Døren,   de  vilde    hellere  blive    hjemme    end   drage 

ud  nu,  da  Jorden  var  afsveden  og  Bække  og  Kilder 
udtørrede. 

Andre  som  Omar,  Othman  og  Abu  Bekr  støttede 
ham  ved  at  bringe  betydelige  Pengeofre  til  Sagens 
Fremme.  Stadens  rigeste  Kvinder  bragte  deres  Smyk- 
ker, og  der  udrustedes  en  Hær  paa  10,000  Eyttere 
og  dobbelt  saa  mange  Fodfolk.  Muhammed  udnævnte 
Ali  til  Statholder  i  Medina  i  sin  Fraværelse  og  drog 
af  Sted ;  men  man  fik  snart  Ørkenens  Besværligheder 
at  føle.  Allerede  den  anden  Dag  løb  flere  deres  Vej 
og  senere  svandt  Hæren  Dag  for  Dag.  Muhammed 
saa  paa  dette  med  stoisk  Rolighed.  «Lad  dem  kun 
løbe,»  sagde  han,  «du  de  til  noget,  vil  Gud  føre  dem 
tilbage  til  os:  hvis  ikke,  ere  vi  blevne  en  Byrde  kvit». 
Han  havde  set  rigtig,  flere  af  Flygtningene  kom  til- 
bage, og  de,  der  vare  blevne  hjemme  i  Mekka,  plagedes 
af  Samvittighedsnag  over  deres  Fejghed  og  droge  senere 
af  Sted.  Efter  utallige  Besværligheder  naaede  Hæren 
Tabuk  paa  G-rænsen  af  det  romerske  Rige.  Her 
slog  Muhammed  Lejr  og  udsendte  sine  Høvidsmænd  rundt 
omkring  i  Egnen  for  at  forkynde  Islam  og  opdrive 
Skat.  Fyrsten  i  den  kristne  By  Eyla  tæt  ved  det 
røde  Hav  sluttede  Fredspagt  med  Muhammed  og  for- 
pligtede sig  til  at  betale  en  Skat  paa  3000  Dinarer  ^ 
Formen  for  denne  Fredspagt  blev  senere  lagt  til  Grund 
for  de  følgende  med  andre  Magter. 

En  anden  Fyrste  af  Kindastammen  havde  en  saa 
stærkt  befæstet  Borg,  at  Kaled,  der  var  bleven  ud- 
sendt mod  ham,   indsaa  det  umulige  i  at  tage  den  med 


1  Dinar  =  8  å  9  Kroner 


Magt.  Han  greb  derfor  til  en  List.  En  maaneklar 
Aften,  da  Høvdingen  med  sin  Hustru  spaserede  paa 
Borgens  terrassedannede  Tag,  saa  de  i  nogen  Afstand 
et  Dyr  græsse,  som  de  antoge  for  at  være  et  vildt 
Æsel  fra  Bjærgene.  Han  hentede  derfor  Lanse  og 
Hest  og  drog  med  sin  Broder  og  flere  Folk  ud  efter  det; 
men  de  faldt  strax  i  Kaieds  Hænder,  Broderen  dræbtes 
og  Fyrsten  blev  tagen  til  Fange,  men  frigaves  mod  store 
Løsepenge  og  maatte  senere  svare  Skat.  Muhammeds 
Spejdere  bragte  l^nderretning  om,  at  store  Skarer  af 
tjendtligt  Krigsfolk  samlede  sig  paa  Syriens  Grænse. 
Han  sammenkaldte  til  et  Krigsraad,  da  han  nødig 
vilde  opgive  sit  Forehavende  paa  Halvvejen,  og  spurgte, 
om  de  skulde  drage  videre  eller  ikke.  Omar  svarede 
hertil:  «Har  du  Guds  Befaling  dertil,  saa  drage  vi 
af  Sted.  »  «H.avde  jeg  haft  det, »  svarede  Muhammed, 
« havde  jeg  ikke  spurgt  eder  til  Raads. »  Flertallet 
med  Omar  i  Spidsen  erklærede,  at  de  vare  tilfredse 
med  det  vundne  Udbytte,  og  Muhammed  maatte  efter 
at  have  ligget  i  Lejr  ved  Tabuk  i  tyve  Dage  bryde  op 
og  drage  tilbage  til  Medina. 

Her  satte  hans  Komme  meget  forskjellige  Følel- 
ser i  Bevægelse.  De,  der  havde  Venner  eller  Slægt- 
ninge blandt  de  hjemkommende,  hilste  dem  med  glad 
Jubel,  de  derimod,  der  havde  skulket  eller  forladt 
Hæren,  saa  meget  modfaldne  ud.  ^Muhammed  satte 
de  sidste  i  Band  og  forbød  alle  troende  at  have  Samkvem 
med  dem.  Kort  derefter  sendtes  Abu  Bekr  til  Mekka 
i  Spidsen  for  en  stor  Karavane.  Ali  kom  senere  for 
i  hele  den  uhyre  Folkemasses  Nærværelse  at  forkynde 
den  Sure  i  Koranen,   der  handler   om  Fremgangsmaa- 

den  mod  de  vantro.  Han  oplæste  den  paa  Toppen  af 
Akababjærget.  Det  hedder  heri,  at  Guds  Profet  ikke 
længere  vil  holde  Stilstand  med  de  vantro  og  Afguds- 
dyrkerne. De  skulde  have  en  Frist  paa  fire  Maaneder; 
men  naar  den  Tid  var  udløben,  vilde  de  ingen  Over- 
bærenhed finde,  da  vilde  der  blive  ført  Krig  mod  dem 
med  Magt  som  med  List.  De  vilde  da  faa  Valget 
mellem  at  gaa  over  til  Islam  eller  betale  Skat.  «I 
skulle, »  hedder  det,  « dræbe  Afgudsdyrkerne,  hvor  I 
finde  dem,  tage  dem  til  Fange,  belejre  dem  eller 
lægge  eder  i  Baghold  for  dem!»  Det  var  Sværdets 
Evangelium  i  dets  mest  j^derliggaaende  Konsekvenser. 

1  Henhold  hertil  udsendtes  paa  ny  Opfordringer 
rundt  omkring  til  at  antage  Islam;  blandt  de  mange 
som  gjorde  det,  var  Tavka,  Statholderen  i  Syrien, 
hvilket  bevirkede,  at  Kejseren  kastede  ham  i  Fængsel. 

Muhammed  udnævnte  to  Statholdere  i  Jemen; 
men  Folket  var  uroligt  og  vilde  ikke  anerkjende  den 
nye  Regering,  hvorfor  Ali  afsendtes  for  at  skaffe  dem 
Respekt;  mod  hans  Vilje  droge  hans  Tropper  skjæn- 
dende  og  brændende  gjennem  Landet,  indtil  Rolighe- 
den var  oprettet  og  Folket  tvunget  til  at  bøje  sig. 

Muhammed  var  imidlertid  bleven  gammel  før 
Tiden. 

Da  han  under  Belejringen  af  Keibar  en  Gang 
forlangte  noget  at  spise,  gav  man  ham  Lammekjød, 
som  en  Jødinde  havde  set  Tjejlighed  til  at  forgifte. 
Han  fik  det  vel  kastet  op;  men  det  havde  dog,  som 
han  udtrykte  sig,  smittet  Livets  Kilder  og  forvoldte 
ham  ofte  store  Smerter.  Han  besluttede  da  at  anvende 
sine  sidste  Kræfter  til    en    Pilegrimsrejse    til    Mekka, 

og  paa  denne  vilde  alle  følge  ham,  saa  han  den  22.  Febr. 
632  drog  af  Sted  i  Spidsen  for  114,000  troende. 
Paa  denne  Rejse  indskærpede  han  dem  paa  ny  Troen 
og  bad  dem  hore  efter  hans  Ord,  eftersom  det  nu  var 
sidste  Gang,  han  talte  til  dem.  Sagnet  fortæller,  at 
en  Røst  fra  Himlen  stadfæstede  hans  Befalinger  ved 
at  sige:  «Ve  dem,  som  fornægte  deres  Tro!  Frygter 
ikke  for  dem ,  men  for  mig.  I  Dag  har  jeg  fuldstæn- 
diggjort og  fuldbyrdet  min  Naade  over  eder.  Det 
er  min  Vilje,  at  Islam  skal  være  eders  Religion !» 
Muhammed  kom  som  sædvanlig  til  Mekka  som  ydmyg 
Pilegrim;  efter  sin  Alders  Aar  otrede  han  63  Kame- 
ler, og  Ali  ofrede  37.  Han  lod  Folket  sammenkalde 
og  sluttede  Pagt  med  det  om,  at  det  ingen  Sinde 
vilde  vende  sig  fra  den  sande  Tro ;  saa  rejste  han  til- 
bage, og  idet  han  nu  for  sidste  Gang  kom  op  over 
Bjærgene  foran  Medina  og  Staden  laa  for  hans  Blik, 
var  det,  som  om  hans  hele  stormfulde  og  bevægede 
Livsførelse  i  et  stort  Panorama  drog  forbi  hans  Øje, 
hvorfor  han  giver  sine  bevægede  Følelser  Luft  i  føl- 
gende Tak:  «Gud  er  stor!  Der  er  kun  én  Gud,  han 
har  ingen  ved  sin  Side.  Hans  er  Riget,  hans  alene  være 
Æren.  Han  er  almægtig;  han  har  holdt  sit  Løfte. 
Han  har  stauet  sin  Tjener  bi  og  alene  adsplittet  hans 
Fjender.  Lader  os  gaa  hjem  og  tilbede  og  lovprise 
ham ! » 

Muhammed  havde  hele  sit  Liv  kæmpet  for  en 
Idé,  og  han  havde  vundet  den  almindelige  Lod,  dér  til- 
deles saadanne  Mennesker :  at  blive  haanet,  spottet  og  for- 
fulgt ;  men  han  havde  tillige  set,  hvad  der  kun  bliver 
faa  dødeliges  Lod,  at  hans  Ideer  sejrede  i  en  Udstræk- 

ning,  som  han  aldrig  selv  havde  anet.  Havde  han 
i  Førstningen  næret  Tvivl  om  sin  guddommelige  Sen- 
delse,  maatte  denne  forsvinde,  naar  han  saa  hen  til, 
livorledes  alt  efterhaanden  lagdes  til  rette  til  hans 
Planers  Fremme ;  herved  styrkedes  hans  Tro,  og  maa- 
ske  kan  mange  af  de  senere  x\abenbarelser,  hvoraf  de 
fleste  drejede  sig  om  meget  selviske  Formaal,  forklares 
af,  at  alle  hans  Indskydelser,  eftersom  han  var  Guds 
Profet,  nødvendigvis  maatte  være  af  guddommelig  Art. 
Det  ligger  nær  her  ved  Enden  af  hans  Livsbane  at 
kaste  et  Blik  paa  hans  Personlighed.  Det,  som  skaf- 
fede ham  en  saa  uhyre  Indflydelse  paa  hans  Lands- 
mænd, var,  at  han  var  en  ægte  Araber  fra  Hoved  til 
Fod.  Han  er  ikke  en  Revolutionsmand,  som  mange 
fremragende  Historieskrivere  have  villet  gjøre  ham  til ; 
meget  mere  er  han  en  Reformator,  idet  han  saa  meget 
som  muligt  holdt  sig  til  det  bestaaende,  hvor  det 
ikke  var  i  ligefrem  Modsigelse  med  hans  Tro.  Han 
var  ikke  Digter,  og  han  udgav  sig  heller  aldrig  der- 
for; men  hans  Veltalenhed  var  af  en  saa  gribende 
Natui%  at  den  tændte  Ild  i  Masserne.  Han  vedblev 
at  være  den  fattige  Araber  lige  til  sin  Død  og  førte 
et  meget  tarveligt  Liv.  Han  tilvejede  sig  hver  Dag 
det  bestemte  Stykke  Bygbrød ;  undertiden  gik  der  flere 
Maaneder,  i  hvilke  han  nøjedes  med  Dadler  og  Vand 
og  uden  at  der  tændtes  Ild  paa  hans  Arne.  Han  mal- 
kede selv  sine  Geder,  fejede  Gulvet,  gjorde  Ild  paa, 
lappede  sine  Klæder  og  gjorde  alt  forefaldende  Ar- 
bejde uden  at  tænke  paa  nogen  kongelig  Pragt.  Han 
var  kjæk,  uforfærdet  og  snarraadig  i  Farens  Stund, 
hvilke  Egenskaber  sattes  meget  højt    af   hans  Lands- 

mænd.  Han  havde  endvidere  den  demokratiske  Lig- 
hedsfølelse,  som  særlig  maatte  drage  Folk  til  ham, 
han  afslog  alle  personlige  Æresbevisninger.  En  Flygt- 
ning, som  var  vendt  tilbage  for  at  bede  om  Naade, 
siger  saaledes  om  sit  Besøg  hos  ham:  «Han  spurgte 
mig  om  mit  Navn  og  indbød  mig,  da  jeg  havde  sagt 
ham  det,  til  at  gaa  hjem  med  sig.  Da  han  under 
Vejs  tiltaltes  af  en  gammel  aifældie:  Kone,  standsede 
han  og  hørte  taalmodig  paa  alt,  hvad  hun  havde  at 
fortælle.  Dette,  tænkte  jeg  ved  mig  selv,  er  ikke 
meget  kongeligt.  Men  da  vi  vare  komne  til  hans 
Hjem,  gav  han  mig  en  Skindpude  at  sidde  paa,  der 
var  udstoppet  med  Palmeblade,  og  satte  sig  selv  paa 
det  bare  Gulv.  Dette,  tænkte  jeg,  er  ikke  meget 
fyrsteligt. » 

I  de  senere  opstaaede  Sagn  fortælles  om  en 
Mængde  Vndergjerninger,  han  skal  have  øvet;  dette 
har  han .  aldrig  indladt  sig  paa.  Det  eneste  Under, 
han  bestandig  henviste  til,  var  Koranen.  Tvivlere 
plejede  han  ofte,  naar  de  ytrede  Tvivl  om  hans  gud- 
dommelige Sendelse,  at  rette  Opfordring  til  om  at  skrive 
en  Sure,  som  en  af  denne  Bogs.  G-uds  Sendebud  eller 
Gesandt  er  hans  stadige  Navn  i  Koranen.  «Hvem 
der  ønsker  at  erfare, »  siger  Draper,  «om  Begiven 
hedernes  Udfald  svarede  til  det  dristige  i  denne  Er- 
klæring, vil  gjøre  vel  i  at  tage  et  Kort  over  Jorden, 
som  den  nu  ser  ud,  i  Haanden.  Han  vil  da  finde  Tegn 
paa  noget  mere  end  et  Bedrageri.  Den  Omstændig- 
hed, at  Muhammed  er  blevet  det  religiøse  Overhoved 
for  mange  Riger,  at  han  under  det  daglige  Liv  er 
bleven  Fører  for  mere  end  en  Tredjedel  af  Menneske- 

heden,  vil  maaske  retfærdiggjere  hans  Fordring  paa 
at  være  Guds  Udsending. »  —  Den  Mening,  at  Muham- 
med har  forbedret  Kvindens  Stilling,  er  fejlagtig.  Her 
er  netop  det  svageste  Punkt  i  hans  System.  Det 
vilde  nemlig  ikke  have  været  ham  vanskeligt  at  slaa 
Monogamiet  fast  ved  Lov  og  derved  lægge  det  sæde- 
lige Grundlag  for  et  ordentligt  Familieliv.  Det  er 
ofte  forsøgt  at  begrunde  Polygamiets  Nødvendighed  i 
disse  Lande,  særlig  ved  at  henvise  til  fysiske  og 
geografiske  Forhold;  men  alle  disse  Paavisninger  tabe 
betydelig  i  Kraft,  naar  den  historiske  Kjendsgjerning 
paapeges,  at  Monogamiet  var  det  herskende  i 
Oldtiden  og  at  Kvinden  var  meget  anset  samt  havde 
fuldstændig  frit  Valg  af  Ægtefælle,  og  blev  hun  for- 
ført, fik  Forføreren  stræng  Straf. 

Alt  dette  var  vel  gaaet  til  Grunde  i  Nordarabien ; 
men  mod  syd,  i  Jemen  var  der  meget  tilbage  af  dette 
endnu,  da  man  der  viste  sig  meget  ridderlig  mod 
Kvinden.  Hun  æredes  meget  højt,  man  søgte  ved 
kjække  Handlinger  at  vinde  den  elskedes  Hjærte,  og 
man  sang  Sange  til  hendes  Ære.  Alt  dette  lod  Muham- 
med uænset  og  gav  Kvinderne  Sløret,  hvilket  til  hans 
Tid  ikke  havde  været  kjendt,  og  mod  hvilket  nyere 
Eeformatorer  særlig  Babiterne  rettede  deres  Angreb. 
«Bort  med  Sløret, »  sige  de,  «det  er  Skyld  i  hele  vor 
Ulykke !»  De  turde  have  Ret,  thi  ined  dette  spærre- 
des Kvinderne  ude  fra  al  Deltagelse  i  Folkets  Liv. 
Islam  har  i  hele  sin  Historie  ingen  store  Kvinder  og 
kan  aldrig  faa  det,  da  de  indenfor  Haremets  Mure 
kun  leve  for  Pynt,  Sladder  og  Misundelse  og  i  det  hele 
den  Dag  i  Dag   føre  en  Tilværelse    som   Liljerne  paa 

Marken,  der  hverken  saa  eller  spinde  o^  dog  ere  glim- 
rende klædte.  Glimrende  nok;  men  tomme  Skaller 
uden  Kjærne,  fordi  de  med  Flid  ere  blevne  holdt  borte 
fra  alt,  hvad  der  sætter  Menneskelivet  i  Bevægelse  og 
giver  det  Fart. 

Det  var  ogsaa  først,  efter  at  Muhammed  var  kom- 
met paa  Livets  Solside,  at  dette  løse  Forhold  til  Kvinde- 
kjønnet  udviklede  sig.  Saa  længe  Kadischah  levede, 
tog  han  ingen  Medhustruer.  Hende  betragtede  han 
som  sin  Lykkes  Ophav  og  viste  hende  altid  stor  Ære 
samt  gjorde  hende  til  en  af  de  fire  Kvinder,  som  han 
kaldte  Dydsspejlet;  de  andre  vare:  Marie,  Moses 
Søster,  Marie,  Jesu  Moder,  og  Fatima,  hans  egen 
Datter.  Hans  senere  Hustru  Ayescha  sagde  en  Gang, 
da  han  priste  Kadischah:  «Men  hun  var  jo  gammel,  og 
der  er  kommen  en  i  liendes  Sted,  som  er  bedre. »  «Xej, 
ved  Gud,»  svarede  han,  « ingen  Kvinde  kan  bære  For- 
trinet for  Kadischah,  som  troede  paa  mig,  da  Menne- 
skene foragtede  mig,  og  sørgede  for  mine  Fornøden- 
heder,   da  jeg  var  fattig  og  forfulgt ! » 

Hende  blev  han  tro  til  det  sidste;  men  efter 
hendes  Død  gav  han  sine  Lidenskaber  frit  Løb.  Da 
Ayescha  kun  var  et  Barn  paa  7  Aar,  tog  han  Savda, 
en  af  de  til  Abyssinien  flygtede  Araberes  Hustruer,  men 
han  elskede  hende  ikke,  og  siden  giftede  han  sig  med  12 
til  foruden  Ayescha.  Det  er  en  Selvfølge,  at  For- 
holdet mellem  dem  var  alt  andet  end  venligt.  Hos 
Ayescha  tilbragte  han  efter  Hjemkomsten  fra  Mekka 
sine  sidste  Dage.  Han  havde  nu  ofte  Anfald  af 
Krampe,  rimeligvis  har  hans  Sygdomstilfælde  taget  til 
med  Aarene,   selv  ansaa    han    dem    for  Virkningen  af 

Gitten  fra  Keibar.  Han  kunde  staa  op  om  Natten 
og-  foretage  de  besynderligste  Ting.  Saaledes  kom 
han  en  Nat  til  sin  Slave  og  bad  denne  følge  ham  til 
Kirkegaarden ;  de  døde  havde  opfordret  Profeten  til 
.at  bede  for  dem.  Da  de  kom  der,  bad  han  længe 
inderlig  saa  vel  for  levende  som  døde.  Paa  Hjemvejen 
sagde  han  til  Slaven:  « Jeg  fik  Valget  mellem  at  blive 
i  Verden  til  Tidernes  Ende  og  nyde  alle  Glæder  eller 
at  vende  tilbage  til  Gud;  jeg  har  valgt  det  sidste. » 
Da  han  den  følgende  Dag  var  noget  bedre,  lod  han 
sig  bære  til  Moskeen,  hvor  han  siddende  paa  sin 
Prædikestol  bad  for  dem  alle,  formanede  dem  til  at 
holde  ved  Troen  og  stride  for  den,  og  endelig  sagde  han 
dem  sit  sidste  Farvel.  Han  sluttede  med  at  sige:  «Er 
der  nogen  iblandt  eder,  som  jeg  uretfærdig  har  slaaet, 
saa  er  her  min  Ryg,  at  han  kan  gjøre  Gjengjæld. 
Har  jeg  krænket  nogen,  saa  lad  mig  bøde  lige  for 
lige.  Har  jeg  taget  nogens  Ejendom,  saa  lad  ham 
nu  træde  frem  for  at  kræve  Erstatning. »  En  Kvinde 
meldte  sig  med  Fordring  paa  tre  Dinarer,  som  han 
skyldte  hende  fra  gammel  Tid.  Muhammed  betalte 
hende  dem  med  Renter,  idet  han  sagde,  at  det  var 
bedre  at  lide  Skam  i  denne  end  i  den  anden  Verden, 
Derpaa  gav  han  følgende  tre  Afskedsbefalinger :  For- 
driver alle  Afgudsdyrkere  fra  Arabien,  giver  alle  om- 
vendte lige  Rettigheder  med  eder  selv  og  værer  var- 
agtige  i  Bønnen!  Den  følgende  Fredag  vilde  han 
igjen  holde  Gudstjeneste,  men  faldt  besvimet  om;  da 
han  kom  til  sig  selv  igjen,  bemyndigede  han  Abu 
Bekr  til  at  forrette  Bønnen.  Det  Rygte,  at  Profeten 
var  død,  kom  ud  og    vakte    stor    Bevægelse,    hvorfor 

han  med  Anspændelse  af  sine  sidste  Kræfter  atter  kom 
frem  og-  sagde,  at  Folket  ikke  maatte  undres  over,  at 
han  døde,  eftersom  ingen  Profet  havde  levet  evig. 
«Jeg  vender  tilbage  til  ham,  som  sendte  mig.  Jeg 
giver  eder  nu  min  sidste  Befaling :  I  skulle  være  enige,, 
elske,  ære  og  understøtte  hverandre  og  formane  hver- 
andre til  Tro  og  gode  Gjerninger.  Jeg  gaar  kun 
foran,  I  skulle  følge  mig.  Døden  venter  os  alle,  lad 
derfor  ingen  søge  at  afvende  den  fra  mig;  mit  Liv 
har  været  til  eders  bedste,  det  vil  min  Død  ogsaa 
være.»  Det  var  de  sidste  Ord,  han  talte  offent- 
lig. Hans  nærmeste  veg  ikke  fra  hans  Leje,  hvor 
han  havde  underlige  Syner,  Drømme  og  Feberfanta- 
sier. Den  8.  Juni  632  døde  han  i  Ayesclias  Arme 
med  de  Ord:  «Herre,  forbarm  dig  over  mig,  giv  mig 
Plads  blandt  dem,  som  du  har  optaget  i  din  Naade 
og  Yndest. » 

Da  Budskabet  om  Muhammeds  Død  kom  ud  mel- 
lem Folket,  opstod  der  først  heftig  Veklage;  men 
senere  slog  det  sig  til  Ro  med,  at  han  nok  vilde 
komme  igjen  om  40  Dage  ligesom  Moses,  eller  opstaa 
paa  den  tredje  Dag  ligesom  Kristus.  Omar  var  i 
den  Henseende  den  mest  overbeviste,  han  truede  endog 
enhver  med  Døden,  som  vovede  at  udtale  en  anden 
Mening.  Men  da  hverken  det  ene  eller  andet  skete, 
freratraadte  Abu  Bekr,  der  altid  havde  misbilliget 
disse  Drømmerier,  og  sagde:  « Tilbeder  I  Muhammed 
eller  Muhammeds  G-ud?  Gud  lever  evig,  men  hans 
Sendebud  var  dødeligt  som  vi  og  har  endt  sit  Løb!» 
Med  denne  Forklaring  sloge  alle  sig  til  E,o ;  man 
satte  Graad  og  Klage  til  Side    og    begyndte    at    lov- 


prise  den  henfarne  samt  gjorde  alt  rede  til  en  prægtig 
Begravelse.  En  ny  Strid  rejste  sig  om,  hvor  han 
skulde  begraves;  men  den  afgjorde  Abu  Bekr  ved  at 
forkynde,  at  Muhammed  paa  sit  Dødsleje  havde  sagt, 
at  han  vilde  begraves  paa  samme  Sted,  han  døde,  og 
hans  Grav  gravedes  da  under  hans  Dødsseng.  Senere 
byggedes  der  over  Graven  en  prægtig  Moske,  til  hvilken 
det  blev  anset  for  en  meget  fortjenstlig  Handling  at  gjøre 
Valfarter.  Endnu  den  Dag  i  Dag  beder  PilegriiPtoen  i 
« Blomsternes  ærefulde  Lade»,  som  Graven  kaldes,  at 
Herren  vil  vise  Naade  mod  Muhammed  og  hans  Slægt. 


Tredje  Kapitel. 

Koranen. 


Denne  mærkelige  Bog,  der  har  liatt  en  saa  stor 
Indfl3'delse  paa  Menneskehedens  Skæbne  og  endnn  er 
religiøs  og  juridisk  Raadgiver  for  en  stor  Del  af  Verden, 
er  i  Følge  Muhammed  opskreven  paa  en  Tavle,  der 
er  lige  saa  lang,  som  Himlen  er  borte  fra  Jorden, 
og  lige  saa  bred  som  fra  Østen  til  Vesten.  Denne 
Tavle  er  dannet  af  en  skinnende  hvid  Sten  og  har 
sin  Plads  ved  Guds  Trone  over  den  sj^vende  Himmel. 
Derfra  overbragte  Englen  Gabriel  dens  forskjellige 
Surer  til  Muhammed,  skrevne  paa  Silketøj.  End- 
skjønt  ikke  mindre  end  225  Steder  i  den  ere  op- 
hævede ved  senere  Befalinger,  er  den  dog  som  Allahs  Ord 
ufejlbar,  idet  de  forskjellige  Aabenbarelser  bleve  ned- 
skrevne af  Muhammeds  Lærlinge  paa  Pergament, 
Læderstrimler,  Palmeblade  eller  lignende  og  ned- 
lagdes mellem  hverandre  i  en  Kasse,  der  blev  over- 
givet til  en  af  hans  Hustruer.  De  bleve  først  efter 
Profetens  Død  samlede  af  Abu  Bekr,  ofte  fra  meget 
upaalidelige  Kilder.  Der  optoges  Surer,  som  kun 
levede    i    enkelte    Afskriveres    Hukommelse,    og    disse 

Afskrivere  vare  ofte  temmelig  upaalidelige,  som  den 
ovenfor  omtalte  Saad,  og  Muhammed  var  tit  for- 
tørnet paa  dem,  fordi  de  skreve  noget  helt  andet  end 
det,  han  sagde.  Abu  Bekrs  Samling  var  ogsaa  saa 
ukorrekt,  at  den  aabnede  det  videste  Spillerum  for 
de  mest  forskjellige  Meninger.  Den  deraf  følgende 
Strid  og  Splid  foraarsagede,  at  Kalifen  Othman  ind- 
kaldte alle  Afskrifterne  og  lod  dem  brænde,  efter  at 
han  havde  dannet  den  «ægte»  Koran.  Saaledes  som 
vi  nu  har  den,  omfatter  den  114  Surer  (Afsnit)  af  meget 
forskjellig  Længde.  Hver  af  disse  med  ITndtagelse  af  en 
har  Overskriften :  « I  den  barmhjærtige  Guds  Navn. »  Som 
i  et  rent  Kaos  ere  Fortællinger  om  Dommedag,  bibelske 
og  gamle  arabiske  Legender,  borgerlige  Forskrifter  og 
de  egentlige  guddommelige  A åbenbaringer  blandede 
mellem  hverandre.  Der  er  ikke  Spor  af  Angivelse 
af  Tidsfølgen,  uden  for  saa  vidt  der  skjelnes  mellem 
dem,  der  ere  aabenbarede  i  Mekka,  og  dem,  der  senere 
aabenbaredes  i  Medina;  men  allerede  derved  faa  vi 
Øje  for  det  Omslag,  der  fandt  Sted  i  Profetens  Liv 
ved,  at  han  vandt  Magt  i  Medina.  De  første  for- 
kynde nemlig  en  Tolerance,  Overbærenhed,  Medliden- 
hed og  Venlighed  mod  anderledes  troende,  særlig 
kristne  og  Jøder,   der  ganske  savnes  i  de  sidsteø 

Disse  Surer  ere  skrevne  i  samme  Versemaal  som 


^  «Ærer  Gud  alene  og  sætter  ingen  Skabning  ved  hans 
Side,  værer  gode  mod  Forældre,  Slægtninge,  de  faderløse  og 
Slaverne,  mod  eders  Naboer,  hvad  enten  de  staa  eder  nær 
eller  ere  eder  fremmede  (vantro);  thi  Gud  gjør  ingen 
Uret,  ikke  saa  meget  som  for  en  Myres  Vægt,  men  for  en 
god  Handling  fordobler  han  Lønnen. »  (Sure  4). 

det  g-amle  Testamente.  Som  Følge  af  deres  Tilblivelses- 
maade  danne  de  langt  fra  noget  Hele,  og  vil  man  læse 
Bogen  igjennem,  frembringe  de,  trods  de  mange  rige 
Syner  og  poetiske  Billeder,  ikke  andet  end  et  træt- 
tende Indtryk.  Men  som  en  Bog  til  at  slaa  op  i,  hvilket 
den  Dag  i  Dag  finder  Sted  efter  en  stor  Maalestok, 
er  den  fortrinlig;  der  findes  ikke  en  Side  uden  gode 
Yink  og  Raad  i  Livets  mest  forskjellige  Forhold. 

De  astronomiske  og  kosmogoniske  Forestillinger, 
der  findes  i  Koranen,  ere  højst  naive  og  vidne  —  som 
Draper  siger  —  om  den  menneskelige  Videns  Morgen- 
dæmring. Jorden  holdes  saaledes  fast  i  sin  Ligevægts 
Stilling  ved  Bjæ.rgenes  Vægt.  Ved  hvert  af  Verdens 
fire  Hjørner  staar  en  Engel,  hvis  Skikkelse  er  en 
forunderlig  Blanding  af  Tyren,  Løven,  Fuglen  og 
Mennesket;  disse  fire  Engle  bære  den  uhyre  Himmel- 
kuppel, og  som  VidnesbjTd  om  Guds  Magt  og  Vis- 
dom anføres,  at  man  forgjæves  vil  lede  om  Eevner  i 
Kuplen.  Der  findes  syv  Himle  oven  over  hverandre  \ 
og  i  den  øverste  staar  Guds  Trone,  der  støttes  af 
lignende  fantastiske  Engleskikkelser  som  de  ovenfor 
omtalte.  Englene  sidde  paa  Vagt  for  at  hindre  de 
onde  Aander  fra  at  komme  ind  i  Himlen,  og  Stjærne- 
skuddene  ere  gloende  Stene,  som  udslynges  mod  dem, 
naar  de  nærme  sig  for  meget. 

For  at  forsone  Aabenbaringens  Under  med  Virke- 
ligheden antoges  almindelig,  at  Gud  vel  gjorde  Pro- 
feten bekjendt  med  sin  Menings  Grundtanke ;  men  denne 
maatte   selv   udforme  den  i  den   digteriske  Prosa,    der 


De  jodiske  Rabbiner  lærte  det  samme. 

kunde  ryste  de  troendes  Gemj'tter  i  den  Grad,  at 
det  flere  Gange  hændtes,  at  de  faldt  om  som  bevidst- 
løse, ja  endog-  døde  af  Skræk,  naar  de  uforberedte 
hørte  et  af  dens  Truselsord.  Tvivlede  nogen  og 
sagde:  « Muhammed  har  sikkerlig  selv  forfattet  Ko- 
ranen,)) saa  svaredes:  «Saa  prøver  da  paa,  om  I 
kunne  frembringe  en  eneste  Sure,  der  blot  kan  stilles 
ved  Siden  af  denne,  og  tager  til  Hjælp  hvem  I  vil 
uden  Gud.  O  I  Mennesker,  nu  har  Herren  sendt 
Sandheden  til  eder.  Den,  der  nu  skal  være  ret 
ledet,  han  bliver  rigtig  ledet  til  sin  Sjæls  Frelse; 
men  den,  der  farer  vild,  gjør  det  til  sin  Sjæls 
Fordærvelse.  Men  jeg  er  ikke  indsat  til  Vogter  over 
eder.  Og  du,  o  Profet,  følg  kun  det,  som  er  dig  aaben- 
baret,  og  bær  alt  med  Taalmodighed ;  Gud  vil  en  Gang 
dømme,  og  han  er  den  bedste  Dommer. »  (Koranens 
Sure  10).  De  Grundpiller,  hvorpaa  Islam  hviler,  ere 
foruden  Hoveddogmet,  der  er  kun  én  Gud,  og  Mu- 
hammed er  hans  Profet:  Bønnen,  der  mere  betragtes 
som  en  udvortes  religiøs  Handling  end  som  Gemyttets 
Sag,  hvorfor  alle  Former  ere  nøjagtig  ordnede,  Al- 
misser, Fasten,  der  holdtes  strængt  i  Maaneden 
Kamadhan  fra  Solopgang  til  Solnedgang,  og  Val- 
farten til  Mekka,  hvilken  alle  frie  og  fuldvoxne 
skulde  foretage  mindst  en  Gang  i  deres  Liv. 

I  Modsætning  til  de  kristne  Sekter  betonede 
Muhammed  paa  hver  Side  i  Koranen  Guds  Enhed; 
han  anklager  dem  bittert,  fordi  de  sideordne  Gud  et 
andet  guddommeligt  Væsen,  og  forsikrer,  at  denne 
Synd  aldrig  vil  blive  dem  tilgivet,  samt  at  de  paa 
Dommedag  ville  komme  til  at  svare  paa  Spørgsmaalet: 

«Hvor  er  min  lige,  om  hvilken  1  have  stridtV))  Mu- 
hammeds Gud  er  almægtig,  alvidende,  frygtelig  i  sin 
Vrede,  men  ogsaa  barmhjærtig  mod  sine  troende  ;  dog 
lede  Steder^  i  Koranen  til  at  tro,  at  disse  ikke  altid 
ere  sikre  paa  hans  Naade.  Efter  Læsningen  af  Ko- 
ranens 114  Surer  beholder  man  kun  den  Forestilling 
om  ham,  at  han  er  et  potenseret  Menneske,  der  lever 
i  Paradiset;  mange  Udtryk  om  ham  ere  ligefrem  uvær- 
dige, som  naar  der  siges,  at  han  er  hurtig  i  IToved- 
regning,  at  han  bruger  List  o  s.  v.  En  af  de 
senere  opstaaede  muhammedanske  Sekter  havde  endog 
læst  Koranen  saaledes,  at  den  kunde  opstille  som  Dogme : 
«Gud  er  hul  fra  Issen  til  Brystet,  men  fra  Brystet  ned 
efter  massiv ;  han  har  sort  kruset  Haar  og  brøler  ved 
hver  Nattevagt  som  en  Løve. » 

Sin  Lære  om  Kristus  havde  Muhammed  faaet 
fra  de  ebionitiske  Jødekristne,  der  kun  erkjendte  det 
første  Evangelium  som  ægte,  samt  forkastede  saa  vel 
Kristi  Menneskevordelse  som  Forløsningen.  Dog  blan- 
dede Muhammed  ogsaa  deri  mange  forunderlige  Fore- 
stillinger. Han  indrømmer,  at  Kristus  er  født  paa  over- 
naturlig Maade,  forkynder,  ligesom  senere  Katholikkerne, 
Jomfru  Marias  ubesmittede  Undfangelse  «som  Lysets 
Straale  gjennem  en  Glasrude, »  fortæller  om  mange 
Mirakler,  han  gjorde,  saaledes  at  han  talede  i  Vuggen 
og  forkyndte  sig  at  være  Guds  Profet,  at  han  gjorde 
Lerfugle  levende  (Sure  H),  at  han  ved  sin  sidste 
Sammenkomst  med  Disciplene  bad  sin  himmelske  Fader 


^  Gud  forer  vild,  hvem  han  vil,  og  leder  paa  den  rette 
Vej,  hvem  han  vil.     Sure  8. 

sende  et  Bord  fra  Himlen,  hvilket  ogsaa  skete 
(Sure  5)  at  —  for  at  bruge  Koranens  egne  Ord  — : 
^Da  Jesus  saa,  der  var  mange,  der  ikke  vilde  tro  paa 
ham,  sagde  han:  Hvem  vil  staa  mig  bi  for  Guds 
Sag?  Derpaa  svarede  Apostlene:  Vi  ville  forfægte 
Guds  Sag;  vi  tro  paa  Gud  og  ville  bevidne,  at  vi 
ere  troende.  Vi  tro  paa  det,  der  er  os  aabenbaret, 
vi  følge  din  Gesandt,  derfor  skriv  os  ind  mellem  dine 
Vidners  Tal.  —  Jøderne  udtænkte  en  List,  men 
Gud  overlistede  dem,  da  Gud  o  ver  træffer  de  listige 
i  Klogskab.  Gud  sagde  nemlig:  Jeg  vil  lade  dig 
dø  og  tage  dig  til  mig,  for  at  befri  dig  for  de  van- 
tro ;  men  de,  som  have  fulgt  dig,  skulle  herske  over  de 
vantro  til  Opstandelsens  Dag»  (Sure  3).  Nogle  For- 
tolkere af  Koranen  mene  ellers,  at  Muhammed  antog, 
ligesom  flere  kristelige  Sekter,  at  Jesus  ikke  var 
død,  men  at  Gud  havde  ført  ham  levende  til  HimJen, 
og  Jøderne  derpaa  havde  korsfæstet  et  Menneske,  der 
lignede  ham. 

Med  sin  strænge  Monotheisme  optog  Muhammed 
dog  i  sit  System  en  Hærskare  af  gode  og  onde  Aander; 
Troen  paa  disse  udgjør  en  væsentlig  Bestanddel  i  Is- 
lams Bekjendelse.  Den  oftest  omtalte  er  Gabriel. 
Med  Hensyn  til  Beskrivelsen  af  ham  taber  Koranen 
sig  igjen  i  Anthropomorfismer.  Hans  Fødder  staa 
paa  Jorden,  hans  Hoved  naar  Himlen,  hans  Vinger 
udstrække  sig  fra  Solens  Opgang  til  dens  Nedgang, 
hans  Tænder  skinne  som  Morgenrøden,  hans  Haar  ere 
koralfarvede  og  hans  Vinger  ere  grønne;  naar  hans 
Stemme  lyder,  styrte  Menneskene  af  Skræk  til  Jorden. 
Den    anden    Ærkeengel,    Mikael,    hvis    Vinger    kun 

Gud  kjender,  bevirker,  at  Jorden  giver  rigelig  Næring 
til  Menneskenes  Børn,  ligesom  han  paa  Dommens  Dag 
staar  med  Retfærdighedens  Vægtskaal ;  han  gaar  usyn- 
lig foran  de  kæmpende  og  strider  for  Troens  Sag. 
Israil  læser  Tavlen,  paa  hvilken  Menneskets  Skæbne 
er  skreven,  og  han  tager  mod  deres  Sjæle.  Endelig  er 
derlsrafil,  der  har  fire  Vinger,  en  mod  Øst,  en  mod 
Vest,  en  rettet  mod  Jorden,  og  med  den  fjerde  bedækker 
han  sit  Ansigt  for  ikke  at  blændes  ved  Synet  af  Gud  ^ 
Mennesket  har  fire  Skytsengle,  to  til  at  følge 
det  om  Dagen  og  to  om  Natten;  de  kaldes  begge 
Skriverne  eller  begge  Vogterne.  Den  paa  højre  Side 
opskriver  Menneskets  gode  og  den  paa  venstre  dets 
slette  Handlinger,    dog   saaledes   at   de   gode   optegnes 


^  Alle  disse  Engle  saa  Muhammed  paa  sin  mærkværdige 
Rejse  til  Himlen.  Den  beskrives  i  Overleveringen  (Suna) 
saaledes:  «Da  han  en  Kat  sov  under  aaben  Himmel  i  Mekka, 
aabenbarede  Englen  Gabriel  sig  for  ham  og  bragte  ham  Hesten 
Bork,  hvorpaa  han  red  til  Jerusalem;  siden  forte  Englen 
ham  gjennem  alle  syv  Himle,  skjønt  Afstanden  mellem  dem 
ellers  kun  kunde  tilbagelægges  i  Aarrækker,  og  han  saa  her 
blandt  mange  Herhgheder  navnhg  det  gi.  Testamentes 
Patriarker,  Profeter  og  fromme  Mænd  som  Moses  og  David 
samt  Jesus.  I  den  øverste  Himmel  saa  han  ogsaa  Dødens 
Engel  og  Guds  største  Skabning:  en  Engel,  som  havde  70,000 
Hoveder,  hvoraf  hvert  havde  70,000  Munde,  i  hver  Mund 
var  der  70,000  Tunger  og  med  hver  Tunge  talte  den  70,000 
Tungemaal  og  forkyndte  i  dem  Herrens  Pris.  Til  sidst  blev 
han  ført  frem  for  Gud  selv  og  læste  der  til  højre  for  Tronen : 
«Der  er  ingen  anden  Gud  end  Gud,  og  Muhammed  er  hans 
Profet !»  Og  skjønt  han  syntes,  der  var  hengaaet  et  umaade- 
hgt  Tidsrum,  havde  han  ikke  været  længere  Tid  borte,  end 
at  hans  Seng  endnu  var  varm,  da  han  kom  tilbage. 

ti  Gange;  men  beg-aar  Mennesket  en  Synd,  siger  den 
gode  Engel:  « Undlad  i  syv  Timer  at  skrive  den  op; 
maaske  han  beder  og  angrer  den  og  erholder  Tilgivelse. » 

Naar  Mennesket  dør,  underkastes  det  et  Forhør 
i  Grraven  af  to  Engle  Xekir  og  Mon  kir,  der  ere 
sorte  og  have  blaa  Øjne;  dette  Forhør  er  meget  pin- 
ligt, idet  der  maa  gjøres  Rede  for  alle  saa  vel  gode 
som  slette  Handlinger  ^ 

Harut  og  Marut  vare  tidligere  Himlens  Vogtere. 
De  fik  en  Gang  Tilladelse  til  at  vandre  ned  paa 
Jorden  i  Menneskeskikkelse,  men  trods  det  gud- 
dommelige Forbud  lod  de  et  Menneske  vide  Løsenet, 
hvorpaa  de  selv  glemte  det;  til  Straf  herfor  bleve  de 
hængte  ned  i  Brønden  ved  Babel  med  Fødderne  opad,  og 
der  skulle  de  blive  til  den  yderste  Dag.  Men  derfra 
lære  de  Menneskene  alskens  Hexeri  og  Trolddom. 

Vi  forbigaa  en  Mænde  andre  Engle,  om  hvilke 
Overleveringen  har  meget  at  fortælle,  og  vende  os  til 
de  onde  Aander.  Den  øverste  af  dem  hedder  Schei- 
jathin,  hvilket  Navn  erindrer  om  den  jødiske  Satan; 
han  erholder  sædvanlig  Prædikatet:  « den  stenede ».     Da 


^  Denne  Tro  er  direkte  gaaet  over  i  Islam  fra  Jode- 
dommen. Talmud  har  følgende:  «Efter  at  Mennesket  er 
skilt  fra  denne  Verden,  kommer  Dødens  Engel  og  sætter  sig  ved 
hans  Grav,  strax  gaar  Sjælen  ind  i  Legemet  og  lader  det 
staa  paa  sine  Ben,  og  i  Englens  Haand  er  der  et  Ris,  hvoraf 
den  halve  Del  er  af  Jærn,  den  anden  halve  af  Ild,  og  der- 
med pisker  han  Manden.  Ved  den  første  Piskning  loses 
hans  Lemmer,  ved  den  anden  spredes  hans  Ben;  men  saa 
kommer  Englen  og  samler  dem.  Derfor  bede  Joderne  i 
deres  Bøn  særlig:  Fri  os  fra  alt  ondt,  fri  os  fra  Fattigdom 
og  Foragt,  men  mest  dog:  fri  os  fra  Straffen  i  Graven !»  — 

han  nemlig:  vilde  forhindre  Abraham  i  at  ofre  Isak, 
jog:  denne  ham  bort  med  Stenkast;  derfor  har  hver 
Mnhammedaner  ved  Valfarten  at  kaste  et  vist  Antal 
Stene  for  ligesom  at  fordrive  Satan  og  samtidig 
erindre  sig  Abrahams  Daad  (Snre  8).  Han  er  Op- 
rører m(id  Gud  (Sure  19)  og  Menneskenes  Fjende, 
idet  han  bringer  Tvedragt  mellem  dem  (Sure  17)  og 
lærer  dem  gjennem  de  faldne  Aander  at  øve  Hexeri 
og  Trolddom;  Ødelanden  og  den  utaknemmelige 
blive  erklærede  for  hans  Brødre,  og  med  ham  blive 
ikke  alene  onde  og  vantro  Mennesker,  men  ogsaa 
Poeter  satte  i  Forbindelse  (Sure  2).  Den  eneste,  der 
fuldkommen  har  haft  Magten  over  ham,  var  Kong 
Salomon ;  thi  han  tvang  ham  til  at  være  Haandlanger 
ved  Opførelsen  af  de  prægtige  Bj'gninger  og  at  gaa 
til  Havets  Bund  for  at  liske  Perler  til  ham.  Satan  hæv- 
nede sig  derfor  ved  efter  Salomons  Død  at  nedgrave 
en  Del  Trolddomsbøger  under  hans  Trone.  Da  man 
senere  fandt  disse,  opstod  der  Tvivl  om  Kongens  From- 
hed; men  denne  Tvivl  vil  Muhammed  nu  tilintetgjøre. 
Den  jødiske  Diabolus  gjenfinde  vi  i  Iblis;  han 
er  oprindelig  kun  en  af  de  lavere  Aander  (Dschin), 
men  optagen  i  Himlen  for  at  udvikle  sig  til  en  højere 
Engel.  Da  Gud  havde  skabt  Mennesket,  befalede 
han  Englene  at  falde  ned  og  tilbede  det;  men  Iblis 
nægtede  det,  hvorfor  han  blev  udstødt  af  Paradis. 
Han  lovede  da,  at  han  til  Hævn  vilde  forføre  Menne- 
skene. Gud  sagde:  « Forfør,  hvem  du  kan,  men  den, 
der  følger  dig,  vil  faa  Lønnen  derfor  i  Helvede;  brug 
kun  din  Stemme  og  din  Hær  til  Hest  og  til  Fods 
mod  Menneskene,    lov    dem  Rigdom   og  Børn  og  gjør 

dem  store  Løfter,    men    alle  dine  Løfter  ere  kun  tom 
og  forfængelig  Dunst »   (Sure  26). 

Da  Iblis  faldt,  beholdt  han  Herredømmet  over  en 
hel  Skare  lavere  Aander.  Nogle  af  disse,  Di  verne, 
ere  vilde  og  kæmpestore,  andre,  Ferierne,  ere  tint- 
formede,  blide  og  ernære  sig  af  Vellugt.  Det  er 
rimeligt,  at  de  evropæiske  Feer  have  deres  Oprindelse 
fra  disse  Fantasiskabninger.  Foruden  disse  gives  der 
nogle  andre  Halvaander  i  Kvindeskikkelse  med  store 
Vinger;  de  kunne  spaa  og  meddele  Menneskene  Orakel- 
svar, ligesom  de  ogsaa  beskj^tte  Menneskene  mod  onde 
Aanders  Angreb.  En  Ejendommelighed  ved  Muham- 
meds Sendelse  er  det,  at  han  forkjmder,  at  han  og- 
saa er  sendt  til  disse  Aanders  Frelse.  Han  fortæller  tit, 
hvorledes  Skarer  af  Dschinner  have  omvendt  sig  ved 
at  høre  ham  læse  højt  af  Koranen,  ligesom  det  ogsaa 
antydes,   at  Iblis  kan  omvende  sig. 

At  Muhammed  har  kjendt  det  gamle  og  nye  Te- 
stamente, er  klart;  men  da  han  sandsynligvis  ikke 
kunde  læse,  hændtes  det  hyppig,  at  han  gjorde  sig 
skyldig  i  grove  og  tit  højst  latterlige  Fejltagelser. 
Han  fortæller,  at  Gud  for  at  true  Israels  Børn  løftede 
Sinai  Bjærg  op  over  dem,  at  det  var  Saul,  der  førte 
Hæren  ned  til  Floden  for  at  drikke  og  kun  beholdt 
dem,  der  øste  Vand  op  med  den  hule  Haand,  hvilket 
som  bekjendt  skete  under  Oideon  (Sure  1).  Endvidere 
fortæller  han,  at  Haman  var  Faraos  Raadgiver  (Sure 
88),  ligesom  han  i  det  nye  Testamente  ofte  forvexler 
Navne  o.  s.  v. ;  men  naar  man  foreholdt  ham  saa- 
danne  Fejltagelser,  reddede  han  sig  ved  den  Udflugt, 
der  siden  gjentages  af  alle  Moslemin,   at  Aabenbaringen 

i  det  gamle  og-  nye  Testamente  ganske  vist  er  af  gud- 
dommelig Udspring,  men  af  Egennytte  og  Lastefuldhed 
have  de  kristne  saaledes  fordrejet  og  fordærvet  den, 
at  den  nu  frisk  og  uforfalsket  maatte  aabenbares  lor 
liam  paa  ny.  «Dig,  Muhammed, »  hedder  det  i  Sure 
5,  «have  vi  givet  Sandhedens  Bog,  som  stadfæster 
Moseloven  og  Evangeliet.  Havde  det  behaget  Gud, 
saa  havde  han  ogsaa  samlet  sig  et  Folk  af  eder  alle ; 
men  nu  har  han  ved  forskjellige  Love  skilt  eder  fra 
hverandre,  .for  at  prøve  eniivers  Lydighed  mod  den 
ham  aabenbarede  Lov.» 

Men  selv  haus  egne  Lovbestemmelser  undergik 
væsentlige  Forandringer.  Bebrejdede  man  ham  det, 
svarede  han:  «Xaar  vi  afskaffe  eller  forglemme  Vers 
i  Koranen,  saa  give  vi  bedre  eller  dog  ligesaa  gode 
i  Stedet  for»  (Sure  1,  hvorved  det  mærkelige  er,  at 
det  er  Gud  selv,  der  taler).  Dette  viser  sig  tydeligst 
ved  Fastsættelsen  af  Kiblaen,  Ansigtets  Retning  under 
Bønnen.  Derom  hed  det  først  meget  skjønt:  « Ret- 
færdighed bestaar  ikke  i  at  vende  Ansigtet  mod  Øst 
eller  mod  Vest;  men  den  er  retfærdig,  der  tror  paa 
Gud,  paa  den  yderste  Dag,  paa  Englene,  Skriftstederne 
og  Profeterne  og  med  Kjærlighed  giver  af  sin  For- 
mue til  Slægtninge,  faderløse,  fattige  og  den  vej- 
farende, i  det  hele  til  enhver,  der  beder  derom.  Den 
er  retfærdig,  der  løser  de  fangne,  forretter  Bønnen 
og  er  trofast  mod  indgaaede  Forbund,  der  er  taai- 
modig  under  Nød,  Ulykke  og  Krig  —  han  er  i  Sand- 
hed retfærdig  og  gudfrygtig »  (Sure  1).  Senere  ændres 
Befalingen  derhen,  at  Ansigtet  skal  vendes  mod  Jerusa- 
lem,  og  endelig  at  det  skal  vendes  mod  Mekka. 

Miihammedanernes  Trosbekj endelse  lyder  saaledes : 
«Yi  tro  paa  Gud,  paa  den  Bog-,  som  blev  sendt  os, 
paa,  hvad  der  blev  aabenbaret  Abraham,  Ismael,  Isak, 
Jakob  og  de  tolv  Stammer,  paa  Mose,  Jesu  og  Pro- 
feternes Lære  uden  at  gjore  Forskjel  derpaa,  og  vi 
ere  rettroende ! »  Den  er  altsaa  ikke  væsensforskjellig 
fra  den  kristelige  eller  Jødedommens  Tro,  omend  den 
senere  udformedes  paa  meget  forskjellig  Maade. 

Den  officielle  Bøn  er  Koranens  Sure  1.  Den 
lyder  saaledes:  «I  den  albarmhjærtige  Guds  Navn. 
Lovet  og  priset  være  Gud,  Verdens  Herre  og  Alfor- 
barmeren,  du,  der  hersker  paa  Dommens  Dag.  Dig 
ville  vi  tjene  og  til  dig  ville  vi  bede,  paa  det  at  du 
fører  os  paa  den  rette  Vej,  paa  deres  Vej,  der  fryde 
sig  ved  din  Naade,  og  ikke  paa  deres,  over  hvem  du 
maa  fortørnes,   og  ej  heller  paa  de  vildfarendes!« 

Der  skal  holdes  Bøn  fem  Gange  om  Dagen:  før 
Solens  Opgang,  ved  Middag,  Kl.  3,  ved  Solens  Ned- 
gang og  ved  den  første  Nattetime.  Da  Muhammed 
hverken  vilde  bruge  de  kristnes  Klokker  eller  Jødernes 
Basuner,  satte  han  Muezzinen  til  fra  Toppen  af  Mi- 
nareten at  udraabe  den  ovenfor  omtalte  Formel. 
Bønnerne,  der  ere  « Religionens  Piller  og  Paradisets 
Nøgler »,  ere  korte  Formler,  som  idelig  gjentages  og 
tælles  paa  en  Rosenkrans.  Under  Bønnen  kaster 
man  sig  ned,  saa  Hovedet  rører  ved  Jorden,  medens 
Armene  lægges  over  Kors  og  Tommelfingrene  sættes 
bag  Ørene  som  Tegn  paa,  at  alle  verdslige  Tanker 
ere  glemte.  Muhammedanerne  skulle  fremstille  sig  for 
Gud  i  en  passende  Dragt  og  bortlægge  alle  deres 
Smykker   for   ej    at  fremtræde  hovmodige  for  Herrens 

Aasyn.  Kvinderne  iiiaa  ikke  bede  samtidig-  med 
Mændene  for  ikke  at  virke  forstyrrende.  Det  er  af 
stor  Betydning,  at  man  beder  uafladelig.  Englene 
stige  altid  op  og  ned  fra  Guds  Trone,  og  Gud  spørger 
dem,  hvorledes  hans  Skabninger  vare,  da  de  forlode 
dem.  Held  den,  om  hvem  Svaret  kan  blive:  «Vi 
fandt  ham  i  Bøn  og  forlod  ham  i  Bøn!» 

Der  gives  to  Slags  Almisser.  Den  første  er 
paabudt  i  Loven  og  ydes  i  bestemt  Forhold  i  Penge, 
Varer,  Kvæg  eller  Frugter,  den  har  altsaa  en  vis 
Lighed  med  de  kristnes  Tiende;  den  anden  er  fri- 
villig. Men  det  paaligger  enhver  enten  paa  den  ene 
eller  den  anden  Maade  at  anvende  Tiendedelen  af  sin 
Formue  til  de  nødlidende.  «0,  I  troende, »  hedder 
det  i  Sure  1,  «giver  Almisser  af  det  Gods,  I  have 
erhvervet  eder,  og  af  det,  vi  (Gud)  lade  voxe  frem 
til  eder  af  Jordens  Skjød;  men  giver  ikke  af  det 
sletteste  eller  hvad  I  selv  ikke  bryde  jer  om.  Satan 
truer  eder  med  Armod,  men  Gud  lover  eder  Tilgivelse 
og  Rigdom,  thi  han  er  mild  og  vis.  Han  giver  Vis- 
dommen, til  hvem  han  vil,  og  den,  som  har  Visdom, 
har  det  største  Gode.  Gjøre  I  bekjendt,  at  I  give 
Almisser,  saa  er  det  godt,  men  give  I  i  Hemmelighed, 
saa  er  det  bedre;  det  vil  befri  eder  fra  alt  ondt. 
Gud  kjender,  hvad  I  gjøre.  De,  som  ved  Nat  og 
Dag  give  Almisser  af  deres  Formue  hemmelig  eller 
aabenbart,  kunne  vente  Herrens  Belønning  derfor,  og 
hverken  Frygt  eller  Sorg  vil  komme  over  dem^ 

Om  Fasten    gives    bestemte    Regler    i    Sure    1. 

^  Den,  som  giver  af  sin  Rigdom,  har  ikke  større  For- 
tjenesle  end  den,  som  modtager  i  sin  Fattigdom.     Abu  Bekr 

Den  finder  Sted  i  Maaneden  Eamadhan,  og"  Musel- 
manden  maa  i  denne  Tid  strængt  afliolde  sig  fra  Mad, 
Drikke,  Bade  og*  Omgang  med  det  andet  Kjøn  samt 
tra  alle  sanselige  N3'delser.  Denne  Faste  er  dog  saa 
godt  som  intet,  da  der  tillades  at  spise  og  drikke  om 
Natten;  desuagtet  siger  Ordsproget:  «Bøn  forer  os 
Halvvejen  til  Gud,  Faste  forer  os  til  hans  Dørtærskel, 
men  Almisser  fore  os  ind  for  lians  Aas3'n. » 

Valfarten  bør  enhver  fri  Mand  foretage  mindst 
en  Gang  i  sit  Liv.  «Hvo,  som  undlader  det,  skader 
kun  sig  selv,  eftersom  Gud  ikke  trænger  til  noget. » 
Derfor  ser  man  aarlig  fra  de  forskjellige  Lande  store 
Skarer  drage  til  Mekka.  Paa  Rejsen  har  man  at 
afholde  sig  fra  at  yppe  Kiv,  at  taale  alle  Grovheder 
og  Spotterier  og  at  styrke  Freden  mellem  de  rejsende. 
Selve  Ceremonierne  ere  tidligere  omtalte.  Det  hellige 
Hus,  der  af  østerlandske  Forfattere  prises  i  saa  høje 
Toner,  udmærker  sig  kun  ved  sin  store  Simpelhed.  Det 
er  en  Gaard  paa  c.  200  Alens  Længde  og  Bredde,  om- 
given af  syv  Minareter.  Fra  flere  Søjlerader,  der  ere 
forbundne  med  Buer,  ses  nedhængende  Lamper,  og  over 
Søjlegangene  er  der  152  smaa  Kupler.  S^^tten  Døre 
føre  ned  til  Gaarden ;  midt  i  denne  er  der  et  sex  Alen 
højt  Fodstykke,  der  bærer  Kaaba;  denne  har  Form  af 
en  Tærning  og  har  en  Dør  mod  Nord,  der  er  beklædt 
med  Sølvplader.  Hele  Kaaba  dækkes  af  et  stort  Telt 
af  sort  Silke,  der  fornyes  hvert  Aar.  Fem  Fod  fra 
Jorden  er  den  sorte  Sten  indsat  i  Fodstykket;  den 
ligner    et    Æg    og    er    syv    Tommer    i    Gjennemsnit. 


bortgav    alt    til   de  fattige;    da  man  spurgte  ham,  hvad  haii 
efterlod  sin  Familie,  svarede  han:  «Gud  og  hans  Apostle !» 

For  hver  af  Kaabas  fire  Sider  lii^ger  en  lille  Byg-- 
iiing,  og-  i  hver  af  disse  stiller  sig  en  Imam  af  en  af 
de  fire  Sekter,  der  regnes  for  rettroende,  for  derfra 
at  lede  sin  Menigheds  Bønner.  Naar  Valfarten  er 
til  Ende,  rager  Pilegrimmen  sit  Hoved  og  drager  ud- 
mattet af  Faste,  Bøn  og  den  besværlige  Vandring 
hjemad.  Han  modtages  med  Ære  ved  sin  Hjemkomst, 
og  mange  fortjene  deres  Brød  ved  at  foretage  denne 
Valfart  for  andre,   der  ere  hindrede  deri^ 

Den  Del  af  Koranen,  der  omhandler  lietsviden- 
skaben,  kaldes  Figh,  medens  den  Del,  der  omhandler 
Troslæren,  kaldes  Din.  Den  Mængde  Bestemmelser  om 
borgerlige  Forhold,  der  findes  her,  ere  alle  urokkelige,  da 
de  ere  Guds  Bud.  Ligesom  Islam  ikke  har  Præster,  men 
enhver  kan  kaldes  til  at  bede  eller  holde  Prædiken  i 
Moskeen,  saaledes  blive  ogsaa  Retfærdighedens  Haand- 
hævere  valgte,  idet  Koranen  og  Suna  ere  Grundvolden 
for  alle  Afgjørelser.  Den  Adskillelse,  som  Kristen- 
dommen forsøgte  at  indføre  i  Modsætning  til  Heden- 
skabets Sammenblanding  af  Kirke  og  Stat,  er  der  ikke 
Spor  af;  Muhammed  er  saa  vel  det  højeste  gejstlige  som 
det  verdslige  Overhoved.  Dette  var  en  Støtte  for  De- 
spotiet ,  der  i  Følge  Østerlændernes  Mening  var  saa 
ubetinget,  at  Herskeren  ejede  alle  Jorder  med  gud- 
dommelig Bet  og  saa  efter  Forgodtbefindende  kunde 
overlade  dem  til  Undersaatternes  Brug. 

Den  borgerlige  Lovgivning  hos  Islam  er  en  Efter- 
ligning af  den  jødiske;  den  har  som  Grundlag  føl- 
gende ti  Bud: 


^  Se  om  Pilegrimsfarterne  det  fortrinhge  Afsnit  i  Vam- 
béry,    Kulturskildringer  fra   Orienten.    Kbhvn.   1877. 

1)  Du  maa  ikke  sætte  andre  Guder   ved   den   sande 
Guds  Side. 

2)  Du  skal  vise  Ærefrygt  for  dine  Forældre. 

3)  Du  maa  ikke  dræbe  Børn,    om    du   end  er  fattig 
og-  frygter  for  ikke  at  kunne  ernære  dem. 

4)  Du  skal  være  kysk. 

5)  Du  skal  skaane  andres  Liv,   undtagen  i  det  Til- 
fælde at  fletfærdigheden  forlanger  det. 

6j    Du  maa  ikke  forgribe  dig  paa  forældreløse  Børns 
Formue. 

7)  Du  skal  holde  redelig  Maal  og  Vægt. 

8)  Du  maa  ikke  overanstrænge  dine  Slaver. 

9)  Du  skal  som  Dommer  være  upartisk. 

10)    Du  skal   holde    Eden    og    dit  Forbund    med  Gud 

heUigt. 

Der  findes  flere  Steder  i  Koranen  Bud,  der  have 
noget  af  Mildhedens  Præg  i  det  nye  Testamente,  som 
dette,  at  man  skal  handle  mod  andre,  som  man  vil, 
disse  skulle  handle  mod  en  selv,  og  særlig  findes  der 
en  Mængde  af  Jesu  Forskrifter  om  Barmhjærtighed 
mod  Næsten.  Koranen  fremhæver  ofte,  at  «Gud  har 
selv  sat  sig  Barmhjærtighed  til  Lov,»  og  at  den  jødiske 
Lov  om  Øje  for  Øje,  Tand  for  Tand  ikke  maa  op- 
fattes bogstavelig,  men  at  den  Slags  Forbrydelser 
kunne  udsones  med  Pengebøder,  hvilket  ogsaa  lærtes 
i  Talmud.  Dog  har  den  gjennemgaaende  slappe  Moral, 
Muhammed  mødte  hos  det  Folk,  han  vilde  reformere, 
tvunget  ham  til  at  træffe  adskillige  meget  liaarde  Be- 
stemmelser. Det  var  almindeligt,  at  flere  rige  Folk 
tvang  deres  Slavinder  til  at  være  off"entlige  Skjøger 
for    derved    at    forskaffe    sig    en    stor  Indtægt;    dette 

blev  paa  det  bestemteste  forbudt  i  Sure  4-4.  Naar 
en  Kvinde  ved  fire  Vidner  er  overbevist  om  at  drive 
Utug-t,  skal  hun  indespærres  i  Huset  og  dø  Hungers- 
døden,  hvis  Gud  ikke  paa  anden  Maade  frir  hende. 
En  Horkarl  eller  Horkvinde  af  Slavestand  skal  offent- 
lig piskes  med  hundrede  Slag-;  er  det  fribaarne,  der 
give  sig  af  dermed,  skulle  de  stenes  (Sure  4  og  44). 
Lignende  Straffe  ramte  den,  der  gjorde  sig  skyldig  i 
unaturlig  Omgang.  Den,  som  er  overbevist  om  et 
Tyveri,  skal  have  begge  Hænder  afhuggede  (Sure  83). 
Den,  som  har  kjætterske  Meninger  eller  sætter  sig 
op  mod  den  sande  Tro,  skal  efter  Forbrydelsens  Be- 
skaffenhed enten  dræbes,  korsfæstes  eller  have  højre 
Haand  og  venstre  Fod  afhugget  og  forvises  af  Landet 
(Sure   5). 

Om  Aagerkarlens  Straf  handles  flere  Steder 
udførlig;  han  vil  ikke  finde  Hvile  i  sin  Grav,  men 
opstaa  som  besat.  Bedrageren  skal  paa  Dommedag 
møde  med  Bedragets  Gjeustand,  den  gjerrige  med 
Pengene  som  Halsbaand ;  de,  der  ophobe  Guld  og  Sølv, 
skulle,  efter  at  deres  Skatte  ere  gjorte  gloende  i  Hel- 
vede, brændes  dermed  paa  Pande,  Sider  og  Ryg.  Den, 
der  hævner  sig  selv,  hjemfalder  til  Retfærdighedens  Arm. 

Hertil  slutter  sig  Forbudet  mod  at  drikke  Vin, 
mod  Spil  og  Lodkastning,  hvilket  hidtil  havde  været 
almindeligt,  og  endelig  blev  enhver  billedlig  Fremstilling 
af  Mennesker  og  Dyr  forbudt.  Muhammed  indsaa  vel, 
at  vilde  han  vænne  Folket  af  med  at  tilbede  Billeder, 
maatte  han  fastsætte  strænge  Straffe  for  at  forfær- 
dige dem.  Saaledes  beskyttede  han  sin  Religion  for 
Afgudsdyrkelse,    men  gjorde   den   derved  til  Kunstens 

Dødsfjende.  Det  er  ikke  let  at  sige,  hvormeget 
Kunsten  har  tabt  ved  dette  Forbud.  Ved  at  betragte 
de  spanske  Maureres  B3'gningskunst  og  særlig  Ud- 
smykningen af  Alliambra  og  Alkazar  i  Sevilla,  hvor 
der  med  omhyggelig  Undgaaelse  af  Billeder  af  Dyre- 
livet er  anvendt  Planter,  Blomster,  Koranvers  og 
geometriske  Figurer,  sammenvævet  med  udsøgt  Skjøn- 
hedssans,  der  tyder  paa  æsthetiske  Anlæg,  som  aldrig 
senere  ere  blevne  overtrufne,  kommer  man  til  at  fatte 
det  omfattende  i  dette  Forbude 

En  af  de  alvorligste  Anklager  mod  Islam  er,  at 
den  lader  Læren  om  Forudbestemmelsen  tynge  paa 
Menneskets  Liv.  Den  lader  sig  dog  ikke  direkte  af- 
lede af  Koranen,  idet  der  er  lige  saa  mange  Steder, 
som  taler  imod  som  for  den.  Efter  nogle  af  disse  er 
hvert  Menneskes  Skæbne  saa  nøje  bestemt  og  optegnet, 
at  Menneskelivet  forholder  sig  til  dette  Schema  som  Frem- 
stillingen paa  Scenen  til  en  dramatisk  Digtning.  For- 
dømmelsen er  efter  Guds  uigjenkaldelige  Raadslutning 
fældet  over  dem,  som  den  skal  træffe;  «thi, »  hedder 
det,  « havde  det  været  Guds  Vilje,  vilde  alle  Mennesker 
være  komne  til  Troen,  men  uden  hans  Vilje  naar  ikke 
en  Sjæl  dertil. »  Men  paa  den  anden  Side  indskærper 
Muhammed,  der  aldrig  er  konsekvent,  at  Menneskene 
skulle  stræbe  efter  at  vinde  Guds  Barmhjærtighed,   og 


^  Det  er  værd  at  lægge  Mærke  til,  at,  medens  den  oven- 
for omtalte  Forsiring  med  Planter  i  Alhambra  besidder  en 
overordentlig  Skjønhed,  ere  de  saa  ofte  priste  Lover,  der 
bærer  Springvandet  og  maaske  ere  det  eneste  Ex.  paa 
Overtrædelse  af  Profetens  Forbud,  at  stille  i  Række  med 
de  sletteste  Produkter  fra  Nikolaus  af  Pisas  Tid. 

advarer  mod  at  forsømme  det  jordiske  Livs  Pligter  i 
den  Tro,  at  Gud  havde  forudbestemt  dem  til  Salighed. 
Læren  om  Udvælgelsen  blev  imidlertid  senere  fastholdt 
af  alle  rettroende,  og  opstod  der  end  friere  Sekter,  der 
ikke  kunde  forene  denne  Skæbnebestemmelse  og  Straffe- 
dom med  Guds  Retfærdighed  og  derfor  fremsatte  mildere 
Anskuelser,  saa  blev  dog  paa  den  anden  Side  den 
tankefattige  Masse  af  troende  hængende  ved  Bog- 
staven; men  ved  Forestillingen  om  dette  bragtes 
Araberne  til  uden  Frygt  at  styrte  sig  over  Fjenderne. 
«Dødstimen  er  fastsat  af  Gud, »  hedder  det,  «selv  om 
de,  hvis  Død  er  bestemt  fra  oven,  blive  hjemme, 
ville  de  ikke  undgaa  deres  Skæbne. »  Muhammed 
anser  i  det  hele  Jordelivet  for  at  være  værdiløst ;  der 
tilskrives  ham  Udsagn,  hvori  han  sammenligner  Verden 
med  alle  Slags  værdiløse  Gjenstande.  Saaledes  ligner 
han  den  et  Sted  ved  et  dødt  Faar,  der  er  kastet  bort 
af  dets  Ejer,  et  andet  ved  en  Mødding  med  forraadnede 
Ben,  kun  de  vantro  mene,  at  den  er  et  Paradis.  Her- 
ved aabnedes  Døren  for  en  Askese,  der  kunde  staa 
ved  Siden  af  de  kristnes  og  Buddhisternes.  Det  hedder 
vel  et  Sted,  at  Islam  har  ingen  Munke ;  men  paa  et 
andet  prises  Fattigdommen  i  høje  Toner.  Der  aabnedes 
foruden  den  sædvanlige  Vej  at  vinde  Paradiset,  nemlig 
ved  Krig,  en  anden,  der  stod  i  lige  saa  god  Sam- 
klang med  Arabernes  Tilbøjeligheder,  og  det  var  ved 
Afholdenhed  og  Spægelse,  Da  Muhammed  i  Slaget 
ved  Ohud  mister  to  af  sine  Tænder,  trækker  Uveis 
fra  Jemen  et  lignende  Tal  ud  af  sin  Mund  og  lader 
alle  sine  Lærlinge  gjøre  det  samme.  De  muhammedanske 
Munke  kaldes  paa  persisk  Dervischer,    paa   arabisk 

Fakirer;  allerede  Abu  Bekr  stiftede  tre  og  Ali  ikke 
mindre  end  29  saadanne  Ordener. 

Kjærnepunktet  i  Islam  er  imidlertid  dens  Lære 
om  de  tilkommende  Ting.  Ved  at  holde  i  Erindring-, 
at  Folkets  store  Masse  paa  Profetens  Tid  dels  forholdt 
sig  ligegyldig,  dels  ligefrem  nægtede  et  Liv  efter 
Døden,  vil  man  kunne  forstaa  Forbavselsen,  da  han 
med  en  Østerlænders  hele  Indbildningskraft  skildrede 
saa  vel  de  saliges  Herlighed  som  de  fordømtes  Kvaler. 
Han  drog  derved  dets  Blik  ind  over  Vidder,  hvor- 
over det  aldrig  havde  strejfet,  og  han  lærte  det  at 
foragte  Jordelivet  ved  at  lægge  det  egentlige  Liv  paa 
den  anden  Side  af  Graven. 

Strax  efter  et  Menneskes  Død  komme  de  oven- 
for omtalte  Engle  og  underkaste  det  et  pinligt  For- 
hør. Der  er  ikke  fuld  Enighed  om,  hvor  Sjælene  op- 
holde sig  til  Dommedag;  nogle  tro,  at  de  svæve  over 
Graven,  andre,  at  de  skjules  i  Brønden  Zem  Zem,  og 
atter  andre,  at  de  gjemmes  i  Opstandelsesenglens  Basun. 
Nogle  antage  en  blot  aandelig,  andre  ogsaa  en  legemlig 
Opstandelse,  idet  de  i  Lighed  med  Jøderne  paastaa, 
at  Rygradens  nederste  Ben  (os  occygis)  aldrig  forgaar, 
men  at  den  ved  at  vædes  af  40  Dages  vedholdende 
Hegn  former  sig  til  et  Legeme;  og  endelig  antage 
nogle,  ogsaa  i  Lighed  med  Jøderne,  at  de  rettroendes 
Sjæle  ville  faa  Skikkelse  som  sølvhvide  Fugle  og 
bygge  Reder  under  Herrens  Trone,  hvorimod  de 
vantros  Sjæle  have  deres  Ophold  i  forfærdelige  Huler 
nede  i  Jorden,  hvori  de  under  Graad  og  Jammer 
vente  paa  Fordømmelsen. 

Forud  for  Dommedag  ville  mange  Tegn  og  Undere 

indtræffe;  men  det  afgjørende  er,  at  Solen  staar  op 
i  Vest  og-  Maanen  spalter  sig^  Strax  derefter  vil 
Israfil  blæse  Forfærdelsens  Stod,  der  vil  ryste 
Jorden  lige  til  dens  Midtpunkt  og  udslukke  Sol  og 
Stjærner;  det  andet,  Tilintetgjørelsens  Basunstød 
gjør  alt  til  Støv  med  Undtagelse  af  Paradiset,  Helvede 
og  Guds  Trone;  40  Aar  derefter  vil  han  blæse  Op- 
standelsens Stød.  De  Millioner  af  Sjæle,  der  have 
søgt  Tilflugt  i  hans  Basun,  ville  da  blæses  ud  og 
Dommedag  tage  sin  Begyndelse,  og  den  varer  50,000 
Aar,  da  hvert  enkelt  Menneskes  Regnskab  skal  gjen- 
uemgaas.  De  troende  opstaa  med  hvide  Ansigter, 
medens  de  vantro  og  ugudelige  ere  sorte  og  have  et 
hæslig  skelende  Blik,  og  medens  hine  staa  oprejste, 
krybe  disse  frygtsomme  hen  mod  Gruds  Trone.  Det 
hedder  herom  (Sure  56):  «Naar  Jorden  er  bleven 
tilintetgjort  og  Bjærgene  sønderslaaede  til  det  fineste 
Støv,  da  blive  alle  Sjæle  delte  i  tre  Klasser:  de  paa 
den  højre  og  de  paa  den  venstre  Side  af  G-uds  Trone, 
samt  de,    der  have  gaaet  foran  alle  andre  i  det  gode 


'  Koranens  Skildring  heraf  er  malerisk:  «I  den  barm- 
hjærtige  Guds  Navn.  Den  Dag  skal  komme,  da  Solen  skal 
formørkes  og  Stjærnerne  falde  ned,  Bjærgene  skulle  omstyrtes, 
den  drægtige  Kamel  føde  for  Tiden  og  de  vilde  Dyr  løbe 
sammen.  Havet  skal  gaa  op  i  Flammer  og  de  dødes  Sjæle 
ig.jen  forenes  med  deres  Legemer.  Da  skal  det  spæde  Pige- 
barn, som  blev  levende  begravet,  spørge:  For  hvilken  For- 
brydelse blev  jeg  ofret?  Da  skulle  Bøgerne  aabnes  og  Himlen 
bortdrages  som  Kamelens  Hud;  Helvede  skal  brænde  mod 
Skyerne,  men  Paradiset  bliver  bragt  nærmere.  Paa  denne 
Dag  skal  enhver  Sjæl  vide,    hvad  den  har  gjort. »     Sure  81. 

(Profeten  og-  Islams  første  Bekjendere);  de  ville  gaa 
foran  alle  andre  ind  i  Paradiset. »  Englen  Gabriel  vil 
stille  sig  ved  den  uhyre  Vægt,  .hvis  ene  Skaal  hænger 
over  Helvede  og  den  anden  over  Paradiset,  og  med 
hvert  Folkeslag  træder  den  Gesandt  frem,  Gud  har 
sendt  det;  Muhammed  vidner  saaledes  mod  Araberne. 
Paa  Vægten  vejes  ikke  alene  Mennesker,  men  ogsaa  alle 
Engle,  Genier  og  Dyr.  Hele  Vejningen  tager  dog 
ikke  længere  Tid,  end  der  behøves  for  at  malke  en 
Kamelhoppe.  Efter  Vejningen  skulle  alle  Mennesker 
gaa  over  Broen  Szisat,  der  er  saa  smal  som  Æggen 
af  den  skarpeste  Kniv.  De  retfærdige  gaa  over  med 
Lethed,  men  de  onde  styrte  i  Afgrunden.  Denne  er 
delt  i  syv  Afdelinger  med  strængere  Pinsler,  jo  længere 
man  kommer  ned;  den  første  Afdeling  er  bestemt  for 
Fritænkerne,  der  sige,  at  Stoffet  er  evigt  og  at  der 
som  Følge  deraf  ikke  gives  nogen  Skaber,  den  anden 
er  for  Manichæerne,  den  tredje  for  de  indiske  Brah- 
miner,  den  fjerde  for  Jøderne,  den  femte  for  de 
kristne,  den  sjette  for  de  persiske  Magere  og  endelig 
den  syvende  for  Hyklerne.  De  skulle  have  Klæder 
af  Beg  eller  Hd,  og  sydende  hedt  Vand  skal  gydes 
over  deres  Hoveder,  hvorved  deres  Indvolde  og  Hud 
opløses;  men  der  vil  stadig  komme  ny  Hud,  naar  den 
gamle  er  brændt.  De  skulle  drikke  smeltet  Metal, 
der  gjør  deres  Ansigter  glødende,  eller  snavset  Vand, 
som  de  langsomt  slubre  i  sig,  fordi  Ækelheden  gjør 
det  umuligt  for  dem  at  faa  det  ned.  De  skulle  æde 
Frugterne  af  det  forbandede  Træ  Al  Sakkum,  der 
voxer  midt  i  Helvede,  og  dertil  sønderslaas  med  for- 
færdelige Jærnkøller,   uden  dog  at  kunne  tilintetgjøres. 

De  ville  da  bo  i  brændende  hede  Vinde,  hvilke  skyldes 
Solen,  der  atter  har  faaet  Tilværelse  og  nu  er  ganske 
nær  ved  dem.  I  Modsætning  hertil  ville  de  gudfryg- 
tige med  Profeten  i  Spidsen  være  Gud  nær  og  bo  i 
underskjønne  Haver,  hvor  de  hvile  paa  kostelige  bløde 
Puder,  smykkede  med  Guld  og  Ædelstene;  Ynglinger 
i  evig  Ungdom sblom string  ville  gaa  omkring  til  dem 
med  Bægere  og  Skaaler,  fyldte  med  kostelig  Vin,  der 
ikke  bringer  dem  Hovedpine  eller  berøver  dem  For- 
standens Brug,  og  med  Frugter  og  Fuglekjød,  som  de 
ønske  det.  Jomfruer  med  store  sorte  Øjne  lig  Perler, 
der  skjule  sig  under  Muslingskaller,  ville  blive  Lønnen 
for  deres  gode  Handlinger.  Jorden,  de  vandre  paa, 
er  af  det  fineste  Hvedemel  og  bestrøet  med  Perler 
og  Hyacinther  i  Stedet  for  Sand.  Nogle  Bække  flyde 
med  Mælk,  Vin  og  Honning,  deres  Leje  er  af  Moskus 
og  Bredderne  af  Kamfer.  Midt  i  Haven  voxer  Livsens 
Træ,  der  er  saa  stort,  at  det  vilde  tage  100  Aar  for 
den  hurtigste  Pytter  at  naa  forbi  dets  Skygge;  det 
hænger  fuldt  af  allehaande  kostelige  Frugter,  og 
Grenene  bøje  sig  selv  ned  til  dem,  der  ville  nyde 
deraf.  Tæt  derved  er  der  en  Dam,  hvortil  det  kø- 
ligste Vand  føres  gjennem  Sølvrør  fra  Alkavtorfloden. 
Pladsen  tillader  ikke  at  give  en  Beskrivelse  af  alle 
de  øvrige  Herligheder,  kun  saa  meget  vil  være  klart, 
at  dette  maatte  være  noget,  der  nok  var  i  Stand  til 
at  kunne  sætte  en  Østerlænders  hele  Indbildningskraft 
i  Bevægelse. 

Muhammeds  Religion  bærer  helt  igjennem  Præget 
af  en  juridisk  Kontrakt  mellem  Gud  og  Mennesket. 
Det  er  ikke  tilfældigt,   at  man  midt  i  Koranens  mest 

ophøjede  Surer  træffer  meget  smaalige  Bestemmelser 
om  jordiske  Ting.  Gud  lover  Saligheden  for  et  be- 
stemt Antal  Ydelser.  Araberen  opfatter  Koranens 
Løfter  aldeles  bogstavelig,  de  om  Paradiset  i  Sær- 
deleshed, og  de  senere  Overleveringer  have  ikke  for- 
sømt at  mætte  de  troendes  kjødelige,  begjærlige  For- 
ventninger med  end  mere  udsmykkede  Beretninger  om 
Paradisets  Herlighed.  Det  er  betegnende  for  Mu- 
hammeds hele  Aandsretning,  at  han  i  Medina  antog 
Tilnavnet  « Sværdets  Søn»  i  Modsætning  til  Kristus, 
der  kaldte  sig  «Menneskenes  Søn.»  I  Begyndelsen 
maatte  han  erstatte  Krigernes  Antal  med  Aanden, 
senere  blev  det  omvendte  Tilfældet,  da  Sværdet  gjordes 
til  Himmeriges  Nøgle.  Den  hellige  Krigs  Førelse  er 
den  troendes  første  Pligt:  «Det  er  bedre  at  deltage  i 
denne  end  at  bede  70  Aar  i  Træk.»  «;De  troendes 
Saar  ville  paa  Dommedag  funkle  som  Eubiner  og 
dufte  som  Balsam ;  Paradiset  er  i  Sværdenes  Skygge. » 
«Den,  hvis  Fødder  blive  tilstøvede  i  Herrens  Kamp, 
vil  paa  Dommens  Dag  være  længere  borte  fra  Helvede 
end  den  Vejlængde,  som  en  Rytter  paa  den  hurtigste 
Hest  kan  tilbagelægge  i  tusend  Aar. »  «Den,  der  kæmper 
for  Islam,  kæmper  for  sin  egen  Sjæls  Frelse. »  En  saadan 
Lære  tiltalte  Beduinerne,  og  de  droge  senere  de  mest 
ubarmhjærtige  Konsekvenser  deraf.  Muhammed  var 
vel  selv  godmodig  og  barmhjærtig  og  anbefalede  andre 
at  være  det ;  men  han  stadfæstede  den  gamle  Lære  om 
Sejrens  Eet,  hvorefter  den  overvundne  ingen  Skaansel 
kunde  vente.  Hvis  Muhammedaneren  ikke  hugger 
Fangens  Hoved  af  til  Profetens  Ære,   saa  binder  han 

ham  til  Halen  af  sin  Hest  eller  lægder  Trældomsaaget 
paa  ham. 

Det  blev  Muhammeds  Mission  at  raabe  Araberne 
op  af  Søvne  og  bringe  Nationalitetsfølelsen  til  Live. 
Han  gjennemfører  paa  flere  Omraader  meget  vigtige 
Eeformer,  afskaffer  Blodhævn,  Barnemord,  Hasardspil, 
Aager  og  Nydelsen  af  Yin.  Han  slaar  Afguds- 
billederne i  Stykker  og  mildner  Slaveriet.  Ved  at 
betone  Monotheismen  og  indskrænke  sin  Lære  til  et 
enkelt  let  forstaaeligt  Dogme  vandt  han  ikke  alene 
sit  eget  Folk,  men  blev  senere  en  frygtelig  Fjende 
for  saa  vel  den  asiatiske  som  afrikanske  Form  af 
Kristendommen.  Vel  naaede  han  ikke  at  føre  Kampen 
personlig  derimod ;  men  han  efterlod  derved  en  rig 
Arv  til  sine  Efterkommere,  som  de  fuldelig  forstode 
at  drage  Udbytte  af. 


Fjerde  Kapitel 

Kalifatet. 


Ved  Muhammeds  Død  saa  det  et  Øjeblik  ud, 
som  om  hans  hele  Værk  skulde  tilintetg-jøres ;  thi  de 
forskjellige  Stammer  afrystede  det  ubekvemme  Aag* 
og  gjorde  Oprør.  Tilmed  var  der  Stridigheder  om, 
hvem  der  skulde  være  Profetens  Efterfølger,  da  han 
ingen  selv  havde  udnævnt;  nogle  holdt  paa  Ali,  der 
var  gift  med  Muhammeds  Datter  Fatime,  og  andre 
paa  Abu  Bekr,  hvem  Ayescha  støttede.  Krigen  var 
lige  ved  at  bryde  ud,  da  afgjorde  Omar  Sagen  ved 
at  give  Abu  Bekr  Haandslag  og  udnævne  ham  til 
Kalif,  Guds  Sendebuds  Statholder.  Med  ubønhørlig 
Strænghed  tugtede  han  de  oprørske  Stammer,  medens 
han  samtidig  udstedte  Opfordringer  til  Deltagelse  i 
den  hellige  Krig  og  udsendte  sine  Hærførere  mod 
Syrien  og  Persien.  Her  prøvede  de  fanatiske  Ørkenens 
Børn  første  Gang  Vaaben  med  romersk  Krigskunst 
og  vandt  ved  Aiznadin  (633;  den  første  Sejr.  70 
Dage  derefter  faldt  Damaskus,  hvor  Kaled  anrettede 
et  forfærdeligt  Blodbad.      Abu  Bekr  døde  efter  to  Aars 

Forløb.  Han  havde  ganske  optaget  Muhammeds  Leve- 
vis, saa  han  kun  efterlod  sig"  en  Klædning,  en  Træl 
og  en  Kamel.  Han  havde  for  at  forhindre  nye  Stridig- 
heder udnævnt  Omar  til  sin  Efterfølger.  Denne 
Mand  er  bleven  kaldet  « Islams  Pav]us.»  Deres  Midler 
og  Maal  vare  vel  højst  forskjellige,  desuagtet  er  Be- 
tegnelsen ikke  uberettiget;  thi  som  Stormvinden  farer 
hen  over  Ørkenens  Sand,  saaledes  foer  Omars  Tilhængere 
kæmpende  for  hans  Ideer  over  en  stor  Del  af  den  da 
bekj endte  Verden.  Han  selv  levede  og  aandede  kun 
for  denne  sin  Idé,  Islams  Udbredelse.  Han  var  den 
fattigste  mellem  de  fattige  og  levede  kun  af  Bygbrød, 
Dadler  og  Vand.  Hans  Kaabe  var  lappet  tolv  Steder. 
Da  en  persisk  Gesandt  en  Gang  kom  til  ham,  fandt 
han  ham  sovende  paa  Moskeens  Trappe  mellem  Tig- 
gerne. Ved  at  føre  et  saa  tarveligt  Levnet  kunde  han 
anvende  alle  Indkomsterne  til  Krigens  Førelse,  og 
den  førtes  ogsaa  med  et  saadant  Eftertryk,  at  inden 
Omars  Død  vare  3600  Stæder  erobrede  og  4000  kristne 
Kirker  ødelagte  og  erstattede  med  1400  Moskeer. 
Inden  to  Aars  Forløb  var  saa  vel  Sletten,  der  gjennem- 
strømmes  af  Orontes,  som  Libanons  Dale  i  Arabernes 
Hænder.  Kejser  Heraklius  havde  samlet  store  Hære, 
men  de  fejedes  bort  ved  Arabernes  Tapperhed.  Efter 
at  hele  SjTien  var  falden,  stod  endnu  Jerusalem 
tilbage,  den  hellige  By  saa  vel  for  Jøder  som  kristne. 
Omar  befalede,  at  denne  By  for  enhver  Pris  skulde 
tages,  da  de  troende  ved  dens  Fald  vilde  bestyrkes  i 
Troen  paa  Islams  Ægthed.  Den  udholdt  en  fire  Maa- 
neders  Belejring,  da  tilbød  Patriarken  Sofronius  at 
overgive  den,   men  kun  til  Omar  personlig.     Da  denne 

fik  Underretning  derom,  satte  han  sig  paa  sin  Kamel, 
tog  en  Sæk  med  Ha\Te,  en  Pose  med  Dadler,  en 
Trækop  og  en  JBlaske  Vand  med  sig  og  ankom  til 
Staden  som  Ørkenens  fattige  Beduin.  Kapitulationen 
underskreves,  og  han  drog  ind  i  Byen  ved  Patriarkens 
Side.  Han  behandlede  i  det  hele  de  kristne  meget 
mildt,  paalagde  dem  en  forholdsvis  let  Skat,  ligesom 
han  ogsaa  ved  et  Edikt  tilsikrede  dem  alle  Sikkerhed 
saa  vel  for  deres  Person  som  for  deres  Ejendomme, 
Kirker  og  Valfartssteder,  og  en  lignende  Frihed  til- 
stodes alle  Sekterne.  Paa  det  Sted,  hvor  Salomons 
Tempel  havde  staaet,  gav  han  Befaling  til  at  opføre 
en  Moske,   der  endnu  bærer  hans  Navn. 

Kopterne  i  Ægypten,  der  paa  denne  Tid  bleve 
strængt  forfulgte  af  den  græske  Kejser  for  deres  Tros 
Skyld,  sendte  et  Gesandtskab  til  Omar  med  Bøn  om 
at  komme  dem  til  Hjælp.  Han  delte  da  Hæren  og 
lod  den  ene  Del  under  Obejda  drage  mod  Antiochia 
og  Aleppo  og  den  anden  under  Amru  mod  Ægypten. 

Den  græske  Kejser,  der  ikke  sværmede  for  andet 
end  theologiske  Stridigheder  og  Kj  ætter  forfølgelser, 
vidste  intet  andet  Raad  end  at  bede  for  sine  egne 
og  Folkets  Synder  i  Kirken  i  Antiochia.  Derpaa 
flygtede  han  fra  en  By  til  en  anden,  til  han  endelig 
havnede  i  Konstantinopel.  Muhammedanerne  fulgte 
ham  i  Hælene  og  indtoge  Byerne  Cæsarea,  Tyrus, 
Tripolis,  Pamlah  og  Ptolemais  samt  hele  Mesopo- 
tamien. 

Medens  man  med  temmelig  Sikkerhed  kunde  slutte, 
hvorledes  Udfaldet  af  Kampen  mod  det  græske  Bige 
vilde  blive  —  og  Aarsagen  til,   at  det  maatte  tabe  i 

en  Kamp  mod  Araberne  skal  senere  paavises  —  saa  er 
der  nog-et  virkelig-  tragisk  over  Persiens  Fald,  hvor- 
for Sammenstødet  skal  belyses  noget  nærmere. 

[  lang  Tid  havde  Perserne  været  det  østromerske 
Riges  værste  Fjender.  Sassaniden  Kosroes  Parviz 
havde  endog  indtaget  Jerusalem  og  bemægtiget  sig 
det  hellige  Kors,  der  hidtil  havde  opfyldt  Verden  med 
Undere.  Nu  opdagede  man,  at  det  var  en  klodset 
Efterligning,  hvorfor  det  bares  i  Triumf  gjennem 
Gaderne,  spottet  af  Perserne.  Kosroes  handlede  ikke 
saa  menneskelig  mod  de  kristne  som  senere  Omar, 
han  solgte  saaledes  90,000  kristne  til  deres  Døds- 
fjender Jøderne,  der  for  at  tilfredsstille  gammelt  Nag 
dræbte  dem  paa  den  mest  grusomme  Maade.  Kejser 
Heraklius  tabte  det  ene  Slag  efter  det  andet;  endelig 
fik  han  med  overordentlige  Anstrængelser  en  vel- 
disciplineret Hær  paa  Benene,  og  nu  vendte  Krigs- 
lykken sig.  Den  persiske  Hær  blev  dreven  tilbage, 
og  flere  af  de  Byer,  der  hidtil  havde  været  i  Persernes 
Vold,  faldt  i  Kejserens  Hænder.  Kosroes  flygtede 
til  en  lille  By  i  Nærheden  af  Ktesifon,  hvor  han  blev 
syg.  Kejseren  tilbød  ham  Fred,  men  han  vilde  ikke 
modtage  den.  Der  indtraf  nu  tillige  store  Ulykker, 
som  af  Folket  ansaas  som  Tegn  paa,  at  Enden  var 
nær,  idet  Evfrat  og  Tigris  gik  over  deres  Bredder, 
hvilket  aldrig  før  havde  været  Tilfældet.  De  kostbare 
Digeanlæg  gjennembrødes  af  Vandet,  Stæder  og  Lands- 
byer ødelagdes  og  Befolkningen  inaatte  flygte.  Saa- 
ledes blev  et  stort  Stykke  frugtbart  Land  forvandlet 
til  en  Sump.  Kongen  kunde  ikke  gjøre  noget  for  at 
afhjælpe  Skaden,    da   der  samtidig    var   udbrudt  Stri- 

digheder  i  hans  Familie ;  han  havde  nemlig  forbigaaet 
sin  ældste  Søn  og  udnævnte  den  yngste  til  sin  Efter- 
følger. Dette  foranledigede  et  Oprør,  hvor  S  ir  o  es, 
som  Sønnen  hed,  i  Spidsen  for  Adelen  dræbte  sin 
Broder  og  dømte  sin  Fader  til  Hungersdøden,  hvilken 
Dom  dog  ikke  blev  udført,  da  han  efter  fem  Dages 
Forløb  lod  ham  myrde  i  Fængslet.  Han  havde  dog 
kun  liden  Glæde  af  den  dyrekjøbte  Trone,  da  han 
efter  kort  Tids  Forløb  døde  af  Pesten,  der  var  trængt 
ind  i  Iran  og  rasede  med  saadan  Voldsomhed,  at  en 
Tredjedel  af  Befolkningen  blev  dens  Bytte.  —  Den 
16.  Juni  632  kom  den  sidste  Sassanide,  den  unge 
Jesdegerd  III.  paa  Tronen.  Perserne  regne  deres 
Tidsregning  fra  denne  Dag,  og  det  saa  virkelig  ogsaa 
ud  til,  at  en  ny  Æra  skulde  begynde;  alt  blev  gjort 
for  at  vække  Nationalbevidstheden,  den  gamle  Tro 
blev  fornyet  og  indsat  paa  sin  Plads,  og  Jesdegerd 
opbød  alt  for  saa  vel  i  politisk  som  social  Henseende 
at  hæve  Persien  ud  af  det  Forfald,  hvori  det  var 
sunket.  Men  denne  Lysning  over  Landet  var  kun  en 
Aftenrøde;  «thi»,  som  Tab  ar  i  siger,  «det  var  Guds 
Vilje,  at  Herredømmet  skulde  tages  fra  Perserne  og 
Islam  udbredes,  derfor  førte  han  dem  i  Forvirring  og 
Elendighed. »  Dog  maa  vi  beundre  Persernes  Handle- 
kraft; svækkede  ved  de  mægtige  Oversvømmelser, 
Pestens  Rasen  og  de  dynastiske  Stridigheder,  for- 
maaede  de  dog  for  hver  slagen  Hær  at  bringe  en  ny 
paa  Benene,  ikke  Lejetropper,  men  frivillige  Helte, 
der  med  Løvemod  kæmpede  for  deres,  desværre  alle- 
rede tabte  Sag.   — 

VedObollah  traadte  den  persiske  Hærfører  frem 


112 


foran  Rækkerne  og  udæskede  Arabernes  Hærfører, 
Kaled,  til  Tvekamp;  dette  vilde  denne  ikke  gaa  ind 
paa,  men  gav  Signalet  til  Angreb.  Kampen  førtes 
med  ukjendt  Voldsomhed,  idet  Araberne  trængte  ind 
mellem  Fjenderne,  spændte  Ben  for  dem  og  dræbte 
dem  med  Dolke;  i  samme  Slag  havde  flere  fornemme 
Persere  lænket  sig  sammen  og  højtidelig  lovet  hver- 
andre hellere  at  falde  end  fly.  Ved  Olies  sejrede  Ara- 
berne paa  ny  og  dræbte  saa  mange  Persere  ved  Evfrat- 
kanalen,  at  denne  senere  blev  kaldet  Blodfloden.  I 
et  af  Slagene  brød  en  af  de  persiske  Elefanter  ind  i 
Arabernes  Rækker  og  dræbte  syv  Feltherrer,  men  de 
erstattedes  af  nye.  Paa  et  Røvertog  faldt  Bagdad  med 
alle  sine  Skatte  i  deres  Hænder,  og  saaledes  gik  det  den 
ene  By  efter  den  anden.  I  Marts  635  stod  det  store 
Slag  ved  Kadesiah,  hvor  Kampen  mellem  Elefant-  og 
Kamelrytterne  varede  i  tre  Dage ;  først  da  den  helte- 
modige Feltherre  Rust  ems  Hoved  var  spiddet  paa 
en  Arabers  Lanse,  vaklede  Persernes  Rækker;  de 
flj^gtede  forfulgte  af  Saad,  der  siden  tog  Ophold  i 
Selevkia,  hvor  han  blev,  til  Sæden  var  afhøstet  to 
G-ange,  da  gik  han  over  Tigris  og  ødelagde  Ktesifon 
og  gjorde  i  «det  hvide  Slot»  et  umaadeligt  Bytte. 
I  A.aret  639  begyndte  Belejringen  af  Suså.  Jesdegerd 
samlede  sine  sidste  Kræfter  og  mødte  Araberne  ved 
Nehavend  med  150,000  Mand,  men  Vs  af  denne 
Hær  faldt,  og  Resten  flygtede.  Jesdegerd  drog  til 
Marv;  men  Araberen  fandt  ham  ogsaa  her.  Hans 
Borg  ødelagdes,  og  han  maatte  selv  flygte  derfra  en 
mørk  Nat.  Træt  og  udmattet  søgte  han  Ly  i  en  Mølle, 
men    hans    guldvirkede    Klædning    opvakte    Møllerens 

Begjærlighed,    hvorfor    denne    brød    ind    i  hans  Sove- 
koramer  og  dræbte  ham  (651). 

Medens  Arabernes  Landomraade  nu  strakte  sig 
til  den  kinesiske  Mur  og  selv  Kineserne  havde  maattet 
prøve  Styrke  med  dem,  der  for  ti  Aar  siden  havde 
forladt  deres  ukj endte  Ørk ,  havde  Amru  gjort  et 
lignende  Sejrstog  mod  Vest.  Det  var  ikke  uden 
Betænkelighed,  at  Omar  havde  ladet  ham  fare.  Hans 
Mistanke  blev  senere  bestyrket,  hvorfor  han  sendte 
et  Bud  med  Brev  efter  ham.  Amru  havde  en  Anelse 
om,  hvad  det  indeholdt,  hvorfor  han  lagde  det  til 
Side,  til  han  var  gaaet  over  Ægyptens  Grænse,  da 
aabnede  han  det  og  læste:  «Hvis  dette  Brev  træffer 
dig,  medens  du  endnu  er  i  Syrien,  saa  vend  hurtig 
tilbage;  men  er  du  naaet  ind  i  Ægypten,  saa  gaa 
fremad,  stolende  paa  Gruds  og  dine  Brødres  Hjælp. » 
Amru  meddelte  Feltherrerne  Brevets  Indhold  og  drog 
mod  Pelusium,  «Ægyptens  Nøgle »,  hvilken  han  tog,  og 
trængte  derfra  videre  ind  i  Nildalen.  Kopterne  modtoge 
ham  med  aabne  Arme  som  Befrier;  Heraklius  havde 
handlet  ilde  mod  dem,  da  han  havde  forbudt  dem  at 
bruge  deres  eget  Modersmaal  og  paatvunget  dem  græsk 
i  Stedet  for,  tilmed  havde  han  ogsaa  forfulgt  dem 
for  deres  afvigende  religiøse  Meninger.  Med  al  Race- 
hadets Voldsomhed  hjalp  de  nu  Araberne  med  overalt 
at  drive  Grækerne  ud,  og  Amrus  Hær  voxede  Dag  for 
Dag.  Han  drog  mod  Alexandria,  denne  herlige  By, 
der  havde  været  Verdens  Dronning  i  literær  Hen- 
seende som  Bom  i  politisk.  Byen  var  stærkt  befæstet 
saa  vel  mod  Land-  som  Søsiden,  og  dens  Indbyggere 
glødede  af  Uvilje  mod  de  fremmede  Barbarer.     Amru 

gjorde  niauge  misl3^kkede  Forsøg  paa  at  tage  den; 
altid  var  han  den  første  i  Kækkerne  og  i  de  Aab- 
ninger,  der  brødes  paa  Fæstningsnniren,  og  dog  maatte 
han  vente  i  14  Maaneder  og  ofre  23,000  Soldater, 
inden  han  kunde  meddele  Omar,  at  den  store  Stad  i 
Vesterleden  var  falden.  Hans  Forundring  over  alle 
de  erobrede  Skatte  præger  sig  i  Brevet:  »Dens  Rig- 
dom og  Skjønhed  kan  ikke  udtrykkes  i  Ord,  den 
rummer  4000  Paladser,  lige  saa  mange  Bade,  400 
Theatre  og  Forlystelsessteder,  12,000  Boder  med 
Spisevarer,  40,000  Jøder,  som  svare  Skat,  og  200,000 
Koptere  og  Grækere,  som  snart  skulle  gjøre  det  samme.  » 
Fortællingen  om,  at  Amru  lod  det  store  Bibliothek 
brænde  efter  Omars  Befaling,  er  et  senere  opstaaet 
Sagn;  den  historiske  Sandhed  er,  at  det  første  store 
Bibliothek,  omfattende  490,000  Ruller,  nedbrændte, 
medens  Cæsar  blev  belejret  i  Byen,  og  det  andet, 
der  var  grundlagt  i  Serapistemplet  af  Ptolemæus  II., 
blev  ødelagt  allerede  i  Aaret  391  af  de  kristne  under 
Anførsel  af  deres  Biskop   The  o  fil  o  s. 

Det  var  et  haardt  Stød  for  det  østromerske  Rige 
at  miste  det  rige  Kornkammer,  som  Alexandria  hidtil 
havde  været  for  det,  og  de  følgende  græske  Kejsere 
gjorde  derfor  flere  mislykkede  Forsøg  paa  at  tage  det 
tilbage.  Amru^  svor  paa,  at  Staden  skulde  gjøres 
tilgængelig  fra  alle  Sider  «som  en  Skjøges  Hus, » 
hvorfor  han  lod  Fæstningsværkerne  nedbryde.  Der- 
næst lod  han  grave  en  Kanal  fra  Nilen  til  det  røde 
Hav    for    at   faa  Kornet  til  Arabien.      Endvidere  tog 


^  Han  var  selv  en  Skjøges  Søn. 

han  mej?et  ivrig-  fat  paa  at  kultivere  Ægypten,  særlig 
ved  at  lade  Digerne  og  Kanalerne,  som  Grækerne 
havde  ladet  forialde,  istandsætte  igjen.  Han  var  mild 
mod  Folket,  paalagde  det  en  temmelig  let  Skat  og 
vandt  derved  dets  Hengivenhed.  Saa  længe  Omar 
levede,  beholdt  han  Statholderskabet  i  Landet ;  men 
da  denne  i  Aaret  644  var  bleven  gjennemboret  af  en 
kristen  Perser,  der  vilde  hævne  sit  Fædreland,  og 
bleven  efterfulgt  af  O  t hm  an,  maatte  han  vige  for  Ab- 
dallah.  Denne  begyndte  sin  Eegeriug  med  at  drage 
mod  Tripolis  med  en  Hær  paa  40,000  Mand;  Exarken 
Gregorius  mødte  ham  med  den  tredobbelte  Styrke. 
Kampen  var  uafgjort  i  flere  Dage.  Gregorius  med 
sin  Datter  ved  Siden  kæmpede  i  første  Række.  Han 
lovede,  at  den,  der  kunde  bringe  ham  Abdallahs  Hoved, 
skulde  faa  hende  og  100,000  Guldstykker.  Abdallah 
udsatte  samme  Pris  for  Gregorius'  Hoved,  og  det 
varede  ikke  længe,  inden  en  Araber  kom  med  det.  Pigen 
vilde  han  ikke  have,  fordi  hun  var  kristen;  derimod 
tog  han  mod  Pengene.  Derefter  trængte  Abdallah 
videre  mod  Vest  og  Syd.  Grækerne  betalte  ham  en 
maanedlig  Sum  for  at  vende  om,  og  han  drog  da  tilbage 
til  Ægypten  for  at  nyde  sit  Bytte,  der  var  saa  stort, 
at  hver  Soldat  af  Fodfolket  fik  1000  og  hver  Eytter 
3000  Guldstykker  maanedlig. 

Vi  skulle  ikke  videre  følge  deres  Sejrstog  i  det 
enkelte,  kun  skal  tilføjes,  at  100  Aar  efter  Mu- 
hammeds Død  vajede  Halvmaanen  over  en  Strækning, 
som  en  Karavane  behøvede  fem  Maaneder  til  at  gjen- 
nemrejse,  nemlig  foruden  selve  Arabien :  Syrien,  Palæ- 
stina, Babylon,  Assyrien,  Armenien,  Medien  og  Persien, 

desuden  over  alle  de  vilde  Folk  lige  til  Kinas  Grænser, 
endvidere  over  Ægypten,  Libyen,  Mauritanien  og  flere 
Smaastater  i  Afrika  samt  i  Evropa:  Spanien  og  en 
Del  af  S3^dfrankrig.  Over  150  Millioner  Mennesker 
Ii3^1dede  Kalifatet,  et  Tal,  der  omtrent  svarer  til 
Halvdelen  af  Evropas  nuværende  Befolkning.  Det 
ligger  nær  at  spørge  om  Grunden  til  denne  uhyre 
Omvæltning  og  undersøge,  hvorledes  det  var  muligt, 
at  et  Folk,  barbarisk,  uvidende  og  kun  forsynet  med 
slette  Vaaben,  kunde  faa  Overtaget  i  saa  kort  en  Tid 
og  saa  at  sige  tvinge  en  ældgammel  Civilisation  og 
Dannelse  ind  under  sit  Scepter  samt,  hvad  mere  er, 
fastholde  dette  Overtag  i  lang  Tid. 

Man  har  meget  ofte  fremsat  den  Paastand,  at 
Arabernes  Fremgang  for  en  væsentlig  Del  skyldes 
Sværdet.  Men  den  er  falsk ;  Sværdet  kan  ganske  vist  i 
religiøs  som  folkelig  Henseende  virke  nedtrykkende 
og  hæmmende  paa  en  Kation,  men  det  kan  aldrig 
tilintetgjøre  et  Folks  aandelige  Liv.  Er  Troen  stærk, 
udryddes  den  ikke  ved  vilkaarlige  Magtsprog,  men 
vinder  snarere  Fremgang,  er  Nationalitetsfølelsen 
levende ,  udryddes  den  ikke  under  fremmed  Aag. 
Men  desværre  var  hverken  det  ene  eller  det  andet 
Tilfældet  i  den  Del  af  Kristenheden,  der  maatte  om- 
bytte Korset  med  Halvmaanen;  meget  snarere  var 
Jordbunden  gjennem  flere  Aarhundreder  beredt  til  at 
modtage  netop  en  Sæd  som  Muhammedanismen. 

Den  Tid,  da  Kristendommen  vandt  sine  herlige 
Sejre  over  Romerriget  ved  sin  Taalmodighed  og  Ud- 
holdenhed under  Trængslerne,  var  forlængst  forbi. 
Tilsyneladende    var   Kristendommen    naaet    til    endelig 

Sejr  over  Hedenskabet  ved  sin  Ophøjelse  under  Kon- 
stantin til  Statsreligion;  men  i  Virkeligheden  var  det 
nok  det  gamle  romerske  Princip  om  Kejseren  som 
Kirkens  Øverste,  der  igjen  var  anerkjendt.  Ham  er 
det  nu,  der  afgjør,  hvad  der  er  Sandhed  og  hvad  der 
er  Løgn,  Kirkens  Døre  slaas  op  paa  vid  Gab  for 
alle  Slags  Folk,  for  hvem  religiøse  Grunde  ikke  altid 
stode  i  første  Eække,  og  Kirkens  Biskopper  sidde  til 
Højbords  med  de  mægtige^.  Det  er  selvfølgeligt,  at 
en  Mængde  hedenske  Forestillinger  snege  sig  med  ind 
i  Kirken,  særlig  den  om  Kejseren  som  Pontifex  max- 
imus. Medens  man  før  havde  søgt  Proselyter  ad 
Overbevisningens  Vej  og  ladet  Spillerum  aabent  for 
meget  afvigende  Meninger  om  det  mindre  væsentlige, 
krystalliseres  Kirkens  Bekjendelse  efterhaanden  i  kejser- 
lige Love,  der  ofte  røbe  en  meget  overfladisk  For- 
staaelse  af  Kristendommens  Væsen.  Theodosius 
siger  saaledes,  at  alle  de,  der  ikke  havde  samme  Tro 
som  Damasus,  Biskop  i  Rom,  og  Petrus,  Biskop 
i  Alexandria,  skulde  miste  deres  borgerlige  Ret- 
tigheder og  forvises  Landet.  Den,  der  vover  at 
fejre  Paasken  samme  Dag  som  Jøderne,  skal  straffes 
med  Døden.  «Vi  ville, »  hedder  det  i  Ediktet,  «at 
alle  de,  som  bekjende  den  ovenfor  nævnte  Tro,  skulle 
kaldes  katholske  kristne  —  alle  de  øvrige  ere  Kjættere.  » 
Hermed  er  Intolerancens  Princip  lovmæssig  forkyndt 
og  Banen  angivet  for  det  følgende  bedrøvelige  Skue- 
spil, den  systematiske  Forfølgelse  af  anderledes  tæn- 
kende.     Det    er    bekjendt,    hvorledes    Arius'    Skæbne 


^  H.  Schwanenfliigel:  Oldtidens  Kulturhistorie, 
Kbhvn.  1886,  p.  659. 

vexlede,  eftersom  Yinden  blæste  ved  Hove.  Først 
dømmes  han  til  Landsforvisning  og  hans  Bøger  brændes, 
dernæst  bliver  han  tilbagekaldt  og  havde  sikkert  faaet 
et  stort  Embede,  hvis  ikke  hans  betimelige  Død  havde 
sparet  Kirken  for  denne  Ydmj^gelse.  Utallige  Stridig- 
heder fulgte  efter,  ofte  af  meget  forargelig  Art,  som 
naar  det  berettes  om  Makedonius,  at  han  banede 
sig  Vejen  til  den  biskoppelige  Trone  over  Ligene  af 
3000  Mennesker,  eller  at  der  ved  Valget  af  Dam a sus 
blev  ihjelslagen  130  Mennesker  i  Kirken,  idet  Em- 
bedskandidaterne  havde  lejet  en  Skare  Gladiatorer, 
Vognstyrere  og  ryggesløse  Personer  til  at  kæmpe  for 
deres  Sag,  og  først  da  de  kejserlige  Tropper  rykkede 
ind,  standsede  Tumulten.  Det  er  en  vemodig  Klage,  der 
toner  igjennem  den  samtidige  Afrem  Syrers  Sang, 
der  skildrer  os  Tidens  Tilstand: 

«0g  nu  med  hinanden  mon  Præsterne  kæmpe 

om,  hvem  der  paa  Tronen^  først  skulde  komme; 

den  ene  i  Løn  sine  Planer  udtænker, 

den  anden  aabenlyst  kæmper  at  naa  den; 

en  lister  sig  frem  ad  Bestikkelsens  Veje. 

en  anden  ved  Svig  eller  Rænker  vil  vinde; 

forskjellige  Veje  til  Maalet  de  stræbe; 

men  Maalet  er  ét,  og  alle  det  soge. 

Den  unge  end  ikke  tænker  derpaa, 

at  Tiden  for  ham  endnu  ej  er  kommen, 

den  gamle  snedige  Drømme  opspinder 

om  Fremtiden  fjærn.     Saa  haver  den  onde 

dem  alle  forlokket  og  dem  undertvunget 

de  gamle,  de  unge,  selv  Drenge  mon  hige 

til  Værdighedstrinet.» 

:  Skat  Rordams  Oversættelse). 


^  Bispestolen. 

Kjættersti'idighederne  lægger  sin  brede  Slagskygge 
over  alle  menneskelige  Forhold.  Da  Vandalerkongen 
Genserik  kom  fra  Spanien  med  50,000  Mand  til 
Afrika,  hilsedes  han  med  Jubel  som  en  Befrier  af 
300  donatistiske  Biskopper  og  flere  tusende  Præster, 
som  Kejseren  havde  drevet  til  den  yderste  Grad  af 
Fortvivlelse;  han  lod  til  Gjengjæld Katholikkerne  veder- 
fares fornøden  Retfærdighed  ved  at  lade  Tungerne 
skære  af  alle  deres  Biskopper.  Justinian  sendte 
da  sin  Feltherre  Belisar  derover,  og  med  hvilken 
indædt  Forbitrelse  Krigen  førtes,  derom  vidne  de 
fabelagtige  Tal,  der  angives  paa  de  faldne.  Fem  Mill. 
Mennesker  dræbtes  under  Felttoget,  femten  Mill.  under 
den  gotiske  Krig.  Hungersnød,  Epidemier  og  Krig 
skulle  alene  under  Justinians  Regering  have  bort- 
rykket over  100  Millioner.  Disse  Tal  ere  naturligvis 
overdrevne,  men  ere  dog  Vidnesbyrd  om  forfærdelige 
Ødelæggelser. 

Naar  den  Sætning  vinder  Gyldighed,  at  det  er 
retfærdigt  at  tvinge  Mennesket  til  at  tro  det,  som 
Samfundets  Flertal  har  antaget  som  Sandhed,  samt 
at  Staten  har  Ret  til  at  straffe  dem  paa  Ære,  Liv 
og  Gods,  som  vægre  sig,  og  dette  havde  allerede 
Augustin  forkyndt,  saa  er,  som  man  ser,  det  mu- 
hammedanske Princip  om  Sværdets  Ret  anerkjendt.  Det 
anvendtes  ogsaa  i  saa  stor  rdstrækning,  at  Folk 
skyndte  sig  med  at  tilintetgjøre  deres  Bogsamlinger, 
fordi  kejserlige  Spioner  og  Inkvisitorer  (saadanne  havde 
allerede  Theodosius  ansat)  kunde  finde  et  Udsagn  deri, 
der  kunde  styrte  hele  Familier  i  Ulykke.     Forfølgelsen 

gjaldt  Siia  vel  den  hedenske  Filosofi^  som  de  kjæt- 
terske  afvigende  Meninger,  og  Bestemmelsen  af,  hvad 
der  var  kjættersk,  var  saa  haarfin,  at  selv  det  græske 
Sprogs  underfulde  Eigdom  og  Bøjelighed  ikke  var 
i  Stand  til  at  fyldestgjøre  de  spidsfindige  Krav. 
Det  var  intet  Under,  at  Menigmand  som  oftest  ikke 
forstod,  hvad  de  Stridigheder,  der  kostede  saa  meget 
Blod,  drejede  sig  om.  Hertil  kom  den  foragtelige 
Kappestrid  mellem  Rom,  Konstantinopel  og  Alexandria 
om  Overhøjheden,  hvor  man  saa  selv  Biskopper  tage 
Del  i  Mord,  Forgiftninger,  Blændelser,  Ægteskabs- 
brud 0.  s.  V.  Pludselig  lyder  midt  mellem  alle  disse 
Elendigheder  det  gjennemtrængende  Raab:  «Der  er 
kun  én  Gud, »  der  bares  frem  af  de  saraceniske  Hære. 
Islam  meldte  sig  som  Reformator  og  med  en  stærk 
Tro  paa  sin  Mission,  medens  den  kristne  Tro  var 
svækket    og    uden    Marv.      Det    lød    for    mange   Folk 


^  Det  er  alt  omtalt,  hvorledes  Biskop  Theofilos  ødelagde 
Serapistemplet  med  alle  dets  Skatte.  Et  endnu  sørgeligere 
Vidnesbyrd  om,  hvorledes  Kirken  forfulgte  Hedningernes 
Tænkemaade,  afgiver  Drabet  af  den  berømte  nyplatoniske 
Filosofinde  Hypatia  i  Aaret  -415.  Hun  var  Datter  af 
MathematikerenTheon  og  udmærkede  sig  ved  stor  aandelig 
Begavelse  og  legemlig  Skjonhed.  Ved  sine  Foredrag  bragte 
hun  Nyplatonismen  til  stort  Opsving.  Biskop  Cyrillos,  der 
harmedes  herover,  lod  sine  Munke  overfalde  hende  paa 
Gaden  i  Alexandria,  da  lum  kjorte  til  Akademiet.  De  reve 
hende  ned  af  Vognen,  klædte  hende  nogen  af,  derpaa  blev 
hun  slæbt  til  en  nærliggende  Kirke  og  dræbtes  der;  men 
ikke  nok  hermed.  De  vanærede  det  nøgne  Legeme,  lem- 
læstede det  og  gik  endogsaa  saa  vidt  i  deres  Forbitrelse,  at 
de  reve  Kjødet  fra  Benene  med  Østersskaller  og  kastede 
det  i  Ilden. 

som  et  Befrielsens  Raab,  hvorfor  de  som  Kopterne  i 
Ægypten  skyndte  sig  at  forlade  Korset  og  stille  sig 
under  Halvmaanen.  En  Grund  til,  at  de  undertvungne 
Folk  nogenlunde  kunde  finde  sig  tilfredse  med  den  nye 
Styrelse,  laa  i  Beskatningssystemet ;  vel  vare  Araberne 
ikke  billige  med  Hensyn  til  de  Ydelser,  der  forlangtes, 
men  deres  Fordringer  vare  klare  og  bestemte  og  kunde 
efter  Omstændighederne  mildnes,  medens  de  græske 
Kejsere  til  de  idelige  Krige  vilkaarlig  udskreve  meget 
tunge  Skatter.  Desuden  kunde  de  nu  tilkjøbe  sig 
fuldstændig  Sikkerhed  for  deres  Gudstjeneste,  medens 
de  før  bleve  forfulgte.  Det  var  nærmest  Gejstlig- 
heden, den  «ragede  Satans  Yngel, »  som  Muhamme- 
danerne kaldte  den,  der  ramtes  af  Slaget;  men  den 
havde  fortjent  det,  fordi  den  i  alle  Maader  var  van- 
slægtet, og  Menigmand  saa  ikke  uden  Skadefryd,  at 
Præster  og  Munke  nu  maatte  tømme  den  Skaal,  de 
saa  tit  havde  iskjænket  for  andre.  Man  har  af  de 
afrikanske  Folks  Overgang  til  Muhammedanismen  dels 
villet  vise,  at  Sæden  var  saaet  i  daarligt  Jord,  dels 
at  der  fra  disse  Begivenheder  kastes  en  Skygge  til- 
bage paa  Oldkirken,  og  man  har  betragtet  denne 
Kirkes  bratte  Undergang,  sammenlignet  med  dens 
tidlige  Blomstring,  som  en  Gaade^;  men  som  ovenfor 
vist  fremtræder  denne  kun  som  en  naturlig  Konse- 
kvens af  de  i  300  Aar  af  Stat  og  Kirke  i  Forening 
hævdede  Principer. 

En  anden  vigtig  Faktor  for  Islams  Varighed  maa 
søges    i    Flerkoneriet.      Her    kom    Araberne    med    en 


Saaledes  Hammerich  i  sin  Kirkehistorie  II,  p.  57. 

Institution,  der  ganske  svarede  til  de  asiatiske  og 
afrikanske  Folks  Tilbøjelighed,  ,  hvorfor  de  toge  mod 
den  med  aabne  Arme.  De  store  Familier,  der  stiftedes, 
bevirkede  i  faa  Aar  en  Omdannelse,  hvortil  der  under 
normale  Forhold  vilde  kræves  Generationer.  Børnene 
lærte  at  se  op  til  Araberne,  at  tale  deres  Sprog  og 
glemme  deres  eget,  hvorved  det  nationale  Præg  til 
Dels  blev  udvisket. 

Efter  at  det  store  Kige,  var  dannet  laa  det  nær 
at  forsøge  paa  Midler  til  at  gjøre  det  stærkt  indadtil. 
Omar  viser  sig  i  denne  Henseende  at  være  en  lige  saa 
stor  Lovgiver  som  Kriger ;  vare  hans  Love  blevne  respek- 
terede af  hans  Efterfølgere,  vilde  meget  være  blevet  ander- 
ledes. For  ham  gaves  der  kun  et  herskende  Folk, 
Araberne,  alle  andre  skulde  være  dem  underkastede; 
alle  hans  Forordninger  ere  prægede  af  denne  Tanke. 
Man  kunde  oprindelig  ikke  tale  om  en  arabisk  Hær; 
Soldaterne  erholdt  ingen  Sold,  ikke  en  Gang  Vaaben 
fra  Regeringen,  men  stillede  sig  under  Fanerne  i 
Haabet  om  Bytte.  Omar  gjør  hele  det  arabiske  Folk 
til  en  Krigerstand ,  idet  han  forordner ,  at  ingen 
Araber  maa  eje  Jord  uden  for  sit  Fædreland.  Han 
lader  foretage  en  almindelig  Folketælling,  ikke  med  den 
sædvanlige  Hensigt  at  benytte  Listerne  ved  Paalæg 
af  Skatter,  men  for  retfærdig  at  kunne  uddele 
Statskassens  Indtægter  mellem  de  troende.  Disse 
svarede  vel  Skat  bestaaende  af  2V2  %  af  Formuen, 
den  saakaldte  Fattigskat,  samt  10  %  Grundskat,  men 
fik  saa  tillige  deres  Andel  i  de  V^  af  Krigsbyttet  og 
desuden,   hvis  de  toge  Vaabnene,    en    fast  aarlig  Løn. 

Deraf  følger,  at  Arabien  havde  fuldstændig  Almen- 
væbning. Enhver  vaabendygtig  Muselmand  var  Sol- 
dat, enhver  Embedsmand  tillige  Anfører  i  Krigen,  de 
højeste  Embedsmænd  stode  som  Feltherrer  i  Hærens 
Spidse.  Omar  forbød  endvidere  sine  Krigere  at  lære 
fremmede  Sprog,  og  de  kristne  maatte  ikke  lære 
arabisk.  For  at  bevare  Arabien  som  Islams  Have 
udkom  der  Bestemmelse  om,  at  alle  anderledes  tro- 
ende skulde  udjages  derfra.  De  Krigere,  som  havde 
erobret  Babylon,  befalede  han  at  anlægge  to  befæstede 
Lejre  udenfor  Arabien;  herved  opstod  Militærbyerne 
Bassora  og  Kufa.  Her  taaltes  ingen  andre  Indbyg- 
gere end  Arabere,  men  disse  stod  det  frit  for  at 
søge  til  en  af  disse  Lejre,  og  det  var  Omars  Ønske, 
at  saa  mange  Beduiner  som  muligt  skulde  ombytte 
Hyrdelivet  med  Krigerhaandværket.  Senere  lærte  de 
af  Romerne  at  opslaa  en  befæstet  Lejr  med  Volde  og 
Grave  og  2 — 4  Porte.  Oprindelig  inddeltes  de  efter 
Stammer,  senere  inddeltes  Tropperne  i  selvstændige 
Korps.  Over  10  Mand  ansattes  en  Aryf  (decurio), 
over  50  en  Kalifah  og  over  100  en  Kaid  (centurio); 
samtidig  lærte  de  at  bruge  Ballisten,  der  udkastede 
Stene,  Katapulken,  Vædderen  til  Indstødning  af  Murene, 
og  Skildpadden  til  Underminering  af  Voldene. 

De  undertvungne  Folk  maatte  saa  og  arbejde, 
Muselmændene  høstede  og  dreve  kun  det  ædle  Kriger- 
haandværk.  Skatterne  udrededes  efter  et  bestemt 
Eegulativ,  Strax  efter  at  en  Provins  var  erobret, 
mødte  en  Landmaaler  og  delte  den  i  Garyb  (1  Garyb 
=  3600  D  Alen),    og  af  hver  af  disse  skulde   svares 

1  Dirhem  ^  i  Penge  og  1  Kafyz  in  natura ;  desuden  be- 
stemtes for  hver  Garyb  med  Daddelpalmer  eller  Vin 
en  Afgift  af  10  Dirhem,  med  Sukkerrør  (i  Dirhem,  med 
Hvede  4  og  med  Byg  2.  Ved  Siden  heraf  fastsattes 
Kopskatten  for  hver  til  48  Dirhem  for  første  Klasse, 
24  for  Middelklassen  og  12  for  den  lavere  Befolk- 
ning; den  hvilede  kun  paa  de  voxne  Mænd.  Alle 
Landets  skattepligtige  Beboere  tilpligtedes  at  bære  et 
Blysegl  om  Halsen.  Denne  Skat  var  ikke  stor. 
Dog  maa  man  erindre,  at  de  fleste  Indbyggere  ved 
Krigen  havde  tilsat  en  stor  Del  af  deres  Formue. 
Endvidere  havde  hver  Muselm  and  Ret  til  at  fordre  tre 
Dages  fri  Forplejning  af  de  undertvungne,  og  endelig 
paalaa  det  dem  at  holde  Veje,  Dæmninger  og  Broer 
i  Orden  samt,  naar  det  forlangtes,  at  yde  andet  Hoveri- 
arbejde  af  alle  mulige  Slags.  Omar  bestemte  vel,  at 
der  efter  Omstændighederne  kunde  ydes  Lettelser  i 
den  paalagte  Skat,  men  det  blev  kun  sjælden  Til- 
fældet. Det  er  selvfølgeligt,  at  mange  med  en  Paa- 
beraabelse  af  Koranens  Bestemmelse  om  alle  Musel- 
mænds  Ligeberettigelse  skyndte  sig  med  at  gaa  over 
til  Islam  for  at  faa  Del  i  de  uhyre  Fordele,  andre 
søgte  at  unddrage  sig  Nedværdigelsen  ved  at  flygte; 
men  Omar,  der  vilde  holde  Islam  ren,  bestemte,  at 
hver,  der  gik  over  til  Islam,  skulde  tabe  sit  Grund- 
stykke.  Af  disse  Omars  Love  fremgik  det  ejendomme- 
lige arabiske  Klientvæsen ;  af  den  Mængde,  som  i  det 
ydre  bekjendte  sig  til  Islam,  men  i  Hjærtet  hang  fast 
ved  den   gamle  Lære,    opstod  —  særlig  i  Persien  — 


^  1  Dirhem  =  40  Øre. 

de  saakaldte  Nymiiselmænd,  hvis  Forhold  til  Araberne 
ganske  er  ligt  det  paa  samme  Tid  opstaaende  Fevdal- 
væsen  i  Evropa,  medens  den  tredje  Klasse,  den  ikke 
muhammedanske  Befolkning,  næsten  var  retsløs  og 
maatte  arbejde  og  betale  Statens,  særlig  Hærens  Ud- 
gifter. Det  gamle  Sassanideriges  sociale  Forfatning 
var  næsten  ganske  fevdal.  En  stor  grundbesiddende 
Arveadel,  den  saakaldte  Dihkan,  dannede  Overgangs- 
leddet mellem  Konge  og  Folk.  Denne  Adel  reddede 
Ruinerne  af  sin  Magt  ved  i  Tide  at  gaa  over  til  Is- 
lam, og  den  vandt  snart  Indflydelse  og  stor  Rigdom, 
idet  hele  Skatteopkrævningen  gik  gjennem  dens  Hænder. 
Omar  udstedte  vel  en  Lov,  hvorefter  ingen  Perser 
maatte  beklæde  noget  offentligt  Embede ;  men  den  blev 
ganske  virkningsløs.  Forholdet  til  Perserne  blev  af 
afgjørende  Betydning  for  Islam,  derigjennem  vandt 
den  sin  Glans ;  men  i  dette  laa  ogsaa  Spirerne  til 
dens  senere  Opløsning  og  Fald. 

Perserne  maatte ,  trods  deres  langt  overlegne 
Dannelse,  vige  Pladsen  for  disse  Ørkenens  Børn,  der 
bogstavelig  ikke  havde  andet  end  Islam,  med  hvilken 
Perserne  ofte  dreve  Spot.  jesdegerd  III  sagde  saa- 
ledes  til  et  arabisk  Gesandtskab :  «Jeg  har  set  mange 
Slags  Folk:  Tyrker,  Deilemiter,  Slaver,  Indier  og 
andre,  men  ingen  har  jeg  set  saa  arme  og  elendige 
som  eder;  Mus  og  Slanger  ere  eders  Næring,  og  til 
Klæder  have  I  kun  Kamel-  og  Faareskind.  Hvor- 
ledes formaaede  I  at  erobre  mit  Rige?»  «Du  har 
Ret,»  lød  Svaret,  « Hunger  og  Nøgenhed  var  fordum 
vor  Lod,  men  nu  har  Gud  givet  os  en  Profet,  hvis 
Religion    er    vor   Styrke. »     En    fornem   Frue   i   Hira 

var  tilfalden  en  Araber  som  Bytte;  bun  erklærede  sig 
villio-  til  at  betale  en  bvilken  som  helst  Sum  for  sin 
Frigivelse.  Araberen  forlangte  1000  Dirhem,  og  hun 
blev  fri.  Senere  gjorde  man  ham  opmærksom  paa, 
at  det  var  lovlig  lidt,  han  havde  forlangt ;  men  der- 
til svarede  han,   at  han  kjendte  ikke  noget  større  Tal. 

I  det  umaadelige  Bytte,  Araberne  fandt  i  Persien, 
var  der  mange  Ting,  som  de  ikke  havde  Begreb  om  hvad 
vare.  I  Ktesifon  fik  de  fat  i  den  Kiste,  hvori  fandtes 
den  kongelige  Klædning,  der  var  vævet  af  Guldtraade 
og  oversaaet  med  Perler  og  Rubiner,  Kronen,  der 
straalede  af  100  Rubiner,  og  endelig  den  kongelige 
Hjælm,  Rustning,  Ben-  og  Armskinner,  alt  af  Guld; 
endvidere  fandt  man  et  Vintertæppe  af  Brokade,  der 
var  300  Alen  langt  og  60  Alen  bredt,  omrammet  med 
en  Bort  af  grønne  Smaragder  og  oversaaet  med  en 
Mængde  Blomster,  kunstig  dannede  af  Ædelstene. 
Araberne  vidste  ikke  bedre  Raad  end  at  hugge  det  i 
smaa  Stykker,  for  at  hver  kunde  faa  sin  Part;  alene 
den  Del,  der  tilfaldt  Ali,  havde  en  Værdi  af  8000 
Dirhem.  I  Parfumeringsmagasinet  fandt  man  Glas- 
skaaler  med  Kamfer,  Moskus  og  andre  vellugtende 
Sager;  der  fortælles  endogsaa,  at  Araberne  opbragte 
en  hel  Skibsladning  Kamfer,  hvilket  Perserne  blandede 
mellem  Voxet  for  at  frembringe  vellugtende  Kjærter. 
Araberne  gjorde  andet  Brug  deraf,  idet  de  spiste  det 
som  Krydderi  til  Brødet. 

Omars  Plan  at  skabe  et  Krigerfolk  af  Araberne, 
der  skulde  herske  over  alle  andre,  mislykkedes  fuld- 
stændig. Allerede  under  Othman  sattes  hans  Lov  om, 
at  ingen  Muselmand  maatte  eje  Jord  udenfor  Arabien, 

ud  af  Kraft.  Ikke  alene  erliver vede  Araberne  sig"  store 
Griindejendomme,  men  Nymuselmændene  beholdt  ogsaa 
deres,  dog  med  det  Paalæg,  at  de  skulde  erlægge 
saa  vel  Grund-  som  Kopskat;  mellem  disse  to  Partier 
udviklede  sig  en  indædt  Forbitrelse,  der  ofte  gav  sig 
Luft  i  blodige  Sammenstød.  Den  dannede  Perser 
maatte  aldrig  faa  en  Titel  eller  et  Æresnavn;  han 
maatte  ved  festlige  Optog  holde  sig  i  bageste  Eække, 
og  kom  han  til  Selskaber,  maatte  han  staa  bag  ved  de 
siddende  Arabere.  Vilde  en  Yngling  gifte  sig  med 
en  Klients  Datter,  skulde  han  henvende  sig  til  Skyts- 
herren og  ikke  til  Faderen  eller  Broderen;  afslog 
han  det  og  giftede  han  sig  alligevel,  gjaldt  det  for 
Hor  og  kunde  straffes  som  saadan.  Det  er  ganske  de 
samme  Forhold  som  de  livegnes  i  de  kristelige  Stater. 
Man  plejede  at  udtrykke  sin  fuldstændige  Foragt  for 
Klienterne  ved  at  sige,  at  der  var  tre,  som  ved  at 
gaa  forbi  en  bedende  tilintetgjorde  Bønnens  Virkninger, 
nemlig  et  Æsel,  en  Hund  og  en  Klient.  Under  Omma- 
jaderne,  hvis  Stifter  Moaviah  var  en  Søn  af  Abu 
Sofian,  maatte  den  meste  Tid  anvendes  til  at  dæmpe 
de  voldsomme  Opstande.  Da  Klienterne  fik  Paalæg 
om  at  udrede  Kopskatten,  satte  en  hel  Mængde  lærde, 
Theologer  og  gamle  Krigere  sig  i  Spidsen  for  dem. 
Den  arabiske  Feltherre  Haggag  besluttede  da  en 
Gang  for  alle  at  sprænge  dem  fra  hverandre.  Han 
tilraabte  dem:  «I  ere  elendige  fremmede  og  Barbarer, 
og  det  passede  eder  bedre  at  blive  i  eders  Landsbyer. » 
Derpaa  anviste  han  dem  Plads  i  de  forskjellige  Lands- 
byer, og  for  at  de  ikke  senere  skulde  fjærne  sig  fra 
deres    Opholdspladser,    lod    han    Bynavnet    indbrænde 

paa  deres  højre  Haand.  Hermed  var  deres  Paastand 
om  Ligeberettigelse  en  Gang-  for  alle  tilintetgjort; 
men  Utilfredsheden  vedblev. 

Dette  skarpe  Forhold  paa  det  politiske  Omraade 
strakte  sig  ogsaa  over  paa  det  religiøse.  Perserne 
havde  vel  antaget  Islam,  men  fastholdt  desuagtet  deres 
gamle  religiøse  Forestillinger.  Deres  Opfattelse  fik 
efterhaanden  en  politisk  Afskygning.  Læren  om 
Tmamatet  (den  religiøse  Ledelse),  der  fra  Muhammed 
skulde  gaa  over  paa  hans  Efterfølger,  gav  Anled- 
ning til  Spaltningen,  idet  en  stor  Mængde  ansaa  Ali 
og  hans  Efterkommere  som  de  retmæssige. 

Tilhængerne  af  denne  Lære  kaldtes  Schiiter;  de 
ansaa  Ali  for  Gud  og  troede  paa  hans  Gjenkomst 
som  Messias^  (Mahdi),  medens  andre  antoge  forskjellige 
andre  Imamer,  der  tænktes  at  leve  skjulte  under  Jorden 
for  senere  at  aabenbares.  Schiiterne  lærte  altsaa,  at 
Guddommen  nedsteg  til  Jorden  med  hver  enkelt  Imam, 
og  i  det  16de  Aarhundrede  blev  denne  Lære  slaaet 
fast  som  Statsreligion  i  Persien.  Denne  Lære  ud- 
dannedes under  kristelig  Paavirkning  til  højst  besynder- 
lige Former.     Man  lærte  om   «Gjenkomsten»,  at  ikke 


^  Hvor  stærkt  denne  Lære  havde  præget  sig  i  Folkets 
Bevidsthed,  kan  ses  af,  at  da  Bab  i  1847  stiftede  den  efter 
ham  opkaldte  Sekt  i  Persien,  der  havde  en  gjennemgribende 
Reform  af  Islam  til  Formaal,  og  for  hvilken  Tusinder,  der- 
iblandt Bab  selv,  maatte  Ude  Døden,  gjaldt  han  hos  Folkets 
Flertal  for  at  være  Ali,  der  var  staaet  op  fra  de  døde,  hvor- 
for de  ikke  alene  ansaa  ham  for  en  Profet,  men  ogsaa  for 
den  eneste  lovlige  Tronprætendent.  (Se  herom  Nyt  dansk 
Maanedsskrift,  redig.  af  Vilh.  Møller,  1868.  Bd.  2.) 

alene  Alis  Efterkommere,  men  ethvert  Menneske 
skulde  opstaa  til  et  nyt  Jordeliv  40  Dage  efter  sin 
Død;  denne  Tro  bestaar  endnu  mellem  Babiterne. 
Det  er  let  at  se,  at  den  førte  til  en  overordentlig 
Dødsforagt.  Man  har  ogsaa  Exempler  i  Mængde  paa, 
hvorledes  Folk  for  et  godt  Ord  have  udsat  sig  for  Døden. 
Moaviah  havde  forlagt  Regeringens  Sæde  til  Damaskus  i 
Syrien,  og  denne  By  var  Tumleplads  for  de  mest  forskjel- 
lige  religiøse  Retninger.  De  kristne  vare  ikke  faa  i  Tal 
og  havde  mange  udmærkede  fint  dannede  Mænd,  som 
f.  Ex.  Johannes  af  Damaskus,  der  var  Kalifens 
første  Raadgiver ;  desuden  var  der  Manichæere,  Jøder, 
Nestorianere  og  Bekjendere  af  den  gamle  Tro.  Der  af- 
holdtes jævnlig  Disputatser  mellem  de  forskjellige  Ret- 
ninger. Dette  havde  til  Følge,  dels  at  der  dannede 
sig  en  friere  Opfattelse  af  Islam  med  Nægtelsen  af 
de  forfærdelige  Helvedesstraffe,  og  dels  at  en  Mængde 
helt  opgav  Troen.  De  ommajadiske  Kalifer  lode  alle 
Retninger  frit  røre  sig,  saa  der  herskede  en  almindelig 
Tolerance,  ikke  som  Følge  af,  at  de  erkjendte  dennes 
Velsignelse,  men  fordi  de  vare  ligegyldige ;  dels  hyldede 
de  det  gamle  Hedenskab  og  dels  spillede  de  Z  in  dyk, 
som  Fritænkerne  kaldtes.  De  dreve  endog  deres  For- 
agt for  den  officielle  Religion  saa  vidt,  at  en  af  dem 
lod  den  offentlige  Bøn  forrette  af  en  af  sine  Med- 
hustruer, en  anden  brugte  Koranen  som  Skive  for 
sine  Pile,  og  en  tredje  kaldte  det  hellige  Hus  i  Mekka 
en  « Satans  Rottefælde,  der  var  bygget  under  en 
uheldig  Stjærne. »  Samtidig  hermed  gik  Ommajaderne 
fuldstændig  op  i  et  i  alle  Maader  overdaadigt  Liv, 
den    Side    af   det    persiske    Liv    havde    de    til    Fuld- 

9 


130 


kommenhed  tilegnet  sig,  saa  det  var  ikke  vanskeligt 
at  se,  at  deres  Fald  var  nær.  I  Aaret  750  vendte 
med  Abul  Abbas,  Stifteren  af  det  abbassidiske 
Dynasti,  Herredømmet  tilbage  til  den  Slægt,  hvorfra 
Religionsstiftei'en  var  udgaaet,  og  som  det  saa  ofte 
gaar  i  saadanne  Tilfælde,  kom  med  Dynastiets  Vexlen 
det  hidtil  undertrykte  Parti  til  Roret.  Det  var  sær- 
lig ved  Hjælp  af  persiske  Tropper,  at  det  var  lykkedes 
Abul  Abbas  at  styrte  Ommajaderne,  og  nu  udvikler 
der  sig  mellem  Persere  og  Arabere  en  sand  Kappestrid 
saa  vel  i  videnskabelig  som  social  Henseende,  hvori 
dog  de  sidste  stadig  maatte  lære  cg  kun  naaede 
den  i  Samtiden  enestaaende  Dannelse  ved  at  gaa  i 
Skole  hos  Perserne  lige  som  ogsaa  hos  Nestorianerne  og 
Jøderne. 

For  at  Videnskaben  skal  kunne  blomstre,  er  en 
vis  Grad  af  Velstand  nødvendig.  Denne  frembragtes 
her  ved  den  stadig  voxende  Handel  og  steg  snart  i 
Rigets  Storstæder  til  en  forbavsende  Højde.  Fra 
Persien  bragtes  kostbare  Tæpper  og  Møbelstoffer,  i 
Sydarabien  forfærdigedes  navnlig  fine  Klæder,  Bagdad 
blev  berømt  ved  sine  Kaaber,  Persien  ved  Hovedslør 
og  Turbaner,  Ægypten  frembragte  herlige  Varer  i 
Gase,  Guldbrokade  og  Silke,  Armenien  bragte  Atlask, 
i  Irak  fremblomstrede  en  omfattende  Bomuldsindustri. 
Det  var  Skik  at  erstatte  de  svære  Tæpper  med  Siv- 
maatter,  men  disse  bleve  gjennemvævede  med  Guld- 
og  Sølvtraade  og  kostede  uhyre  Summer.  Glasfabrika- 
tionen svang  sig  ligeledes  hurtig  i  Vejret.  Af  Perserne- 
lærte  Araberne  at  fremstille  Staal,  Navnet  Damascener- 
klinger  er  jo  bekjendt.     Nødvendigheden  af  at  eje  en 

Flaade  førte  til  Skibsbygningskunsten.  Til  Skrivning 
anvendte  Araberne  i  Begyndelsen  Læder,  senere  Pa- 
pyrusplanten fra  Ægypten;  men  da  der  udfordredes 
store  Masser  af  Papir,  lærte  de  senere  at  bruge  Bom- 
uld og  Hør ;  desuden  lærte  de  meget  tidlig  at  anvende 
det  kinesiske  Silkepapir. 

Det  er  rimeligt,  at  Araberne  have  lært  at  kjende 
Krudtet  af  Kineserne,  og  at  de  have  bragt  det  til 
Evropa,  længe  før  Berthold  Schwartz  gjorde  sin  Op- 
dagelse. En  arabisk  Forfatter  siger,  at  naar  man  i 
en  Marmormorter  pulveriserer  et  Pund  Svovl,  to  Pd. 
Trækul  og  et  Pd.  Salpeter  og  støder  en  Del  deraf  i 
et  Rør,  der  er  lukket  i  den  ene  Ende,  samt  tænder 
Ild  i  den  anden,  vil  Pøret  flyve  igjennem  Luften ;  det 
er  vel  Eaketten.     Ligeledes  beskriver  han  Sværmeren. 

Af  stor  Betydning  for  Ilandets  Fremgang  var 
det,  at  Kaliferue  indførte  et  ensartet  Møntsystem  efter 
persisk  Forbillede.  De  kristne  Mønter  vare  Araberne 
til  Forargelse,  fordi  de  vare  prydede  med  Billeder; 
paa  de  arabiske  stod  paa  den  ene  Side  kun:  Gud  er 
én,  tilligemed  Angivelse  af  Møntens  Værdi,  og  paa 
den  anden :  Der  er  ingen  Gud  uden  Allah.  Disse  er- 
stattedes dog  senere  med  Mønter  med  Kalifens  Billede 
i  rig  persisk  Dragt. 

Endvidere  ordnedes  Postvæsenet,  saa  der  ved 
Slutningen  af  det  9de  Aarhundrede  ikke  var  mindre 
end  930  Stationer;  den  overordentlige  Mængde  af  Bude 
og  Lastdyr,  der  stode  til  Raadighed,  gjorde  det  muligt 
i  forbavsende  kort  Tid  at  bringe  Bud  til  Rigets  fjærneste 
Egne.  Tillige  anvendtes  Brevduer  efter  en  stor  Maale- 
stok. 

9» 

Det  er  omtalt,  hvorledes  de  sidste  Sassanider  med 
Iver  kastede  sig  over  græsk  Literatur  og  Videnskabe- 
lighed. Under  Muhammed  opblomstrede  den  første 
lærde  Skole  i  Bassora,  hvor  Studierne  ikke  indskrænke- 
des til  Koran  og  Tradition,  men  hvor  der  ogsaa  dreves 
grammatikalske  og  filologiske  Studier.  Mærkelig  nok 
er  den  arabiske  Grammatik  skabt  af  fremmede.  Ind- 
virkningen af  de  mange  forskjellige  Folkeslag,  med 
hvilke  Araberne  havde  traadt  i  Berøring,  havde  haft 
en  fordærvelig  Indflj^delse  paa  det  arabiske  Sprog, 
saa  det  blev  nødvendigt  at  opstille  faste  grammati- 
kalske Regler  for  at  beskytte  det  mod  videre  Ud- 
artning; men  dette  Arbejde  foretoges  af  Aramæerne 
og  Perserne. 

Nestorianerne,  der  forfulgtes  af  Kirken  som  Kjæt- 
tere,  havde  med  Iver  lagt  sig  efter  den  gamle  klassiske 
Dannelse.  De  grundede  en  Højskole  i  Edessa,  der 
fik  Aflæggere  rundt  omkring.  Disse  Skoler  havde  et 
højt  Værd  i  videnskabelig  Henseende;  medens  de  kristne 
andensteds  nødtes  til  at  brænde  de  hedenske  Vis- 
mænds Skrifter  for  at  undgaa  Døden,  anvendtes  her 
stor  Flid  paa  at  oversætte  dem  paa  Syrisk,  særlig 
Aristoteles  og  Plinius.  Kaliferne  viste  Nestorianerne 
stor  Velvilje,  tilstode  dem  fri  Religionsøvelse  og  betroede 
dem  betydelige  Poster;  saaledes  havde  under  Harun 
al  Raschid  Nestorianeren  Masueh  Tilsynet  med  hele 
Skolevæsenet,  og  mange  rige  Muhammedanere  sendte 
dem  endog  deres  Børn  til  Opdragelse,  og  paa  lignende 
Maade  tilstodes  Jøderne  Friheder.  De  Videnskaber, 
de  særlig  dyrkede,  vare,  foruden  Studier  af  den  gamle 
Literatur,  Mathematik,    Astronomi    og   Medicin.     Paa 

de  to  sidste  Omraader  havde  der  uddannet  sig  højst 
ejendommelige  Meninger  blandt  de  kristne,  særlig  med 
Hensyn  til  Medicinen  var  Grækernes  rationelle  Frem- 
gangsmaade  erstattet  med  Underkure  og  Berørelse  med 
Relikvier;  paa  de  nestorianske  som  ogsaa  paa  de 
muhammedanske  Skoler  studerede  man  igjen  Grækerne 
og  gjorde  snart  lige  saa  hurtige  Fremskridt  paa  dette 
Omraade  som  paa  det  verdslige.  Langs  med  Lande- 
vejene anlagdes  Hospitaler  i  Mængde.  Videnskabs- 
mænd gjennemrejste  paa  Statens  Bekostning  hele  Landet 
og  fandt  flere  Lægedomsplanter ;  de  lærte  Destillation 
og  indførte  Brugen  af  Recepter,  ligesom  det  ogsaa 
er  dem,  der  først  anlagde  Apotheker ;  disse  stode  under 
en  meget  skarp  Kontrol  fra  Regeringen.  En  Mængde 
Lægemidler,  man  ikke  før  havde  anvendt,  kom  i  Brug, 
som  Rabarber,  Manna,  Sennesblade,  Kamfer,  Moskus, 
Sirup  o.  s.  V.  Desuagtet  vandt  de  først  senere  fuld 
Klarhed  over  denne  Videnskab,  da  de  mod  Koranens 
Bud  lagde  sig  efter  Anatomien.  Denne  var  dem  paa 
dette  Tidspunkt  en  Afsky;  en  Araber  blev  uren  ved 
at  skære  i  et  Lig,  og  desuden  straffedes  den  haardt, 
der  forstyrrede  den  dødes  Legeme  inden  Dommedag; 
ligeledes  var  det  forbudt  at  foretage  Operationer  paa 
Kvinder.  Dog  er  deres  Lægekunst  stærkt  blandet 
med  overtroiske  Forestillinger ;  man  tog  Astrologien 
og  Amuletter  til  Hjælp.  Undertiden  foretoge  de  højst 
ejendommelige  Kure.  Da  Kalifen  Vatik  Billah  var 
bleven  syg,  lovede  Lægerne  ham  at  forlænge  hans 
Liv  med  50  Aar,  i  hvilken  Anledning  de  gjentagne 
Gange  puttede  ham  ind  i  en  ophedet  Bagerovn;  selv- 
følgelig døde  han  under  Kuren. 

Samtidig  liernied  uddannedes  to  Videnskaber,  der 
senere  i  Middelalderen  spillede  en  betydelig-  Kolle,  nem- 
lig Astrologien  og  Alkjnnien.  Man  gik  ud  fra 
den  Forestilling,  at  alt  i  Naturen  var  gjennemtrængt  af 
en  Aand  eller  Verdenssjæl,  hvoraf  Menneskesjælen  var 
en  lille  Del,  der  forholdt  sig  til  den  hele  som  Gnisten  til 
Flammen.  Alle  andre  organiske  som  uorganiske  Ting: 
Dj'r,  Planter  og  Metaller,  ja,  selv  Floder,  Huler  og 
Bjærge  havde  deres  iboende  Aand.  Astrologien  fastslog 
bestemte  Kegler  for,  hvorledes  en  saadan  Aand  kunde 
tvinges  til  at  aabenbare  sig  og  træde  i  Menneskets 
Tjeneste.  Disse  Meninger  bestyrkedes  ved  de  Forsøg, 
de  foretoge,  der  satte  dem  i  den  højeste  Forbavselse. 
Naar  man  satte  tæt  tillukkede  Kar  paa  Ilden,  sprængtes 
de;  Hygtige  Dampe  fortættedes  til  faste  Legemer,  af 
farveløse  Væsker  fremtraadte  pludselig  et  farvet  Bund- 
fald. Ved  at  udsætte  forskjellige  Legemer  for  Ildens 
Indvirkning  opdagede  man,  at  det  var  muligt  at  ud- 
drage lutrede  Dele,  der  syntes  at  samle  de  Egen- 
skaber, der  fandtes  spredte  i  de  forskjellige  Substanser, 
hvoraf  de  vare  uddragne ;  da  disse  ofte  vare  usynlige, 
men  alligevel  i  Stand  til  at  sprænge  de  stærkeste 
Kar,  saa  antoge  Araberne,  at  det  var  den  i  Legemet 
boende  Aand  eller  Sjæl,  der  var  bleven  fordreven  af 
Ilden.  Ord,  vi  endnu  have  i  vort  Sprog,  som  Vin- 
aand,  Saltaand,  Salpeteraand  o.  11.,  ere  udsprungne  af 
denne  Betragtningsmaade.  Alle  disse  Forsøg  dreves 
med  det  Formaal  at  finde  de  vises  Sten,  der  skulde 
kunne  gjøre  Mennesket  rigt,  lykkeligt  og  udødeligt. 
Den  fandtes  selvfølgeligt  ikke;    men  dog    naaedes  der 

Resultater  af  stor  praktisk  Betydning,  idet  Astrologien 
førte  til  Astronomien  og  Alkymien  til  Kemien. 

Arabernes  fornuftige  Verdensopfattelse  giver  sig 
bedst  tilkjende  ved  deres  Behandling  af  G- e  o  graf  i  en. 
Paa  deres  uhyre  Rejser  havde  de  lært  at  kjende  en 
Mængde  Folkeslag  og  Lande,  som  Evropæerne  aldrig 
havde  kjendt  eller  ogsaa  havde  glemt.  De  udgave 
store  Værker  derover  og  tegnede  Kort,  der  for  flere 
Landes  Vedkommende  bleve  benj^ttede  helt  ned  i  det 
18de  Aarhundrede.  Medens  der  i  de  kristne  Lande 
lærtes,  at  Jorden  var  flad  som  en  Pandekage  eller, 
som  Munken  Ko  s  mas  lærte,  at  Jorden  var  et  stort 
Bjærg,  omgivet  af  Havet  og  omhvælvet  af  faste  Himle, 
er  det  mærkeligt  at  høre,  at  der  i  de  arabiske  Skoler 
brugtes  Glober.  En  saadan  af  Messing  opbevaredes 
med  stor  Ærbødighed  i  Kairo,  fordi  den  efter  Sagnet 
skulde  have  tilhørt  den  store  Geograf  Ptolemæais. 

Vi  skulle  senere  se,  hvorledes  Videnskaben  blom- 
strede frem  mellem  Araberne  paa  evropæisk  Grund; 
at  den  allerede  nu  agtedes  højt,  kan  skjønnes  af  Ud- 
talelser som:  « Lægens  Blæk  er  lige  saa  meget  værd 
som  Martyrens  Blod, »  « Paradiset  er  lige  saa  vel  for 
den,  der  bruger  Pennen  godt,  som  for  den,  der  er 
falden  for  Sværdet, »  « Verden  opretholdes  kun  af  fire 
Ting :  de  vises  Dannelse,  Stormændenes  Retfærdighed, 
de  godes  Bønner  og  de  modiges  Tapperhed. »  Det 
blev  en  almindelig  anerkjendt  Grundsætning,  at  Lær- 
dommen skulde  beskyttes ;  derfor  var  der  ved  Kalifernes 
Hofl:er  en  talrig  Skare  af  lærde  paa  de  forskjellige 
Omraader  af  Videnskaben.  Harun  al  Raschid  var  paa 
sine  Rejser  altid  ledsaget  af  et  Følge  paa   100  lærde 

Mæud.  Han  udstedte  den  Lov,  at  der  ved  hver  Moske 
skulde  bygges  en  Skole.  Regeringen  anvendte  uhyre 
Pengesummer  for  at  komme  i  Besiddelse  af  de  gamle 
Skatte.  Al  Mamuni  bad  den  græske  Kejser  Theofilus 
om  at  sende  Mathematikeren  Leo  til  Bagdad  for  en 
kort  Tid  at  lære  i  sin  Videnskab.  «Lad  ikke,» 
skriver  Kalifen,  « Hensyn  til  Religion  og  Folk  bevæge 
dig  til  at  afslaa  min  Bøns  Opfyldelse.  Gjor,  hvad 
Venskab  vil  tilstaa  en  Ven.  Som  Bevis  paa  min 
Taknemlighed  tilbyder  jeg  dig  et  Centner  Guld,  evigt 
Forbund  og  Fred  for  stedse.  »  Kejseren  afslog  Bønnen ; 
men  hvad  der  saaledes  af  fredelig  Vej  blev  dem  nægtet, 
tiltvang  de  sig  ved  Krigen,  idet  de  ved  Kapitulationer 
betingede  sig  Udleveringen  af  græske  Værker;  næsten 
daglig  droge  Kameler  ind  i  Bagdad,  belæssede  med 
Bogruller,  og  fyrstelige  Formuer  ofredes  paa  deres 
Oversættelse.  Næsten  enhver  større  By  fik  sin  Høj- 
skole, flere  Steder  byggedes  astronomiske  Observatorier. 
Hvor  vidt  Araberne  vare  i  mekaniske  Kunster,  kan 
skjønnes  af,  at  Harun  al  Raschid  sendte  Karl  den 
store  et  Uhr,  hvor  faldende  Kugler  angave  Klokke- 
slagene, medens  det  ved  Hjul  angav  Maanens  Faser 
og  Dagene  i  Ugen.  Det  er  selvfølgeligt,  at  sligt  maatte 
vække  overordentlig  Forbavselse  hos  Vestens  Barbarer. 
Et  Besøg  ved  en  Kalifs  Hof  er  nok  til  at 
give  en  Forestilling  om  den  umaadelige  Pragt,  der 
herskede.  Konstantin  II  sendte  i  x\aret  917  et  Ge- 
sandtskab til  Kalifen  Moklader.  Ved  dets  Ankomst 
fandt  det  foran  Slottet  en  Hær  paa  60,000  Gardere, 
alle  smykkede  med  kostbare  Sjaler,  og  hver  af 
dem    fik    dobbelt  Lønning,    som    han    bar    i    en  guld- 

broderet  Pung.  Derpaa  viste  sig  4000  Gildinger,  de 
halve  livide,  de  halve  sorte,  tillige  med  300  Lakejer; 
paa  Tigris  gyngede  400  malede  og  forgyldte  Baade 
med  Sluproere  i  ganske  nye  Klæder,  38,000  Stykker 
Silkefløjl  vare  ophængte  i  Paladset,  og  deraf  vare  de 
5000  med  Guldbrokade.  Der  var  12,500  Tæpper, 
det  ene  skjønnere  end  det  andet.  Foran  Tronen  stod 
endelig  et  Træ  af  massivt  Guld  med  18  store  Grene 
og  600  Kviste,  hvorpaa  der  gyngede  en  Mængde 
kunstige  Fugle  af  Guld  og  Sølv,  som  sang  af  fuld 
Hals. 

Til  denne  Pragt,  der  omgav  Kaliferne,  svarede  en 
lignende  i  den  højere  Del  af  Befolkningen.  Bagdad 
havde  paa  Harun  al  Raschids  Tid  70,000  Moskeer 
og  et  lignende  Antal  Bade,  senere  fik  hver  af  Byens 
24,000  Afdelinger  sin  Moske  og  sit  Badehus.  Byen 
gjennemskares  af  600  Kanaler,  og  105  Broer  for- 
bandt de  forskjellige  Kvarterer;  400  Vandmøller  og 
4000  kunstige  Brønde  forsynede  Byen  med  Brød  og 
Vand;  fra  10,000  Haver  forsynedes  den  med  Frugter 
og  Grønt ;  senere  anlagdes  9  Forstæder  med  en  Mængde 
Paladser.  Kalifens  Palads  laa  i  Byens  Midte.  Rege- 
ringspaladset  var  forsynet  med  en  Kuppel,  der  va,r  80 
Alen  høj;  Metalportene  dertil  ansaas  for  at  være  et 
Værk  af  Djævle,  10,000  Mamelukker  og  700  Gil- 
dinger forrettede  Tjeneste  deri,  alle  i  guldvirkede 
Klæder.  Det  er  umuligt  at  beskrive  den  Luxus,  der 
udfoldedes  med  Tæpper,  Ædelstene,  Skibe,  Heste  og 
vilde  Dyr.  En  Gesandt  skriver  desangaaende :  «I 
den  første  Gaard,  vi  gik  igjennem,  brølede  100  Løver, 
i    den    anden  var  der   100  Giraffer,   i  den  tredje   100 

Elefanter,  i  den  fjerde  100  arabiske  Heste,  i  den 
femte  100  Falke  og:  andre  sjældne  Fugle.  Endelig 
fandtes  i  den  indre  Gaard  de  fornemste  Hof-  og  Stats- 
tjenere  i  de  rigeste  Dragter  og  til  sidst  allerinderst 
Kalifens  Trone. »  Men  al  denne  Glans  og  Pragt  var 
dog  kun  en  glimrende  Skal  om  en  ormstukken  Kjærne; 
i  hele  Udviklingen  laa  Spiren  til  Undergangen. 

1  hver  en  Skabning,  Jordens  Skjod  ernærer, 
er  der  et  Dodninguhr,  der  stadig  banker, 
i  Spiren  ligger  det,  at  den  fortærer 
sig  selv  og  avler  morke  tunge  Tanker. 

Og  Sindet  bygger  sig  sin  egen  Bolig, 

et  Hjem  af  Muld,  som  det  kun  eftertragter; 

da  virke  de,  usynligen,  men  trolig, 

de  ubønhørlige,  de  høje  Magter. 

Med  den  uhyre  Rigdom  og  Luxus,  de  fattige, 
raa  Beduiner  lærte  at  kjende  paa  persisk  Grund,  for- 
bandt sig  snart  et  lige  saa  udsvævende  Liv  som  Ro- 
mernes paa  Kejsertiden.  Fra  Hoffet  i  Konstanti- 
nopel lærte  de  den  afskylige  Skik  at  holde  Evnuker 
for  den  indre  Tjeneste  i  Kalifpaladset,  særlig  til 
Haremet.  Sang,  Musik,  Dans  af  skjønne  Kvinder, 
Yindrikken  og  Fylderi  i  stor  Maalestok  var  nu  al- 
mindelig i  Kalifens  Palads.  Herved  er  dog  at  mærke, 
at  det  gjærne  vare  Persere,  der  forte  an  og  vandt 
Sejren  over  deres  Fjender  ved  at  lære  dem  alle  et 
forfinet  og  overkultiveret  Livs  Daarligheder,  hvilket 
endogsaa  gik  til  den  Yderlighed,  at  Oldtidens  skrække- 
ligste Last  Drengekj ærlighed  var  meget  almindelig. 
Samtidig  hermed  uddøde  naturligvis  det  religiøse  Liv; 
man  spottede  med  alt  fuldkomment  ustraffet,   kun  blev 

det  farligt  at  slutte  sig-  til  nogen  anden  Bekjendelse, 
ja,  endogsaa  de  rettroende  Muselmænd  (Suniterne) 
bleve  flere  Gange  forfulgte.  Der  dannedes  flere  Steder 
i  Higet  Selskaber  med  det  Formaal  at  lære  Visdommen 
at  kjende,  saaledes  Al  Hakems  i  Kairo,  der  er  det 
mest  prægnante  Exempel  paa,  hvor  Samfundet  ender, 
naar  al  Agtelse  for  Sædelighed  og  Moral  er  forsvundet. 

«De  vises  Selskab »  bestod  baade  af  Mænd  og 
Kvinder,  der  samledes  i  særskilte  Celler  for  at  lære 
Sandhedens  Hemmeligheder  at  kjende;  det  havde  syv 
Grader,  der  skulde  gjennemgaas,  inden  man  skuede 
Lyset;  men  dette  vandt  man  saa  i  den  ottende,  og 
dette  «Lys»  indskrænkede  sig  til  den  saare  tarvelige 
Meddelelse,  at  al  aabenbaret  Religion  var  Daar- 
skab;  i  den  niende  Grad  vandtes  fuldstændig  Klar- 
hed og  Forstaaelse  af,  at  Tro  og  Sædelighed 
var  en  Urimelighed.  Andre  Retninger  vare  paa- 
virkede af  indiske  Ideer.  Der  nævnes  saaledes  Dervisch- 
ordener,  der  mente  at  kunne  hæve  sig  til  Guddommen 
ved  uafladelig  at  gjentage  dens  Navn.  I  Ordens- 
bestemmelserne  findes  fastsat,  at  det  mindste  Tal  for 
Gjentagelserne  var  5000  i  24  Timer.  Andre  vil  naa 
Nirvana  ved  at  holde  Aandedrættet  tilbage,  hvori  ad- 
skillige Jo  gys  dreve  det  saa  vidt,  at  de  ikke  toge 
mere  end  to  Aandedrag  i  24  Timer,  det  ene  om 
Morgenen,  det  andet  om  Aftenen  (!) ;  andre  paastode 
endogsaa,  at  de  kunde  undvære  Aandedrættet  i  6 
Maaneder  (!) 

Islam  havde  ikke  været  stærk  nok  lige  over  for 
de  forskjellige  Religioner,  den  traadte  i  Berøring  med, 
men  havde  fra  de  mest  forskjellige  Sider  optaget  Ele- 

menter  i  sig",  der  bevirkede  dens  Sprængning.  Og  Islam 
delte  Skæbne  med  Landet,  hvorfra  det  ene  Stykke 
brødes  løs  efter  det  andet.  Perserne  vidste  snart  igjen 
at  hævde  deres  Overlegenhed;  ved  Aar  932  fortrængte 
de  den  lejede  Tyrkerhær,  Kaliferne  havde  indført,  og 
spillede  som  Emir-al-omrah'er  en  lignende  Rolle  i 
Østen  som  Majordomerue  ved  de  sidste  Merovingers  Hof 
i  Frankrig.  De  fastsatte  Skatterne  og  besatte  alle 
Embederne  samt  ledede  Kalifen,  som  de  ønskede,  og 
gjorde  han  Modstand,  viklede  de  ham  bare  ind  i  et 
sort  Tæppe  og  kastede  ham  i  Tigris  eller  dræbte  ham 
paa  anden  Maade;  kort  sagt,  de  skaltede  og  valtede  efter 
eget  Tykke,  indtil  et  nyt  Naturfolk,  nemlig  Tyrkerne, 
dukker  op  paa  Skuepladsen  og  kalder  dem  igjen  til 
Orden. 

Det  brogede  Liv,  der  rørte  sig  i  godt  som  i 
ondt,  fik  herved  Liglagenet  over  sig.  Stridighederne 
forsvandt,  Tolerancen  med,  og  Kulturen  nedtrampedes 
af  de  tyrkiske  Hestehove.  Religionen  krystalliseredes 
i  Dogmer  og  alt  fik  mere  og  mere  Præget  af  det 
ubevægelige  og  stillestaaende,  der  endnu  er  Tyrkens 
Særkjende. 

Desuagtet  fornægter  Islam  ikke  sin  Stræben  efter 
Udbredelse.  Ved  Aar  1000  fæstede  den  fast  Fod  i 
Indien,  1206  naaede  den  Sumatra,  og  i  de  følgende 
Aar  gik  den  over  til  Malakka,  Java  og  Celebes,  og 
endnu  den  Dag  fortsætter  den  sin  Gang  mod  Øst.  I 
Afrika  trængte  Islam  i  Aaret  1086  over  Ørkenen  til 
Burnu,  siden  gik  den  videre  mod  Syd;  Dr.  Barth 
paastaar  i  sin  Rejsebeskrivelse,  at  Tuaregerne  have 
før  været  kristne.    For  Øjeblikket  fortrænger  Islam  i 

Abyssinien  langsom  Kristendommen,  hvilket  ogsaa  er 
Tilfældet  andre  Steder;  det  er  nemlig-  saa,  at  Islams 
Missionærer  ere  fattige,  medens  de  kristne  ere  temme- 
lig højt  lønnede,   og  ofte  omgive  de  sig  med  Overflod. 

« Islam, »  siger  Alfred  von  Kremer,  «paa  hvilken 
Kristendommen  i  Begyndelsen  havde  en  saa  stor 
Indflydelse,  befinder  sig  paa  en  mærkværdig  Maade 
nu,  hvor  den  synes  at  staa  ved  sit  Livs  Aften,  igjen 
udsat  for  en  alsidig  kristelig  Paavirkning,  idet  den 
evropæiske  Civilisation  paatvinger  sig  den  og  derfor 
fører  den  en  mere  indgribende  Reform  i  Møde  end 
alle,   den  tidligere  har  overstaaet.» 

Det  vilde  være  en  stor  Fejltagelse  at  tro,  at 
Koranens  Religion  derved  vil  blive  bragt  til  Fald, 
dertil  har  den  alt  for  dybe  Rødder  i  Folket;  men 
det  er  at  haabe,  at  den  renset  vil  gaa  ud  af  denne 
Kamp.  Jo  mere  Tidens  Nød  tvinger  Muselmændene 
til  at  lære  af  Evropæerne,  hvis  afgjorte  Overvægt 
de  ikke  mere  underkjende,  des  mere  ville  de  føres 
tilbage  paa  den  rigtige  Yej  til  en  praktisk  Livsopfat- 
telse, hvilken  paa  Grund  af  Overtro,  mystiske  Drømme- 
rier og  theologiske  Grublerier  saa  længe  har  været 
dem  fremmed. 


Femte  Kapitel. 

Islam  i  Spanien. 


Det  ligger  nær  af  Spaniens  naturlige  forhold 
og  Beliggenhed  at  drage  den  Slutning,  at  fremmede 
Folk  ville  betænke  sig  paa  at  angribe  det;  det  har 
paa  tre  Sider  Havet,  paa  den  fjerde  Pyrenæerne  og 
er  i  sit  Indre  opfyldt  af  mange  vilde  Bjærgegne.  Og 
dog  har  intet  Land  i  Evropa  lidt  mere  ved  fremmedes 
Indfald.  I  den  graa  Oldtid  forsøgte  Fønicierne  at 
sætte  sig  fast  der  og  udnytte  Landets  Kigdomme,  senere 
grundede  Grækerne  talrige  Kolonier  paa  Kysten,  der- 
efter oversvømmedes  det  af  Karthagere  og  ftomere,  og 
efter  heftige  Kampe  lykkedes  det  de  sidste  at  ud- 
slette Folkets  nationale  Præg  og  romanisere  det  saa 
grundigt,  at  det  i  Sprog  og  Kultur  var  sin  Modstander 
fuldkomment  jævnbyrdigt.  Da  det  romerske  Rige  gik 
til  Grunde,  blev  ogsaa  Spanien  hjemsøgt  af  Folkevan- 
dringens Horder.  Vandalerne  dannede  selvstændige 
Riger;  da  de  droge  til  Afrika,  kom  Sveverne  efter, 
og  disse  maatte  atter  vige  for  Vestgotherne,  der  indtoge 
det  meste  af  Spanien  og  en  Del  af  Frankrig.     Da  de 

sidste  hyldede  Ariiis'  Lære,  opstod  der  en  dyb  Kløft 
mellem  dem  og  den  undertrj^kte  Befolkning ;  men  Kong 
Leo  vigilds  Søn  Reccared,  der  besteg  Tronen  i 
Aaret  586,  foregav,  at  hans  Fader  paa  Dødslejet 
havde  afsvoret  sine  kjætterske  Vildfarelser  og  paalagt 
ham  at  værne  kraftig  om  den  katholske  Tro.  Ved 
højtidelig  at  lade  sig  krone  og  indrømme  Gejstlig- 
heden stor  Magt  vandt  han  denne  for  sig;  men  den 
opstaaede  Kløft  mellem  Befolkningen  laa  det  udenfor 
Kongernes  Magt  at  udjævne,  de  bleve  mere  og  mere 
et  Legetøj  i  Gejstlighedens  Haand,  idet  denne  havde 
faaet  fastslaaet  som  Lov,  at  naar  en  Regent  var  ind- 
viet til  Munk,  med  eller  uden  hans  Vidende,  skulde 
han  gaa  i  Kloster.  Derved  havde  den  sikret  sig  et 
bekvemt  Middel  til,  naar  den  ønskede  det,  at  skaife  sig 
af  med  en  Modstander.  Medens  Gotherne  levede  i 
Overdaadighed  og  overgave  sig  til  en  tøjlesløs  Luxus, 
fristede  de  lavere  Stænder  et  kummerfuldt  Liv  under 
Slavekaar.  Dette  Samfund  kaldte  Straffen  ned  over 
sig  ved  at  tage  meget  haarde  Bestemmelser  mod  Jø- 
derne. Kejser  Hadrian  havde  ladet  50,000  jødiske 
Familier  bosætte  sig  i  Landet,  og  efterhaanden  var 
dette  Tal  steget  betydelig.  Middelalderens  Kirke  gav 
dem  gjærne  Skylden  for  alt  ondt,  i  Følge  dens  Op- 
fattelse existerede  de  kun  for  at  minde  Verden  om 
den  mod  Frelseren  begaaede  Uretfærdighed.  I  Aaret 
616  udstedtes  en  Forordning,  hvori  paabødes,  at  de 
alle  inden  Aarets  Udgang  skulde  lade  sig  døbe;  næg- 
tede de  dette,  skulde  deres  Ejendomme  konfiskeres, 
hver  skulde  have  200  Piskeslag  og  derpaa  uddrives 
af  Landet.      90,000    lode    sig    skræmme    til   Daaben; 

men  denne  Omvendelse  var  kun  paa  Skrømt,  hvorfor 
Biskopperne  paalagde  dem  at  lade  deres  Børn  opdrage 
paa  kristen  Vis. 

I  80  Aar  lede  Jøderne  Undertrykkelse  af  enhver 
Art;  da  satte  de  sig  i  Forbindelse  med  nogle  Berber- 
stammer hinsides  Gibraltarstrædet,  der  vare  deres 
Trosfæller,  samt  med  de  Flygtninge,  der  havde  søgt 
et  Fristed  derovre;  Planen  blev  lagt  til  et  Oprør, 
der  ved  et  aftalt  Tegn  skulde  bryde  ud  flere  Steder 
i  Landet  og  ikke  gik  ud  paa  mindre  end  at  gjøre 
Spanien  til  et  fuldkomment  jødisk  Land.  Men  Planen 
blev  røbet,  Kong  Egiza  tog  kraftige  Forholdsregler 
for  at  forhindre  Oprørets  Udbrud  og  sammenkaldte  en 
Kirkeforsamling  i  Toledo,  hvor  han  for  Biskopperne 
og  Præsterne  fremlagde  Jødernes  Planer  og  bad  dem 
at  straffe  dette  forbandede  og  troløse  Folk  paa  det 
haardeste.  Dommen  lød  paa,  at  alle  Jøder  skulde 
miste  Ejendom  og  Frihed  og  for  Fremtiden  være 
de  kristnes  Slaver;  hvor  kristne  stode  i  Slave- 
forhold til  Jøder,  vendtes  dette  om.  Deres  Lov 
maatte  de  ikke  holde;  naar  Børnene  vare  syv  Aar 
gamle,  skulde  de  tages  fra  Forældrene  og  opdrages  i 
Kristendommen,  Jøder  maatte  ikke  giftes  sammen,  men 
kristne  Slaver  maatte  giftes  med  jødiske  og  omvendt. 
Berberne  søgte  vel  at  komme  dem  til  Hjælp,  men  Egiza 
slog  dem  tilbage.  Under  hans  Efterfølger  Vitiza  gjorde 
de  et  nyt  Forsøg  med  samme  Resultat.  Følgerne  af 
de  anvendte  Tvangsforanstaltninger  udebleve  ikke :  alle 
de,  der  udgjorde  Landets  Hovedstyrke  i  en  Kamp  mod 
en  indtrængende  Fjende,  Jøderne,  Slaverne  og  den 
fattige  Borgerstand,    vare  forbitrede   mod    Regeringen 

og  vilde  gaa  over  til  Fjenden,  saa  snart  han  viste  sig. 
I  Begyndelsen  af  det  ottende  Aarhundrede  opstod  Uro- 
ligheder i  Kongens  egen  Familie.  Prins  Roderik 
havde  ved  List  og  Rænker  blandt  de  mægtige  vundet 
sig  et  stort  Parti,  der  stødte  Vitiza  fra  Tronen; 
senere  blev  han  dræbt  (710).  Hans  to  Sønner  flj^g- 
tede  til  deres  Farbroder  Ærkebiskop  Oppa  i  Sevilla, 
med  hvem  de  lagde  Planer  om  at  styrte  Poderik. 
Da  fremmed  Hjælp  var  nødvendig,  henvendte  de  sig  til 
Gouvernøren  i  Ceuta,  Grev  Julian,  der  var  en  Fjende 
af  Roderik,  dels  fordi  han  ansaa  hans  Tronbestigelse 
for  en  Uretfærdighed,  og  dels  fordi  Roderik,  som 
Sagnet  fortæller,  havde  øvet  Vold  mod  hans  Datter. 
Hun  var,  som  det  var  Skik,  sendt  til  Toledo  for  at 
opdrages.  Her  blev  den  sanselige  Konge  forelsket 
i  hende,  og  da  hun  ikke  godvillig  vilde  bøje  sig  for 
hans  Yilje,  brugte  han  Magt.  Hun  underrettede  sin 
Fader  om,  hvad  der  var  sket,  og  han  udbrød:  «Ved 
den  levende  Gud,  jeg  skal  tage  Hævn!»  Derpaa 
satte  han  sig  i  Forbindelse  med  Oppa  og  flere  andre 
misfornøjede,  og  de  enedes  om  at  sende  Musa,  den 
arabiske  Statholder  i  Nordafrika,  en  Indbydelse  til  at 
gjøre  Forsøg  paa  at  erobre  Spanien. 

Vi  have  set,  hvorledes  Araberne  under  Moaviah 
vare  trængte  frem  lige  til  Atlasbjærgene.  En  senere 
Statholder  Akbar  forstod  ved  Maadehold  og  Mild- 
hed at  vinde  en  Mængde  Maurer-  og  Berberstammer 
for  sig  og  uddrev  ved  deres  Hjælp  de  tilbageblevne 
Grækere;  han  trængte  gjennem  de  bjærgfulde  Egne, 
hvor  Marokko  og  Fez  senere  anlagdes,  helt  ud  til 
Kysten    af   Atlanterhavet,    i    hvis    Bølger    han    drev 

sin  Hest  ud  under  Udraabet:  « Muhammeds  Gud, 
hvis  jeg  ikke  blev  standset  af  disse  Bølger,  vilde  jeg 
bære  dit  Navn  til  Verdens  Ende!»  Han  blev  senere 
dræbt  af  nogle  oprørske  Berbere.  Hans  Eftermand 
Abd-el-Malek  erobrede  Karthago,  og  Grækerne  saa 
fra  deres  Skibe  i  Havnen  en  ny  Opførelse  af  Tragedien 
fra  Romernes  Dage,  idet  Byen  blev  afbrændt.  Efter 
at  Grækerne  vare  gjorte  uskadelige,  vendtes  Vaabnene 
mod  de  oprørske  Maurere  og  Berbere,  der  under  deres 
Dronning  Kahira  forsøgte  at  gjøre  de  fremmede  Op- 
holdet utaaleligt.  Hun  var  Profetinde  og  opflammede 
sine  Krigeres  Begejstring  ved  glødende  Taler,  saa  det 
Ij^kkedes  dem  at  trænge  Araberne  tilbage  til  Ægypten. 
Derpaa  sammenkaldte  Kahira  alle  Stammehøvdinger 
og  sagde  til  dem:  «1  se,  at  det  fornemmelig  er 
vore  Stæder,  der  friste  Araberne  ved  deres  Sølv  og 
Guld;  men  hvad  bryde  vi  os  om  den  Slags  Skatte, 
da  vi  godt  kunne  nøjes  med,  hvad  Jorden  frembringer; 
lader  os  derfor  ødelægge  disse  Stæder,  der  friste 
Fjenden,  og  berøve  ham  ethvert  Paaskud  i »  De  gik 
ind  herpaa  og  forvandlede  i  forbavsende  kort  Tid  hele 
Landet  fra  Tanger  til  Tripolis  til  en  Ørken;  men 
uheldigvis  fangede  Araberne  Profetinden  og  dræbte 
hende,    og  dermed  var  Modstandskraften  brudt. 

Musa,  den  følgende  Statholder,  var  baade  Præst  og 
Kriger ;  han  gjorde  Berberne  indlysende,  at  de  vare 
af  arabisk  Blod,  omvendte  dem  til  Islam  og  søgte 
ved  Giftermaal  at  smelte  dem  sammen  med  Araberne. 
Han  havde  allerede  kastet  lystne  Øjne  over  Gibraltar- 
sti-ædet,  da  han  fik  det  ovenfor  nævnte  Bud  fra  Biskop 
Oppa  og  Grev  Julian;    men    i    en    saadan  vigtig  Sag 

turde  han  ikke  handle  paa  egen  Haand,  hvorfor  han 
udbad  sig  Kalifen  Valids  Tilladelse  til  at  drage  til 
Spanien.  Denne  svarede :  «Lad  Spanien  udspejde 
og  undersøge  ved  lette  Tropper ;  men  vogt  dig  i  det 
mindste  for  Øjeblikket  for  at  udsætte  en  stor  Hær 
for  de  Tarer,  der  ere  forbundne  med  et  Tog  paa  hin 
Side  af  Havet. »  —  Julian  havde  imidlertid  virket  i 
Spanien,  og  havde  navnlig  bragt  en  Mængde  Stormænd 
paa  Oprørets  Side,  hvilket  han  nu  meddelte  Musa.  I 
Følge  den  givne  Ordre  fra  Kalifen  lod  denne  400 
Fodfolk  og  100  Ryttere  overføre  til  Spanien  paa 
Grev  Julians  Skibe  under  Anførsel  af  Tarif.  De  plyn- 
drede hele  den  sydlige  Kyst  og  gjorde  store  Strejftog 
til  alle  Sider,  uden  at  nogen  hindrede  dem.  Efter  at 
have  samlet  en  Mængde  Fanger  og  et  rigt  Bytte  samt 
faaet  et  godt  Kjendskab  til  Landet,  vendte  de  tilbage 
til  Afrika.  Det  varede  et  Aars  Tid,  inden  Musa  fik 
samlet  den  fornødne  Hærstyrke  til  at  gjennemføre  sin 
Plan.  Den  næste  Sommer  lod  han  paa  fire  Skibe, 
som  Grev  Julian  laante  ham,  7000  Mand  under 
Tarik  sætte  over  til  Spanien;  1700  Gother  søgte 
forgjæves  at  hindre  dem  i  at  gaa  i  Land.  Roderik 
var  paa  denne  Tid  i  den  nordlige  Del  af  Landet  for 
at  dæmpe  et  Oprør,  da  han  fra  Statholderen  i  Andalu- 
sien modtog  Meddelelse  om  Fjendens  Landgang.  « Jeg 
ved  ikke,»  skriver  denne,  «om  de  ere  komne  fra  Himlen 
eller  fra  Jorden,  saa  pludselig  anfaldt  de  mig.  Jeg 
gjorde  den  Modstand,  jeg  kunde,  men  maatte  vige  for 
Overmagten.  Kom  endelig.  Herre,  til  os  i  vor  Nød 
med  saa  mange  Folk,  som  kan  samles;  kom  i  egen 
Person,   det  vil  være  det  bedste. » 

Han  samlede  vel  en  af  de  største  Hære,  der 
nogen  Sinde  har  staaet  paa  spansk  Grund,  nemlig  en 
Styrke  paa  90,000  Mand;  men  de  mødte  under  Fanen 
med  meget  forskjellige  Hensigter,  nogle  for  at  hjælpe 
ham  og  Fædrelandet,  andre  som  Vitizas  Sønner  og 
de  øvrige  misfornøjede  for  under  Slaget  at  forraade 
liam  og  gaa  over  til  Fjenden.  Tarik  havde  ogsaa 
trukket  Forstærkning  til  sig,  saa  hans  samlede  Styrke 
var  12,000  Mand.  Den  Kamp,  som  afgjorde  Spaniens 
Skæbne  for  Aarhuudreder,  fandt  Sted  i  Nærheden  af 
Vejer  de  la  Frontera  ved  den  lille  Flod  Salado, 
der  falder  ud  i  Atlanterhavet,  ikke  langt  fra  Kap  Tra- 
falgar;  nogle  Historieskrivere  antage,  den  har  varet  i 
otte,  andre  kun  i  tre  Dage,  det  sidste  er  vel  det  rime- 
ligste. Efter  to  Dages  uafbrudt  Kamp,  begyndte  Ara- 
berne at  vige  paa  den  tredje;  men  Tarik  red  frem 
foran  Rækkerne  og  holdt  en  opildnende  Tale.  « Havet 
er  bag,  Fjenden  foran  eder,  der  er  ingen  Redning 
uden  i  eders  Tapperhed  og  Guds  Bistand.  Ved  Allah, 
jeg  tager  den  fjendtlige  Konges  Liv,  eller  jeg  mister 
mit  eget !»  Idet  han  sagde  dette,  gjorde  han  i  Spidsen 
for  sin  Skare  et  rasende  Indhug,  medens  Vitizas  Sønner 
med  25,000  misfornøjede  Gother  og  Jøder  faldt  Eode- 
riks  Hær  i  Rj^ggen.  Kongen  flj^gtede  og  fandt  rimeligvis 
sin  Død  i  Guadaleteflodens  Bølger,  og  da  han  var  borte, 
opløstes  alt  i  den  vildeste  F'orvirring.  Saaledes  mistede 
Gotherne  deres  Frihed  og  Selvstæ.ndiglied  og  maatte 
finde  sig  i  at  gaa  under  det  samme  Aag,  som  de  før 
havde  paalagt  Jøderne. 

I  Følge  Koranens  Bud  tik  Tariks  Hær  de  V^ 
af  det  store  Bytte  og  opmuntredes  derved  til  at  fort- 

sætte  paa  den  begyndte  Bane.  Tarik  havde  vel  i  Lom- 
men Musas  Ordre  om  at  vende  tilbage ;  men  han  indsaa 
snart,  at  der  paa  denne  Skueplads  vilde  være  betydelig 
mere  at  udrette.  Da  hans  Sejr  over  Spanierne  blev 
bekjendt,  strømmede  der  Folk  til  ham  fra  alle  Kanter, 
særlig  en  Mængde  Berbere  og  Arabere  fra  Afrika,  der 
lyavde  Mod  paa  Bytte,  og  misfornøjede  fra  alle  Landets 
Dele.  Levningerne  af  den  gothiske  Hær  havde  indesluttet 
sig  i  Ecija,  men  Tarik  rykkede  imod  den  og  tvang 
dem  til  Overgivelse,  hvorefter  han  marcherede  mod  Ho- 
vedstaden. Frygtelige  Fortællinger  om  hans  Baahed  og 
Grusomhed  gik  foran  ham,  han  lod  saaledes  i  nogle 
Fangers  Nærværelse,  hvilke  han  senere  gav  Lejlighed 
til  at  flygte,  en  Del  faldne  Spanieres  Lig  koge. 
Bygtet  om,  at  Muselmændene  aade  deres  Fjender, 
udbredtes  og  gjorde  Folket  aldeles  fortvivlet. 

Flere  Byer,  deriblandt  Granada,  toges  med  Storm. 
Cordova  var  bestemt  paa  at  holde  sig  til  det  yderste; 
men  en  Hyrde  viste  Araberne  et  Sted,  hvorfra  man 
let  kunde  komme  ind  i  Byen  fra  Flodsiden.  En 
mørk  Nat  svømmede  1000  Ryttere,  hver  med  en  In- 
fanterist bag  paa  Hesten,  hen  til  det  betegnede  Sted 
og  trængte  ind  i  Staden.  Den  gothiske  Befalings- 
mand kastede  sig  med  400  Mand  ind  i  en  Kirke  og 
holdt  sig  der  i  tre  Maaneder,  da  blev  Kirken  stukket 
i  Brand,  og  de  indebrændte  alle.  I  alle  Byer  ydede 
Jøderne  deres  Stammefrænder  væsentlige  Tjenester, 
særlig  i  Toledo.  Da  Tarik  nærmede  sig  denne  By, 
toge  de  rige  og  mægtige  Tilflugt  til  Bjærgene,  medens 
de  fattige  saa  Bedningsmænd  i  de  kommende,  hvorfor 
Byen  uden  synderlig  Modstand   faldt  i  deres  Hænder. 

Tarik  drog*  som  en  Fyrste  ind  i  Kongeborgen  og  tog 
de  25  Guldkroner,  som  efter  Tallet  paa  de  vestgothiske 
"Konger  opbevaredes  der.  Vitizas  Børn  erholdt  glim- 
rende Belønning,  fordi  de  havde  forraadt  deres  Fædre- 
land :  de  tik  Krongodserne,  3000  i  Tallet,  og  desuden 
blev  Biskop  Oppa  Befalingsmand  i  Toledo. 

Musa  havde  imidlertid  ikke  Lyst  til  at  lade 
Tarik  være  ene  om  Æren  og  Fordelen,  derfor  drog 
han  med  18,000  Arabere  bag  efter  og  indtog  en 
Mængde  Byer,  da  «den  Almægtige  havde  besluttet  at 
overgive  de  ugudelige  i  vore  Hænder, »  som  de  arabiske 
Historikere  skrive.  Naar  en  By  var  indtaget,  stilledes 
den  under  Tilsyn  af  Jøder.  Araberne  trængte  frem 
gjennem  hele  Landet,  gik  over  Pyrenæerne  og  stand- 
sede først  ved  Rhonefloden.  Det  var  Musas  Mening 
først  at  standse  i  Konstantinopel;  han  vilde,  som  han 
selv  sagde,  lade  Evropas  Folk  og  Paven  i  Rom  vide, 
at  der  kun  er  én  Gud,  Frankere,  Germaner  og 
Italienere  skulde  vandre  ind  under  Halvmaanen.  Det 
saa  mørkt  nok  ud  i  Evropa  paa  den  Tid,  og  det 
er  ikke  let  at  vide,  hvorvidt  han  kunde  have  naaet 
i  Udførelsen  af  sine  dristige  Planer,  men  saa  opstod 
der  Strid  mellem  ham  og  Tarik,  hvilken  førte  til,  at 
han  lod  denne  piske  og  kaste  i  Fængsel.  Tarik  havde 
imidlertid  Venner  ved  Hoffet,  der  vidste  at  tale  hans 
Sag  for  Kalifen.  Resultatet  heraf  var,  at  Musa 
kaldtes  til  Syrien  for  at  rense  sig  for  adskillige  gra- 
verende Beskyldninger.  Han  adlød  ikke,  hvorfor 
KaUfen  sendte  en  af  sine  betroede  Mænd,  der  havde 
Dristighed  nok  til  at  lade  ham  fængsle,  just  som  han 
holdt  foran  Fronten  af  hele  sin  Hær.      Musa  lønnedes 

ilde  for  de  Tjenester,  han  havde  vist  Kalifatet;  først 
sad  han  i  lang  Tid  i  Fængsel,  derefter  blev  han 
pisket  og  dømt  til  at  betale  200,000  Guldstykker 
samt  miste  alle  sine  Værdigheder.  Han  blev  fattig 
og  foragtet  og  maatte  til  sidst  som  gammel  Mand  gaa 
omkring  og  tigge  sit  Brød. 

Efter  Musas  Fald  sendte  den  nye  Statholder  i 
Afrika  Ambisa  til  Spanien.  Han  vandt  Befolkningen 
ved,  til  Trods  for  at  Landet  var  blevet  skyldsat  paa 
sædvanlig  arabisk  Maade,  at  nøjes  med  en  forholdsvis 
lille  Skat,  fem  pCt.  af  dens  Ejendom,  der  frivillig 
gik  over  til  Islam,  og  ti  pCt.  af  dem,  der  ble  ve 
tvungne  dertil.  Han  optog  Musas  Plan  om  at  bane 
Vej  for  Islam  tværs  gjennem  Evropa,  hvorfor  han  plyn- 
drede Frankrig  lige  til  Rhonefloden ;  men  her  mødte  han 
kraftig  Modstand  af  Karl  Martel,  saa  det  ikke  lykkedes 
ham  at  faa  fast  Fod  i  Landet.  Hans  Efterfølger 
Abderrahman  havde  derimod  større  Held  med  sig. 
flan  haabede  at  kunne  drage  Fordel  af  en  Strid,  der 
var  opstaaet  mellem  Karl  Martel  og  Eudes,  Hertug 
i  Aquitanien,  hvorfor  han  med  en  stor  Hær  gik  over 
Pyrenæerne  for,  som  han  sagde,  at  finde  et  fast  og 
sikkert  Punkt  i  Frankrig,  hvorfra  han  bestandig  kunde 
angribe  Evropa  vest  fra,  medens  hans  Landsmænd  ved 
at  angribe  og  indtage  Konstantinopel  skulde  falde  ind 
fra  Øst.  Dette  blev  et  sandt  Plyndringstog.  Eudes 
mødte  ham  vel  ved  Garonnefloden,  men  han  led  et 
fuldstændigt  Nederlag;  hans  Hær  opreves,  og  han 
maatte  selv  flygte  til  sin  gamle  Fjende  Karl  Martel. 
Dette  styrkede  Abderrahmans  Mod.  Han  drog  videre 
og  samlede  et  umaadeligt  Bytte  ved  at  plyndre  Kirker 

og  Klostre,  særlig  gik  det  ud  over  St.  Hilariuskirken  i 
Poitiers  og  den  hellige  Martins  Grav,  paa  hvilken  From- 
heden i  flere  Aarhundreder  havde  ophobet  uhyre  Skatte. 
Hele  Evropa  var  som  lammet  af  Skræk;  men  Karl 
Martel  beholdt  Fatningen,  han  samlede  sine  Avstrasiere 
og  mødte  Fjenden  paa  Sletterne  ved  Poitiers  og  Tours 
(732).  »Frankerne, »  siger  en  gammel  Historieskriver, 
«stode  som  en  Mur,  som  en  Vold  af  Is,  mod  hvilken 
Arabernes  lette  Vaaben  sønderbrødes  uden  at  rokke 
den.  De  gjorde  gjentagne  Angreb,  men  hver  Gang 
de  rykkede  frem,  nedmejedes  de  af  Frankernes  Sværd, 
som  ogsaa  fældede  Abderrahman  selv.»  De  kristne 
vare  dog  ikke  stærke  nok  til  at  forfølge  den  bort- 
dragende Fjende,  medens  denne  dog  opgav  ethvert 
Forsøg  paa  at  erobre  Frankrig ;  dog  fandt  ofte  senere 
store  Plyndringstog  Sted,  ligesom  ogsaa  den  sydøstlige 
Kyststrimmel,  det  saakaldte  Septimania,  forblev  i  deres 
Besiddelse.  Indskrænket  til  Spanien,  vendte  Islam 
Vaabnene  mod  sig  selv,  idet  nemlig  Araberne  og  Ber- 
berne, der  trolig  havde  hjulpet  hverandre  at  føre 
Krigen,  nu  bleve  uenige  om  at  dele  Byttet,  og  sam- 
tidig rejste  de  fordrevne  Hovederne  paa  ny.  Eystede 
af  Skrækken,  havde  Landets  mægtige  for  at  redde 
Liv  og  Gods  søgt  Ly  i  de  asturiske  Bjærge,  og  derfra 
udgik  Ledelsen  af  de  hemmelige  Foreninger,  der  ud- 
bredtes Landet  over  med  det  Formaal  at  vinde  det 
tilbage.  I  Høvdingen  Pelayo  havde  de  en  kjæk  og 
snarraadig  Fører,  der  kjendte  Landet;  han  tabte  aldrig 
Modet  ved  et  Nederlag  og  tvivlede  aldrig  om  sin 
Sags  Sejr.  Han  undgik  dog  altid  Slag  i  aaben  Mark, 
men  tilføjede  Araberne  stor  Skade  ved  at  gjøre  uventede 

Angreb ;  derved  lykkedes  det  ham  dels  at  styrke  Modet 
hos  sine  Landsmænd,  dels  at  fratage  Araberne  flere 
betydelige  Byer.  Hans  Bestræbelser  fortsattes  af  Kong 
Alfons  af  Asturien,  der  udvidede  sit  Rige  lige  til 
Duero  og  sikrede  Grænserne  ved  at  opføre  en  Mængde 
Fæstninger  og  tillige  befæste  Bjærgpasserne,  hvorfor 
den  taknemlige  Samtid  gav  ham  Tilnavnet  den  store. 
Ved  Aar  750  skete  der  politiske  Omvæltninger 
i  Østen,  der  fik  stor  Betydning  ogsaa  for  Spanien, 
idet  Ommajaderne  dels  udryddedes,  dels  fordreves  af 
Abbassiderne.  Mer  van  II.  flygtede  til  Ægypten, 
men  dræbtes  der,  medens  en  vel  organiseret  For- 
følgelse blev  iværksat  mod  hans  Slægt,  ledsaget  af 
de  værste  Grusomheder,  Historien  kjender.  Mange 
af  Fyrstens  Familie  havde  søgt  Ly  hos  Beduinerstam- 
merne ;  men  da  Abbas  udstedte  en  almindelig  Amnesti, 
kom  de  frem  og  bleve  saa  myrdede  paa  tre  nær,  nemlig 
Yahya,  Abderrahman  og  en  yngre  Broder.  De  havde 
været  saa  kloge  at  holde  sig  i  deres  Skjul  for  først  at 
se,  hvorledes  det  gik  de  andre ;  en  Tjener  skulde  bringe 
dem  Underretning  derom,  men  han  kom  tilbage  for- 
fulgt af  Soldaterne ;  Yahya  dræbtes,  men  Abderrahman 
var  paa  Jagt,  saa  han  fik  lige  Tid  til  at  tage  sin  lille 
Søn  og  sine  to  Søstre  samt  Broderen  med  sig  paa  Flugten 
til  et  lille  Hus,  som  han  ejede  ved  Evfrat.  Her 
levede  han  rolig  i  nogen  Tid;  men  som  han  en  Dag 
havde  lagt  sig  til  Hvile  i  et  mørkt  Værelse,  kom 
hans  Søn  grædende  ind  til  ham  og  sagde,  at  han 
kunde  se  de  sorte  Faner.  Abderrahman  foer  op  og 
saa  Fjenden  i  det  fjærne.  Han  stak  nogle  Penge 
til    sig    og    bad  sine  Søstre  at  sende  hans  tro  Tjener 

Badr  efter  ham  til  et  Sted,  han  angav  dem.  Derpaa 
kaldte  han  paa  sin  Broder,  der  ogsaa  var  i  Hnset,  og 
saa  toge  de  Flugten  til  de  tætte  Skove  ved  Evfrat- 
floden ;  men  en  utro  Slave  røbede  deres  Opholds- 
sted. De  hørte  Hestetrav  nær  ved  og  havde  ingen 
anden  Udvej  end  at  kaste  sig  i  den  brusende  Flod. 
Hytterne,  der  imidlertid  vare  komne  til  Bredden, 
søgte  ved  gyldne  Løfter  at  kalde  dem  tilbage. 
Broderen  lod  sig  bedaare  heraf,  og  Abderrahman 
saa  med  Gru,  medens  han  kæmpede  for  sit  Liv  i 
Bølgerne,  hvorledes  denne  blev  halshugget  paa  Strand- 
bredden. Abderrahman  kom  lykkelig  over  og  naaede 
til  Palæstina,  hvor  Badr  kom  til  ham  med  Penge  og 
Ædelstene ;  siden  flygtede  de  til  Afrika,  hvor  de  flakkede 
om  fra  den  ene  Beduinerstamme  til  den  anden,  ofte 
udsatte  for  at  blive  kj endte  og  dræbte.  Abderrahman 
havde  en  Spaadom  at  holde  sig  til,  der  gjorde,  at 
han  ikke  kunde  sidde  i  Bo ;  der  var  nemlig  sagt,  at 
naar  Ommajadernes  Trone  styrtedes,  skulde  et  Skud 
af  den  gamle  Stamme  rejse  den  paa  ny,  og  han  var 
dette  Skud;  thi  han  var  den  sidste  af  sin  Slægt. 

Nu  hørte  han  om  Stridighederne  i  Spanien  mellem 
de  forskjellige  Stammer  ligesom  mellem  Statholderen  og 
Feltherrerne,  og  derfor  sendte  han  Badr  derover  for  at 
meddele,  at  et  Skud  af  den  gamle  Herskerslægt  van- 
kede fredløs  omkring  i  Afrikas  Ørken.  Badr  mødtes 
i  Cordova  med  80  af  de  mest  indflj'delsesrige  Musel- 
mænd,  og  disse  enedes  om  at  lade  ham  rejse  tilbage 
til  Abderrahman  med  Indbydelse  til  at  komme  til 
Spanien,  hvilket  denne  med  Glæde  gik  ind  paa.  Han 
landede  ved  Almunekar    755    og    modtoges   med  stor- 

mende  Jubel;  en  anselig  Skare  flokkedes  om  ham,  og 
i  Spidsen  for  denne  sejrede  han  saa  vel  over  de  kristne 
Fjender  mod  Nord  som  over  Arabernes  oprørske  Skarer 
og  endelig  over  en  stor  Hær,  som  Kalifen  sendte 
mod  ham  under  Anførsel  af  Almanzor.  Sidstnævnte 
faldt,  og  Abderrahman  lod  hans  Hoved  afhugge  og 
sende  til  Kalifen,  der  ved  Synet  deraf  blev  saa  for- 
færdet, at  han  udbrød:  «Gud  være  lovet,  at  Havet 
nu  er  mellem  mig  og  denne  Djævel  I » 

Der  er  en  mærkelig  Lighed  mellem  denne  Flygt- 
ning fra  de  arabiske  Ørkener  og  hin  bekj endte  Flygt- 
ning i  de  nordiske  Skove,  der  efter  mangfoldige 
Skæbnens  Omvexlinger  naaede  Sverigs  Trone,  og  lige- 
som denne  fik  Abderrahman  ikke  I^ov  til  at  leve  et 
fredeligt  Liv.  Det  var  en  vanskelig  Opgave  for  en 
Fyrste  paa  denne  Tid  i  Spanien  at  styre  Statsskibet. 
Flere  Keligioner  stode  mod  hverandre,  en  stor  Del 
af  Landets  Indbyggere  vare  endnu  Hedninger,  en 
anden  Del  kristne ;  Jøderne  havde  erhvervet  sig  en  ikke 
ubetydelig  Magt,  medens  Islam  var  spaltet  i  en 
Mængde  Sekter,  der  med  Hensyn  til  dogmatiske 
Stridigheder  ikke  gave  de  kristne  noget  efter;  tillige 
bestod  Folket  af  de  mest  forskjellige  Elementer  hvad 
Afstamning  angaar.  Ikke  desto  mindre  forstod  Abder- 
rahman med  Sværdet  i  den  ene  Haand  og  Bogen  i 
den  anden  at  grundlægge  en  Blomstringstid  for  Lan- 
det,  hvortil  Historien  ikke  kan  opvise  Magen. 

En  af  Feltherrerne,  Jussuf,  der  var  Statholder, 
da  Abderrahman  kom  til  Spanien,  kunde  ikke  glemme 
sin  fordums  Herlighed,  hvorfor  han  sendte  Bud  til 
Kejser  Karl  den  store  om  Hjælp,  hvilken  denne  villig 

3'dede,  og'  man  tik  nu  det  Syn  at  se,  at  Arabere  og 
kristne  i  Forening  kæmpede  mod  Arabere  paa  fremmed 
Grund.  Karl  vandt  vel  adskillige  Sejre,  men  tabte 
ved  Koncevalles  og  maatte  drage  tilbage,  da  Saxerhøv- 
(lingen  Witekind  paa  n}'  havde  rejst  sit  Folk  til  Op- 
stand. Derefter  maatte  Abderrahman  dæmpe  det  ene  Op- 
rør efter  det  andet;  han  maatte  trods  sin  milde  Karakter 
se  paa  Folket  med  Mistro,  hvorfor  han  anskaffede 
sig  en  Livvagt  paa  6000  Mand  fremmede  og  Ud- 
lændinge; disse  liavde  ganske  den  samme  Stilling  som 
Væringerne  i  Konstantinopel  eller  Tyrkerne  i  Bagdad, 
men  paa  Grund  af  den  store  Magt,  de  kom  i  Be- 
siddelse af,  bleve  de  i  lige  Grad  Gjenstand  for  Arabernes 
og  de  indfødtes  Had. 

At  denne  Fyrste  har  raget  højt  op  over  sin 
Samtid,  kan  skjønnes  af  følgende  Vers,  som  han  skrev 
til  sin  Palme,  hvilket  Træ  han  havde  plantet  paa 
Spaniens  Jordbund  for  bestandig  at  have  et  Minde 
for  Øje  fra  sit  elskede  Fædreland: 

«Ogsaa  du,  min  stolte  Pahne, 
du  staar  her  jo  som  en  fremmed, 
blide  Vinde  fra  Algarve 
til  dig  Kys  og  Kjærtegn  bringe. 
Du  i  frugtbar  Jord  slaar  Rødder 
og  mod  Himlen  stolt  dig  hæver. 
Sorgens  bitre  Taare  græd  du, 
hvis  som  jeg  du  kunde  føle. 
Ej  du  føler  Uvejrsstorme, 
Som  jeg  af  en  ublid  Skæbne; 
thi  bestandig  Sorg  og  Smerte 
mig  med  Taarestrømme  væde. 
Jeg  med  mine  Taarer  dugged 
Palmerne,  som  Evfrat  vander. 

Ak,  men  Palmerne  og  Floden 

glemte  alle  mine  Sorger, 

da  min  haarde,  fjendske  Skæbne 

og  de  vilde  Abbassider 

nødte  mig  til  at  forlade 

alt,  hvad  Sjælen  hojest  elsked. 

Om  mit  Fædreland,  det  dyre, 

intet  Minde  hos  dig  lever; 

men  jeg  aldrig  kan  undlade 

det  sørgmodig  at  begræde. » 

Spaniens  Befolkning*  havde  saaledes  for  flere  Aar- 
hundreder  skiftet  Herrer.  Vil  man  se  bort  fra  de 
Plyndringer  og  Ødelæggelser,  som  Krigen  i  disse  Tider 
altid  førte  med  sig,  maa  det  siges,  at  Byttet  var  en 
Vinding.  Da  Abderrahman  og  hans  Efterfølgere  havde 
faaet  Eoligheden  bragt  til  Veje,  respekterede  de  i 
høj  Grad  Folkets  Rettigheder  og  Sædvaner.  Det  be- 
holdt sine  Love  og  Dommere  og  fik  Embedsmænd  af 
sin  eget  Midte.  De  bortflygtede  Adelsmænds  Ejen- 
domme hjemfaldt  vel  til  Staten;  men  denne  lod  dem 
bestyre  ved  Forpagtere,  der  kun  skulde  udrede  en 
forholdsvis  lille  Afgift.  Før  havde  en  kristen  ikke 
Ret  at  sælge  sin  Ejendom,  dette  tillodes  nu;  før  havde 
den  overdaadige  Adel  som  en  Flok  Dronebier  tæret 
Statens  Kraft,  nu  kom  Arbejdet  til  Anseelse.  Selv 
Kirkens  Ret  blev  respekteret.  Bispedømmerne  bestode 
uforandrede  med  frit  valgte  Biskopper  og  den  sæd- 
vanlige Gejstlighed.  Hos  de  samtidige  Forfattere  er 
det  heller  ikke  saa  meget  Religions-  som  Racehadet, 
der  kommer  til  Orde;  man  har  endog  Exempler  paa, 
at  der  er  holdt  kristelig  og  muhammedansk  Guds- 
tjeneste i  samme  Kirke.      Selvfølgelig    kom  ofte  gjen- 

sidige  Spotterier  frem  over  Troen  fra  de  forskjellige 
Sider;  men  dette  Spør^smaal  blev  dog  af  underordnet 
Natur,  idet  Araberne  snart  lagde  Beslag  paa  alle 
Tanker  og  Hænder  for  at  gjore  Spanien  til  Evropas 
Have. 

De  Araberhære,  der  kom  til  Spanien,  ere  ikke 
at  sammenligne  med  deres  fanatiske  Forfædre,  der 
droge  ud  under  Muhammed  og  de  første  Kalifer.  De 
vare  opvoxede  under  en  forholdsmæssig  høj  Kultur; 
deres  praktiske  Blik  opdagede  snart,  hvilken  Bigdom, 
den  spanske  Jord  kunde  j'de,  naar  den  blev  ordentlig 
behandlet.  Understøttede  af  lærde,  Politikere,  Øko- 
nomer og  dygtige  Landmænd,  begyndte  de  at  kultivere 
Landet  paa  en  rationel  Maade.  1  Persien  havde  de 
lært  at  anlægge  mægtige  Vandledninger ;  dette  bragtes 
i  Anvendelse  her,  og  som  Følge  heraf  steg  i  kort 
Tid  Jordens  Frugtbarhed  til  en  forbavsende  Højde. 
De  gamle  Sølvværker,  som  Fønicierne  for  Aarhundreder 
tilbage  havde  hentet  en  stor  Del  af  deres  Bigdomme 
fra,  men  som  nu  vare  forfaldne,  aabnedes  paa  ny,  og 
flere  andre  anlagdes.  Fra  alle  arabiske  Biger  strømmede 
store  Skarer  af  flittige  Landmænd  og  Haandværkere 
til  Spanien,  fordi  der  ydedes  en  usædvanlig  høj  Løn. 
Det  var  til  stor  Held  for  Landet,  at  Abderrahman 
løsrev  sig  fra  Kalifatet,  da  de  uhja^e  Summer,  der 
ellers  gik  til  Damaskus,  nu  kunde  anvendes  paa  dets 
Opkomst. 

I  hvilken  Maalestok  dette  fandt  Sted,  kan  en- 
kelte Exempler  gjøre  indlysende.  Cordova,  der  nu 
har  50,000  Indbyggere,  havde  i  Midten  af  det  10de 
Aarhundrede  over  1  Million,   der  var  flere  end  200,000 

Huse,  28  Forstæder,  600  Moskeer,  80  offentlige  Skoler, 
900  Badehuse  og  50  Hospitaler  samt  70  Bibliotheker ; 
Byen  oplystes  hele  Natten  igjennem  af  Lygter,  700 
Aar  senere  var  der  ikke  en  Gang  saadanne  i  London ; 
Gaderne  vare  smukt  brolagte,  medens  man  flere  Aar- 
hundreder  efter  paa  en  regnfuld  Dag  møjsommelig 
maatte  ælte  sig  frem  gjennem  Dyndet  paa  Gaderne  i 
Paris.  —  I  det  mauriske  Spanien  laa  12,000  Lands- 
byer; foruden  de  6  Hovedstæder  Toledo,  Mérida,  Sara- 
goza,  Valencia,  Murcia  og  Granada  var  der  80  Stæder 
af  anden  Rang  og  dertil  300  Kjobstæder.  I  mange 
Miles  Omkreds  var  Cordova  omgivet  af  Slotte,  Land- 
steder og  Haver.  Abderrahman  I  paabegyndte  den 
prægtige  Moske  i  Cordova,  der  skulde  maale  sig  med 
Ommajadernes  i  Damaskus  og  Abbasidernes  i,  Bagdad,- 
men  som  først  fuldførtes  af  Abderrahman  III^.  Paa 
Pladsen,  der  var  600  Fod  lang  og  250  Fod  bred, 
stod  en  kristen  Kirke,  som  Abderrahman  kjøbte  og 
lod  nedrive,  og  derefter  opførtes  Moskeens  herlige 
Pragtbygning.  Den  havde  30  Tvær-  og  19  Lang- 
skibe, der  sondredes  fra  hverandre  ved  1093  Søjler 
af  Marmor  og  Jaspis.  Der  var  24  Døre,  smj^k- 
kede  med  Relieffer,  medens  Hoveddøren  i  Midten  var 
dækket  med  Guldplader.  Kirken  oplystes  af  4,700 
Sølvlamper,  der  i  mægtige  Sølvkjæder  hang  ned  fra 
det  udskaarne  Cedertræs  Loft;  til  dem  brugtes  24,000 


^  Det  var  denne  Fyrste,  der  efter  at  have  regeret  i  50 
Aar  satte  sig  ned  for  at  udfinde,  hvor  mange  lykkelige  Dage 
han  havde  haft  i  sit  Liv.  Han  kunde  kun  tælle  14,  hvor- 
paa  han  udbrød:  <^0,  Menneske,  sæt  ikke  din  Lid  til  denne 
Verden. » 

Pund  Olje  om  Aaret  og-  desuden  anvendtes  i  Kirken 
120  Pd.  Alo  og  Ambra  til  at  udbrede  Vellugt.  Der 
fortælles,  at  Abderrahman  I.  ofte  steg  op  i  det  ufuld- 
endte Taarn  for  at  nyde  den  vide  Udsigt  og  derved 
mindes  det  Fædreland,   han  aldrig  kunde  glemme. 

Ikke  mindre  Luxus  anvendtes  paa  KalifernesPragt- 
bj^gninger.  De  opførtes  enten  paa  en  ganske  aaben 
Slette  eller  laa  helt  skjulte  i  Skoven.  De  havde 
Balkoner  af  poleret  Marmor,  Værelser,  hvis  Vægge 
vare  indlagte  med  Mosaik,  og  overhvælvedes  af  Glas- 
tag, der  spillede  i  gyldne  Farver,  og  hvorover  Vandet 
stadigt  strømmede.  Der  var  Kviksølvsfontæner,  hvor- 
fra Draaberne  faldt  i  Sølvskaaler  og  frembragte  ved 
deres  Klang  en  underlig  feagtig  Musik ;  der  var  Spring- 
vand af  Jaspis,  i  hvis  Midte  der  laa  en  Guldsvane, 
medens  Loftet  oven  over  glimrede  af  Perler.  Ved 
Hjælp  af  skjulte  Rør  lededes  Blomsterduften  fra 
Haverne  ind  i  Værelserne;  disse  vare  udsmykkede 
med  alt,  hvad  østerlandsk  Fantasi  kunde  udfinde  i 
Retning  af  Pragt ;  kostbare  Tæpper  bedækkede  Gulvene 
og  paa  Væggene  vare  anbragte  Malerier  med  Optrin 
af  Naturen  eller  Paradislivet,  fra  Loftet  hang  Lyse- 
kroner, en  enkelt  Sal  skal  endog  have  haft  1084 
saadanne,  Møblerne  vare  af  Sandel-  eller  Citrontræ,  ind- 
lagte med  Sølv,  Elfenben  eller  Perlemoder.  Kvinderne 
havde  deres  Konversationslokaler,  Børnene  Labyrinther 
og  Marmorgaarde  og  Mændene  Bibliothekerne,  hvoraf 
en  enkelt  Kalifs  endog  var  saa  stort,  at  Kataloget 
alene  tæller  40  Bind.  Med  en  tilsvarende  Pragt  ble  ve 
Haverne  anlagte. 

En  almindelig  Oversigt  over  Landets  Produktion  vil 

vise,  hvorfra  de  store  Summer  kom,  der  brugtes  til  denue 
Prag-t.  Bjærgværkerne  ved  Jaen  og  Tejos  Kilder  gave 
rigt  Udbytte,  der  fandtes  Rubiner  ved  Malaga  og 
Beja,  Koraller  og  Perler  fiskedes  ved  Kysten.  Jøderne, 
der  havde  fri  Religionsøvelse  i  Spanien,  samledes  efter- 
haanden  der  fra  hele  Evropa  for  at  undgaa  den  al- 
mindelige Forfølgelse  og  regelmæssige  Udplyndring,  som 
de  alle  andre  Steder  vare  udsatte  for,  og  bragte  der- 
ved Handelen  et  stort  Opsving.  Der  udførtes  farvede 
Skind  fra  Cordova,  Klæde  fra  Murcia,  Silkevarer  fra 
Granada  og  Bomuldspapir  fra  Salibah,  i  Sevilla  skal 
der  have  været  60,000  Væverstole.  Hvor  stor  Spa- 
niens Tab  har  været  ved  Maurernes  Fordrivelse,  kan 
et  enkelt  Tal  anskueliggjøre.  I  Aaret  950  havde 
Andalusien  34  Mill.  Indbyggere,  nu  har  hele  Spa- 
nien 17  Millioner;  den  Jord,  der  den  Gang  rigelig 
formaaede  at  ernære  disse  Masser,  er  nu  udtørret  og 
øde  og  yder  kun  noget  der,  hvor  Maurernes  Vand- 
ledninger have  holdt  sig.  Mange  Aars  møjsommelige 
Arbejde  og  uhyre  Kapitaler  vilde  nu  være  nødvendige 
for  at  føre  den  gamle  Frugtbarhed  tilbage  og  igjen 
gjøre  Spanien  til  den  Have,  som  Inkvisition  og  Fana- 
tisme har  forvandlet  til  en  Kirkegaard  ved  at  fordrive 
dens  flittige  Dyrkere. 

Ved  det  praktiske  Vandingssystem  og  Haand- 
værkernes  ihærdige  Arbejde  forøgedes  Statsindtæg- 
terne  i  en  forbavsende  Grad.  Medens  de  under  de 
første  Emirer  kun  havde  været  c.  600,000  Dukater, 
stege  de  under  Abderrahman  III  til  13  Mill.,  hvoraf 
alene  Hovedstaden  ydede  de  3.  Ikke  alene  leveredes 
Landets  egne  Produkter  i  rigt  Maal,  men  Jordbunden 

viste  sig  tillige  skikket  til  en  Mængde  fremmede 
Planter,  der  overførtes  og  senere  fandt  Vej  til  flere 
Lande  i  Evropa.  Saaledes  overførtes  af  Farveplanter 
Safran,  Saflor,  Krap  og  Indigo,  af  Handelsplanter 
Senep  og  Peber,  til  Fremme  af  Silkeavlen  plantedes 
Morbærtræer.  Da  de  arabiske  Læger  vare  saa  føjelige 
at  tilstaa,  at  Spaniens  haarde  Klima  gjorde  det  nød- 
vendigt at  drikke  Yin,  anvendtes  særlig  Flid  paa 
Yinstokkens  Forædling;  de  bedste  Produkter,  Malaga- 
og  Jeresvine,  stamme  fra  denne  Tid.  Der  gjordes 
ligeledes  Forsøg  med  at  overføre  de  Planter,  hvoraf 
Araberne  fra  gammel  Tid  tilberedte  deres  kostbare 
vellugtende  Oljer,  Salver  og  Essenser,  men  dette  mis- 
lykkedes. Ris,  Bomuld  og  Morbærtræer  udgjorde 
Landets  største  Rigdom.  Olje-  og  Figentræet  voxede 
i  vild  Tilstand,  de  bleve  forædlede  og  udbredtes 
over  hele  Spanien;  de  arabiske  Navne  paa  disse 
Træer  gik  endog  over  i  det  spanske  Sprog  og  bruges 
endnu.  Endvidere  overførtes  Aprikos- ,  Fersken-  og 
og  Granattræet  samt  Daddelpalmen,  hvis  Navn  ligeledes 
vandt  Borgerret.  Endelig  kan  nævnes  Indførelsen 
af  Sukkerrør,  Pistacie,  Bananer  osv.  Som  et  Bevis 
paa  Havekunstens  høje  Standpunkt  kan  anføres,  at 
man  ved  at  pode  Rosenkviste  paa  Mandeltræer  frem- 
bragte de  højstammede  Sevillas  Roser,  hvoraf  der 
senere  gik  saa  stort  et  Ry. 

Med  en  lignende  Omhyggelighed  lagde  Maurerne 
sig  efter  Kvægavlen,  ihvorvel  de  kun  holdt  Heste, 
MuldjT  og  Kameler.  De  andalusiske  Heste  bleve  snart 
lige  saa  højt  skattede  som  den  arabiske  Racehest,  og 
de    udførtes    i  Mængde.     I    det    hele    taget    bleve    de 

spanske  Varer  udsøgte  Artikler  paa  Markedet;  saa- 
danne  Ting  som  Toledo  Staalklinger,  Corduan,  Silke- 
stoffer, Slørarbejder,  Bomulds-  og  Linnedvarer  ^  frem- 
bragtes i  Masser  og  kunde  maale  sig  med  Orientens 
bedste.  Hvor  stor  Udførselen  har  været,  kan  skjønnes 
af,  at  der  i  Cordova  i  dens  Blomstringstid  var  130,000 
Mennesker,   der  ernærede  sig  af  Silke  væveri. 

Araberne  have  paa  Opfindelsernes  Omraade  ikke 
frembragt  noget  originalt;  men  de  havde  et  sikkert 
Blik  for  Tingenes  praktiske  Nytte,  hvorfor  de  hos 
de  forskjellige  Folk,  de  kom  i  Berøring  med,  toge, 
hvad  de  fandt  brugeligt.  Af  Kineserne  lærte  de  at 
kjende  Krudtet;  det  brugtes  ved  Belejringen  af  Alicante 
i  Aaret  1331,  altsaa  23  Aar  for  Berthold  Schwartz 
opfandt  det  i  Tyskland.  Deres  Kanoner  vare  af 
Smedejærn.  Kompasset  have  de  ligeledes  bevislig 
brugt  mange  Aarhundreder,  før  Gioja  fra  Amalfi  levede ; 
de  brugte  det  paa  deres  lange  Sørejser,  men  særlig 
til  at  angive  dem  Eetn ingen  efter  Mekka.  I  For- 
bindelse hermed  kan  nævnes,  at  de  mægtig  bidroge  til 
Fremme  af  Evropas  Kultur  ved  at  bringe  Papir- 
fabrikationen dertil.  Der  anlagdes  en  Fabrik  i 
Jativa,  og  derfra  udbredte  Fabrikationen  sig  over  de  til- 
stødende Lande,  men  rigtig  nok  langsomt,  fordi  Folk  i  det 
hele  ikke  havde  Brug  for  Skrivemateriel,  Læsning  og 
Skrivning  var  noget,  som  kun  Gejstligheden  gav  sig  af 
med.  De  vedbleve  at  benytte  det  kostbare  Pergament  og 
kradsede  vel  ogsaa  af  og  til  græske  og  romerske  Haand- 


'  Evropæerne  lærte  først  af  Maurerne  at  anvende  Bom- 
uld- og  Linnedstoffer  til  Underbeklædning;  hos  Damerne  har 
det   gamle  arabiske  Navn  Mamelukker  holdt  sig. 

skrifter  ud  for  at  benj^tte  Pergamentet  paa  ny.  Men  hvor 
stor  Betj'dning-  Papiret  havde  for  Bogtrykkerkunsten,  for- 
staas  af  sig  selv.  Med  Hensyn  til  denne,  da  havde  Ara- 
berne været  meget  nær  ved  at  komme  Guttenberg  i  For- 
kjøbet;  de  havde  nemlig  lært  af  Kineserne  at  bruge 
bevægelige  Typer  ved  Trykningen  af  deres  Spillekort. 

Det  er  maaske  rimeligt,  at  Evropæerne  før 
Arabernes  Indfald  liave  kjendt  vort  nu  brugelige  Tal- 
system, men  de  have  ikke  benyttet  det,  før  det  blev 
almindeligt  ved  mauriske  og  jødiske  Kjøbmænd.  Det 
modtoges  med  Glæde  af  «de  svedende  Regnskabsførere, » 
for  hvilke  det,  som  Vilhelm  af  Malmesbury  siger,  var 
en  vidunderlig  Lettelse;  hvor  stor  denne  har  været, 
kan  enhver  let  faa  et  Bevis  for  ved  at  forsøge  at 
udføre  et  almindeligt  Multiplikation sstykke  efter  det 
gi.  Romertalsystem.  Pave  Sylvester  den  2den  var  den 
første,  som  indførte  det  arabiske  Talsystem  (som  det 
urigtig  kaldtes,  da  Araberne  havde  lært  det  i  Indien). 
Da  han  skrev  om  dette  til  sin  Yen  og  Beskytter, 
Kejser  Otto  III,  tiltøjede  han  om  Nullet,  som  følger 
efter  9,  men  gjør  hvert  Tal,  det  føjes  til,  10  Gange 
saa  stort:    «Jeg  ligner  det  sidste  af  Tallene. » 

Som  ovenfor  fortalt  vare  Jøderne  Arabernes  Por- 
bundsfæller  ved  Spaniens  Indtagelse.  Forholdet  mellem 
dem  vedblev  at  være  venligt,  særlig  fordi  begge 
Parter  havde  tabt  en  Del  af  deres  oprindelige  Fana- 
tisme under  Paavirkning  af  de  forskjellige  Ideer,  hvor- 
med de  kom  i  Berøring;  saa  vel  Muselmænd  som 
Jøder  lo  hemmelig  ad  Polytheisterne  paa  den  anden 
Side  af  P3Tenæerne  og  saa  særlig  kritisk  paa  den 
udbredte  Mariedyrkelse.     Araberne  ha\de  en  Koffardi- 

flaade  paa  over  1000  Skibe,  der  befarede  saa  godt  som 
alle  de  den  Gang  bekj  endte  Have.  At  deres  Handels - 
omraade  har  strakt  sig  højt  mod  Nord,  bevidne  de 
mange  Fund  af  arabiske  Mønter,  der  ere  gjorte  der. 
Blivende  Spor  af  deres  Betydning  har  man  i  det 
endnu  brugte  Ord  Karat.  Den  mindste  Vægt  var 
Bygkornets,  fire  af  disse  var  lig  en  Fladbælle,  og. 
dens  Vægt  nævnede  man  Karat.  Det  forbavsede 
Evropa  saa  med  Forundring  paa,  hvorledes  Østens 
Æventyrverden  gjennem  de  glimrende  Stoifer,  disse 
Handelsmænd  bragte  paa  Markedet,  aabnede  sig  for 
det ;  det  var  i  Førstningen  Luxus,  men  blev  inden  kort 
Tid  til  Livsfornødenheder.  Ved  det  store  Forbrug 
deraf  blev  Handelen  i  Almindelighed  udfoldet,  Handels- 
stæderne  rigere  og  elegantere,  Bygningerne  prægtigere 
og  Kulturen  i  det  hele  forhøjet. 

Men  bidrog  saaledes  dette  flittige  og  arbejds- 
lystne  Folk  betydelig  til  at  fremme  den  materielle 
Kultur,  saa  have  de  ogsaa  paa  det  aandelige  Om- 
raade haft  ikke  saa  ringe  Betydning.  Det  er  be- 
kjendt,  at  den  katholske  Kirke  aldrig  har  yndet  selv- 
stændig Tænkning,  der  jo  let  kunde  føre  til  afvigende 
eller,  for  at  holde  os  til  Datidens  Sprogbrug,  kjætterske 
Meninger.  Det  er  før  omtalt,  hvorledes  Kirken  efter 
Konstantin  lagde  an  paa  en  planmæssig  Forfølgelse  af 
anderledes  tænkende.  Dette  Princip  vedblev  at  være  det 
ledende,  indtil  det  til  Dels  blev  brudt  ved  deformationen. 
Man  saa  i  Videnskaben  en  Fjende,  der  skulde  tilintet- 
gjøres;  en  af  Kirkens  mest  fremragende  Mæ.nd  havde 
endog  sagt,  at  « Uvidenheden  er  Fromhedens  Moder. » 
Selv  Menighedens  egen  Bog  toges  ud  af  dens  Ha^nder, 

og  Kirken  paatog  sig  at  være  Leder  ikke  blot  i  det 
religiøse  men  ogsaa  i  alle  jordiske  Forhold.  Den 
konstruerede  en  ejendommelig  Naturopfattelse ,  som 
det  var  livsfarligt  at  sætte  sig  op  imod,  hvad  Galilæis 
Historie  beviser.  Den  forfulgte  Lægerne  og  søgte 
Folkets  Helbredelse  ved  Underkure,  Helgenlevninger 
og  hellige  Kilder.  Ikke  nok  med  at  hver  Sygdom 
kureredes  af  en  bestemt  Helgen,  fortalte  Kirken  de 
mest  underfulde  Historier  om,  hvad  hellige  Mænd  i 
denne  Henseende  havde  udrettet.  8t.  Hugo  driver 
en  skrækkelig  Slange  ud  af  en  Kvinde  ved  at  give 
hende  Vievand;  St.  Coleta  opvækker  med  sin  Stav 
over  100  Børn  fra  de  døde;  paa  den  hellige  Andreas' 
Grav  sætter  en  pukkelr^^gget  Mand  sig  og  beder,  og 
se,  hans  Pukkel  falder  af  ham.  Døbe  vandet  ligesom 
ogsaa  Vinen  fra  Nadverbordet  bevirker  ligeledes  en 
Mængde  Helbredelser  ^  Alle  Naturlove  staa  under 
Kirken.  Manglede  der  Regn,  foranstaltedes  en  Proces- 
sion; Insekter  og  Utøj,  der  gjorde  Skade  paa  Markerne, 
bleve  sagsøgte  og  dømte  til  at  rømme  Land  og  Rige; 
viste  en  Komet  sig,  var  det  Forbud  paa  en  eller 
anden  rædsom  Ulykke. 

En  ædruelig  og  i  det  væsentlige  rigtig  Natur- 
opfattelse, saaledes  som  den  gjorde  sig  gjældende  i 
Maurernes  Skrifter,  maatte  naturligvis  give  den  døde 
Avtoritetstro    et    Knæk.      Den    Dannelse     og    Viden- 


^  Denne  Tro  er  almindelig  endnu  flere  Steder  i  Dan- 
mark. Det  har  hændet,  at  Folk  ere  komne  til  Degnen  efter 
endt  Gudstjeneste  og  have  forlangt  af  Døbevandet  eUer 
Vinen  til  Brug  for  en  eller  anden  Sygdom,  hgesom  det  og- 
saa paa  anden  Maade  er  brugt  i  Overtroens  Tjeneste. 

skabelighed,  der  brød  sig  Vej  til  Vestevropa  over 
Pyrenæerne,  mødtes  med  Humanismens  Strøm  Øst  fra 
og-  dannede  den  Bølgebrydning,  der  adskillige  Gange 
skafter  sig  Luft ,  men  nedtrykkes ,  indtil  endelig  Strøm- 
men bliver  saa  stærk,  at  den  kan  bære  saadanne 
Folk  frem  som  Luther,  Zwingli  og  Calvin  og  gjennem 
dem  bryde  Papismens  Fangebur  for  Aandens  Frihed. 

I  Modsætning  til  det  ovenfor  anførte,  at  « Uviden- 
heden er  Fromhedens  Moder, »  havde  Araberne  som  Hegel 
hævdet,  at  «Dannelse  er  en  Mands  største  Prydelse,* 
og  at  Videnskaben  skulde  beskyttes;  derfor  var  det 
en  almindelig  Lov,  at  der  ved  hver  Moske  skulde 
opføres  en  Skole,  der  blev  betænkt  med  Legater  og 
Stipendier,  saa  det  blev  muligt  selv  for  fattige  Folk 
at  lære,  hvad  de  ønskede.  I  de  saakaldte  Medresehs 
(Skoler)  dreves  de  theologiske,  filosofiske,  juridiske, 
medicinske  og  naturvidenskabelige  Studier  med  stor  Iver. 
Desuden  fandtes  i  alle  større  Byer  Universiteter,  der  for 
Resten  ofte  stode  under  Opsyn  af  Jøder;  thi  med  en 
Frisindethed,  hvorfor  Verden  ellers  den  Gang  var 
fremmed,  gjordes  gjældende,  at  Menneskets  Peligion 
var  hans  Privatsag;  derfor  stod  der  ofte  i  Østen 
kristne  i  Spidsen  for  Skolevæsenet.  Paa  Universitetet 
i  Salerno  kunde  man  høre  Foredrag,  ikke  alene  paa 
arabisk,  men  ogsaa  jødisk  og  græsk.  Hvor  ivrig  de 
spanske  Skoler  bleve  besøgte,  kan  skjønnes  af,  at 
Universitetet  i  Cordova  i  det  9de  Aarh.  gjennem- 
snitlig  besøgtes  af  4000  Studenter  om  Aaret  alene 
i  Theologi.  Mange  Evropæere  søgte  dertil,  men  turde 
ikke  være  det  bekjendt^ 


^  Det  er  ganske  betegnende,  at  de  arabiske  Højskolers 

De  Videnskaber,  der  studeredes  ivrigst,  vare  Læge- 
kunsten og  Astronomien.  Som  anført  gik  den  græske 
Lægekunst,  der  havde  sine  Stormænd  i  Hippokrates 
og  Galen,  gjennem  Nestorianere  og  Jøder  over  til 
Araberne,  men  kunde  ikke  naa  til  nogen  videre  Ud- 
vikling, da  anatomiske  Studier  af  det  menneskelige 
Legeme  vare  forbudte.  Dette  Forbud  satte  man  sig 
nu  ud  over.  Af  de  Optegnelser,  Albukasis  fra 
Cordova  har  efterladt  sig,  ser  man,  at  han  ikke  har 
veget  tilbage  for  at  udføre  selv  de  vanskeligste 
kirurgiske  Operationer,  og  det  ses  deraf,  at  ogsaa 
den  gamle  Fordom  mod  at  udføre  Operationer  paa 
Kvinder  var  overvunden,  idet  der  gjøres  gjældende, 
at  saadanne  kun  maa  udføres  af  særlige  dertil  ud- 
dannede Kvinder;  han  beskriver  endvidere  alle  de 
nødvendige  Listrumenter.  Albas  en  er  den  første, 
der  giver  en  rigtig  Fremstilling  af  Læren  om  Synet. 
Før  hans  Tid  var  det  en  almindelig  Antagelse,  at 
Lj'set  udgik  fra  Øjet  og  brødes  mod  Gjenstandene;  i 
Modsætning  hertil  hævder  han,  at  Nethinden  er  Synets 
Sæde,  og  at  det  Indtryk,  Lyset  gjør  paa  denne,  til- 
tøres  Hjærnen  gjennem  S^^nsnerven.  Desuden  giver 
han  en  Forklaring  af  Lysets  Brydning  og  af  Morgen- 
og  Aftenrøden,  som  endnu  er  gjældende;  han  bestemmer 
Atmosfærens  Højde  og  viser,  at  et  Legemes  Vægt  er 
forskjellig  i  tynd  eller  tæt  Luft.  Han  betegner  Tyngden 
som  en  Kraft  og  ved,   at  den  aftager  med  Afstanden. 


Indretning  og  Meddelelsen  af  de  akademiske  Værdigheder  og 
Grader  direkte  gik  over  til  de  kristehge  Universiteter,  end- 
ogsaa  selve  Læremethoden,  saaledes  som  den  anvendtes 
under  Skolastiken,  var  arabisk. 


169 


Han  har  endvidere  700  Aar  før  Darwin  fremsat 
Theorier  om  Arternes  Oprindelse  og-  de  højere  staaende 
Formers  Udvikling-  af  de  lavere,  der  staa  dennes  meget 
nær.  Ved  Undersøgelsen  af  Sygdommens  Natur  lededes 
man  til  at  finde  naturlige  Midler  derimod;  vel 
blandede  der  sig  heri  adskilligt  af  Magi  og  Astrologi, 
men  i  det  hele  søgte  man  at  gaa  frem  paa  rationel 
Maade.  A århundreder  før  Paracelsus  gik  ud  mellem 
Folket  for  at  lære  dets  Lægemidler  at  kjende,  gjorde 
Araberne  det  samme.  De  medicinske  Skoler  udgave 
Farmakopier,  der  vise,  hvorledes  Videnskaben  var 
gaaet  frem  siden  Nestorianernes  Tid ;  en  Mængde 
Navne,  der  endnu  bruges  paa  vore  Apotheker,  stamme 
derfra.  Humboldt  siger  herom:  « Araberne  have 
skabt  den  kemiske  Apothekerkunst,  og  de  første  For- 
skrifter fra  Øvrigheden,  de  saakaldte  Dispensatorier, 
ere  udgaaede  fra  dem;  de  bleve  fra  Skolen  i  Salerno 
udbredte  over  det  sydlige  Evropa.»  Saa  vel  Læger 
som  Apothekere  stode  under  stræng  Kontrol  fra  Statens 
Side  og  maatte  underkaste  sig  meget  omfattende  viden- 
skabelige Prøver.  Det  er  en  Kjendsgjerning,  at  det 
efterhaanden  blev  Skik  ved  Evropas  Hoffer,  ja  selv 
hos  Paven,  at  holde  Læger,  der  vare  uddannede  i  de 
arabiske  Skoler  ^ 

Allerede  under  Abderrahman  I  anlagdes  i  Spanien 
en  botanisk  Have,  hvortil  en  Mængde  Medicinplanter 
overførtes.  De  medicinske  Studier  førte  til  de  kemiske ; 
under  Forsøgene    paa    at    finde    de    vises  Sten,    Livs- 


^  Det  nyeste  Værk,    hvori    dette  Æmne    behandles,    er 
Lebon:  La  civilisation  des  Arabes.     Paris  1885. 

elexiren,  der  skulde  gjøre  dens  Besidder  udødelig, 
naaede  man  Kesultater  af  stor  praktisk  Betydning; 
man  lærte  at  lave  en  Distillérkolbe,  lærte  at  adskille 
Syrer  og  Alkalier,  at  benytte  Gifte  som  Lægemidler 
og  anvende  Kviksølv  for  talrige  Præparater.  Eliazes 
opdagede  i  det  9de  Aarhundrede  Svovlsyre  og  ren 
Alkohol.  Bech  ild  fandt  ved  at  destillere  Extrakter 
af  Urin,  Ler,  Kalk  og  pulveriseret  Trækul  en  kunstig 
Sten,  der  lyste  som  en  Maane  i  Mørket;  det  var 
Fosfor.  G  eb  er  Ibn  Haj  an  fremstillede  Salpetersyre 
og  Kongevand.  Der  var  intet  Omraade,  uden  at  det 
forsøgtes  opdyrket,  og  Videnskabsmændene  toge  fat 
derpaa  med  en  forunderlig  Voldsomhed ;  de  vare  urolige 
Faustnaturer,  der  fore  Verden  rundt  og  som  oftest 
endte  med  en  voldsom  Død. 

Et  Exempel  herpaa  er  Avicenna  (980 — 1037). 
Han  nævnes  som  en  ganske  enorm  Begavelse ;  10  Aar 
gammel  kunde  han  Koranen  udenad.  Da  hans  Lærer 
ikke  kunde  give  ham  fyldestgjørende  Svar  paa  Spørgs- 
maal  angaaende  Logikeu,  forlod  han  ham  og  sluttede 
sig  til  en  Kjøbmand,  der  lærte  ham  Mathematiken. 
Hans  Videbegjærlighed  drev  ham  til  at  snøre  Ranselen 
og  drage  som  Botaniker  gjennem  Verden.  Paa  denne 
Bejse  fandt  han  flere  Planter,  der  senere  bleve  almindelig 
brugte  af  Lægerne,  saaledes  Dyvelsdræk.  Som  Læge 
foretog  han  flere  heldige  Kure,  hvorved  han  vandt 
stort  Ry,  saa  han  blev  Vizir  hos  F3'rsten  i  Hamadan. 
For  at  have  deltaget  i  en  Sammensværgelse  maatte 
han  flere  Aar  sidde  i  Fængsel,  hvor  han  syslede  med 
Filosofi  og  Lægekunst.  Da  han  havde  for  Skik  at 
prøve  aUe  Lægemidler   paa    sig    selv,    forkortede    han 

derved  sit  Liv,  saa  der  sattes  paa  hans  Mindesten, 
at  han  lige  saa  lidt  formaaede  med  sin  Filosofi  at 
forbedre  Sæderne  som  med  sine  Lægemidler  at  bevare 
Sundheden.  Hvad  der  udmærker  ham  ligesom  flere 
andre  arabiske  Lærde,  er  en  Klarhed  i  Tænkningen 
og  et  omfattende  Blik,  som  ikke  behøver  at  vige  til- 
bage for  den  nyere  Tid ;  man  læse  saaledes  hans  For- 
klaring om  Bjærgenes  Oprindelse.  «Disse  kunne, » 
siger  han,  «opstaa  af  to  forskjellige  Aarsager.  Enten 
ere  de  Virkninger  af  Jordskorpens  Hævninger,  saa- 
ledes som  de  forekomme  under  heftige  Jordskjælv, 
eller  de  ere  Virkninger  af  Vandet,  der  ved  at  bryde 
sig  en  Vej  har  udhulet  Dalene,  hvis  Lag  ere  af  for- 
skjellig  Art,  idet  nogle  ere  bløde,  andre  haarde. 
Vinden  og  Vandet  opløse  hine,  men  lade  de  andre 
forblive,  som  de  ere.  Jordens  fleste  Forhøjninger  have 
haft  denne  sidste  Oprindelse.  Til  Fuldendelsen  af  alle 
saadanne  Forandringer  udkræves  der  et  langt  Tids- 
rum, under  hvis  Forløb  Bjærgene  selv  have  tabt  noget 
i  Størrelse;  men  at  Vandet  har  været  Hovedaarsag 
til  disse  Virkninger,  bevises  af  Tilstedeværelsen  af 
fossile  Levninger  af  Havdyr  og  andre  Dyr,  der  findes 
paa  disse  Bjærge. » 

Næst  efter  Medicinen  var  det  særlig  Astronomien 
og  dens  snyltende  Udvæxt,  Astrologien,  der  lagdes 
Vind  paa.  Der  blev  udarbejdet  Oversættelser  af 
Grækernes  og  Indernes  Værker  herom,  f.  Ex.  af 
Arkimedes,  Ptolemæus,  Evklid,  Heron  o.  fl.  Det 
skyldes  disse  Oversættelser,  at  flere  Værker  fra  den 
græske  Oldtid  ere  bevarede,  saaledes  Arkimedes'  Skrift 
om    de    svømmende    Legemer,    Herons  Barulkon,    for- 

uden  flere  om  Vandure,  Hydrostastik  og-  hj^drauliske  Ma- 
skiner og  Instrumenter,  ligeledes  Apolonius'  Afhandling 
om  Keglesnit  og  Ptolemæus'  Optik.  Studiet  af  Algebra, 
hvilket  Navn  er  arabisk,  ledte  til  Løsningen  af  Lig- 
ninger af  flere  Grader,  som  særlig  anvendtes  i  Astro- 
nomiens Tjeneste.  Denne  Videnskab  havde  allerede 
i  Kalifatets  første  Tid  ført  til  mange  rigtige  Resul- 
tater. Humboldt  siger  herom  :  «De  opnaae de  Resul- 
tater, der  i  Keplers  og  Tycho  Brahes  store  Epoke 
væsentlig  bidroge  til  Begrundelsen  af  den  theoretiske 
Kundskab  om  Stjærnerne.  »  Albategnius  og  flere  andre 
arabiske  lærdes  Arbejder  dannede  Grundlaget  for 
Laplaces  Studier.  A\  Mamum  bestemte  Ekliptikas 
Hældning  og  beregnede  Jordens  Omfang  ved  at  maale 
en  Breddegrad  ved  det  røde  Hav.  Kikkerter  an- 
vendtes efter  en  stor  Maalestok,  og  Pendulet  brugtes 
ogsaa  paa  de  videnskabelige  Omraader.  Glober  benytte- 
des almindelig,  saaledes  fik  Kong  Roger  II  en  Sølvglobus 
foræret  af  sine  mauriske  Venner,  og  Gerbert  brugte 
dem  paa  sin  Skole  i  Rheims.  I  Aaret  1079  blev 
paa  en  Kongres  Solaaret  nøje  beregnet.  Astronomiens 
Indførelse  i  Evropa  tilskrives  Oversættelsen  af  Mu- 
hammed Farganis  Værker.  Der  opførtes  flere  Obser- 
vatorier ;  det  prægtigste  af  disse  var  det  saakaldte 
Giralda  i  Sevilla,  der  i  Stedet  for  Trapper  i  det  indre 
havde  en  skraa  Flade,  paa  hvilken  en  Rytter  kunde 
naa  Taarnets  Top.  Efter  at  Maurerne  vare  for- 
drevne, vidste  Spanierne  ikke,  hvad  de  skulde  gjøre 
med  det,  hvorfor  de  omdannede  det  til  et  Klokke- 
taarn. 

Paa    det    geografiske    Omraade    maa    nævnes,    at 

siden  den  græske  Oldtid  vare  Araberne  de  første,  der 
udarbejdede  Landkort,  hvoraf  de  over  Afrika  almindelig 
benyttedes  lige  til  vort  Aarhundrede.  De  havde  længe 
før  Columbus  udrustet  en  Expedition  for  at  naa  til 
Indien  ved  at  sejle  mod  Vest,  hvilken  dog  mislykkedes, 
da  Førerne  manglede  den  fornødne  Udholdenhed. 

Med  Hensyn  til  Filosofien  gik  det  i  Vesten  som 
i  Østen.  Under  Paavirkning  af  græske  og  indiske 
Ideer  dannedes  der  Anskuelser,  der  ikke  stode  i  noget 
venligt  Forhold  til  Islam  eller  til  nogen  positiv  Reli- 
gion i  det  hele.  Den  stadige  Syslen  med  Natur- 
videnskaberne førte  Videnskabsmændene  til  i  Stedet 
for  Forestillingen  om  et  ved  et  vedvarende  Under 
regeret  Verdensalt  at  antage  Læren  om  dets  Sty- 
relse ved  harmoniske  og  uforanderlige  Love^  Med 
denne  Forkjærlighed  for  Videnskaben  steg  Astrologien 
til  overordentlig  Anseelse  og  indesluttede  nødvendigvis 
et  Fatalismens  System  i  sig,  hvilket  banede  Vej  for 
en  Historiens  Filosofi.  Af  samme  Oprindelse  ere  de 
pantheistiske  Spekulationer  over  en  alt  gjennemtræn- 
gende  Verdenssjæl,  som  det  femtende,  sextende  og 
syttende  Aarhundredes  Forfattere  saa  lidenskabelig 
hyldede.  Ved  disse  Midler  have  Maurerne  bidraget 
til  at  ryste  den  gamle  Tro  og  berede  Vejen  for 
nyere  Anskuelser.  Roger  Bacon,  der  vel  var  Middel- 
alderens betydeligste  Naturfilosof,  var  meget  er- 
faren i  de  arabiske  Videnskaber  og  optog  meget 
derfra    i    sin    Filosofi.      Astrologernes    Fatalisme    og 


^  W.  E.  Hartpole-Lecky :    History    of   the    rise  and   in- 
fluence  of  the  spirit  of  Rationalisme  in  Europe. 

Averroés'  Pantlieisme  g-av  længe  før  Reformationens 
Udbrud  mange  kristelige  Skrifter  en  karakteristisk 
Farve.  I  en  Henseende  har  den  muhammedanske 
Indflydelse  paa  en  Maade  anticiperet  Klassikernes  Op- 
vaagnen,  idet  de  mauriske  Filosofer  vare  ivrige  Be- 
undrere af  Aristoteles  og  Plato,  hvoraf  Oversættelser 
spredtes  ud  over  de  kristne  Lande,  forsynede  med 
Kommentarer,  saa  man  kan  sige,  at  hele  den  kriste- 
lige Skolastik  havde  arabiske  Forskninger  til  Grundlag. 
Allerede  Avicenna  hævdede  i  Modsætning  til  Biblens 
Skabelseshistorie,  at  Stoffet  var  evigt.  Averroés  gjorde 
det  samme.  En  almindelig  Vantro  udbredte  sig  fra 
Skolerne  i  Sevilla  og  Cordova,  i  Spidsen  for  hvilken 
sidste  Averroés  stod.  Han  var  en  meget  lærd  Mand, 
der  med  lige  stor  Dygtighed  skrev  over  Æmner  fra 
Videns  mest  forskjellige  Omraader.  Han  udtalte  aabent 
sine  kjætterske  Meninger,  hvorfor  han  anklagedes  for 
Ugudelighed;  han  blev  berøvet  alle  sine  Ejendomme, 
maatte  gjøre  offentlig  Bod  i  Porten  til  Moskeen  i 
Fez,  hvor  hver  forbigaaende  skulde  have  Lov  til  at 
spytte  ham  i  Øjnene,  og  forvistes  derefter  til  Jøde- 
kvarteret. Han  kom  dog  senere  til  sit  Embede 
igjen,  oversatte  ^Aristoteles  og  vendte  op  og  ned  paa 
Koranens  Lærdomme  for  at  bringe  dem  i  Overens- 
stemmelse med  den  græske  Filosofi;  han  udmærkede 
sig  som  Astronom  og  er  rimeligvis  den  første,  der 
observerede  Merkurs  Ojennemgang  forbi  Solen,  men 
den  Religionsfilosofi,  han  grundlagde,  var  afgjort  kjæt- 
tersk,  idet  han  forkastede  al  Aabenbaring.  Idet 
han  hentydede  til  Muhammeds  Forbud  mod  at  spise 
Svinekjød,    sagde    han    spottende    om    Islam:     «Denne 

Religionsform  er  blottet  for  alt,  hvad  der  kunde  an- 
befale den  til  Forstanden,  men  et  Svin  kan  sikkert 
føle  sig-  tiltalt  af  den.  >^  Hans  uforbeholdne  Udtalelser 
vakte  i  lige  Grad  Bestyrtelse  mellem  Muhammedanerne 
og  de  kristne;  de  førstes  Theologer  erklærede,  at 
Logik  og  Filosofi  vare  de  farligste  Fjender  for  deres 
Embeder,  og  fra  de  sidstes  Side  optraadte  Thomas  af 
Aqvino.  Hvor  stor  Averroes'  Betydning  har  været, 
kan  skjønnes  af,  at  i  de  følgende  2 — 3  Aarhundreder 
bare  alle  Kristendommens  Skrifter  mer  eller  mindre 
Præget  af  ham.  Hvorledes  Samtidens  Indtryk  af  ham 
har  været,  viser  Orgagnas  Billede  af  Helvede  paa 
Campo  Santo  (Kirkegaarden)  i  Pisa,  idet  de  tre  Hoved- 
figurer her  ere  Muhammed,  Antikristen  og  Averroes. 
Der  er  adskillige  Paralleller  mellem  Averroes  og  Voltaire ; 
begge  ere  de  Fjender  af  den  officielle  Religion,  som  de 
bekæmpe  med  stor  Aabenhed,  og  begge  have  de  med 
ætsende  Vid  blottet  Samfundets  Skrøbeligheder  og  have 
derved  om  end  indirekte  forberedt  bedre  Tider.  Mærke- 
lig nok  have  de  hver  en  kongelig  Ven  af  samme 
Xavn.  Ligesom  Frederik  II  af  Preussen  sværmede 
for  Voltaire  og  hyldede  hans  Ideer,  saaledes  havde 
Averroes  en  Ven  i  den  tyske  Kejser  Frederik  IL 
Denne  var  opvoxet  under  stadig  Indflydelse  af  Araberne 
og  blev,  da  han  fik  Magten,  en  ivrig  Mægler  mellem 
arabisk  Lærdom  og  Kultur.  Ved  Hoffet  i  Palermo 
opholdt  to  af  Averroes'  Sønner  sig  foruden  en  Skare 
lærde  og  Digtere.  Frederik  II  viste  i  sin  Begering, 
hvorledes  han  havde  brudt  med  de  traditionelle  Prin- 
ciper ;  i  Modsætning  til  saa  vel .  Samtid  som  Eftertid 
forkyndte  han,    at  alle  Religioner   skulde   taales,    han 


176 


Irig-av  de  livegne  paa  sine  Godser  og  indførte  billig  Rets- 
hjælp for  de  fattige.  Han  forbød  Privatfejder  og 
arbejdede  ivrig  paa  Handelens  Fremme.  Hans  Re- 
gering prægedes  gjennemgaaende  af  det  Princip,  at 
Rettigheder  og  Pligter  skulde  være  lige  for  alle,  og 
at  alle  selv  adelige  og  gejstlige  sknlde  være  lige  for 
Loven.  Ved  Siden  heraf  grundede  han  liere  Uni- 
versiteter, bl.  a.  et  i  Neapel,  samlede  Bibliotheker  og 
Museer  samt  lod  Oversættelser  besørge  af  Aristoteles 
og  Plato.  Pave  Gregor  IX  slyngede  Banstraalen 
mod  ham  og  kaldte  ham  Dyret,  der  stiger  op  af 
Havet  med  Bespottelsens  Navn ;  herpaa  svarede  Frederik, 
at  der  i  Spidsen  for  Kirken  stod  en  afsindig  Profet, 
et  falsk  Menneske  og  en  besmittet  Præst.  Han  drog 
mod  Rom,  hvor  han  vovede  at  fængsle  de  Prælater, 
der  vare  sammenkaldte  til  at  raadslaa  mod  ham. 
Han  kæmpede  mod  Kirken  i  30  Aar,  og  da  han  døde 
(1250),  jublede  Paven  derover. 

Det  er  selvfølgeligt,  at  de  fra  Araberne  ud- 
gaaede  Ideer  ikke  kunde  undgaa  at  udøve  et  Ti-yk 
paa  Kirken;  paa  adskillige  Omraader  stode  de  lærdes 
Erfaringer  og  Kirkens  Lære  lige  mod  hinanden,  des- 
uden var  Kirken  vanæret  ved  mange  af  sine  Tjeneres 
umoralske  Vandel.  Man  kan  da  tænke  sig  dens  For- 
færdelse, da  c.  150  Aar  før  de  omtalte  Begivenheder 
en  Mand  med  fuldstændig  arabisk  Tankesæt  satte  sig 
paa  Pavestolen  under  Navn  af  Sylvester  II;  han  hed 
ellers  Gerbert  og  var  født  i  Auvergne.  Allerede  som 
Dreng  havde  han  ved  sin  Begavelse  trukket  adskillige 
Rigmænds  Opmærksomhed  hen  paa  sig,  saa  han  fik 
Lov    til    at    studere.       Han    fulgtes    med    Greven    af 

Barcelona  til  Spanien,  hvor  han  studerede  Mathematik, 
Astronomi  og'  Fysik  samt  lærte  at  tale  arabisk  som 
en  indfødt.  Senere  grundede  han  en  Skole  i  Eheims, 
hvor  han  underviste  i  disse  Fag-,  men  læste  ved  Siden 
heraf  over  Virgil  og  Terens  samt  brugte  Globus  og 
Eegnetavle  ved  Undervisningen,  hvilket  man  betragtede 
som  højst  sælsomt.  Han  udtalte  uforbeholdent,  at 
der  ikke  fandtes  nogen  Mand  i  Rom,  der  havde 
Kundskaber  nok  til  at  blive  Dørvogter,  endnu  mindre 
til  at  optræde  som  Lærer.  Han  dadlede  skarpt  al 
den  Simoni,  der  fandt  Sted,  omtalte  flere  Pavers  Mis- 
gjerninger  og  talte  i  samme  Tone  som  senere  Luther  om 
Antikristen  i  Rom  samt  spaaede,  at  hans  Magt  skulde 
br3'des.  Som  Ærkebisp  i  Rheims  søgte  han  at  vinde 
Præsterne  ved  at  holde  paa  Ægteskabet,  men  blev 
afsat  for  sine  haanlige  Udtalelser  om  Paven,  hvorfor 
han  flygtede  til  Kejser  Otto  III 's  Hof.  Denne  Kejser 
satte  ham  senere  paa  Pavestolen,  og  det  er  ikke  godt 
at  vide,  om  ikke  en  Reformation  paa  Hoved  og 
Lemmer  allerede  den  Gang  kunde  have  fundet  Sted, 
thi  han  gjorde  alvorlige  Forsøg  paa  at  forbedre  den 
moralske  Tilstand;  men  han  døde  pludselig  rimeligvis 
af  Gift  i  Aaret  1003. 

Ved  hans  Indflydelse  var  der  opstaaet  en  Række 
Skoler  med  et  friere  Præg  end  Kirkens,  saaledes  i 
Pavia,  Avranches,  Poitiers  og  i  Klosteret  Bek  i  Nor- 
mandiet,  hvor  Videnskaben  nød  omhyggelig  Pleje. 
Han  havde  selv  personlig  ydet  adskilligt,  saaledes 
iagttog  han  Stjærnerne  gjennem  et  Rør,  han  konstru- 
erede et  Uhr  og  opfandt  et  Orgel,  som  ved  Anvendelse 
af  Damp  spillede  af  sig  selv.     Alt  dette  gjorde  ham 

til  en  Troldmand  i  Samtidens  Øjne.  Man  fortalte,  at 
Djævelen  havde  hjulpet  ham  til  at  blive  Pave  mod  at  er- 
holde hans  Sjæl  efter  Døden ;  i  et  Kammer  i  Vatikanet 
havde  han  en  Dværg,  som  bar  Turban  og  havde  en  Ring 
paa  Fingeren,  der  kunde  gjøre  ham  usynlig;  denne 
Dværg  hjalp  Paven  ved  hans  hemmelige  Sysler.  Sagnet 
fortæller  ogsaa^  at  Sylvester  paa  sit  Dødsleje,  pint  af 
Samvittighedsnag,  befalede,  at  man  efter  hans  Død 
skulde  hugge  hans  Legeme  i  Stykker  og  lægge  disse 
paa  en  Kærre  forspændt  med  Oxer,  samt  lade  disse 
gaa,  hvorhen  de  vilde,  og  begrave  ham,  hvor  de 
standsede,  da  han  ikke  var  værdig  til  at  hvile  i 
Guds  Kirke;  som  for  at  bevise,  at  selv  den  skyldigste 
kan  erholde  Guds  Tilgivelse,  standsede  disse  dog  foran 
Laterankirkens  Dør;  men  hver  Gang  en  Pave  efter 
den  Tid  ligger  paa  Dødslejet,  bliver  Sylvesters  Grav 
fugtig,   og  den  gamle  Magiers  Ben  rasle  derinde. 

Efter  at  Sylvester  II  havde  modtaget  sin  Uddan- 
nelse i  Spanien,  blev  det  ligefrem  Mode  for  fornemme 
Folk  at  drage  dertil,  det  gjaldt  baade  dem,  der  satte 
Pris  paa  Videnskaben,  og  dem,  der  yndede  et  selska- 
beligt Liv  med  elegante  Former.  Franske,  tyske  ja 
endog  engelske  Adelsmænd  lærte  der  at  beundre  Heste 
og  sætte  en  Ære  i  at  være  d3'gtige  Kyttere,  og  det 
blev  efterhaanden  standsmæssigt  at  drive  Falkonerkunst. 

Samtidens  alvorlige  kristne  saa  en  truende  Fare 
i  den  voxende  Hyldest  af  det  arabiske  Liv;  saaledes 
siger  Biskop  Alvaro  af  Cordova:  «Mange  af  mine 
Trosfæller  læse  Arabernes  Digte  og  Æventyr,  studere 
Skrifterne  af  deres  Theologer  og  Filosofer  ikke  for 
at  modbevise,    men   for  at  lære,    hvorledes  de  paa  en 

korrekt  og  elegant  Maade  skulle  udtrykke  sig  paa 
arabisk.  Hvor  finder  man  nu  nogen,  der  læser  de 
latinske  Kommentarer  til  den  hellige  Skrift?  Hvem 
studerer  Profeterne,  Evangelierne  og  Apostlene?  Ak, 
alle  de  unge  kristne,  der  udmærke  sig  ved  noget 
Talent,  kjende  kun  Arabernes  Literatur  og  Sprog. 
De  anlægge  med  uhyre  Bekostninger  store  Bogsam- 
linger og  sige,  at  denne  Literatur  er  beundringsværdig, 
medens  de  ringeagte  den  kristne.  Man  vil  mellem 
dem  kunne  finde  Folk,  der  skrive  arabisk  fortræffelig, 
medens  de  ikke  ere  i  Stand  til  at  skrive  et  ordentligt 
Brev  paa  Latin. »  Ved  de  glade  mauriske  Hoffer 
hørte  Ridderspil,  Sang,  Musik  og  Dans  til  Dagens 
Orden.  Allerede  i  det  ottende  Aarhundrede  fandt 
Væddekampe  Sted  mellem  kristne  og  arabiske  Riddere, 
hvilke  bleve  Forbilleder  for  de  senere  prægtige  Turne- 
ringer. Kvinden  havde  i  Spanien  i  Modsætning  til 
de  øvrige  muhammedanske  Lande  en  anset  Stilling ;  hun 
var  Kampdommer,  og  af  hendes  Haand  modtoge  de 
sejrende  Prisen,  til  hendes  Ære  digtedes  Sange,  der 
foredroges  med  Ledsagelse  af  Musik  og  ganske  under 
de  samme  Former  kom  frem  paa  den  anden  Side  af 
Pyrenæerne  i  Troubadourpoesien  eller  i  «den  glade 
Videnskab, »  saa  det  maa  anses  for  afgjort,  at  den 
arabiske  Lyrik  har  udøvet  en  væsentlig  Indflydelse 
paa  den  provencalske  og  gjennem  denne  paa  hele  Ev- 
ropas  i  Almindelighed. 

Det  har  en  vis  historisk  Interesse,  at  en  af  de 
fire  store  Reaktioner  mod  Kirken  udgaar  fra  Syd- 
frankrig. « Medens  de  unge  sang,  reflekterede  de 
gamle, »    siger  Draper,    « medens   de  lystige  reves  hen. 

af  Romantiken,  bleve  de  alvorlige  kjættersk  stemte. » 
Troubadouren  spotter  over  Rom,  «alt  er  tilfals  der- 
nede, »  og  over  Peders  Fiskernet,  der  kun  drager  over, 
hvor  der  er  Gods  og  Guld.  Pavernes  Bansættelser 
blæste  man  ad,  da  Kejserne  i  et  Par  Aarlmndreder 
stadig  havde  været  under  dem  og  dog  beholdt  Liv  og 
Lemmer.  Petrobrusianere,  Katharer  og  Valdensere  tale 
højt  mod  Kirken.  Alle  Sydfrankrigs  rige  Stæder 
vare  opfyldte  af  saadanne  Kjættere,  og,  hvad  her  er 
af  væsentlig  Betydning,  de  stode  i  venlig  For- 
staaelse  med  de  spanske  Maurere.  Her  have  vi  rime- 
ligvis en  Hovedgrund  til  Kirkens  voldsomme  Forfølgelse 
mod  dem,  hvilken  fandt  sit  Tdtryk  i  Legaten  Arnaulds 
Ord:  « Dræber  blot,  Herren  vil  nok  skaane  sine!» 
noget,  der  f.  Ex.  i  Byen  Béziers  foranledigede,  at  7000 
Menuesker  dræbtes  i  Kirken,  20,000  i  Byen,  hvorpaa 
denne  forvandledes  til  en  Askehob. 

Endskjønt  der  paa  mange  flere  Omraader  kunde  vises 
Spor  af  maurisk  Indflydelse,  anse  vi  dog  ovenstaaende 
for  det  væsentligste  og  skulle  nu  til  Slutning  kaste 
et  Blik  paa  de  politiske  Forhold,  der  førte  til  Mau- 
rernes Uddrivelse  af  Spanien. 

Allerede  i  Begyndelsen  af  det  Ilte  Aarhundrede 
begyndte  der  at  vise  sig  Tegn  til  Rigets  Opløsning. 
Ommajadernes  Stamme  var  paa  Grund  af  flere  Ulykker 
kommet  i  Miskredit;  den  sidste,  Hescham  III  stødtes 
fra  Tronen,  og  det  før  saa  mægtige  Rige  deltes  i 
syv  uafhængige  Smaastater.  Paa  samme  Tid  erobrede 
de  kristne  flere  større  Byer,  saaledes  Toledo,  Madrid 
og  Maqueda.  Maurerne  nødtes  til  at  indkalde  Hjælp 
fra  Afrika,    der  ogsaa  ydedes  dem,    idet  de  saakaldte 

Mor  ab  et  her  ikke  alene  vandt  Maurernes  gamle 
Landomraade,  men  ogsaa  viste  sig  truende  mod  de 
kristne. 

Lander  de  følgende  Kampe  er  det,  at  den  spanske 
Nationalhelt  Cid  vinder  et  stort  Xavn  blandt  Venner 
som  blandt  Fjender,  men  trods  hans  Heltegjerninger  lede 
Spanierne  afgjørende  Nederlag  ved  Jelaka  (1086) 
og  ved  Unkles  (1108).  Til  Held  for  de  kristne 
kaldtes  Morabetherne  paa  Grund  af  indtrufne  L>olig- 
heder  tilbage  til  Afrika. 

Ved  Begyndelsen  af  det  12te  Aarhundrede 
optraadte  som  Eeformator  Abdallah,  der  vilde  føre 
Folket  tilbage  til  den  rene  Lære.  Han  forfulgtes  af 
den  morabethske  Kalif,  men  samlede  et  betydeligt 
Tilhæng,  der  udraabte  ham  til  Mahdi  (Mester).  Hans 
Efterfølger  Abd  el  Mumen  var  endog  saa  stærk, 
at  han  førte  Krigen  over  til  Afrika  og  belejrede 
Marokko,  hvor  270,000  Mennesker  dels  faldt,  dels 
omkom  af  Hunger.  Abd  el  Mumen  grundlagde  Mo- 
hadernes  Herskerslægt,  der  i  Modsætning  til  Mora- 
betherne viste  sig  venlig  mod  Kunst  og  Videnskab. 
Fnder  Muhammed  el  Nazir  kom  det  til  et  voldsomt 
Sammenstød  med  de  kristne  ved  Tolosa  (1212). 
Paven  havde  prædiket  Korstog  m.od  de  vantro,  og  fra 
Frankrig,  Italien  og  Tyskland  strømmede  Ridderne 
sammen.  Biskopperne  af  Tolosa  og  Narbonne  bare 
Korsfanen  og  æggede  dem  til  at  kæmpe  mandelig  for 
Tro,  Fædreland  og  Arne.  Muhammedanernes  gamle 
Kraft  var  brudt,  der  faldt  efter  de  gamle  Krønikers 
Opgivelse  185,000.  Indre  Stridigheder  bidroge  til 
at    fortære    deres  sidste  Kraft;    i  Midten  af  det  13de 

Aarhundrede  bleve  Mohaderne  fordrevne  af  Meri- 
niderue,  der  forbød  deres  Lære,  ja  endog  at  nævne 
Malidis  Navn  og  medens  Kampen  rasede  mellem  dem 
selv  indbyrdes,  lykkedes  det  Ferdinand  III  af  Ca- 
stilieu  at  erobre  Sevilla,  Cordova  og  hele  Riget 
Murcia.  Maurerne  udvandrede  i  store  Skarer,  for 
ikke  at  staa  under  de  kristnes  Herredømme.  Af 
Maurernes  store  Hige  var  der  til  sidst  ikke  mere  end 
Granada  tilbage,  hvis  Konge  Muhammed  Omar 
(1245)  maatte  aflægge  Lensed  til  Ferdinand  III 
samt  afstaa  Halvdelen  af  Landets  Indkomster  til  ham. 
Var  Landet  formindsket  i  Udstrækning;  steg  det  i  en 
uhyre  Grad  i  Indbyggerantal,  idet  Maurerne  nemlig  søgte 
dertil  fra  de  Lande,  de  kristne  havde  taget  tilbage. 
Hadet  voxede  paa  begge  Sider  i  en  forbavsende  Grad 
og  førte  til  forfærdelige  Overgreb  fra  begge  Sider, 
idet  de,  foruden  at  berøve  hverandre  deres  Ejendomme, 
skiftedes  med  at  paatvinge  hverandre  deres  Tro,  ja  de 
kristne  gik  endog  saa  vidt,  at  de  ansaa  Had  til  Mau- 
rerne for  Tegn  paa  Fromhed  og  Fædrelandskjærlighed. 
Ved  Indtagelsen  af  Ubeda  (1239)  toges  60,000  Maurere 
til  Fange,  og  da  de  .ikke  kunde  betale  den  urimelig 
høje  Løsesum,  der  forlangtes,  gjordes  de  alle  til  Slaver; 
under  Kong  Jakob  blev  en  Skare  «paa  tre  Mils 
Længde »  uddreven.  De,  der  bleve  tilbage,  maatte 
hver  betale  1  Gylden  i  Kopskat  og  bære  et  vanærende 
Mærke  ligesom  Jøderne.  Den  kristen,  der  optog  et 
Maurer-  eller  Jødebarn  i  sit  Hus,  skulde  kagstryges. 
Maurernes  Domstole  ophævedes  og  de  anvistes  Bopæle 
i  afsondrede  Kvarterer,  det  forbødes  dem  at  være 
Læger  og  Apothekere,    at  spise  sammen  med  kristne, 

at  holde  kristne  Arbejdere  og  at  laane  Penge  ud 
mod  Eente.  Herved  ramtes  deres  hele  Kultur  i 
Hj  ærtet. 

Riget  Granada  omfattede  til  sidst  kun  30  Byer,  alle 
stærkt  befolkede,  Granada  selv  havde  200,000  Indb.  Det 
er,  ligesom  om  Lampen  giver  en  sidste  stærk  Opblussen, 
inden  den  fuldstændig  slukkes,  idet  en  ny  Folkestrøm 
i  Midten  af  det  14de  Aarhundrede  kommer  over  fra 
Afrika:  det  var  Sultanen  Abul  Hassan  i  Spidsen 
for  400,000  Fodfolk  og  40,000  Ryttere.  Granadas 
Fyrste  sluttede  sig  til  dem  under  Folkets  Jubel, 
medens  Forfærdelsen  greb  de  kristne;  men  Kongerne 
i  Portugal,  Castilien  og  Arragonien  sluttede  sig  sammen 
og  mødte  dem  ved  Tarifa  (1340),  og  Maurerne  lede  her 
et  voldsomt  Nederlag  og  splittedes  til  alle  Sider. 
Det  lille  Rige  med  det  store  Indbyggerantal  havde 
ondt  ved  at  holde  sig.  Ofte  vare  Folkene  under 
Krigene  nær  ved  ved  at  dø  af  Hunger,  da  de  kristne 
plj'ndrede  Markerne,  og  selv  om  de  forsøgte  at  ind- 
føre Korn  fra  Afrika,  faldt  dette  ofte  i  de  kristnes 
Hænder.  Desuden  var  der  megen  indre  Strid  og  Splid, 
saa  der  var  Tegn  nok  paa,    at  Enden  var  nær. 

Under  « Kongerne »  Ferdinand  og  Isabella  forenedes 
Rigerne  Castilien  og  Arragonien.  Ved  at  blande  sig 
i  Maurernes  Stridigheder  lykkedes  det  dem  at  bringe 
den  Kamp  til  Afslutning,  der  havde  staaet  mellem  de 
to  Xationaliteter  i  700  Aar.  Under  Skin  af  at 
hjælpe  en  maurisk  FjTste  Abdallah  erobrede  Ferdi- 
nand den  ene  By  efter  den  anden  og  belejrede  til  sidst 
Granada,  i  hvilken  Abdallah,  der  havde  opdaget 
Ferdinands  Svig,    havde  kastet  sig  ind.      Den  herlige 

Omegn  med  dens  Haver  af  Granatæbler,  Oliven,  Mor- 
bær og  Yin  blev  nu  forvandlet  til  en  Feltlejr,  i  hvis 
Midte  det  kongelige  Banner  med  et  forgyldt  Kristus- 
billede  vajede.  Granada  holdt  sig  i  sex  Maaneder; 
men  da  Levnetsmidlerne  slap  op,  overgav  Abdallah 
sig  paa  den  Betingelse,  at  Maurerne  skulde  have  fri 
Eeligionsøvelse  og  ikke  bære  nogen  særegen  Dragt, 
hvorpaa  Portene  aabnedes  den  2.  Januar  1492.  Der 
fortælles,  at  da  iVbdallah  forlod  Byen,  holdt  han  sin 
Hest  an  paa  en  Høj  udenfor  den  for  at  kaste  endnu 
et  sidste  Blik  over  den  tabte  Herlighed,  og  ved  Tanken 
om,  at  alt  var  tabt,  brast  han  i  bitre  Taarer. 
Denne  Høj  kaldes  endnu:  El  ultimo  sospiro  del  rey 
Moro  (Maurerkongens  sidste  Sukj. 

Man  holdt  langt  fra  de  for  Overgivelsen  stillede 
Betingelser.  Det  blev  forbudt  Maurerne  at  have 
offentlig  Gudsdyrkelse,  og  som  Kjendetegn  skulde 
Mændene  bære  et  rødt  Stykke  Tøj  paa  Ryggen  og  en 
blaa  Hætte  paa  Hovedet,  og  Kvinderne  et  blaat 
Mærke  ligesom  Jødinderne;  tillige  skulde  alle  Mænd 
over  14  Aar  og  alle  Kvinder  over  12  lade  sig  døbe  eller 
drage  ud  af  Landet.  Mange  valgte  det  første  for 
at  blive  ved  deres  Hjem  og  Gjerning;  men  deres 
Tro  blev  naturligvis  kun  en  Blanding  af  muhamme- 
danske og  kristne  Lærdomme,  hvilket  gjorde  dem  til 
et  let  Bytte  for  Inkvisitionen,  der  snart  kom  til  at 
udøve  sin  forfærdelige  Virksomhed  mellem  dem,  idet 
Landet  skulde  renses  for  Kjættere  og  utilstrækkelig 
omvendte  Folk.  Med  hvilken  Grundighed  Inkvisitionen 
besørgede  dette,  fremgaar  af,  at  der  alene  i  et  Aar 
opbrændtes  2000  Kjættere   i  Landskaberne   Cadix    og 

Sevilla.  Torquemada  lod  i  16  Aar  8,800  Personer 
brænde  og  inddrog  90,000  Ejendomme,  efter  at  Ejerne 
vare  dømte  til  evigt  Fængsel.  Af  og  til  gjorde  de 
Oprør  og  en  Inkvisitor  dræbtes,  men  en  saadan  For- 
brydelse maatte  sones  med  Strømme  af  Blod.  Saaledes 
mistede  Spanien  sin  kraftige  og  flittige  Befolkning. 
De,  der  havde  ført  Sværd  mod  Maurerne,  vare  for 
stolte  til  at  tage  fat  paa  Arbejdet,  hvor  disse  slap, 
og  Huse  og  Jorder  kom  til  at  staa  uden  Ejere, 
Haverne  forsvandt  i  Ukrudt,  Vandledningerne  for- 
sømtes og  forfaldt,  kort  sagt  hele  den  rige  Produktion, 
der  havde  bragt  de  fordums  Herskere  saa  umaadelige 
Indtægter,  forsvandt  fra  Jordens  Overflade,  og  Landet 
blev  saa  fattigt,  at  Ordsproget  lød,  at  «den  Lærke, 
der  vilde  flyve  gjennem  Castilien,  maatte  føre  sit 
Fødekorn  med  sig. » 

Det  er  almindeligt  at  sammenligne  den  muhamme- 
danske Kultur  med  de  forunderlig  skjønne  Planter, 
som  Østerlandet  frembringer,  der  hurtig  voxe  op  og 
udfolde  en  blændende  Pragt,  men  ogsaa  hurtig  visne. 
Derved  maa  man  dog  huske  paa,  at  der  laa  900  Aar 
mellem  Muhammed  og  Granadas  Fald,  og  i  dette 
Tidsrum  spillede  Maurerne  en  betydningsfuld  verdens- 
historisk Rolle ,  og  saa  erindre,  at  Grækerne  kun 
havde  Indflydelse  i  c.  500  og  Romerne  i  750  Aar. 
Vel  kunne  Araberne  ikke  rose  sig  af  deres  originale 
Frembringelser,  deres  verdenshistoriske  Betydning  maa 
snarest  søges  i,  at  de  som  en  Slags  Færgemænd 
mellem  Verdensdelene  bragte  de  forskjellige  Ideer 
nærmere  sammen.  Deres  Fortjeneste  bestaar  i,  at  de 
bevarede  Oldtidens    klassiske  Værker   fra  Ødelæggelse 

paa  en  Tid,  da  det  var  anset  for  en  from  Gjerning 
at  brænde  dem ;  de  rykkede  den  orientalske  Kultur 
nærmere  til  Evropa;  de  vakte  paa  en  Tid,  da  Evropa 
sov  tr3^gt  paa  Pavens  Avtoritet,  en  begrundet  Tvivl; 
de  lærte  Folk  ved  deres  Arbe:jde  paa  Medicinens  og 
Naturvidenskabens  Omraade,  at  det  kun  er  den  efter 
Sandhed  søgende  Aand,  der  finder  Sandheden ;  endelig 
bragte  de  ved  deres  Handel  og  Industri  Evropa  et 
betydeligt  Opsving,  samt  viste  ved  deres  Behandling 
af  Spaniens  Jordbund,  li  vorledes  Rigdommen  overalt 
kan  vindes,  naar  der  blot  er  flinke  Hænder  og  en 
kraftig  Vilje  til  at  ville  vinde  den. 

